
UVOD. 


« • ili babica (baba, baba pupčanica) zove se ona žena, 

koja pomaže trudnicama, rodiljama, babinjačama i djeci, koja su se tek 
rodiia. Da svemu tomu bude vješta, treba da se ona na kojem pri'malj- 
skom učilištu naobrazi i izvježba. Nauk, koji puti u tu vještinu, zove se 
primaljstvo ili babičluk (babinstvo). J ’ 

a zato * ako zove ’ i er ”P r i maU dijete, kad ga mati rađa, 

đajiH prihvaća dijete ‘ JU ’ đijete ’ 1 j ' p0maže rodi,p pri P or °- 

Primalja je dužna: 

1. svjetovati, pomagati i dvoriti ženu za nošenja, porođaja i babina 
ako sve svojim redom ide, pa paziti, da ne bi mati ili dijete postradali; 

r- - -i ^ l datl ’ da zarana spozna, što u žene nije u redu, da se može 
liječnik u horu dozvati; 

P r !i? ^to lij e čnik dođe, sve što treba pripraviti za pomoć pri 
porođaju, liječniku u svem biti na ruku i vršiti pomnjivo, što on odredi- 
4. ako je tolika pogibao, da se ne može čekati, dok liječnik dođe' 
kao sto to cesto biva na selu — ima se primalja sama posla primiti i 
sama izvesti ono primaljsko djelo, koje liječnik u takovu slučaju rukom 

nikakova ^ruđa 10 ° nak °’ kako na učilištu naučila, ne upotrebljujući 

. .. 9 a primalja zadobije potrebitu sposobnost, sluša pažljivo, što uči- 
e j pnmaljstva razlaže, vježba se u rodilištu, i uči iz učevne knjige 
v Poslije dovršena tečaja ispituje se strogo, da se vidi, može’li joj 
država povjeriti matere i djecu. J 5 

No za ono kratko vrijeme, što je boravila u učilištu, nije izučila 
primaljstvo, zato neka i onda, kad dođe kući, sveudilj uči, razmišlja, pazi 
i ponavlja, sto je naučila. 1 v 

Žena, koja hoće da izuči primaljstvo, neka je primjerene dobi (nai- 
zgodnije je, da joj ima 20 do 35 godina); neka je zdrava i neka nema 
mkakovih tjelesnih mana, inače ne bi mogla napornih svojih poslova vršiti - 
a napokon treba da dobro čuje i vidi, te da joj prsti dobro osjećaju. ’ 
v . ri3iaI J a ^ a je bistre glave, da može lako i brzo prosuditi, što 
ima činiti, da dobro pamti, da je odvažna i srčana, ali uz to razborita. 

Vršeći svoje plemenito, ali teško zvanje, neka uvijek pamti, da joj 
je povjereno nesamo zdravlje, nego i život matere i djeteta. Valjana i 
vješta primalja može dakle mnogo koristiti, te mnogu kuću od nesreće 
sačuvati i tako sebi steći puno zasluga oko čovječanstva, te ljubav i po¬ 
štovanje svojih sugrađana. H 

L o b m a y e r-D u r s t: Primaljstvo. 

Čestita primalja neka je u istinu pobožna, neka je poštena i zdušna, 
blaga srca i strpljiva, uljudna i milosrdna, ćudoredna i trijezna, čedna i 
šutljiva (neka umije mučati), prama liječniku poslušna i smjerna, napram 
siromaku i bogatašu jednaka. 

Primalja neka ne bude lakoumna, neka se ne miješa u poslove, koje 
ne razumije ili na koje nije ovlaštena, neka ne baje, ne vrača i ne liječi, 
već neka gleda, da istrijebi iz naroda sujevjerje i pogubne običaje i prije 
i poslije porođaja. 

Primalja neka zabilježi u svoju bilježnicu sve porođaje, kod kojih 
je pomagala, i sve, što je u svom poslu doživjela, da može, ako ustreba, 
oblasti ili liječniku račun položiti o svom primaljskom djelovanju. 

Liječnička znanost ustanovila je, da su mnoge bolesti kužne t. j. da 
prelaze ili se prenose od jednoga čovjeka na drugoga, a pronašla je i 
uzrok toga prenošenja. Razne bolesti nastaju od toga što t. zv. kužne 
klice (bakterije) (a to su sićušna tjelešca, veoma male gljivice, kojih ni¬ 
kako prostim okom zapaziti ne možemo) u čovječje tijelo prodru, ondje 
se silnom brzinom razmnože i otruju ga. Za raznovrsne bolesti našle su se i 
razne kužne klice kao uzročnici njihovi. Primalja će poslije učiti, koje su 
od tih bolesti u primaljstvu važne. Već sada mora ona pamtiti, da se 
ima svega, što je bolesno, gnjilo, kužno, čuvati i naročito paziti, da svo¬ 
jim rukama ne dira kužnih stvari, jer bi tim svoje ruke okužila te tako, 
a da sama i ne oboli, lako na druge bolest prenijela.^ Kako će primalja 
još poslije učiti, najlakše kužne klice prodiru u čovječje tijelo tamo, gdje 
se na njem nalazi rana, a u porodu se na ženskom spolovilu načine ne¬ 
brojene ranice, pak nam je zato sveta dužnost nastojati, da sve ono, što 
upotrebljavamo kod trudnica, rodilja i babinjača, bude prosto od tih klica. 

Primalja će dakle izvršujući svoje zvanje svagda i neprestano imati 
na umu, da joj je prva dužnost čuvati povjerene joj žene i djecu od 
svakog okuženja. Propise u tu svrhu strogo i točno određene učiti će 
poslije. Za sada neka pamti ovo: 

Budući da se kužne klice nalaze svagdje u zraku, prašini, na raznim 
predmetima, to je naravno, da i na našim rukama, kojima se neprestano 
dotičemo najrazličitijih predmeta, imade pogibeljnih klica, kojima bi se 
žena lako mogla okužiti. Mi dakle svaki put, kad oko rodilje, babinjače 
i t. d. imademo posla, moramo naročito naše ruke i sve predmete, koje 
upotrebljujemo kod svoga primaljskog posla, tih klica osloboditi a to či¬ 
nimo pranjem i čišćenjem ruku i to u toploj vodi sapunom i čet¬ 
kicom. Međutim, kako su naše ruke i razno oruđe i t. d. neravni (u na- 
borima kože, ispod nokata i t. d. može mnoštvo tih vanredno sitnih, 
prostom oku nevidljivih klica zaostati), ne dostaje nam čišćenje, nego 
moramo još nešto upotrebiti, što će kužne klice, koje su tu i tamo još 
na rukama ili raznim predmetima zaostale, uništiti. Najsigurnije sred¬ 
stvo, da uništimo kužne klice, je kipuća voda ili vodena para. 
Zato će primalja još učiti, da se sve, što se dade prokuhati ili u pari 
ispariti, kao na pr. razno oruđe ili vata, tkanina za povoje i t. d. mora 
prije uporabe kod trudnica, rodilja ili babinjača bar 1 ■> sata dobro pro¬ 
kuhati ili ispariti. To se zove prokuhanje ili sterilizacija. Međutim 
imade predmeta, koji se ne mogu i ne smiju prokuhati, a to su u prvom 
redu naše ruke. Za raskuživanje ovih upotrebljavamo oštre, otrovne tvari, 

od kojih klice pogibaju. Nego te su tvari tako oštre i ljute, da bi i našim 
rukama bile pogubne, ako bi ih nerazrijeđene upotrebljavali. Zato mi 
razna sredstva za raskuživanje razrazrjeđujemo s vodom, te na taj način 
dobivamo t. zv. raskužne otopine. Uništenje kužnih klica ovakovim 
otopinama zovemo raskuživanje ili desinfekcija, Te otopine moraju 
biti dosta jake t. j. u njima treba da je dosta onih oštrih i otrovnih tvari, 
da sigurno klice od njih pogibaju, a opet ne smiju biti prejake, da ne 
škode našim rukama. Znanost je za razne raskužne otopine točno odredila, 
koliko treba uzeti raskužnog sredstva a koliko vode, pak je primalja 
P °. d V .P ri j e * n 1 0 m ^ a z n e dužna svoje najprije dobro oprane ruke 
raskuživati samo u točno po tim propisima priređenim raskužnim otopi¬ 
nama, a nipošto ne dostaje, da se tek nešto na pr. nekoliko kapljica 
lysola ulije u vodu i u tom onda ruke raskužuju. Naravno da nije ni 
dosta n. pr. samo jedan čas turiti svoje ruke u ovakovu raskužnu 
otopinu ili koje primaljsko orudje samo na 1 ili 2 minute staviti u 
kipuću vodu, nego treba da se i tu primalja točno drži svojih propisa, jer 
tek ako raskužna otopina ili kipuća voda dulje vremena (5—15 minuta) 
djeluje na ruke odnosno na stanovite predmete može ona biti sigurna da 
su sve kužne klice uništene. 

Primalja treba dakle da zna, kako će razne otopine za raskuživanje 
prirediti, a da to bolje razumije, neka joj služi ovo: ako se pridoda vodi 
koja kruta tvar, na pr. s6, slador i t. d., opazit ćeš za kratko vrijeme, da 
se ta tvar rastopila u vodi, da je više ne vidiš, no ipak je u vodi, samo 
se rastopila. Takovu tekućinu zovemo onda rastopinu i to prema 
sadržaju: solnu ili sladornu rastopinu. Budući pak da je pretežni dio voda, 
^o također solnom ili sladornom vodom. Za raskuženje propisuje 
liječnička znanost neke tekućine i tvari, koje se pomiješane s vodom 
rastapaju i koje moraju primalje da upotrijebe. Od njih neka učenice pri- 
maljstva zapamte ove: 

Lysol, karbol, sublimat, borov kis i mangansko prekisli kali (Kali 
hypermanganicum). Ako se rastopi u vodi, zove se lysolna, karbolna, 
sublimatska, borovna ili hypermanganska rastopina. 

Razmjer, u kojem stoji množina tvari, koju u vodi rastapamo, prema 
100 dijelova vode, zove se postotak. Tekućina se zove prema tomu 
toliko i toliko postotna (%). 

Da se te rastopine u pravom razmjeru načine, treba primalja da pozna 
utegeimjere. 

Jedinica za utege je gram, 1Q grama čine 1 dekagram ili ukratko 
1 deka, 1.000 grama 1 kilogram ili ukratko 1 kila. 

Jedinica za mjeru je 1 litar, a to je toliko, koliko 1.000 grama vode- 
100 litara čine 1 hektolitar. 

Ako ima u 100 grama vode 2 grama lysola, to se ta rastopina zove 
dvapostotna (2%). 

Za deseterostruku množinu vode mora se i deseterostruko uzeti ly- 
sola, dakle za 1 litar vode 20 grama lysola. Tako se mora i za veće 
množine vode računati. 

Za slabije rastopine dolazi manje lysola. Za 1% rastopinu treba 1 
grama lysola na 100 grama vode, a za 1.000 grama, t. j. za 1 litru vode 
10 grama lysola. 

Lysol je tamno smeđa, uljasta tekućina, koja se odmah rastopi u vodi 
te ga treba samo promiješati. On se najviše upotrebljava u primaljstvu i 
to kao 2% rastopina za raskuživanje ruku, a kao 1% za raskuživanje spo- 
lovila. Otrovan je, pak primalja treba, da ga uvijek drži zatvorena u svojoj 
torbici i ne ostavi gdjegod, jer bi tkogod ne znajući, da je to otrov, mogao 
se otrovati, ili ako mu nerazrijeđen dođe na ruke, ofuriti se. 

. . Karbonu krutom stanju je bijel kao snijeg, no u ljekarni se pro- 
daje kao tekućina, u kojoj ima 96 dijelova čistoga karbola i 4 dijela špi¬ 
rita; akova se tekućina zove „karbolna kiselina« ili ,,karbolovina“. Ta 
karbolna kiselina je uistinu 96 0 ,o karbolna rastopina, te je kao ulje. Ako 
se ulije u vodu, to se spusti najprije na dno i tek malo pomalo topi se 
u vodi. Ako je voda topla, to će se prije rastopiti. Primalja neka čeka, 
.. v^ 1 / 1 u lj eni h kapljica nestane, a to će se prije postići, ako se pro- 
m JJ e r a -!- ® tre . se - Karbolnu otopinu mora ona da pripravi vazda u kakovoj 
zdjeli ili boci, a tek kad se karbol potpuno posve otopio, može ju uliti u 
svoj lrigator. Karbol je otrovniji od lysola, pak se stoga dandanas manje 
upotrebljava, i to većinom, da se u njem drži prokuhano oruđe, kao 1—2°/ 
rastopina. 

Sublimat je bijel prašak i jedan od najžešćih otrova, što ih po¬ 
znajemo. U primaljstvu se upotrebljava u obliku bijelih ili crvenih pastilja 
koje sadržavaju %—1 grama sublimata, a u vodi se, osobito u toploj za 
nekoliko časova rastope. .Sublimat se upotrebljuje u primaljstvu u raz- 

n ]erU ,non\ t°i lh U 200 ^^ ^ ' pastilja od 1 grama na litru vode 
U • . ,°y) ] i ‘.} pastilja od 1 grama na 2 litre vode (1 : 2000). Primalja 
ako joj liječnik odredi ili dade sublimatske pastilje, neka dobro pazi, da 
ih ne ostavi gdjegod, jer bi naročito djeca mogla držati ih za slatkiš te 
progutati, na sto bi u teškim mukama zacijelo poginula. Otopine sublimata 
služe nam kao najjače sredstvo za raskuživanje ruku. Oruđe od kovine 
(škarice, kateter i t. d.) ne smiju se staviti u sublimat, jer se pokvare. 

Borov kis je bijel, veoma lak prašak, koji se u vodi teško topi 
(lakše u veoma vrućoj), te se u 1—3% otopini upotrebljava osobito za 
ciscenje dječjih ustiju i sisnih bradavaka dojilje. 

Manganov prekisni kali dobiva se u obliku malih ljubičasto- 
crvemh iglica, te se u vodi brzo topi. Otopine hypermangana služe nam 
za ispiranje rodmce, v očiju i ustiju djeteta, a obično su toliko jake, da je 
otopina svjetlo-ljub,časte boje. Ako je otopina jača, ostaje koža i nokti 
sokom St ° SC dade ak ° ukloniti ’ aka operemo octom ili limunovim 

. treba da primalja pamti, da je za raskuživanje veoma dobro 
sredstvo zesta (špirit, alkohol) i to najbolji onaj čisti iz ljekarne, ali 
nam može u nuždi n. pr. za raskuživanje ruku vrlo dobro poslužiti i 
° ^i? a < ^ e J ia ^ u . rirana žesta (špirit), što se u kućanstvu upotrebljava za 
gonti. Dobro je razrijediti ga prije sa % prokuhane čiste vode. 

Vrlo dobro raskužno sredstvo je jodova tinktura, t. j. otopina 
] ° da . \ m . sp ‘ ntu -, Ako se Primalja gdje ozlijedi (ubode, ogrebe, 
poreze), dobro je da takovu ranicu odmah jodovom tinkturom namaže 
pak to u dauu vise puta ponovi, jer će se tako ranica sačuvati od 
okuzenja, upale i ognojenja, te brzo zacijeliti. 

... Za duljinu je jedinica 1 metar. 1 metar sastoji se od 10 decimetara 
ili 100 centimetara ili 1.000 milimetara. 1.000 metara sačinjavaju 1 kilo¬ 
metar, a 7% kilometara jednu milju. J J 

Primalja će u svom zvanju često upotrebljavati centimetar To ie 
vrpca metar , p8 dugačka, na kojoj je crtom 150 centimetara označeni 


Učenica primaljstva neka se odmah u početku nauči mjeriti to¬ 
plinu tijela kod trudnica, rodilja i djece. J " T0 

, .. Za to služi toplomjer ili termometar. To je sprava, koja se sa- 
stoji od staklene cijevi i žive (živoga srebra). Staklena cijev ima kao vlas 
tanku šupljinu, a donji joj je dio raširen kao kuglica ili valjak. Cijev je 

svouL Za H^ na ’ + e v tma zraka u n i°i* U ku gtici je živa, koja ima o 
svojstvo, da se u toplim rasteže, a u studeni steže. 

Ako toplomjer dođe u toplo, onda se iz kuglice diže živa u cjevčicu 
tako da se vid. tanki stup žive. Ona točka, do koje dođe živa, ako se 
stavi toplomjer u kipucu vodu, zove se vrelište; a ona točka, do koje 
padne živa, ako se toplomjer stavi u zamrzlu vodu, zove se ledi šte Te 
se točke za svaki pojedini toplomjer označuju, a prostor među njima dijeli 
se u određene, jednake dijelove, stupnjeve (°) , 

oJf,. St i U rR nje t vi n ? 0gu b i ti razli čito veliki. Obično je toplomjer razdijeljen 
na 80 ili 100 stupnjeva. Prvi se zovu toplomjeri po Reaumuru (reci 
Reomur), a drugi po Celsiju, te su prema tomu i označeni sa R ili C 

Prema tomu, čemu služi toplomjer, zove se: toplomjer za tijelo za 

sobu Vo Saumuru. Pl0mJen 23 tije '° §U ° biČn ° P ° CeIsijU ’- za ^Pelj i 
« ; ^ udu f ći da za čovječje tijelo treba tek nekoliko stupnjeva, i to među 
ni \ Th 6 ™’ t0 01Je na ovakovim toplomjerima označeno ni ledište 

tedištem! ° blCn ° SU ° znacenI samo stu P n i evi od 33. do 43. stupnja nad 

Onaj toplomjer, gdje živa odmah padne, čim se metne na hladnije 
mjesto, zove se obični toplomjer; onaj toplomjer, kod kojega živa 

tc> f> h) nfj e r 0m mJCStU ’ ^ 56 * metne U hladno ’ zove se maksimalni 

Kod njega padne živa tek onda, kad se toplomjer malko strese 
, „ r ^°P hna zdrav °g a čovjeka jest 36-5 (36%) do 37‘5 (37% stupnjeva) 
po Celsiju. Obično do 37 stupnjeva. Taj stupanj je na toplomjeru crveno 
označen Ako toplomjer pokazuje manje od 36'5, ne znači to ništa, jer 
ima ljudi, koji su zdravi, a toplina tijela im pokazuje manje od 36-5- 
obično pak ne ce biti ispod 36 stupnjeva. 

. . , Kod 3 J' 5 0 oo U J? n ^ va J e § ranica topline tijela za zdrava čovjeka. Ako 

čovjek imade 38° C ili vise, velimo, da imade groznicu ili vrućicu. 

oplina tijela se tako mjeri, da se donji rašireni dio toplomjera meće 
u pazuho ih u gužnjak ili usta. Najprije otari znoj iz pazuha suhim mč- 
nikom. Toplomjer mora uvijek da leži na suhoj koži, jer vlagom može 

TI da Ruka . one strane, gdje leži toplomjer, neka se § stisne uz 

tijelo, tako da je pazuho zatvoreno. Tako neka toplomjer leži u pazuhu 
dok se ponovno pngledajući ne uvjeriš, da se živa više ne diže, što je 
obično za 10 minuta. J 

Onda se na toplomjeru čita, koliko je. Kod običnih toplomjera mora 
se čitati, dok je još toplomjer u pazuhu. Maksimalni možeš i prije izvaditi, 
a kad treba da se opet upotrijebi, tresi ga dotle, dok živa ne dođe na 36. 

Djeci se meće toplomjer u gužnjak, no tu je toplina za 3 desetine 
stupnja veća nego pod pazuhom. 

Da se izmjeri toplina vode, ima toplomjera za kupelj. Oni su 
ponajviše po Reaumuru, te su u drvenom okviru, da mogu plivati. To¬ 
plina vode, u kojoj se dijete kupa, treba da je 28° R. 

Toplina sobe mjeri se sobnim toplomjerom, i to također po 
Reaumuru. Toplina u sobi neka je 15° R. 


Na koncu još nešto. Ako se sastanu dvije ravne plohe ili dva ravna 
poteza, tad se zove prostor među njima ugao (ćošak) ili kut. Sastaju li 
se tri poteza tako, da zatvaraju jedan prostor, tad se na njemu mogu ra¬ 
zabrati tri kuta, a to je onda trokut. Prema tomu imamo i četverokut, 
peterokut i t. d. 

Da se označi veličina koje stvari, ispoređujemo je s drugom. Tako 
ćemo reći, da je što veliko kao 10 para, 20 para, kao dlan, šaka i t. d., 

ili se veli, da je veliko kao lješnik, orah, jabuka, jaje i t. d. prema tomu, 

kako se vidi ili opipa. 

Kad treba označiti pojedine dijelove čovječjega tijela ili kako plod 
u materici leži, govorimo: sprijeda, straga, gore, dolje, desno, lijevo. Sve, 
što je prema prednjoj strani čovječjega tijela, označujemo kao sprijeda, 
što je prema stražnjoj strani: straga, što je prema glavi: gore, prema no¬ 
gama: dolje, prema desnoj strani tijela: desno, prema lijevoj strani tijela: 
lijevo. Ti nazivi se uvijek jednako upotrebljavaju, svejedno, da li leži ili 

stoji bolesnica, da li gleda u nas ili je okrenuta od nas, da li leži na 

leđima, na trbuhu ili pobočke. 




Prvi dio. 


0 čovječjem tijelu uopče i o ženskom spolovilu napose. 


Prvi odsjek. 

O čovječjem tijelu uopće. 

§ L 

Čovječje tijelo dijeli se u glavu, trup ili život i u krajnja uda, 
a sastoji se od tvrdih i mekih česti i od tekućina. 

Glava je gornji dio tijela, trup su prsa i trbuh, a krajnja uda su 
ruke i noge. 

§ 2 . 

1. Tvrde česti su kosti, koje su hrskavicama i svezama svezane, 
a ,to sve skupa zove se kostur. (SI. 1). On je temelj, na kojem se čo¬ 
vječje tijelo osniva i koji mu daje struk. Okolo kosti su meke česti; one 
tvore utline, u kojima su za život najpotrebniji dijelovi, i čuvaju ih, da 
se ne stisnu i ne povrijede. 

§ 3. 

Na kosturu valja razmatrati: 

1. glavu. Ona se sastoji od kosti lubanje i kosti lica. U lubanj¬ 
skoj utlini leži mozak. Kosti lica čvrsto su jedna s drugom spojene, samo 
donja kost-čeljusnica (vilica) može se pomicati. 

2. hrptenicu (kičmenicu) složenu od 24 kosti, koje se zovu kra- 
Iješci (pršljeni). Oni su sprijeda debeli, a odzada ima na njima šiljastih 
nastavaka. Svi kralješci su probušeni i tako sastavljeni, da sačinjavaju 
cijev, u kojoj^ je hrptenjača (kičmenjača). Ima 7 vratnih, 12 grudnih i 5 
bočnih kralježaka. Na svakom grudnom kralješku pripojeno je zdesna i 
slijeva po jedno rebro. 

3. grudi ili prsa sastoje se od grudne hrptenice i od 24 rebra, koja 
su savita, a sprijeda hrskavicama spojena sa grudnicom. 

4. zdjelicu ili karlicu. 0 njoj će se poslije napose raspravljati. 

5. gornja krajnja uda ili ramena svezana su s prsištem odzada 
s lopaticama, sprijeda s kostima-ključicama, te se sastoje od nadlaktice, 
podlaktice i ruke. 

6. donja krajnja uda sastoje se od bedra, donjega gnjata ili 
golijena i noge ili stopala. 

r^ faggk j 

Slika 1. Kostur. 


§ 4. 

II. Meke česti su 
raznovrsne, a popunjujuut- 
line kostura ili ga zaokru¬ 
žuju i daju tijelu spoljašnji 
oblik. 

To su: 

1. mišice (ili meso) 
idu od kosti do kosti, te 
ih u zglobovima pokreću. 
Kad se mišice stegnu, onda 
se skrate, odebljaju i ščvr- 
snu, a kad se pruže, onda 
oduljaju, otanje i odmeknu. 
Ima mišica, koje nijesu pri- 
pete za kosti i stežu se bez 
naše volje, kao što je na pr. 
mišičje srca, materice i t. d. 

2. salo među miši¬ 
cama zaokružuje uda. Što 
je više sala među mišicama, 
to je čovjek deblji, što ga 
je manje, to je mršaviji. 

§ 5 . 

U utlinama su oni 
dijelovi tijela, kojih nam 
treba da živimo. 

U utlini lubanje je: 

3. mozak, koji po- 
punjuje svu utlinu lubanje. 
U njem je čovječja duša, 
njim mislimo i osjećamo. Iz 
mozga niču živci (nervi), 
koji se kao bijeli konci raz- 
granjuju po glavi i po vratu. 
Po njima osjećamo, to jest 
vidimo, čujemo, ; ;mirišemo 
i kušamo. Mozak se produ¬ 
žuje u hrptenjaču, koja 
ide kroz hrptenicu do kr¬ 
stače. Iz hrptenjače niču 
živci, koji se razgranjuju 
na sve strane trupa i kraj¬ 
njih uda; jedni od njih raz¬ 
granjuju se u koži tijela i 
njima ćutimo; ako pritisneš 


, „.,^4; a § l£ iva, vratni, c grudni, d bočni kralješci, e rebra, / kost grudnica, 
o noga* 23 ’ ” kost-kljucica, i nadlaktica, k podlaktica, l ruka, m bedro, n donji gnjat, 


























9 



Kolanje 

u 

plućima 


2a adS^’S^ 0 ** « Š b01 ’ ** °P et id " k ■*— 

grudVsfu nalazimo! K ° la " ie “ gon,ie " "i' 1 "- 

4. p 1 u ć u , ko- / r 

jom dišemo; ona je ' \ 

desno i lijevo u prsi- 

štu, te razdvojena u ijr R 

dva krila, među koji- šf E 

ma je srce. Disanje i /Ptv \ 

počinje odmah iza po- / » 

rođaja i traje do smrti. 

Budući da se pluća sa¬ 
stoji od samih veoma 
malenih mjehurića, to 
će disanjem zrak kroz 
usta, nos, grlo, dušnik 
i njegove ogranke sve 
do tih plućnih mje¬ 
hurića prispijevati. U 
plući se sastaje zrak 
sa krvlju u tananim 
žilicama, koje su kao 
vlasi tanke oko pluć¬ 
nih mjehurića ispre¬ 
pletene, a time se ona 
onako promijeni, kako 
je za život potrebno. 

Krv pije iz svježega 
zraka kisik, a pušta 
ugljevinu (ugljičnu ki¬ 
selinu), koja izlazi iz 
pluće. Mi udišemo da¬ 
kle obični uzduh, koji 
je smjesa od kisika 
i dušika, a izdišemo 
ugljevinu s vodenom 
parom iz pluće. Zdrav 
čovjek diše oko 12 
puta u času (minuti). 

5. srce, koje leži 
u sredini među obje 
pole pluće, ali više 
lijevo, pušta u sve 
strane tijela deblje i 
tanje cijevi, žile (kr¬ 
vne sudove), u kojima teče krv. Žile dijelimo u žile kucavice i krvice 
Kucavice vode krv od srca u tijelo i pluća, a krvice obratno iz tijela i pluće 
u srce. U krvicama krv jednomjerno struji prema srcu, dok u kucavice 


Kolanje u donjem tijelu. 
SI. 2. Kolanje krvi. 

biva krv na mahove bacana od srca, kako se ono steže. Ako mi žilu ku¬ 
cavicu prstom malo pritisnemo, to ćemo osjetiti, da joj se stijenka svaki 
puh kad se srce stegne, podigne, t j. žila kuca, a odatle joj i ime. Srce 
je šuplja mišica, jednim pretincem u dvije polovine — lijevu i desnu 
razdijeljena. Lijeva polovina prima kisikom u plućima popravljenu, jasno 
crvenu krv i tjera je stezanjem u sve žile kucavice po tijelu. One se u 
tijelu razgranjuju u sve manje i tanje žilice, koje su najposlije kao vlasi 
tanke; kroz stijenke tih posve tananih žilica krv daje tijelu hranive česti, 
a prima od njega po tijelo štetne. Tako istrošena, pokvarena, tamno 
modra krv vraća se onda kroz duge žile, naime žile-krvice^- u srce, i to 
u desnu polovinu, a njezinim se stezanjem tjera u pluća, gdje se udisanim 
kisikom iz zraka popravlja i u jasno crvenu krv preobrazuje, pa onda 
opet krene u lijevu polovinu srca. To se zove optjecanje ili kolanje krvi 
tijelom. (SI. 2.) Srce se steže u zdrava čovjeka jedno 70 puta u času, a 
toliko puta će i svaka žila kucavica kucnuti. 

U trbušnoj su utlin i: 

6. s desne strane jetra (crna džigerica), u kojoj se pravi žuč, po¬ 
trebna za probavu (varenje, prokuhanje). 

7. s lijeve strane je slezena. 

8. među jetrima i slezenom je želudac, u kojem se jela probavljaju. 
Hrana dolazi u usta, tu se sažvače i guta, pa dolazi kroz jednjak u že¬ 
ludac. U želucu se hrana izmiješa sa želučanim sokom, koji izbija iz 
želuca, te hranu pretvori u gust griz. Za jedno 3 do 7 sati počinje griz 
iz želuca izlaziti i prispijeva u tanko crijevo, gdje se probava na¬ 
stavlja. Tu se sa hranom miješa trbušna slina i žuč. U tim se crijevima, 
kao i u želucu, rastvorene (postavljene) česti luče i prelaze u krv. 

Iz želuca dolazi dakle hrana u tanka crijeva, iz njih u debela 
crijeva ili čmar. Zadnji komad njihov zove se gužnjak (veliko crijevo, 
lubura, prohod), a završuje se šupkom, kojim se ispražnjuju crijeva, 
to jest, njim izlazi iz tijela nečist (pogan iliti blato). 

Sto se dalje hrana od želuca odmiče, to više nestaje iz nje hranjiva 
soka; u debelom crijevu preostaju samo još tvrdi dijelovi, naimej nečist. 

Trbušnu utlinu dijeli od prsne jedna plosnata mišica t. zvL/ošit 
(prečaga), koja kad se stegne, pritisne na utrobu u trbuhu. 

9. S obje strane hrptenice su bubrezi (bubrešci), koji iz krvi izlu¬ 
čuju suvišnu tekućinu i neke otrovne našem tijelu štetne tvari, te je pro¬ 
puštaju kroz mokraćnjake (mokrovode) u mokraćni mjehur (bešiku). 
Mokraća se tu nakuplja, pa se onda vodopustom (mokraćnom cijevi) 
istjera. 

Gužnjak i mokraćni mjehur leže u donjem dijelu trbuha, u zdjelici, 
gužnjak naime odostrag, a mokraćni mjehur sprijeda; među objema je: 

10. materica, a uz nju s desne i s lijeve strane po jedan jajnik. 

Sve su meke česti izvana pokrite 

11. kožom, na kojoj su na različitim mjestima kosa, dlake (vlasi) 
i nokti. 

Tamo, gdje koža na tijelu prestaje, a otvaraju se šuplje česti tijela, 
vidimo, da koža prelazi u tanku, ružičastu opnu, koja se zove sluznica, 
jer tvori sluzavu tekućinu. Takove sluznice vidimo u oku, nosu, ustima, 
spolovilu i crijevu. 

§ 6 . 

III. Tekućine su u tijelu ove: krv, koja teče iz srca u žilama po 
svim čestima tijela; žuč, koja se u jetrima tvori, i mokraća, koju bu¬ 
brezi iz krvi prave; osim toga ima još nekih tekućina, koje su u poje¬ 
dinim utlinama tijela. 


Drugi odsjek. 

O ženskom spolovilu. 

§• 7 . 

Žensko spolovilo su one česti ženskoga tijela, kojih treba za oplodnju 
kod nošenja i porođaja. Spolovilo je što u zdjelici, što izvan nje. Budući 
da je zdjelica kano obruč od kosti, kroz koji čedo iz matere proći mora, 
to je ona za porođaj vrlo važna, i zato valja da je najprije poznamo. 



A. O zdjelici u žene. 

§. 8 . 


Zdjelica (karlica) je najdonji kraj trupa; ona veže gornji dio 
tijela sa donjim krajnjim udovima, ona drži hrptenicu, a stoji na 

SI. 3. I Kost-krstača, a rupe, b spoj krstače sa donjim bočnim krali eškom, d spoj 
sa trticom III; Ila obje crijevnice odzada pri cc spojene sa krstačom, a sprijeda 
g među sobom kao spoj kosti-stidnica, h greben kosti crijevnice i šiljak joj, 
Ilc obje kosti-stidnice, r zglob kuka, / jajasta rupa, Ilb kosti-sjedice, k sjedične 
kvrge, 5 kosti bedrače 

glavicama obiju kosti bedrača. Zdjelica je koštana duplja, gore šira, a dolje 
uža, te nekako naliči kakovoj zdjeli, otud joj i ime zdjelica. 

Zdjelicu sastavljaju četiri kosti, i to: obje ko- 
sti-kukače, kost-krstača i kost-trtica. 


§• 9. 

1. Kost-krstača ili križnica velika je tro- 
kutna kost s vršikom dolje okrenutom. Sprijeda 
je izdubena kao kakova lopatica, a odzada je iz- 
bočena. Na prednjoj i stražnjoj strani ima više ru¬ 
pica, kojim živci i žile teku. Na gornjem, širokom 
kraju uglobljena je hrptenica sa posljednjim bočnim 
kralješkom; tu je krstača najviše izbočena, a taj 
kraj zove se krstačni oglavak(rt). S obje po¬ 
bočne strane odebljana je, i ti se dijelovi zovu 
krila krstače, te se spajaju sa kostima-kuka- 
čama. Na vršci se krstača spaja sa košću-trticom. 
Krstača je stražnja stijenka zdjelice. 

U djeteta vidimo, da se krstača sastavlja od 
5 kralježaka, koji poslije srastu u jednu kost. 


SI. 4. Kost-krstača i trtica. 


§• 10 . 

2. Kost-trtica je trokutna koštica, sasta¬ 



vljena od četiri ili 5 još manjih, a sraslih koštica. Najšira je gore, gdje se s 
vršikom krstače spaja, a vršika joj i pobočni dijelovi prosti su. Trtica se 
dade u zglobu svome sa krstačom malo natrag pomaknuti. (SI. 4.) 

SI. 4. Krstača I, trtica III, i dva donja bočna kraljcška IV, a krstačne rupe, b 
spoj krstače sa hrptenicom, c zglobna površina krstačnog ruba, d spoj krstače sa 
trticom, e trtični vršak, / lijevi rub trtice. 

v> SL 5. Desna kukača izvana i lijeva kukača iznutra. Ha kost-crijevnica, c spojna 
površina crijevnice sa krstačom, h greben kosti-crijevnice; i šiljak kosti-crijevnice, 
Ilb kost-sjeđica, / silazna, m uzlazna grana, k sjedičnakvrga, q sjedični šiljak; IIc kost- 
stidmca, n ravna o silazna grana, / jajasta rupa, p čašica kuka. 

§• 1L 

.. r 3 - Obje kosti kukače (SI. 5.) jesu pobočne i prednja stijenka 
z jelice. Sprijeda su obje kosti jedna s drugom spojene, a straga su sve- 
zane s krstačom. 

Svaka se kukaca u djeteta može rastaviti u tri dijela, koji su kod 
odrasle žene u jednu kost čvrsto srasli. 

Ta tri dijela jesu: 

• • , a ) kos J- cri j. e vnica (desna i lijeva); zato tako prozvana, što je na 
njoj jedan dio crijeva. Široka je, iznutra izdubena kost; s obje strane 
zdjelice strsi kao krilo. Gornji izbočeni rub je greben kosti-criievnice 
koji sprijeda prelazi u šiljastu kvrgu. naime u šiljak kosti-cri evnice' 
Ona se spaja sa krilom kosti krstače. J 

b) kost-sje- 
dica(sjedača) (de¬ 
sna i lijeva) donji 
je dio kukače, a za- 
vršuje se krupnom, 
tupom i hrapavom 
sjedičnom kvr- 
gom. Od te kvrge 
idu dvije grane, je¬ 
dna naprijed i gore, 
uzlazna grana 
kosti-sjedice, a 
druga natrag i dolje, 
silazna grana 
spajajući se sa ko- 
šću-crijevnicom. Na 
silaznoj grani pro¬ 
dužena je ta kost 
u sjedični ši¬ 
ljak. 



SI. 6. Sveze zdjelice. 


rt wr?t d ć **H e * ako , z i )vu zato > št0 n ose težinu tijela, kada sjedimo, 
snaip nhip * d ® s *? a 1 h J eva > čini P redn ju stijenku zdjelice te 

stidni b in ft k fS kace • spn J eda ’ a to se ZOve spoj kosti-stid n ica ili 
se ln,Ca - Ima dviJe grane, gornju ili ravnu granu, koja 
se srasla sa koscu-cnjevnicom, i donju ili silaznu granu, koja se 
spaja s uzlaznom granom kosti-sjedice. 

riTnM K tnL?i ed i C ® i - Sti ^ n [ C ^ zaokf užuju svojim granama veliku jajastu 
rupu kukfice koj a je debelom kozom, zapornom opnom prekrivena. 

• a y nd J e \g“je se kost-crijevnica, sjedica i stidnica stječu, vidi se izvana 
izdubina, na,me čašica kuka, u kojoj se okreće glaiica kosti bedra™ 

§ 12 . 

, - Sve , su v zd J' el .ične kosti, osim trtice, jedna s drugom čvrsto spoiene 

te čine obruč, koji se na kosti-bedrače naslanja, kad^hodamo ili spojimo.* 

sveza Te?« “e“Š šfljkT 1 4 “a 

Kosti jednu s drugom spajaju hrskavice i sveze. Svaki se takav spoj zove 
po kostima, koje se tu stječu. Spoj krstače s kukačama zove se krstačno- 
kukovni spoj. Spoj obiju kukača među sobom kostima-stidnicama zove 
se spoj kosti-stidnica. Od njega silaze grane kosti-stidnice te čine 
obluk kosti-stidnica. (SI. 6.) 

Trticu spaja s krstačom zglob tako, da trticu možeš malko natrag 
pomaći. & 

Krstaču^ i trticu spajaju sa sjedicom široke čvrste sveze, koje tvore 
donekle stražnju i pobočnu stijenku zdjelice, a te su: krstačna sveza 
sjedične kvrge od krstače do sjedične kvrge i krstačna sveza 
sjedičnoga šiljka od krstače do sjedičnoga šiljka. 

Krstaču spajaju s posljednjim bočnim kralješkom nepomično sveze i 
hrskavice. Ovdje su obje kosti naprijed izbočene, a to se zove krstačni 
oglavak (rt, predbrežje). Od toga oglavka ide s obje strane do gornjega 
ruba spoja kosti-stidnica pruga oko sve izdubine zdjelice, naime pruga 
međašnica zdjelice, zato tako zvana, što je međa među gornjom i 
donjom polovinom zdjelice. 

Kako je zdjelica podijeljena? 

§ 13. 

Zdjelica je duplje, nalik na lijevak; gore je šire, a dolje uže. Nutarnja 
površina nije svagdje glatka i ravna; straga se krstačni oglavak izbočio, 

od kojega tup okra¬ 
jak, naime pruga 
međašnica, okolo 
sve nutarnje povr-> 
šine teče. 

Tom prugom 
dijeli se zdjelica na 
dvije polovine: na 
gornju više nje, ko¬ 
ja se zove velika 
zdjelica, i na 
donju niže nje, ko¬ 
ja se zove mala 
zdjelica. 

§ 14 . 

Velika zdje- 

C1 „ „ . . , lica zaokružujući 

SI. 7. Promjeri na ulazu zdjelice. donji predio trbu- 

.. , , , . šne utline (zato je 

zovu i malim trbuhom) naliči širokomu obrubu kakove zdjele. Straga je 
četvrti i peti bočni kralježak, s obje strane su kosti-cijevnice, a sprijeda 
donji dio potrbušine. Budući da je potrbušina mekana te popušta, može 
se velika zdjelica sprijeda znatno raširiti. 



SI. 7. 1-1 upravni promjer, 2 - 2 prijeki, 3-3 desni kosi, 4 4 lijevi kosi promjer. 

U velikoj zdjelici je drob, u nju se uzdiže mokraćni mjehur, kad je 
veoma pun, pa se i bremenita materica ovdje širi. Velika zdjelica ne broji 
u primaljstvu; kad se govori o zdjelici, onda se svagda misli mala zdjelica. 

§ 15. 

Mala zdjelica. Ona je donja polovina pod prugom međašnicom, 
te je okružena sa svih strana kostima, a rupe u njima ispunjene su pru- 
živim svezama i opnama. Stražnja stijenka sastoji se od kosti-krstače i 
trtice, prednja od obiju kosti-stidnica, koje tu tvore obluk stidnica, a sa 
strane čine stijenke zdjelice oni dijelovi kukače, gdje su čašice kuka i 
kosti-sjedice. 

Glava djetinja mora prolaziti malom zdjelicom, a budući da se i glava 
djetinja a i zdjelica sastoji od kostiju, teško će glava proći zdjelicom, pače, 
ako zdjelica nije dosta prostrana t. j. uredna, lako će glava zapeti. 

Mala je zdjelica kao prostrana, kratka cijev na gornjem i donjem 
kraju otvorena; kud glava od djeteta za porađaja ulazi, zove se ulaz 
zdjelice (gornje zjalo), a kud izlazi, to je izlaz zdjelice (donje zjalo). 
Ona šupljina među ulazom i izlazom je zdjelište. 

Ulaz zdjelice je među velikom i malom zdjelicom ondje, gdje je 
pruga međašnica. Straga je tu krstačni oglavak, sa strane tup obrub, koji 
od krstačnoga oglavka preko crijevnica prelazi, t. j. pruga međašnica, a 
sprijeda je gornji rub spuja/kosti-stidnica. 

Izlaz zdjelice obuhvaćaju kost-trtica, krstačne sveze sjedičnih 
kvrga, sjedične kvrge i obluk kosti-stidnica. 


Promjeri zdjelice. 


§ 16 . 



Zdjelica je duplje, kojim dijete za porođaja iz materinje utrobu pro¬ 
laziti mora. Da se zna, koliko je prostrano to duplje, da kroza nj dozrelo 
dijete prolaziti može, izmje¬ 
rili su zdelicu i to tako, 
da su neka mjesta, što na¬ 
suprot leže upravnim cr¬ 
tama, koje idu kroz sre¬ 
dinu, spojili i izmjerili. Te 
crte zovu se promjeri. 

Takovih promjera ima 
na ulazu zdjelice, u zdje- 
lištu i na izlazu zdjelice. 

Na ulazu zdjelice, 
koji je donekle nalik na tu- 
basto srce, kako se slika na 
igraćim kartama (si. 7.), ima SI. 8. Promjeri na izlazu iz zdjelice, 

četiri takova promjera: 

1. upravni promjer od krstačnoga oglavka do gornjega ruba 
spoja kosti-stidnica. Ima mu 11 centimetara. 


SI. 8. 1 - 1 upravni, 2—2 prijeki promjer. 

2 prijeki promjer od sredine pruge međašnice na jednoj strani 
do iste točke na drugoj stranj. Dug je 13‘/ 2 centimetra. 

3. desni kosi promjer od desnoga krstačno-kukovnoga zgloba 
do onoga mjesta, što je nad čašicom desnoga kuka. Ima mu 12 centi¬ 
metara. 

4. lijevi kosi promjer od lijevoga krstačno-kukovnoga zgloba 
do onoga mjesta, što je nad čašicom desnoga kuka. Ima mu 12 centi¬ 
metara. 

U sredini zdjelišta, koje je gotovo okruglo, ima dva promjera: 

1. Upravni promjer od sredine spoja kosti-stidnica do onoga 
mjesta krstače, gdje joj se drugi kralježak s trećim spaja. Dug je 13 cen¬ 
timetara. 

2. prijeki promjer od unutarnje strane jedne čašice kuka do druge. 
Ima mu 12 centimetara. 

Izlaz zdjelice, koji je okrugao, a kad trtica natrag uzmakne, jajast, 
ima dva promjera. (SI. 8.) Ovi su : 

1. Upravni promjer od vrška 
trtice do donjega ruba spojakosti-stidnica. 
Dug je 10 centimetara, no može i do 
12 cm dug biti, jer se trtica natrag po¬ 
maći može. 

2. prijeki promjer od jedne 
sjedične kvrge do druge. Ima mu 11 cen¬ 
timetara. 

§ 17 . 

Ulazu zdjelice ima unaokolo 40 do 
42 cm, a iz>azu 32 do 33 cm; no izlaz 
može biti i veći, ako se trtica natrag 
potisne, kao što biva, kad djetinja glava 
prolazi zdjelicom. 

Stijenke male zdjelice nijesu jed¬ 
nako visoke; stražnja stijenka od krs- 
tačnoge oglavka do trtice ima 12 do 13 
cm, a prednja je stijenka tek 3 do 4 
cm visoka; stražnja je dakle stijenka tri 
puta viša od prednje. 

Poradi toga, što stijenke male zdje¬ 
lice nijesu posvuda jednako visoke, a 
krstača nije ravna, nego izdubena, nije 
ni zajenste upravno, nego natrag izbočeno, a u prosjeku polukružno. 

Povuci na zdjelici sprijeda natrag prorezanoj od različitih mjesta 
krstače i trtice do spoja kosti-stidnica upravne crte, koje su usporedne 
s upravnim promjerima ulaza i izlaza, te raspolovi sve te crte, spoji onda 
sva polovišta tih upravnih promjera prugom, pa ćeš dobiti nakrivu crtu, 
koja sredinom zdjelišta teče, a ide usporedo sa krstačom. To je crta 
prolazni ca, koja naznačuje put, kojim dijete za porođaja prolazi. (SI. 9.) 

SI. 9 . a b c d e f g h i j k crte vučene od krstače i trtice do spoja kosti- 
stianica, a—a polovišta tih crta označujući crtu prolaznicu. 

Kad razgledamo zdjelicu u žene pravilna struka, vidimo da stoji na- 
Pif™ °stalomu kosturu tako, da joj je ulaz naprijed nagnut i da vršak 

C ?V 1S 5 f- t0J ? ne ^,° don J 1 rub s P°J' a kosti-stidnica, dakle da 
izlaz zdjelice gleda dolje i malko natrag, tako, da krstačni oglavak 8 do 

10 cm vise stoji nego gornji rub spoja kosti-stidnica. Zdjelica je dakle 
naprijed nagnuta, a to se zove nagib zdjelice. 

. 1; *5 ad f. ena stoji, okrenut joj je ulaz zdjelice gore i naprijed, a izlaz 
dolje i malko natrag. Kad žena leži na leđima, okrenut je ulaz zdjelice 
gore i natrag, a izlaz upravo naprijed. J 

Zdjelica, koja je tako sastavljena, kao što je rečeno, zove se dobro 
građena, pravilna zdjelica. U žene vrsna struka, upravnih leđa i nogu, 
dobro razvitih kukova, koja je puna, široka i razmjerno visoka, te u koje 

feTz C d a jeliia J pravilna Uta ’ 3 d ° nja St '' ana ’ gdje je Sram ’ ni i e izbočena - obično 

jedan^d^drugoga 3 ^ Pamt ‘’ k ° lik ° SU udal i eni P°j edini dijelovi zdjelice 

1. Od jednoga šiljka kosti-crijevnice do drugoga ima 25—26 centimetra; 

2. Od jednoga grebena kosti-crijevnice do drugoga 28—29 centimetara; 
6. Od jednoga obrca (vraćala) kosti - bedrače do drugoga 30—32 centi- 

IT10 y 

4 Od gornjega ruba spoja kosti-stidnica do rupice ispod trna 
petoga bočnoga kralješka 20 centimetara. 

°P s ®g zdjelice, X j. od gornjega ruba spoja kosti- 
stidnica unaokolo među grebenima kosti-crijevnjca i obrcima kosti-bedrača, 
mjeri u dobro građene žene srednje debline 90 centimetara. 

B. O ženskom spolovilu napose. 

§ 18 - 

Žensko spolovilo leži što u maloj zdjelici, što izvana pred izlazom 
zdjelice među bedrima. Ono, što je u zdjelici, zove se nutarnje žensko 
spolovilo ih plodilo, a ostalo je vanjsko žensko spolovilo ili 


I. Vanjsko žensko spolovilo. 

§ 19. 

Na vanjsko žensko spolovilo spadaju sram i dojke ili sise. 

1. Sram (stid ili sprava) među bedrima nalik je na zagvozdu, koia 

je u sredini uzduž prokoljena. & J 

Sram sastavljaju: 1. bručik, 2. velike sramovne sklopke 3 
male sramovne sklopke, 4. sikilj, 5. ušće vodopusta, 6. ušće 
rodnicei 7. međica. 

^ Bručik^(ili nadbruka) je uzvis nad spojem kosti-stidnica, a koža 
je tu u odrasle ženske dlakom obrasla, koja se zove bruce. 

2. Velike sramovne sklopke (ili pritvori) dva su'debela, čvrsta 
nabora od koze, koji idu od bručika do međice, gdje ih tanak, poprečan 
naborak veze, a taj se zove sklopčana veznica. Velike sramovne 
sklopke su izvana gdješto gušće, gdješto rjeđe dlakom obrasle, a sklapaju 

Lobmay er-Durst: Primaljstvo. 2 

se kod djevice čvrsto jedna uz drugu. Koža im je iznutra rumena, vlažna 
i glatka. Među njima je sramovna prokolka (stidni procijep ili sra- 
movna pukotina). 

3. Male sramovne sklopke (ili pritvorci) leže među velikima, 
koje ih obično sasvim prekrivaju te uspored s njima leže. One su dva 
rumena, vlažna nabora opne služavke među rodnicom i vanjskim sra- 
movnim sklopkama. Kod djevice sljubljene su jedna uz drugu, a kod žene, 
koja je već rodila ili se često puteno sastala s muškarcem, veće su, mekše, 
sive ili smeđe, pa vire između velikih. 

4. Sikilj (ili jezičac) je maleno, nekoliko crta dugačko, okruglo 
udašce i leži ondje, gdje se male sramovne sklopke gore sastaju. Ono se 
sastoji od samih žilica, radi čega svaki razdor sikilja žestoko krvari. 

5. Ušćevodopusta (ili zijalce mo¬ 
kraćne cjevčice) leži malo niže pod sikiljem 
među malim sklopkama. Prstom možeš na¬ 
pipati, da je naokolo malko nabubrilo. 

6. Ušće rodnice (ili zijalce jaže) 
leži pod ušćem vodopusta kao okruglo 
zjalo, koje odzada kod djevice na polu¬ 
krug tanka kožica tako zastire, da mu je 
na prednjoj strani samo mala, okruglasta 
rupica, kojom se može u rodnicu doprijeti. 
Ta je kožica zalistak rodnice (djevi- 
čna opna). 

Taj zalistak sužuje odzada ušće rod¬ 
nice i dijeli je od vanjskoga spolovila. On 
se za prvoga putenoga združenja obično 
na jednom ili više mjesta zadere. U porodu 
se zalistak tako razdere i zgnječi, da na¬ 
mjesto zaliska ostaju na ušću rodnice 3 do 
4 bradavičaste uzvisi, naime mrčasti 
čvorčjći; tako nazvani, što naliče listu 
od mrče. Oni su nam znak, da je žena 
već rodila. 

7. Medica (presrijedak, prijepon, 
našva, srednje meso ili podstid) je po¬ 
prečna pregrada među šupkom i sklop- 
čanom veznicom, 3 do 4 cm široka, no 

može se za porođaja i do 12 cm rastegnuti, a da se ne predre. Međica 
se sastoji od mišica, a izvana prekrita je kožom. Ona je dno, na kojem spo¬ 
lovilo stoji. 

Velike i male sramovne sklopke i međica znatno se rastežu, kada 
među njima dijete za porođaja prolazi. 

§ 20 . 

11. Dojke ili sise dvije su polutke na svakoj strani grudi; iz njih 
novorođeno dijete dobiva hranu, naime mlijeko. Među njima su njedra. 
U svakoj dojci ima žlijezda nalik grozdu, u kojoj se mlijeko tvori i pri¬ 
ređuje, a zove se mliječna ili dojna žlijezda. Okolo te žlijezde je 

kadšto vise, kadšto manje sala. U sredini svake dojke je piljasta, veoma 
cutljiva bradavka, naime dojna bradavka (ili pipnica), koja će podra- 
zena nabreknuti i ponarasti. Unaokolo bradavke je koža, kao i na bra- 
?Qi VC i’n\ 1Čno j asnosme( l a > za nošenja mrko-smeđa, a zove se kolobar. 

lUJ. 

U mliječnoj žlijezdi tvoreno mlijeko prelazi u tanke cjevčice, koje se 
u veće cijevi sastaju, a ove teku prema bradavci, gdje se na 12 do 15 
mjesta kao sitne rupice otvaraju. 



c a 

SI. 11. Nutarnje spolovilo u žene. 


II. Nutarnje spolovilo u žene. 

§ 21 . 

Na nutarnje žensko spolovilo spada: rodnica, materica, jajo¬ 
vodi i jajnici. ’ J J 

§ 22 . 

1. Rodnica (jaža, usmina, rukav, procijep) je cijev među vanjskim 
spolovilom i matericom sprijeda natrag stisnuta. Dugačka je do 12 cm, 

„„„„ S V 1; ? v l Iike ’ b I ? a i e sklopke, c sklopčana veznica, 1 rodnica sprijeda ras- 
P°/® n . a - da l?l vidjeti, a tako i dd mrčasti čvorčić , 4 ušće materice, 3 

materica, 5 desni, 6 lijevi jajnik, 7 desni jajovod, 8 lijevi jajovod, kako svojim roi- 
-lcama 9 obuhvaća lijevi jajnik 6,10 široka materična sveza, 11 okrugla materična sveza. 

2* 

a široka 3 cm; počinje s ušćem rodnice, ide nakrivo prema crti pro¬ 
laznici do materice, te se tuj svodom dovršuje, obuhvaćajući onaj dio 
materice, što proviruje u rodnicu. Gdje se rodnica dovršuje, ondje su 
svodovi rodnice, i to prednji svod, koji je kraći i stražnji 
svod, koji je duži. Koža rodnice podebela je i čvrsta, ali se može veoma 
rastegnuti; na prednjoj i stražnjoj stijenci ima poprečnih nabora, 
koji su prema ušću rodnice viši i čvršći, a prema svodu niži i mekši, pa 
se čestim putenim združenjem i rađanjem izglađuju. Među njima tvori se 
sluz, od koje je rodnica uvijek vlažna i sklizka. 

Rodnica je za puteno združenje, njom teku mjesečnine iz materice i 
njom prolazi dijete, kad ga materica iz sebe istiskuje. 

Sprijeda se rodnica srasla s 
mokraćnim mjehurom i vodopu- 
stom, koji se može kroz prednju 
stijenku rodnice napipati kao ma¬ 
len čvrst naborak; straga leži guž- 
njak. 

2. M a t e r i c a (maternica,plod- 
nica, rodiljka) je 7 do 8 cm dugačka 
šuplja tvorina, na najširem mjestu 
5 centimetara široka, sastavljena 
od samih mišića, a leži među mo¬ 
kraćnim mjehurom i gužnjakom. 
U njoj se od oplođenoga jajašca 
razvija plod. Nalik je tikvici ili 
kruški, naopako okrenutoj. Mate¬ 
rica je sprijeda natrag sploštena, 
te je u maloj zdjelici tako namje¬ 
štena, da širi dio gore gleda, a 
uži dolje. (SI. 12.) 

Materica se dijeli u tri dijela: 
donji dio zove se grljak, gornji 
dio je dno, a među njima je trup 
materice. 

Grljak materice je donji, 
uži dio materice; u sredini ga obu¬ 
hvaća rodnica tako, da mu donja 
polovina gleda u rodnicu, a to je 
rodnični dio materice. Jedar je i čvrst, gladak, dolje nešto tanji, splo- 
šten, kao kakav piljak, a na vršku imade malu rupicu, koja se zove vanj¬ 
sko ušće materice, te vodi u šupljinu materice. To je ušće u žena, 
koje još nisu rodile, malena, okrugla rupica glatkog ruba, a u žena, koje 
su već rodile, ta je rupica poprečna pukotina, zadrtih i brazgotinjavih ru¬ 
bova, te na rodničnom dijelu takovih žena jasno razlikujemo prednju i 
stražnju usnu. 

Kroz vanjsko ušće materice dolaziš u grlo materice t. j. šupljinu 
grljka, a gdje ovaj prelazi u trup, ondje se ta šupljina nešto sužuje i to 
se mjesto zove nutarnje ušće materice. 

SI. 12. 1 dno, 2 trup, 3 grljak materice, H materište, 4 grlo materice, 5 rodnica, 6 ro¬ 
dnični dio materice, 7 vanjsko, 8 nutarnje ušće materice, 9 ušće jajovoda u materištu. 



SI. 12. Prosjek djevičanske materice 
prirodne veličine. 

Kad se veli „ušće materice", onda se vazda razumijeva vanjsko ušće. 
Trup materice je onaj dio, što je u sredini među grljkom i dnom. 
U njemu je šupljina materice, materište (ili plodnište). Kod žena, koje 
još nijesu nikada rodile, šupljina materice je kao malen trokut uvinutih 
strana. 



8 7 7 5 6 7 8 7 

SI. 13. Materica i njene sveze. 


Gornji kutovi prelaze u jajovode, a donji nutarnjim ušćem u grlo materice. 
Materište je prekrito tankom opnom služavkom, iz koje u vrijeme 
mjesečnine prokapljuje krv, koja se cijedi kroz grlo materice u rodnicu. 



SI. 14. Prosjek materice i jajovoda. 


Dno materice je gornji dio, te je tako krov materištu. 

Materica leži nasred zdjelišta. Zdesna i slijeva drže je dvije široke 
sveze, a sprijeda dvije okrugle sveze. Opna potrbušnica, koja pre¬ 
kriva sve ustroje u trbušnoj utlini, prekriva i veći dio materice, te od" nje 
p relazi spr ijeda na mokraćni mjehur a straga na gužnjak. Desno i lijevo 


1 I ? at ® rica j 2 jajovodi, 3 rojtice, 4 jajnici, 5 vanjsko ušće materice, 6 rod* 
mca, 7 široke, 8 okrugle sveze materice. 

. . C SL1 1 \ dno materice, // materište, 2 oba rasporena jajovoda, 3 rojtice, 4 jaj¬ 
nici, 5 vanjsko usce materice, 6 radnica, 7 široke sveze materice. J 

od materice sastaju se oba lista opne potrbušnice u dva nabora, koji idu 
od materice k stijenki zdjelice i zovu se široke sveze materice. Među 
listovima tih sveza leže zgora jajovodi, a niže dolje živci i žile, koje idu 
k materici i od nje. Straga na širokim svezama ispod jajovoda pričvršćeni 
su jajnici. Od prednje površine dna materice protežu se prema spoju 
kosti-stidnica još dvije t. zv. okrugle sveze materice, koje su me¬ 
snate, te kroz trbušne stijenke idu u velike sramovne sklopke. (SI. 13.) 

§ 23. 

3. Jajovodi (ili materične trubljice) su dvije 10 cm dugačke cijevi, 
koje između dna i trupa materice izlaze, te se pobočke u trbušnu utlinu 

otvaraju. Oni leže na gornjem 
rubu širokih sveza između oba¬ 
dvaju listova njihovih. Na pri¬ 
krajku su najširi i imadu tu una¬ 
okolo više različno velikih roj- 
tica. (SI. 14.) Jajovodi primaju 
jajašca, odlupljena od jajnika, 
svojim rojticama, koje se šire 
kao prsti na rukama, pa ih vode 
u matericu. Iznutra su jajovodi 
pokriti sluznicom. 

§ 24. 

4. Jajnici (ili jajišta) su dva 
duguljasta, plosnata ustroja kao 
bademi ili mandule, koje straga 
na širokim svezama s obje strane 
materice pod rojticama jajovoda 
poprečke leže. U svakom jajniku 
ima mnoštvo manjih i većih mje¬ 
hurića, a u svakom mjehuriću po 
jedno (rijetko kad dva) jajašce, 
t. j. kao sitno zrno od pijeska, 
tako da se prostim okom jedva 
raspoznati može. Jajašce je klica, iz koje se plod razvija, kad se muškim 
plodivom oplodi. 

Osim spolovila leži u maloj zdjelici još i gužnjak i mokraćni mjehur. 
Straga pred krstačom i trticom leži gužnjak, koji pred trticom prelazi u 
šupak. Pred gužnjakom leži gore materica, dolje rodnica, koja tu prelazi 
u sram, a među njom i šupkom leži međica. Pred matericom i za spojem 
kosti-stidnica leži mokraćni mjehur. On pred prednjom stijenkom rodnice 
prelazi u vodopust, koji se dovršuje s ušćem vodopusta. (SI. 15.) 



SI. 15, Osovni prosjek donjega trupa u žene. 

0 mjesečnim. 

§ 25. 

Mjesečnina (mjesečno pranje, cvijet, vrijeme) zove se krvotok iz ma¬ 
terice, koji se u dozrele žene pokazuje redovno svake 4 sedmice (nedjelje). 

Kad djevojka dozri, što kod nas obično biva oko 13. —16. godine 
(u građanskih djevojaka prije, u seoskih kasnije), onda i izvana na tijelu 
njezinom vidimo razne promjene. Bruce obrastu bručik, vanjsko spolovilo 
postaje punije i jedrije, dojke veće i napetije a bokovi se šire i bivaju 
obliji. 

Na nutarnjem spolovilu pokažu se također važne promjene. U jajni¬ 
cima dozrijevaju jajašca, i s tim u savezu pokaže se mjesečnina. Svaki 
mjesec dozrije po jedno jajašce t. j. mjehurić, u kojem se ono nalazi, 
nabubri tako, da probije površinu jajnika, te tekućina iz mjehurića a s njom 
i jajašce iscuri. Rojtice ga prihvate i vode u jajovod, a odavle u materište. 

Dok mjehurić u jajniku tako nabubri, da popuca i dok jajašce putuje 
kroz jajovod u matericu, sluznica materišta jako nabuja i odeblja, da bude 
sposobna jajašce, ako se oplodi muškim sjemenom, u sebe primiti. Ne 
oplodi li se jajašce, to se ono raspadne, a u nabujaloj i odebljanoj sluz¬ 
nici materišta popucaju žilice prepune krvi, te tako dodje do krvotoka iz 
materišta. Ta se krv miješa sa sluzi iz materice i rodnice, a osim toga 
se od nabujale sluznice materišta gdjegdje otkidaju malene krpice. Mje¬ 
sečnina nam je dakle znak, da je u žene u jajniku dozrijelo jajašce, da 
se ono odlupilo, a da nije oplođeno, jer, ako se jajašce oplodi, t. j. žena 
zanese, tako dugo, dok je noseća, druga jajašca u jajniku ne dozrijevaju 
i mjesečnina izostaje. Jajašca u zdrave žene, ako nije trudna, dozrijevaju 
ponajviše tako, da svakih 28 dana ili svake 4 nedjelje, dakle 1 put na 
mjesec dozrije po jedno jajašce, pa tako i krvotok, dok žena nije noseća, 
dolazi svaki mjesec po 1 puta, a odatle mu i imćjnjesečnina. 

Svaka mjesečnina traje obično 3—5 dana, rijetko manje ili više. Re¬ 
dovno ne osjeća žena znatnijih bolova kod mjesečnine, tek neko stezanje 
u krstima i bedrima. 

Ona dolazi obično kroz 35 godina t. j. prestaje izmedju 45. i 50. 
godine. Onda se spolovilo počne sve više zgnječivati i nabirati. 

Ako mjesečnina i nije bolest, to bi se žena za vrijeme mjesečnine 
mogla lako pokvariti. Primalji je dužnost, da žene pouči, kako će se 
za mjesečnine vladati. Žena u to vrijeme neka se naročito čuva od 
nahlade, noge i spolovilo neka drži toplo, neka ne pere rublja, stojeći 
u hladnoj vodi, neka se čuva teškog jela, neka osobito pazi, da za 
vrijeme mjesečnine ide uredno rad sebe, a i odveć teškog posla neka 
se kani. 

Za mjesečnine neka se žena ne kupa, ali neka se čisto drži, svakako 
neka jedamput na dan opere vanjsko spolovilo mlačnom vodom, a nakon 
svršene mjesečnine neka cijelo tijelo okupa. Najbolje je, da za vrijeme 
mjesečnog krvotoka nosi na vanjskom spolovilu pričvršćenu čistu krpu 
ili komad čiste vate, koji će, kad se zamaže, spaliti. 

Često će žene doći k primalji tužeći joj se na neurednosti mjeseč- 


nine ili što je preslaba ili preobilna ili što dolazi prerano ili prekasno ili 
sasvim neredovito ili opet samo uz silne bolove, ili da je posvema pre¬ 
stala, a da žena nije noseća i t. d. U svakom takovom slučaju primalja 
će ženu strogo opomenuti, da ide liječniku, jer je neuredna mjesečnina 
znak bolesti ili spolovila ili u opće tijela ženinog. Naročito kod žene, kod 
koje je mjesečnina već izostala, dakle kod žena od 40 i više godina, često 
je uzrokom, da se opet iza nekog vremena krv pokaže, teška bolest ma¬ 
terice, naime rak-rana na njoj. 0 tom će primalja još potanje čuti poslije. 

Drugi dio. 

Uredno nošenje, uredan porođaj, uredne babine, novorođenčad 

i dojenčad. 


Prvi odsjek. 

Uredno nošenje. 

I. Nošenje uopće. 

§ 26. 

Nošenje (bremenitost ili trudnoća) zove se stanje ženske od za¬ 
čeća pa sve do poroda. Kad za putenoga združenja muško plodivo pri- 
spije u žensko spolovilo i tu se sastane sa zrelim jajašcem, jajašce će se 
oploditi, to jest, ženska zanosi, te je trudna (noseća, bremenita). 

Nošenje traje 40 nedjelja ili 280 dana ili 10 mjeseci po 28 dana, 
računajući po mijeni mjeseca*). Ako se računa po kalendaru, traje nošenje 
9 mjeseci i 7 dana. 

Mjesečnina i nošenje su nekako svezani, i to ovako: kad je mjeseč- 
nina devet puta izostala, porođaj se upravo onda započne, kad bi imala 
mjesečnina deseti put nastupiti. 

Ako se jajašce, prispjevši u matericu, potpuno razvije i dozrije, a 
žena ostane sve do poroda zdrava: zove se to uredno, pravilno nošenje, 
ili nošenje prema zdravlju. 

§ 27. 

Ako se samo jedan plod razvije, nošenje se zove jednostavno. 
Ako se dva, tri ili četiri ploda u isto doba razvijaju, zove se tjo dvojno, 
trojno ili četvorno nošenje. 

Obično se odlupi jedno jajašce od jajnika; rojtice jajovoda dižu se 
i obuhvaćaju jajnik, jajašce pada između njih u jajovod, koji se steže i 
kao crvak vijuga, pa jajašce dalje u matericu pušta. Na tom putu kroz 
jajovod obično se jajašce u njem sastane s muškim sjemenom i oplodi 
se. Oplođeno se jajašce dospjevši u matericu o stijenku njezinu prilijepi 
i dalje razvija, dok se toliko ne razvije, da će kao dozreo plod moći izvan 
materice živjeti; tomu pak treba vremena od deset mjeseci. 

Promjene, koje nastaju, kad ženska zanese, raznovrsne su, a ukazuju 
se na jajašcu samom, u ženskom spolovilu i na ostalom tijelu trudne žene. 

Oplodnja. 

§ 28. 

Oplodnja (ili začeće) zove se, kad se putenim združenjem muš¬ 
karca sa ženskom muško sjeme ili plodivo sastaje sa zrelim jajašcem. 

*) Kad se god govori kasnije o mjesecima, vazda treba misliti na mjesece do- 
mijeni. 

Kad muško plodivo u rodnicu dospije, prijeći će iz nje u materište 
i u jajovod. Odlupi li se dozrelo jajašce od jajnika, prispjet će iz njega 
u jajovod, a otuda u matericu. Na tom putu može se jajašce muškim plo- 
divom, oploditi, a od oplođenoga jajašca razvija se onda čedo. 

Ženska će najlakše zanijeti družeći se s muškarcem prvih 14 dana iza 
mjesečnine ili nekoliko dana prije, jer će u to vrijeme plodivo moći do 
svježega jajašca u ženskoj utrobi najsigurnije doprijeti, da ga oplodi. 

Jajašce ostaje neko vrijeme u materici; ne oplodi li se za to vri¬ 
jeme, nestaje ga iz spolovila. 

II. Pravilni razvoj jajašca. 

1. 0 jajašcu uopće. 


Dno 



§ 29. 

Jajašce, kad se odlupi od jajnika, sluzavom je. tekućinom napunjen 
mjehurić, velik tek kao zrnce pijeska tako, da se prostim okom jedva za¬ 
paziti može. Dospjevši oplođeno jajašce u mateiicu prilijepi se o nabujalu 
sluznicu materišta. Sluznica još više nabuja i odeblja, te jajašce koje se 
u sluznicu ukopa, obraste tako, da je jajašce sluznicom materice okolo 
na okolo obavito (SI. 16 i 17); tu odebljalu sluznicu materišta, koja jednim 
svojim dijelom i čitavo jajašce obvija, zovemo opnom padalicom, 
jer se ona kasnije odlupi i otpada. Za nošenja se ona, kako jajašce naglo 
raste, sve više rastanji, pače mjestimice je nestaje tako, da u porodu od 
nje jedva po koja krpica ostane. 

Nakon što je oplođeno jajašce dospjelo u sluznicu materice, niknu 
na njegovoj cijeloj površini doskora tanke runjice (resice, kudrice), kojima 
ono iz nabujale, punokrvne sluznice materišta hranu sisa kao što posijano 
zrno u vlažno} zemlji proklija i šišajući hranu iz zemlje uhvati korijen 
(SI. 18.) Već u drugom mjesecu nošenja počnu se te resice i runjice 
gubiti, a samo na onom mjestu, gdje se jajašce prilijepilo uz stijenku 
materice, bivaju one sve veće. razgranjuju se (SI. 19) i prodiru dublje u 
sluznicu materišta. U njoj se načini obilje žilica, s kojima se žilice resica 
sve gušće isprepleću. Tako na koncu trećega mjeseca postaje na tom 
mjestu od tih resica plodva, od koje tada plod dobiva hranu. 



opna padalica pre¬ 
lazi na jajašce 


opna padalica 
(odebljana sluz¬ 
nica materice) 


vanjsko ušće materice 


nutarnje ušće materice 


grlo materice 


materište 


šupljina jajeta 


opna padalica 


odebljana 
opna padalica 


resice opne 
žilovnice 


opna padalica prelazi 
na jajašce 


opna padalica 


SI. 17. Prosjek materice na koncu drugog mjeseca nošenja. 


Jajašce raste sve više i više tako, da je na izmaku prvoga mjeseca 
kolik golubinje jaje, na izmaku drugoga kao kokošje, a potkraj trećega 
mjeseca kao guščje jaje. Tada raste od mjeseca do mjeseca tako, da je 
na izmaku desetoga mjeseca preko 4 kilograma teško. 

Jajašce je dakle od 3. mjeseca sastavljeno od ovih dijelova: 
1. od plodnjih ovoja, 2. od plodnje vode, 3. od plodve, 4. od pupkovine 
i 5. od ploda. (SI. 20.) 



SI. 18. Jajašce od 4 sedmice nošenja. SI. 19. Jajašce u 3. mjesecu nošenja. 

uhvatilo za sluznicu materice, preostaju, i sve se više razvijaju. Tu se iz 
njih načini plodva. 

Opna žilovnica je debela, žilava, rumeno žućkasta, a slabo se kroz 
nju vidi. 

Vanjska površina opne žilovnice prianja za nošenja za nutarnju po¬ 
vršinu materice, a na njoj se vide poslije porođaja na mnogim mjestima 
komadići odlupljene opne služavke materice, naime opne padalice. 

§ 32. 

2^ Vodenjakom (ili košuljicom) postavljena je nutarnja površina 
opne žilovnice, te će se kasnije s njom mjestimice slijepiti. U početku 
vodenjak zaogrne plod kao kakova košulja, poslije se od njega uzdiže i 
prione uz plodvu i žiiovnicu, jer se okolo ploda tvori plodnja voda. 



§ 30. 

Plodnji ovoji su dvije opne (kožice, mrene), koje plod obavijaju tako,, 
da je on u njima kao u kakovoj zatvorenoj kesi. Ti su ovoji opna ži¬ 
lovnica i vodenjak. 

§ 31. 

1. Opna žilovnica (ili 
pramenica, zato što ima na njoj 
sitnoga pramenja) prvih je mje¬ 
seci hrapava i s malim resica¬ 
ma obrasla, koje se razgranjuju 
i za nabujalu opnu služavku u 
materištu prianjaju. Od trećega 
mjeseca gube se te resice, samo 
na onom mjestu, gdje se jajašce 

Vodenjak je u dozrela ploda tanahan, mekan i prozračan. On pre¬ 
kriva plodvu i obavija pupkovinu sve do pupka. U njemu je plodnja voda, 
plod i pupkovina. 

Plodnji ovoji drže plod u materici, a u njima je plodnja voda, koja 
ih za porođaja protiskuje kroz ušće materice, da se ono otvora. 


3. Plodnja voda. 



§ 33. 

Plodnja voda je u vodenjaku; u njoj pliva plod i pupkovina. 
Prvih je mjeseci bistra, potkraj nošenja je gušća, mutna i sirutkasta, a u 
njoj ima bjelkastih pahuljica, koje se od čedinje kože odlupljuju. 

i 2 Ona nekako osobito 

vonja, a ponjava postaje od 
nje kruta i žućkasta. Na iz¬ 
maku nošenja ima je V 2 
do 1 litre. 

Plodnja voda je vrlo 
korisna; ona priječi, daše 
čedu ruke, noge i prsti jed¬ 
no s drugim ne srastu (što 
bi se lako dogoditi moglo, 
prije nego se koža na nji¬ 
ma načini); da se plod lak¬ 
še može razvijati, micati i 
prikladno namjestiti, što ne 
bi mogao, da materica za 
čedo prianja. Plodnja voda 
štiti plod od ozleda, ako 
se na pr. mati udari ili upad¬ 
ne, a za porođaja čuva ga, 
da ga prežestoki trudovi ne 
tiskaju; ona protiskuje plod- 
nje ovoje kroz ušć^ mate¬ 
rice kao mjehur, rasteže ti¬ 
me ušće, te olakšava čedu 
kroza nj proći; ona naj- 
2 poslije, kako se mjehur 

SI. 20. Plod dvanaest nedjelja star u svojim ovojima. predre, vlaži rodnicu i vanj¬ 
sko spolovilo, tako da bu¬ 
du sklizavi i mekši, a tako se lakše rastežu, kad se čedo protiskuje kroz 
jedno i drugo. 

Da nema plodnje vode, plodva i pupkovina bi se stisnuli, a to bi 
priječilo optjecanje krvi u čedinjem tijelu. 


4. Plodva. 

§ 34. 

Plodva (plodnica, loža, ložina, mlizina, kolač) je mekana, spužvasta, 
okrugla gruda, nalik na pogaču, kakovih 20 cm dugačka, u sredini. 2 do 

SI. 20. 1 opna padalica, 2 opna žilovnica, 3 vodenjak, 4 plodva, 5 pupkovina, 
6 usađena u plodvu. 

3 cm debela, a prema rubu sve tanja i do V 2 kg teška. Sastavljena je od 
samih žilica, koje su isprepletene i među sobom spojene. 

Plodva ima dvije površine, vanjsku i nutarnju. Vanjska površina okre¬ 
nuta je materici, s kojom je srasla, hrapava je, te je brazdama razdijeljena 
u više komada, koji su jedan uz drugi prilijepljeni; ti komadi su klupka 
isprepletenih žilica. Nutarnja je površina glatka, okrenuta plodu, te je pre- 
krita vodenjakom. Iz nje izvire pupkovina obično u sredini. Plodva je po¬ 
najviše prirasla za trup i dno materice, i to sprijeda ili straga, rjeđe desno 
ili lijevo. Uredno sjedi plodva u materici, ako joj je na koncu nošenja 
njezin donji rub od nutarnjega ušća materice udaljen barem 3—4 prsta. 

Plodva postaje već od šeste nedjelje nošenja iz resica opne žilovnice. 
(SI. 19.) Kako je već rečeno, nestaje tih resica malo po malo, samo na 
onom mjestu, gdje se jajašce uhvatilo za stijenku materice, one se ne 
gube, pače sve više rastu, razgranjuju se, a s njima se i žilice, koje su 
u njima, sve dublje spuštaju u odebljalu sluznicu materišta, u kojoj se 
također načini na tom mjestu obilje prostranog krvnog žilja. Od ploda 
kroz pupkovinu ulaze u plodvu dvije žile kucavice, koje vode pokvarenu 
čedinju krv. Te se žile u plodvi razgranjuju na sve tanje i tanje žilice, 
dok najtanje — kao vlasi fine i tanke — prodiru u resice plodve. Odande 
se opet vraćaju, skupljaju u sve veće žile, koje se konačno sve sastaju 
u jednu žilu t. j. žilu krvicu pupkovine, koja u njoj vodi krv natrag k plodu. 

U plodvi čedinja se krv popravlja, okisi i tamo dobiva hranu, plodu 
potrebnu. Kroz žile kucavice pupkovine dolazi pokvarena čedinja krv u 
plodvu, a odavle u njezine najfinije resice, koje u materinjoj krvi plivaju 
kao korjenje kakove vodene biljke u vodi. Iz te materinje krvi dobiva 
čedinja krv u resicama sve, što je plodu potrebno t. j. kisik i hranu. Plod 
dakle u materici niti diše niti se hrani, sve to dobiva on gotovo iz plodve, 
ona mu je ono, što su nama pluća i probavilo. 

5. Pupkovina. 

§ 35. 

Pupkovina (pupčanik, pupčana vrpca ili pupkov tračak) je sve¬ 
žanj žila kao prst debeo, 50 do 55 cm dugačak, koji se razapinje među 
čedom i plodvom. 

Sastavljena je: 

1. od dvije pupčane žile-kucavice, koje vode potrošenu krv 
od čeda u plodvu. 

2. od jedne pupčane žile-krvice, koja dovodi krv, pošto se 
u plodvi ugotovila, iz plodve k čedu; 

3. od neke ljepčive, kao drhtalica guste klije vi ne, koja pupčane 
žile obavija i jednu s drugom spaja ; 

4 od pupčanoga ovoja, koji je dio vodenjaka i koji svu pup¬ 
kovinu obavija. 

Žila-krvica šira je od žila-kucavica. U ovima teče krv od čeda u 
plodvu tako na mahove, da one biju, kao što čedu i srce kuca; zato će 
pupkovina na pipajući prst pokucavati. 

Pupkovina izvire iz plodve obično u sredini joj, katkada i sa strane, 
a gdjekada i iz plodnih ovoja, gdje se onda žile pupkovine razilaze i 
svaka za sebe ide k plodvi. 

Pupkovina je zato, da kroz svoje žile-kucavice nosi krv iz čeda u 
plodvu, a kroz žilu-krvicu da je vraća iz plodve u čedo, a to se zove 
optjecanje krvi u čedu. 

To optjecanje krvi među čedom i plodvom tako je prijeko potrebito 
po život čedinji, da čedo mora poginuti, ako se taj optok makar s kojega 
uzroka poremeti ili za više od pet minuta prekine. 

Plodnji ovoji, plodva i pupkovina zovu se ukupno posteljica (po¬ 
sljedak ili kućica). 


III. Razvoj ploda. 

§ 36. 

Od začeća sve do svršetka 3. ili 4. mjeseca nošenja čovječji se plod 
zove zametak, poslije se zove čedo, a kad se porodi, onda je dijete 
ili djetešce. 

Zaodjenut plodnjim ovojima, plivajući u plodnjoj vodi, razvija se 
plod ovako: 

Na kraju prvoga mjeseca ima zametku 1 do 1V 2 cm, a nalik je 
mravu. Vidi se na njem, gdje će biti glava i trup. 

Na kraju drugoga mjeseca plod je 3 do 4 cm dugačak. Glava 
je nerazmjerno velika, ruke i noge mogu se razabrati. 

Na izmaku trećega mjeseca plod je 8 do 9 cm dugačak, a ja¬ 
jašce veliko koliko guščje jaje. Po nogama i rukama razvijaju se prsti, a 
nokti su kao tanka kožica; oči, nos, usta i uši već su se bolje razvile. 

Na kraju četvrtoga mjeseca plod je 16 cm dugačak, spolovilo 
se može raspoznati. 

Kad mine peti mjesec, dakle za sredine nošenja, plod je 25 cm 
dugačak. Svu površinu tijela, pokrivaju dlačice, koje narod malje zove, i 
neka sirasta ili lojava mast. Čedo se jače miče, da ga mati sada i osjeća. 
Kucanje srca se u čedu prisluškivanjem čuje; srce udara 120 do 160 puta 
u jednoj minuti. Dijete rođeno u šestom mjesecu ne može živjeti, te će 
za nekoliko sati umrijeti. 

Na izmaku šestoga mjeseca plod je 30 cm dugačak; koža je 
crvena, svijetla: na prstima ručica i nožica vide se nokti. Čedo se može 
živo poroditi, ali će jedva nekoliko sati ili dan dva živjeti. 

Na kraju sedmoga mjeseca plod je kakovih 35 cm. dugačak. 
Prije dovršenoga sedmog mjeseca ili prije 28 nedjelja rođeno dijete ne 
može živjeti. 

Kad se svrši osmi mjesec, plod je 40 cm dugačak. Tijelo je još 
slabo ugojeno, koža crvena, nokti tanki i mekani, ruke i noge su prema 
trupu kratke, pupkovina se niže dolje u trbuh usadila. Kod muškoga dje¬ 
teta nijesu se mudašca još spustila u mošnjicu, kod ženskoga su velike 
sramovne sklopke rastavljene, a male sklopke proviruju između velikih. 
Dijete viče slabim glasom, mnogo spava, ponajviše je hladno, ne može 
dobro da sisa. 


J 

Djeca rođena od 29. ^nedjelje dalje mogu ostati živa; ali se moraju 
veoma brižljivo njegovati. Sto je čedo dulje bilo u materici, to će se lakše 
uzdržati na životu. Dijete rođeno između 29.—38. nedjelje nošenja zove 
se nedonošče. 

Na kraju devetoga mjeseca plod je 45 cm dug. Kosa na glavi 
je gušća, do 1 cm dugačka; dlačice po tijelu počinju opadati, kosti otvrdnu, 
nokti su čvrsti, svi su udovi puniji i okrugli; licu, koje je bilo nabrano, 
staroliko, nestaje nabora. Glava i trup u pravom su razmjerju. 

U 32. do 36. nedjelje rođena djeca ostaju ponajviše živa, ako su u 
zgodnim prilikama. 

Na izmaku desetoga mjeseca dijete je tako razvito, da je zrelo 
i zove se d o n o š č e. 


Po tom, koliko je koje porođeno dijete dugačko, može se dosta 
točno reći, u kojem se mjesecu porodilo. Valja ga dakle pružiti, pa mjeriti 
od glave do pete. Naći ćemo, da je plod dugačak 

to tako, da za prvu 

1.—5. 

mjeseca) po- 


množimo broj mjeseca sam sa sobom, a za drugu polovinu nošenja (t. j. 
6.—10. mjesec) pomnožimo broj mjeseca sa brojem 5. Brojke, koje tako 
izračunamo, označuju nam duljinu ploda u centrimetrima na koncu do¬ 
tičnog mjeseca nošenja. 

Duljina je najvažniji znak, po kojem se može bar otprilike reći, u 
kojem se mjesecu nošenja plod porodio. Težina se često znatnije mijenja 
prema jakosti roditelja i hrani majke. 

1\7. O donoščetu. 

§ 37. 

Donošeno, dozrelo dijete, dakle donošče, pokazuje ova obilježja: 
dugačko je 50 do 52 centimetra, a teško je 3 kilograma (3000 grama) i više. 

Koža mu je po tijelu blijedo crvena, a po gdjekojim mjestima bi¬ 
jelom, gustom, Ijepivom mašću pokrita. Tek na ramenima i nadlakticama 
vide se ostaci onih finih svjetlih dlačica, što se malje zovu. 

Kosa je prilično čvrsta, gusta, do 2 cm dugačka. 

Nokti na prstima nogu i ruku čvrsti su, tvrdi i duži od prsta, ”7 su 
toliko dugi koliko i prsti. 

Kosti lubanjske su čvrste, među sobom kruto spojene. 

Ušice su hrskave, čvrste. 

Na licu nestalo je nabora sasvim, pa je puno i okruglo. 

Mudašca su se već spustila u mošnjicu, a kod ženskića su vrtite 
sklopke sastavljene jedna s drugom i pokrivaju male sklopke. 

Pupak je upravo pod sredinom trbuha. 

Sisice su u muškoga i u ženskoga donoščeta jednako dobro razviti 
može. U n,ima d ° 8 PUta neka mliječna tekućina, koja se lako istisnuti 

.e naizmjence ipat fbT otSralH SJP* 'f k ° ** 

sto u odrasla čovjeka, nego samo čvrstom opnom jedna"* rt Sras e ’ kao 
zane. Prolazeći glava djetinja kroz zdielište tncti a« na > S u dn ^! 0rri sve ~ 
drugoj primaknuti, a time S se glava m 0 ći umaniitf ^ d " a 

te kosti jedna drugoj primaknuti, to će glava lakše proći zdfelištem. ^ 

§ 40. 

Spoj, s kojim su dvije lubanjske kosti svezane, zove se svez 
Glavni svezi lubanjskih kosti jesu: veL 

1. čeoni svez među objema čeonicama- 

2. tjemeni čni svez među objema tjemenicama- 

3. vjencasti svez medju tjemenicama i čeonicama- 

4 zatiljacm svez među tjemenicama i zatiljačom 
Ondje, gdje se tjememcm svez sprijeda i strada sa nha nn nn^ 
sveza sastaje, ima većih mekih česti na P lubanii koie S *p In™ i . poprecna . 
(ili meka tjemena). J1 ’ k0Je se zovu tjemenci 

Lo bmayer-Durst: Frimaljstvo. 


r^ 

\ 

\ 

1. Veliki tjemenac je ondje, gdje se čeoni, vjenčasti i tjemenični 
svez sastaju; sastavljen je dakle od četiri kosti, naime od dvije ceonice 
i dvije tjemenice. Taj je tjemenac na četiri kuta; prednji mu je kut oštar, 
a stražnji tup. U donoščela je 2 cm dugačak i l l / 2 cm širok. 



c d . 



d 



SI. 21. 

Djetinja lubanja odozgor 


SI. 22. 

Djetinja lubanja odzada. 


Si. 23. 

Djetinja lubanja sa strane. 


2. Mali tjemenac je ondje, gdje se sastaju tjemenični svez i 
oba kraka zatiljačnoga sveza; tri ga kosti sastavljaju, naime obje tjeme- 
nice i zatiljača, zato je na tri kuta. Jedva je tolik, da se vrškom kažiprsta 

pokriti može. 

§ 41. 

Glava djetinja mjeri se, kao i zdjelica p r o m j eri m a. Ti promjeri jesu: 

1 . upravni promjer od prinosja do zatiljačnekvrge; dug je 12 cm; 

2. poprečni promjer od jedne tjemenične kvrge do druge, Ima 

mu 9—9 l / 2 cm; . , . ,. , 

2. kosi promjer od obratka do maloga tjemenca; dug je 13/., do 

14 centimetara. *. ..... „ 

Najveći opseg djetinje glave od prinosja preko sljepocica i zatiljka 

ima 34 cm. 

VI. Držanje, položaj i namještaj ploda u materici. 

§ 42. 

Plod ne leži stalno u materici prije sedmoga mjeseca; jer dotle pliva 
u razmjerno preobilnoj plodnoj vodi, pa često mijenja svoj položaj. Istom 
poslije toga vremena plod se stalno drži, stalno je položen i namjeste , 

§ 43. 

1 Držanje zove se način, kako čedo jedan dio svojega tijela prema 
drugomu drži; kako dakle drži glavu, kako trup, a kako ruke i noge. 

SI 2T 2’> i 23 St kost čeona, Se tjemenica, Sch sljepocica, H zatiljača, a tje- 
menični! 6 čeoni, c vjenčasti, d zatiljačni ‘svez, e veliki, / mali tjemenac, / poprečni, 
2 kosi, 3 upravni promjer. 

Obično se čedo primjereno jajastomu obliku materice tako drži, da 
su leđa malko zgurena, a obradak prignut k prsima. Bedra su pritegnuta 
k trbuhu, a koljena su tako prignuta, da pete uz zadak leže; goljenice su 


a 



SI. 24. Kako se plod u materici drži. 


katkada prekrštene jedna preko druge. Podlaktice su prekrštene na prsima. 

Tako zauzima čedo najmanje prostora u materici. 

§ 44 . 

2. Položaj je način kako čedo u materici leži, t. j. kako mu stoji 
uzdužni promjer tijela prema uzdužnom promjeru materice. Ima uzdužnih, 
poprečnih i nakrivih položaja. 

Uzdužni položaj je ono, kada čedo uzduž u materici leži, t, j. kad 
mu se uzdužni promjer s uzdužnim promjerom materice slaže: poprečni 
je položaj, kada čedo leži poprijeko u materici, kada se dakle uzdužni 
promjer njegova tijela s poprečnim promjerom materice slaže; — a na¬ 
krivi položaj, kada čedo nakrivo leži u materici, t. j. kad mu se uzdužni 
promjer s kosim promjerom materice slaže. Na čedu razlikujemo krupne 
ili velike i male ili sitne česti; krupne su česti glava i zadak, a sitne 
ručice i nožice. 

1. Uzdužni položaji dijele se prema tomu, što je na ušću materice, 
d položaje glavom, ako je glava dolje, a zadak na dnu materice, i 
u položaje zdjelicom, ako je čedu zdjelica okrenuta dolje, a glava 
je na dnu materice. 

a) Položaji glavom dijele se opet u položaje zatiljkom, polo- 

obrazom i položaje čelom, prema tomu, da li je zatiljak, obraz 
ili ćelo na ušću materice. 


SI. 24. a dno, b ušće materice, 1 plod, 2 materica, 3 pupkovina, 4 plodva. 

*3 




\ 

b) Položaji zdjelicom dijele se u položaje zatkom, položaje 
koljenima i položaje nogama, prema tomu, da li su zadak, koljena 
ili noge na ušću materice. 

2. Poprečni položaji dijele se u položaje ramenom, položaje po- 
bočke i položaje leđima prema tomu, da li je rame, pobočna strana 
tijela ili leđa na ušću materice. Krupne su česti — glava i zadak u strani 
materice. 

3. Nakrivi položaji mogu biti onakovi, gdje je glava bliže k ušću 
materice ili gdje je zadak bliže k ušću. 

Od 100 porođaja u 96 njih je čedo položeno glavom, i to zatiljkom, 
zato se i zove položaj zatiljkom jedini pravilni položaj, jer se čedo 
tako položeno najzgodnije rađa. Svi drugi položaji zovu se nepravilni. 

Uzdužni položaji zovu se i prirodni, jer se čedo može bez štete 
po sebe i po mater roditi prirodnom silom. Nakrivi i poprečni položaji 
zovu se protivuprirodni, jer se čedo u tom položaju bez pomoći 
poroditi ne može, nego će, ako se položaj ne promijeni, čedo i mati u 
porođaju poginuti. 

§ 45. 

3. Namještaj je ono, kako je čedo svojim leđima namješteno prama 
jednoj ili drugoj strani matere. 

Kod uzdužnih položaja leđa su ponajviše okrenuta prema lijevoj 
strani matere, zato se to zove prvi namještaj, a kad leđa gledaju u 
desnu stranu matere, drugi namještaj. 

Kod poprečnih položaja zove se ono, kad su čedu leđa sprijeda, 
prvi namještaj, a kad su straga, drugi namještaj. Kod svakoga od tih na¬ 
mještaja razlikujemo u poprečnom položaju još dvije vrste prema tomu, 
gdje je glava, koja može biti lijevo ili desno, te kažemo: poprečni položaj, 
leđa sprijeda, glava lijevo ili desno, poprečni položaj, leđa straga, glava 
lijevo ili desno. 


VII. Promjene u trudnoj ženi. 

1. Promjene u materici. 

§ 46. 

Jajašce se razvila u materici, mora dakle i ona da se mijenja. Mate¬ 
rica mijenja svoju nutarnju površinu, jer joj opna služavka, čim oplođeno 
jajašce u nju uđe, nabrekne, nabuja i napuni se krvlju, i tako se tvori 
opna p a dali c a, koja se dalje u nošenju sve više otanji. 

I u mesu materice događaju se znamenite promjene: mišići većaju 
i debljaju, žile u njima, koje si prije prostim okom jedva opazila, razvi¬ 
jaju se tako, da su kao guščje pero, pače i kao mali prst debele. Materica 
doduše odmekne od toga, ali će se moći i bolje stezati, budući da su 
joj se mišići znatno razvili. U žene, koja nije trudna, stijenka je materice 
v 2 do 1 cm tanka, a za vrijeme porođaja je 2V 2 cm debela. 

Materica biva sve veća, tako da je na izmaku trećega mjeseca ve¬ 
lika kao glava godišnjega djeteta, a na kraju petoga mjeseca kao čovječja 
glava, potkraj nošenja pak dugačka je 34 cm, a široka 24 cm. Od trećega 
mjeseca je okrugla, a od šestoga je sve više jajasta oblika. 

Materica leži prva tri mjeseca još u maloj zdjelici; od četvrtoga 
mjeseca diže se sve više u veliku zdjelicu, jer nema više dovoljno pro¬ 
stora u maloj. Dno joj naginje naprijed, a rodnični dio naći ćeš posljednjih 
mjeseci straga blizu krstače. 

Mjesečnina prestaje obično sasvim, kako žena zanese; no katkada 
se s početka još po koji put pokaže, a onda ide malo blijede krvi, koja 
je više vodena. 

§ 47. 

Važne su promjene na rodničnom dijelu i na vanjskom ušću 
materice.. Grlo će nabreknuti zato, što je više krvi navalilo u matericu; 
odmeknut će, te će više guste sluzi tvoriti, i to najprije na vanjskom ušću 
materice, onda sve dalje gore, dok sve grlo ne nabrekne. Tim se tvori u 
grlu sluzav čep, kao neka drhtalica, koji će sve do poroda grlo začepiti. 

Rodnični dio materice drukčije se mijenja kod prvorotkinjž (prvo- 
rodilja, žena, koje su prvi put zanijele), a drukčije kod onih, koje su već 
više puta trudne bile. 


§ 48. 

a) Rodnični dio materice kod prvorotkinjž je tvrd, čvrst, 
gladak i nalik na oplošteni piljak, naime gore širi, a dolje uži. Vanjsko 
ušće materice je okrugla rupica, kao kad grašak utisneš u vosak, te ostaje 
zatvoreno sve do porođaja, da ne možeš prstom proći u grlo. Rub mu 
je gladak, a usne su jednake. 

Rodnični dio ostaje do posljednjih 6 ili 8 nedjelja sve jednako dug. 
Od toga doba se rodnični dio sve više skraćuje, dok ga napokon na 
koncu 10. mjeseca gotovo posve nestane. Vanjsko ušće ostaje zatvoreno 
do porođaja. 

Kad se jednom porođaj započne, otvori se i vanjsko ušće materice. 

§ 49. 

a) U žena, koje su već jedamput rodile, rodnični je dio 
materice sasvim drukčiji; on je naime debeo, nabubrio, mekan, nalik 
na valjak, gore i dolje jednako širok. Vanjsko je ušće materice otvoreno, 
nejednako, rub inu je hrapav, usne debele, zarezane, brazgotinjave. 

U žena, koje su već rodile, otvora se grlo materice najprije u vanjskom 
ušću, a prst će kroz njega % do 1% cm daleko proći i doći na uže mjesto, 
kroz koje ne će moći dalje; to je nutarnje ušće materice. Otvoreni je dio 
grla kao napršnjak ili zvonce, kojemu je širi kraj dolje. U 10. mjesecu 
otvora se i nutarnje ušće, te je čitavo grlo prohodno tako, da ćeš pod 
kraj nošenja lako prstom kroz otvoreno grlo doseći plodnje ovoje i onaj 
dio, koji je na ušću. 

2. Promjene u rodnici i u ostalom spolovilu. 

§ 50. 

Svi dijelovi rodnice povećavaju i pripravljaju se tako, da se o po¬ 
rođaju mogu raširiti. Rodnica je toplija i mekša, te se produljuje, kad se 
materica uspinje, a skraćuje se, kad se materica spušta. Poprečni nabori 



38 


se izglađuju, a sluznica tvori, osobito u drugoj polovini nošenja, više guste 
sluzi; rodnica je skliska, nabrekla i tamnija. Osobito prednja stijenka ro- 
dnice tik ispred ušća vodopusta nabrekne u nošenju, te je tamno ljubi¬ 
časte boje. 

Vanjsko spolovilo nabuja, nabrekne i može se više rastezati. Sramne 
sklopke budu tamnije, u njima se često vide raširene žile krvice. 

Široke sveze bivaju sve uže, što više raste materica, a okrugle sveze 
duže i deblje. 

Što više materica raste, to će jajovodi sve više biti kosimice, a naj- 
poslije će biti s jajnicima okomito položeni. 

3. Promjene u dojkama. 

§ 51. 

U dojkama (sisama) nastaju već s početka nošenja promjene, koje 
ih pripravljaju, da se u njima može mlijeko praviti, kojim će se rođenče 
hraniti. 

Već u trećem i četvrtom mjesecu nošenja postaju dojke punije, veće 
i jedrije; trudnica osjeća, da su više napete, da su teže i da je ondje nešto 
potiskuje. Preko njih pod kožom postaju žile-krvice bujnije i veće. 

Dojne bradavke većaju i duljaju, a kolobari bivaju tamniji i širi. Što 
je kosa u trudnice smeđija, to će i kolobari tamniji biti. Stisneš li bra- 
davku, iscijedit ćeš iz nje malko sirutkaste tekućine. 

U drugoj polovini nošenja tvori se takove tekućine u dojkama sve 
više, pa se potkraj nošenja iz njih lako istisnuti daje, a pogdješto i sama 
od sebe se cijedi. 

Kako dojke u nošenju bivaju punije i jedrije, to se češće — osobito 
kod prvorotkinja vide na koži njihovoj crveno modre pjege ili pruge, koje 
potječu odatle, što je koža u svojim dubljim slojevima od naglog raste¬ 
zanja mjestimice popucala. Te modre pruge ili modrice u koži poslije 
poroda se promijene, te budu sjajno bjelkaste pruge ili zarastice. 

4. Promjene u svemu tijelu. 

§ 52. 

Promjene u tijelu trudne žene su raznovrsne, a ukazuju se u različitim 
ustrojima tijela. 

Promjene u živčevlju i u duševnom biću: zubi bole, glava ili 
krsta bole, pogdješto se trudnica onesvješćuje, vrućina je proleti po svem 
tijelu, nemirno spava; kadšto je neobično vesela, ali češće tužna, zlovoljna 
ili razdražljiva, rado plače, teško se ovoga ili onoga sjeća. 

Promjene u optjecanju krvi: krv joj udara u glavu, kadšto tako 
silno, da joj iz nosa curi; u ušima joj šumi, vrti joj se u glavi; krv joj 
navaljuje prema prsima, strah je hvata, protiskuje je u prsima, srce joj 
silno lupa. 

Promjene u probavilu: gadi joj se od jela, koje je prije rado jela 
(na pr. od maslaca, mesa, kruha, kave i t. d.), ili joj se prohtijeva gadnih 
jela, pače i odurnih, oštrih i neprobavljivih stvari. U ustima nabire joj se 
mnogo sline, da mora često pijuckati; više puta joj se gadi, te će lako 

bljuvati, osobito na početku nošenja izjutra natašte, katkada i drugda, 
pače i poslije jela, a kadšto na ovo ili na ono jelo; tijelo joj se neuredno 
otvora, a ide od nje tvrdo i teško zato, što povećana materica tišti na 
gužnjak prema krstači. 

4. Promjene u močilu: često je tjera na vodu; a kad je gotova po¬ 
roditi, prokapljivat će joj mokraća, kad se nakašlje ili nasmije; mokraća 
je pogdješto mutna, tamne boje. 

5. Promjene na koži: po tijelu koža nabrekne, više se znoji, lice 
je blijedo, žućkasto, a katkada vrlo rumeno; koža na mnogim mjestima, 
na vratu, na prsima, na kolobaru dojke potamni, bijeli trbušni prutak (od 
pupka do spoja kosti-stidnidi) biva također tamniji, po obrazu se osule 
smeđe i žućkaste pjege; žile se po nogama i spolovilu od pritiska po¬ 
većane materice raširuju u modre čvorove, t. j. one postaju gukave ili 
hrgave; po trbuhu, bedrima i po dojkama vide se crvenkaste poprečne 
modrice, koje se poslije poroda iza nekog vremena, kad se rastegnuta 
potrbušina skupi, pretvore u sjajne, bijele zarastice. Zato u žena, koje su 
noseće a već su jedan ili više puta rodile, vidimo pokraj novih modrica 
bijele zarastice od prijašnjeg nošenja. 

6. Oblik tijela se mijenja; donji trbuh od četvrtoga mjeseca biva 
puniji, veći; poslije je trbuh tolik, da se žena natrag osoviti mora, da ne 
posrne. Bokovi joj se šire i pune, a stražnje meso i bedra debljaju. 

VIII. Znakovi na ženi, da je trudna. 

ft. Opći znakovi. 

§ 53. 

Znakove na ženi, da nosi, dijelimo u sigurne ili pouzdane, po 
kojima se pouzdano i sigurno poznaje, daje žena trudna, i u nesigurne 
ili prividne, po kojima možemo tek slutiti ili sa nekom vjerojatnošćn 
nagađati, da je žena trudna, ali nipošto ne možemo to zastalno ustvrditi. 

§ 54. 

1. Pouzdani ili sigurni znakovi. Da je koja žena trudna, možeš 
pouzdano i bez svake sumnje kazati: 

a) ako položiš uho ženi na trbuh, pa čuješ, da čedu srce kuca; 

b) ako čuješ ili rukom na trbuh položenom osjećaš, da se čedo u 
utrobi miče, ili ako to na potrbušini vidiš; 

c) ako pretražujući izvana ili iznutra napipaš koji dio čedinjega 
tijela. 

Svi ti znakovi mogu se poznati tek pod konac petog ili na početku 
šestog mjeseca, dakle u drugoj polovici nošenja, i dva od njih samo, ako 
je čedo živo; jer ako je mrtvo, ne ćeš čuti, da mu srce kuca, niti ćeš 
opaziti, da se miče. 

Ako ima samo jedan od tih znakova, to će se zastalno moći kazati, 
da je žena u istinu trudna. Ako pak nema nijednoga od tih pouzdanih 
znakova, neka se primalja nikada ne zaleti, pa kaže, da je žena trudna, 
jer bi se lako prevariti mogla. U takovim prilikama neka ženu iza nekoga 
vremena opet pretraži ili neka je uputi na liječnika. 

§55, 

x 2 ; Prividni ili nesigurni znakovi nošenja jesu: 1. kad mje¬ 
sečni na, koja je prije redovna bila, izostane, a ženska se prije s mu- 
skarcem združila; 2. kad su dojke veće, napete, a iz njih možeš neku 
mliječnu tekućinu istisnuti i kad kolobari oko bradavaka narastu ili po¬ 
tamne; 6 . kad je vanjsko spolovilo tamnije, a rodnica tamno-ijubičaste 
Doje; 4. kad se materica povećala, i napokon 5. promjene u živčevliu, 
probavilu žene, u spolovilu, na koži i t. d. Svi ti znakovi nisu sigurni, 
jer dolaze i izvan nošenja; tako može ženi mjesečnina izostati, a da nije 
noseća, materica se od kakove otekline povećati, rodnica biti od upale 
tamno modra, a iz dojke vidimo, da se gdjekada dade istisnuti po koja 
kapljica žućkaste tekućine i u žena, koje nijesu trudne i t. d. 

, Ako dnkle ima samo prividnih znakova, to ne mora još da je žena 
trudna. Ako ima više takovih prividnih znakova, onda će primalja sama 
reci, da je sva prilika, da je ženska ostala noseća, da je moguće, da je 
trudna; ah zastalno, pouzdano toga nikada tvrditi ne smije, nego će ženu 
v -^ e ^ a za ne koliko nedjelja opet dođe, da je pretraži ili će je poslati 


B. Znakovi nošenja u pojedinim mjesecima. 

§ 56. 

Prvi mjesec. U tom mjesecu materica se tek malo povećala tako. 
da se to još spoznati ne može. Ženi se često smučiva, bljuje natašte. 
prohtijeva joj se kojekakovih jela, a od drugih joj se opetgrusti; sasvim 
se nekako neobično osjeća. 

Drugi mjesec. Mjesečnina je jedamput izostala ili je još jedam- 
put bila, ali je bila slabija, kraće je trajala, a bila je bljeđa i vodenija 
nego prije. Na dojkama nastaju promjene, kako smo ih gore opisali, 
trudnica osjeća pogdješto kao da joj neka vrućina po tijelu prolazi i da 
je nešto dolje tišti. Materica je veća, rodnica i vanjsko spolovilo nešto 
je nabreklo. F 

Treći mjesec. Materica se najdublje spustila u zdjelište; sa svojim 
dnom ispunjuje ulaz zdjelice. U mršavih žena možeš ga pogdješto opipati 
nad spojem kosti-stidnica; ako ruku položiš na potrbušinu, a prst druge 
ruke uvedeš kroz rodnicu do svoda i prema ruci na trbuhu položenoj po¬ 
tiskuješ, — među objema napipat ćeš matericu, veliku gotovo kao glavu 
donosčeta. Rodnica i vanjsko spolovilo još više nabuja; trbuh biva od¬ 
sada sve veći, iz dojki možeš istisnuti nekoliko kapi neke sirutkaste te¬ 
kućine. Mjesečnina je izostala već dva puta. Trudnici će se još uvijek 
cesto smučivati, te će bljuvati, zubi će je boljeti i t. d. 

Četvrti mjesec. Dojke su još više nabrekle, bradavke se uzdižu 
nad kolobar, a iz njih možeš još više kao sirutke istisnuti. Opći nepo¬ 
voljni pojavi, koji trudnici dosađuju, na pr. muka, bljuvanje, razdraženost 
i. t d. popuštaju. Potkraj toga mjeseca diže se dno materice nekoliko 
prsta povrh spoja kosti-stidnica. 

Peti mjesec. Neprilike prijašnjih mjeseci jenjale su sasvim. Rod¬ 
nica, rodični dio materice i dojke sve više se mijenjaju; dno materice je 

na izmaku toga mjeseca u sredini među spojem kosti-stidnica i pupkom- 
Trudnica osjeća oko dvadesete nedjelje prvi dut, da se 
čedo miče. 



9 mjes. 

8 mjes. 
7 mjes. 
6 mjes. 
5 mjes. 

4 mjes. 


SI. 25. Gdje je dno materice od 4.-10. mjeseca nošenja. 

Šesti mjesec. U tom mjesecu žile po listovima i golijenima na- 
bujaju, a noge počinju otjecati. Dno materice seže do pupka. Od toga 

mjeseca osjeća i vidi se, kako se čedo miče, a položiš li uho ženi na trbuh, 
čut ćeš, kako čedu srce kuca. 

Sedmi mjesec. Na kraju toga mjeseca dno se materice uzdiglo do 
gornje granice prve trećine udaljenosti između pupka i žličice; na donjoj 
strani trbuha pomaljaju se s obje strane rumene poprečne pruge, koje do 
kraja nošenja sve više rastu. Kod žena, koje su već jedamput rodile, 
može se prstom 1 do 1V 2 cm daleko proći kroz vanjsko ušće materice. 

Osmi mjesec. Pod konac toga mjeseca dno se materice može na¬ 
pipati u visini gornje granice druge trećine udaljenosti između pupka i 
žličice. Pupak je ravan s potrbušinom. Kod žena, koje su već rodile, 
otvoreno je grlo materice na 2 cm, nutarnje je ušće zatvoreno. 

Deveti mjesec Na kraju toga mjeseca uzdiglo se dno materice 
najviše, te ćeš ga naći u žličici, upravo pod vrškom grudne kosti. Mate¬ 
rica pritiskuje želudac i rasteže donja rebra. Pritiskom materice na sva 
crijeva uvis i natrag pritiskuju se posredno pluća, srce i velike trbušne 
žile; za to će žena teško disati, krv će joj sporo optjecati, smučivat će 
joj se, bljuvat će, teško će hodati i t. d. 

Kroz svod rodnice može se sasvim točno razlučiti onaj dio čeda, 
koji leži na ulazu zdjelice. 

Rodični dio materice je potkraj toga mjeseca u prvorotkinja kraći; 
vanjsko mu je ušće kod prvorotkinja zatvoreno, a kod žena, koje su već 
više puta rodile, toliko otvoreno, da možeš prstom kroz grlo materice 
često proći do plodnjih ovoja. 

Deseti mjesec. U tom mjesecu nošenje se potpuno razvilo. Dno 
materice spušta se, te je pod konac nošenia 3 ili 4 prsta pod žličicom^ zato 
će trudnica lakše disati, te joj ne će pozliti u želucu, ali će je počešće 
tjerati na mokraću. Tijelo joj je zatvoreno, noge joj još više otječu, a iz 
rodnice ide mnogo sluzi. Svod rodnice se osobito u prvorotkinja izbočio, 
lako ga možeš dokučiti; a onaj dio čedinjega tijela, koji će se najprije 
poroditi, može se kroza nj lako osjetiti. Kod žena, koje su već rodile, 
lako možeš čedo napipati i kroz grlo materice, koje je za prst dobro 
prohodno. Rodnični dio materice jedva je 1 cm dug, te ćeš ga naći po¬ 
najviše prema lijevom kutu zdjelišta. Kod prvorotkinje je rodični dio jedva 
1 / 2 cm dug, a ušće zatvoreno ili samo za vršak prsta prohodno. 

Pupak se izbočio, a potrbušina je nešto splasnula. 

Ako matericu opipavaš, osjetit ćeš, da ti je pod rukom nešto otvrdo; 
trudnica se tuži, da je u krstima boli, riječju, ukazuju se sve više znakovi, 
da će žena doskora roditi. 

IX. Kako se može proračunati, otkada žena nosi i kada će roditi. 

§ 58. 

Koliko koja trudna žena nosi i kada će roditi, može se proračunati: 

1. po danu, kad je ženska posljednji put imala mjesečninu; 2. po danu, 
kad je zanijela; 3. po danu, kad je prvi put osjetila micanje čeda i 4. 
po položaju (visini) dna materice. 

§ 59. 

1. Da uzmogneš izračunati po mjesečnini, kad će žena roditi, 
pitat ćeš je, kad joj je posljednja mjesečnina bila, jer će se jajašce, koje 

se u to doba lupi, neko vrijeme iza mjesečnine oploditi, a porođaj bit 
će otprilike onda, kad bi se poslije oplodnje mjesečnina imala povratiti 
deseti put, dakle kad bi prošlo deset mjeseci po mijeni ili poslije 280 
dana iza posljednje mjesečnine. 

Računa se dakle tako, da se od dana, kad je nastupila posljednja 
mjesečnina, broji naprijed 40 nedjelja ili po kalendaru devet mjeseci, ko¬ 
jima se još 7 dana dobraja. Ako je na pr. u koje ženske bila posljednja 
mjesečnina 4. siječnja, to se 11. listopada navršilo 40 nedjelja, ili od 4. 
siječnja do 4. listopada je 9 mjeseci po kalendaru; kad se k tomu još 7 
dana pribroji, izaći će nam opet 11, listopada. 

Još zgodnije ćeš ovako računati. - od dana posljednje mjesečnine ra¬ 
čunaj tri mjeseca natrag, te im dobroj još 7 dana. Na pr. od 4 siječnja 
3 mjeseca natrag, jest 4. listopada, a' dodaj k tomu još 7 dana, evo ti 
11. listopada.^ 

Tako računajući saznat ćeš tek otprilike, kada bi imala ženska po¬ 
roditi, jer može biti, da je žena zanijela 1 ili 2 dana iza mjesečnine, a 
može gdjekada biti tek 2—3 tjedna iza nje. U takovu ćeš slučaju pogri¬ 
ješiti za nekoliko nedjelja. 

Dakako kod onih žena, kojima je mjesečnina bila neuredna, bit će 
taj račun sasvim nesiguran. 

§ 60 - 

2. Po danu, kad je žena zanijela, može se proračunati, koliko 
dugo žena nosi, onda ako se ženska samo jedamput puteno združila s mu¬ 
škarcem i ako^ zna, koji dan je to bilo, ili ako barem nekoliko mjeseci 
poslije, nego što misli, da je zanijela, nije se s muškim sastala. Ako se 
samo jedamput združila, to ćeš od toga vremena brojiti 9 mjeseci po ka¬ 
lendaru napred ili 3 mjeseca natrag, te ćeš tako znati po prilici, kad bi 
imala poroditi. 

§ 61. 

3. Po vremenu, kad je trudnica prvi put osjetila, da joj se 
čedo miče u utrobi, možeš dakako tek u drugoj polovini nošenja ra¬ 
čunati, jer će trudna žena to osjetiti tek u polovini petoga mjeseca po 
kalendaru ili dvadesete nedjelje. Broji se dakle od dana, kad je prvi put 
osjetila, da se čedo miče, 4V 2 mjeseca po kalendaru naprijed. Ako je na 
pr. žena to osjetila 1. svibnja to bi poslije 4 l / 2 mjeseca, t. j. 16. rujna 
imala poroditi. 

Ima takovih žena, koje su više osjetljive, a te će i prije osjetiti, da 
im se čedo miče u utrobi; odviše živahno čedo prije će se osjetiti, pa i 
onda, kad ima više plodnje vode. Žene, koje su već više puta rodile, 10—14 
dana prije osjete micanje čeda. 

Iz svega ovoga razabiramo, da se ni po jednom od tih načina ne može 
sasvim točno proračunati, otkada žena nosi, kad li će poroditi. 

§ 62. 

4. Najsigurnije se može prosuditi, otkada žena nosi, po tom, koliko 
se dno materice uzdiglo. Ako je nošenje pravilno, to će položaj ma¬ 
terice onakav biti, kao što je na slici 25. obilježeno, i to računajući od 
četiri do četiri nedjelje. 

Međutim, ako nošenje nije pravilno na pr. kod uske zdjelice, dvojaka, 
preobilne plodnje vode, veoma velikog čeda i t. d., ne će dno materice u 
pojedinim mjesecima nošenja odgovarati visini, koja je u si. 25. označena, 
te će biti veoma mučno, gdjekada i nemoguće ustanoviti, koliko dugo već 
traje nošenje i kada će biti porod. 

X. O primaljskoj pretrazi. 

§ 63. 

Da se uvjeriš, da li je uopće koja ženska trudna, pa ako jest, koliko 
mjeseci nosi, da li čedo pravilno leži, da li je živo, da li je zdjelica i spo¬ 
lovilo u redu i t. d., treba da ustroje svega tijela točno i vještački pre¬ 
tražiš, a to se zove primaljska pretraga. 

Po tom, kako koja primalja pretražuje, najbolje se vidi, da Ii je vješta 
ili nije. Kod svake pretrage neka su joj glavna načela ova: 1. daje uvijek 
čista i savjesno se vlada prema propisima za čistoću i raskuživanje. 2. 
da sve točno pretražuje, a 3. da zdušno pretražuje. Ako to samo 
jedamput zanemari, može veliko zlo učiniti. 

Čistoćom zapriječit će prenošenje kužnih klica; ako je točna, upoznat 
će, da je što nepravilno, a zdušnost nalaže joj dužnost, da što prije šalje 
po liječnika onda, kad joj to naputak propisuje. 

Budući da je žensko spolovilo dijelom izvana na tijelu, a dijelom leži 
u njemu, to ćeš morati pretražiti spolovilo izvana i iznutra. Osim toga 
upotrijebit ćeš oko, da vidiš, kakova je oblika spolovilo, uho, da čuješ, 
da li čedu srce kuca, i ruke, da trbuh opipavaš. 

Ženska će pri tom leći u postelju na leđa. 

1. Pretraga izvana- 
§ 64. 

Pretraga izvana dijeli se u 

A. ispitivanje; 

B. pogledanje; 

C. opipavanje i 

D. prisluškivanje. 

Prije nego će primalja ženu izvana pretražiti, treba da svoje ruke 
bar kroz 5 minuta pere u toploj vodi sapunom i četkom ih dobro tarući. 
Iza toga treba da ih otare posve čistim ručnikom, koji još nitko nije 
upotrijebio, te očisti, obreže i zaobli nokte. Žena neka kod pretrage leži 
svučena u postelji. 


A. Ispitivanje. 

§ 65. 

Kad primalju kojoj ženi zovu, treba da se osvrće na njezin stalež i 
njezine običaje. Neka se nikada ne da zavesti predrasudama ženske i rod¬ 
bine joj, već neka je točno i savjesno pretražuje, pa neka onda o njoj 
samostalno sudi. 


Pitat će je, kako se zove, koliko joj ima godina, koje je vjere, je li 
udata ili nije, otkuda je, da li je kad bila bolesna, kada je prohodala, ka¬ 
kova joj je bila mjesečnina, kada posljednji put, kada je osjetila prvi put 
micanje čeda, kako joj je bilo za nošenja, da li je mnogo bljuvala ili je 
krvarila, da li je patila od grčeva, da li je već rodila, koliko puta i kako, 
da li je prerano ili na vrijeme rodila, teško ili lako, da li joj se moralo 
vještački pomagati kod porođaja i nije li poslije porođaja bila bolesna, 
da li je rodila živo dijete, je li je sama dojila. 


B- Pogledatije. 

§ 66 . 

Primalja mora da najprije pogleda ženu od glave do pete, da vidi 
kakvog je uzrasta, da li je neobično malena, da li je možda grbava (gu¬ 
rava) ili je šepava i da li joj nijesu bedra i potkoljenice svinute. 

Onda će pogle¬ 
dati glavu, nijesu li 
čeone kvrge jako iz- 
bočene, a korijen nosa 
utisnut, dalje, kakovi 
su zubi, nemaju li na 
prednjoj površini po¬ 
prečnih brazdica. 

Pretražujući doj¬ 
ke pazi, kolike su, 
jesu li jednako tvrde 
ili mekane, kakove su 
bradavke, jesu li utis¬ 
nute ili izbočene, nije¬ 
su li ranjave, kakav je 
bradavci kolobar i od 
kakove je boje, možeš 
li iz dojki istisnuti mli¬ 
ječnu tekućinu, da li 
se na dojkama ispod 
kože vide modre ži¬ 
lice ili kakove mo¬ 
drice ili zarastice. 

Potom otkrij tr¬ 
buh i gledaj, kolik je, 
kakova je oblika, da 
li okruglog ili jaja¬ 
stog, da li se više u 
sredini ili pobočke 
izbočio, da li je pupak ravan s potrbušinom ili se izbočio. Onda ćeš gle¬ 
dati, da li je trbušni prutak, koji se proteže od pupka do spoja kosti- 
stidnica, tamniji od druge kože, da li ima na potrbušini s obiju strana 
modrica ili sjajnih, bijelih, poprečnih zarastica ili obojih, i pazi, da li ćeš 
na trbuhu vidjeti, da se čedo miče. 

SI. 26. Pretraga izvana. 

Kako se opipa dno materice, da se ustanovi visina 
dna i čedinji dio, koji je u dnu. 

Na vanjskom spolovilu gledaj, da li ima rana, bradavica, čireva 
i gukavih žila i da li se mnogo ružne sluzi cijedi iz rodnice i nijesu li 
možda sklopke jače otečene ili crvene. 


C. Opipavanje. 


§ 67. 


Ženska leži na leđima sa pruženim nogama; ako je trbuh veoma 
napet, neka bedra privuče k sebi, a koljena pregne, te neka redovito i 
dukoko diše. 



SI. 27. Kako se opipaju čedu leđa i sitne česti. 


Stani ženskoj s 
desne strane, okreni 
svoja leđa njezinim 
nogama i položi obje 
ruke jednu do druge 
tako na trbuh pokraj 
pupka, da su prsti 
gore okrenuti, a dlan 
da je na trbuhu. Onda 
pritisni naizmjence 
sad jednom, sad dru¬ 
gom rukom svako 
mjesto trbuha, da sa¬ 
znaš, koliko se ra¬ 
širio trbuh, da li je 
tvrd, napet ili mekan, 
kolika je materica, 
kakvoga je oblika, da 
li je okrugla, jajasta 
ili se upoprijek raši¬ 
rila; da li je čvrsta 
ili tvrda ili mekana, 
daje li se pomicati i 
boli li, kad je pri¬ 
tisneš. 

Da primalja uz¬ 
mogne opipati čedo 
u materici i usta¬ 
noviti visinu dna ma¬ 


terice, neka pretražuje ovim redom : 

1. Svoje obje ruke neka primalja sa gore okrenutim prstima po¬ 
loži postrance na trbuh žene nad spojem kosti-stidnica. Ondje će 
odmah kroz potrbušinu osjetiti tvrdu matericu. Iza toga neka postepeno 
ruke pomiče duž materice gore prema pupku, te odatle prema žličici, 
dok ne osjeti gdje materica prestaje i vršci prstiju joj se dadu dublje 
kroz potrbušinu utisnuti. Na tom mjestu se nalazi najviši dio t. j. 
dno materice, koje onda lako obim rukama može da obujmi. (SI. 
26.) To mjesto neka upamti, te onda prstima izmjeri, koliko je ono pod 
ili nad pupkom ili pod žličicom (na pr. 2 prsta ispod pupka, 3 prsta 





ispod žličice i t. d.). Obuhvati li i pritisne obim rukama nešto na dno 
materice, osjetit će obično u njem jednu veliku čest čednijega tijela, 
koja se dade rukom nešto pomicati. 

Budući da je čedo u materici većinom uzduž položeno, to ćemo naj¬ 
češće u dnu materice naći jednu krupnu čest, a kako su od uzdužnih položaja 
oni glavom kud i kamo najobičniji, to će se redovito u dnu materice naći 
zadak, koji je mekan i neravan. Glava se pipa tvrđa, okrugla i glatka. 

2. Sada neka se 
ruke primalje, koje su 
obuhvatile dno mate¬ 
rice, polagano spu¬ 
štaju postrance niz 
matericu, tako da joj 
svaka ruka bude dla¬ 
nom i prstima uz sti- 
jenku materice, jedna 
lijevo, druga desno. 

Kod toga neka izmje- 
nice sad jednom sad 
drugom rukom pri¬ 
tisne na matericu. Ta¬ 
ko će primalja obično 
osjetiti, da je na jed¬ 
noj strani materice 
znatno veći otpor ne¬ 
go na drugoj. (SI. 27.) 

Na toj strani, gdje je 
otpor veći, nalaze se 
leđa, dok će na pro¬ 
tivnoj strani primalja 
gdjekada već kod do¬ 
sada opisanog pre¬ 
traživanja naći male 
kvržice, koje će joj 
se često pod prstima 
pomicati, a to su 
sitne česti. 

Ako primalja ne SI. 28. Kako se opipava čedu glava na prvi način, 

može lako ustanoviti, 

na kojoj su strani leđa, neka jednom rukom pritisne dno materice dolje 
i tako ga drži, a drugom traži leđa. Na taj se način leđa jače prignu, 
te više izboče, pa lakše opipaju. Nađe li primalja tako leđa, onda neka 
prstima druge ruke protivnu stranu materice od dna dolje pretražuje, ne bi 
li gdje opipala sitne česti. 

3. Primalja neka desnu ruku, na kojoj je palac što više može rastavila 
od ostalih prstiju, položi baš nad spoj kosti-stidnica, te neka utisnuvši je 
polagano, ali duboko kroz potrbušinu prema ulazu zdjelice nastoji, da pal¬ 
cem i srednjim prstom obuhvati onu čedinju čest, što leži na ušću. 
(SI. 28.) Ako je ista tvrda, glatka i okrugla, onda je to glava. Ona se 
dade prstima često nešto amo tamo pomicati; kažemo, da je još gibiva. 

Gdjekada, osobito u porodu, primalja će jedva jedvice još za spojem 
kosti-stidnica napipati glatku i tvrdu čest, koja je nepomična. Onda je 
glava već dublje u zdjelište se spustila, kako to na pr. kod prvorotkinja 
nalazimo češće već i na koncu nošenja. Sada neka se primalja: 

4. okrene licem prema nogama žene. Vršcima prstiju obih ruku neka 
nastoji polagano i postepeno kroz potrbušinu prodrijeti, koliko može dublje 
prema ulazu zdjelice, kako to SI. 29. pokazuje. Ako potrbušina nije napeta, 
dade se na taj način glava ili drugi koji dio, makar se već i dublje u 
zdjelište spustio, dobro opipati. Glava se i ovdje po to.m pozna, da je 
obla, glatka i tvrda. 



SI. 29. Kako se opipava čedu glava na drugi način. 

Opipavajući tako matericu — osobito kako je pod 1. i 2. opisano — 
primalja će paziti, ima li mnogo ili malo plodnje vode. Ako je imade 
mnogo, materica je napetija, okruglija, čedinje se česti teže pipaju. 

Cesto će primalja osjetiti, da joj materica pod rukama otvrdne t. j. 
da se stegne. Tada neka počeka koji čas sa pretragom, dok materica 
opet posve omekša. 

Da se uvjeriš, kakova je zdjelica, položi obje ruke na grebene 
kosti-crijevnica i pazi, da li su oba grebena jednako visoka i jednako 
daleko jedan od drugoga. Onda gledaj, nije li donji dio hrptenice utisnut 

ili izbočen; pazi, da li žena može svoje kukove u zglobovima gibati, da li 
je spoj kosti-stidnica izbočen ili utisnut i dali je upravo u sredini tijela. 
Onda mjeri zdjelicu izvana. Ako je obujam zdjelice ispod šiljaka kosti- 
cnjevmca mnogo manji od 90 cm, onda je sva prilika, da je zdjelica 
preuska. 

Kako se zdjelica mjeri iznutra, čut ćeš poslije. 

D. Prisluškivanje. 

§ 68 . 

U sobi treba da je sve mirno, a trbuh ćeš pokriti čistim ručnikom 
(peskirom, otiračem). Svoje uho položi na onu stranu trbuha, gdje si našla, 
da su čedu leđa; ako ne znaš sigurno, gdje su leđa, a ti položi uho naj¬ 
prije lijevo i niže od pupka, onda desno, pa napokon nasred trbuha, a 
ako ni tamo ništa ne čuješ, prisluškuj po svem trbuhu, ne bi li gdje 
sto ćula. ° J 

Prisluškivanjem najbolje možeš naći pouzdane znakove nošenja, naime 
kucanje čedinjega srca i micanje čeda. 

Prisluškivanjem možeš na trbuhu žene čuti: 

J- Kucanje čedinjega srca, koje ćeš čuti ondje, gdje su čedu 
leđa do stijenke materice. Čedu kuca srce kao ,,tik-tak“ džepnoga sata 
(ure) 130 do 140 puta u minuti, dakle još jedanput brže, nego materi, 
kojoj samo 70 puta u minuti kuca. Ako nijesi sasvim sigurna, da je ku¬ 
canje, što ga čuješ, od čedinjega srca, poprimi materi žilu-kucavicu na 
ruci; ako se kucanje, što ga na trbuhu čuješ, ne slaže sa bilom, što ga 
na ruci pipaš, tad si zbilja čula, da čedu srce kuca. 

2. Prisluškivanjem po trbuhu bolje čuješ, da se čedo miče, nego 
sto bi rukom napipala. Kad se naime nožice materice dodijevaju, čuje se, 
kao da netko sasvim tiho kuca na vrata. 

3. Gdjekada se na trbuhu čuje šum pupčanih žila, koji nastaje u ži- 
lama pupkovine, ako je ona stisnuta na pr. kad je ovita oko čednijih 
česti. Taj je šum jednako brz, kao i kucanje čedinjeg srca, dakle se ne 
slaže sa bilom matere. 

4. Osim toga čut ćeš češće položivši uho na trbuh, da nešto dosta 
glasno i jako šumi i to ponajviše i najjače na lijevoj donjoj strani 
trbuha. To dolazi od krvi u raširenim materičnim žilama, te je isto¬ 
dobno s bilom žile-kucavice na ruci. 

5. Katkad ćeš čuti, a i osjetiti na trbuhu žene neko pravilno kucanje, 
koje se posve slaže sa bilom matere te potječe od kucanja velike žile 
kucavice, što ide duž hrptenice, a na kojoj leži noseća materica. 

6. Najposlije čuješ prislonivši uho na trbuh kako crijeva krče, 
zato što ima plinova u njima. 

2. Pretraga iznutra. 

§ 69. 

Uvjerivši se, kakovo je vanjsko žensko spolovilo, pretražit će pri¬ 
malja žensku iznutra, da se uvjeri, kakovo je nutarnje spolovilo, ka¬ 
kove su stijenke zdjelice, kako se čedo drži, kako je položeno, kako je 
namješteno i da li još što od čeda napipati može. 

L o b m a y er-D urst: Primaljstvo. 

Primalja će iznutra pretražiti trudnicu tako, da ova leži u postelji 
sa privučenim, u koljenima prignutim i rastavljenim nogama. 

Pretraživati iznutra smije primalja samo točno po propisima 
opranim i raskuženim rukama. 

Iznutra pretražuje se obično kažiprstom i srednjim prstom ujedno; 
izuzetno, ako na pr. trudnica za pretrage sa dva prsta osjeća velike boli, 

pretražuje se samo kažiprstom. v 

Da se primalja uvjeri, kakova je materica, ili ako ne može do viših 
dijelova čedinjih doseći i t. d , potrebno je katkada, osobito u prvoj dobi 
nošenja, da pritiskuje rukom izvana potrbušinu, a prst druge ruke da kroz 
rodnicu do svoda joj utakne, pa njime od svoda prema ruci na trbuhu 
položenoj tišti. To se zove pretraga objema rukama. 


§ 70. 

Pretražujući ženu iznutra kroz rodnicu stani s desne ili s lijeve strane 
postelje, kako već desnom ili lijevom rukom pretražiti želiš, prigm prste- 
njak i mezimac i savij ih u dlan, kažiprst i srednjak pak pruži, a palac 
odmakni od njih što bolje možeš. Prstima jedne ruke rastavi velike i male 
sramovne sklopke, te ih kao i zalistak, sklopčanu vezicu i međicu točno 
pregledaj, a onda kažiprst i srednjak druge ruke uvedi izravno u rodnicu. 
Spusti tad lakat štogod bolje možeš, vanjsku stranu^ prignutih prsta pri¬ 
tisni na međicu, a palac položi na spoj kosti-stidnica. _ .... 

Utaknuvši tako prste u rodnicu pazi, kakvo joj je usce, da h je pro¬ 
strano ili usko, a međica visoka ili niska. Držeći se prednje stijenke rad¬ 
nice pazi, je li glatka i ravna ili ima li po njoj poprečnih nabora, je li 
radnica široka ili tijesna, veoma topla, suha ili vlažna i sklizava, da li je 
kratka ili dugačka. Pođi prstima u prednji svod rodnice te pazi, da li 
ie prazan, t. i. da li ondje nikakvoga dijela čedinjeg tijela opipati ne 
možeš: da li je dobro izbočen, t. j. da li se svod s onim dijelom cedi- 
njega tijela, što je na ušću, ispunio i da li se duboko spustio u zdjeli ste. 

U svodu rodnice obično ćeš napipati nešto tvrdo, okruglo, to je 
glava čedinja, koja će u nošenju odskočiti u plodnjoj vodi, ako je samo 
malo tipneš, te će se onda opet spustiti na prst: to se zove tip kan j e 
ili od skok čedinje glave. Gdjekada glava ne će više tipkati kao na 
pr. pod konac nošenja kod prvorotkinja, ali će se dati nešto jačim pri¬ 
tiskom prstiju malo podići od svoda. U porodu na pr. obično je glava 
već čvrsto pritisnuta na ulaz zdjelice ili u zdjelište, da je ne možeš ni- 

malo podići. , J . t ri 

Tad dolaziš prstom do rodničnoga dijela materice; pazi, kolik 
ie okružujući ga prstom, da li je piljkast ili valjkast, čvrst i gladak ili na¬ 
bubrio i mekan, može li se pomicati ili ne, koliko je dugačak i gdje lezi. 

Potraži onda ušće materice usred rodničnoga dijela i pazi, da li 
ie zatvoreno ili otvoreno, je li mala, okrugla rupica ili širom otvorena, 
nejednaka rupa; jesu li usne materice dugačke, debele, tvrde, glatke ili 
hrapave i zarezane. Ako je ušće otvoreno, uđi veoma oprezno jednim 
prstom u nj, da saznaš, koliko je dugačko i široko grlo materice. U usce 
ne smiješ prsta silom turati, jer bi se nježna sluznica grla mogla ozlijediti, 
a mogla bi se i materica na trudove podražiti i žena pometnuti ili pre¬ 
rano poroditi. 

Ak° je grlo otvoreno do nutarnjega ušća, pazi, koliko je ovo otvo¬ 
reno, možeš li kroza nj koji dio čedinjega tijela napipati, da li je taj dio 
velik, tvrd, mekan, ili je tu koji sitni dio; onda pazi i na to, ne leži li 
plodva ili pupkovina na ušću. Najlakše ćeš naći onaj dio čedinjega tijela, 
što je na ušću, odmah iza spoja kosti-stidnica kroz prednji svod. 

Ako pretražuješ žensku u prvoj dobi nošenja, pazi, može li se ma¬ 
terica pomicati. Pndigni malko rodnični dio i pazi, osjeća li i na trbuh 
položena ruka matericu. 

Iza toga ispruži prste i pođi iza rodničnog dijela u stražnji svod, pa 
onda podignuvši prste i polagano ih uzdignute utiskujući prema krstači 
pazi, možeš li dohvatiti krstačni oglavak. Primalja neka zasada upamti, 
ako duboko utaknutim prstima ne može doseći krstačnog oglavka, da je 
zdjelica po svoj prilici dosta prostrana, dok će ona biti sigurno sužena, 
ako ga primalja lako svojim prstima dokuči. U tom slučaju mora ona u 
porodu odmah poslati po liječnika, a u nošenju uputiti ženu, da ga po¬ 
traži i dade se od njega pregledati. 

Najposlije pazi, da li ima u gužnjaku tvrde nečisti i kako leži mo¬ 
kraćni mjehur. 

Svršivši tako pretragu izvuci prste polako između sramovnih sklo¬ 
pa 1 ^- te gledaj, da li ima na njima bjelkaste, guste sluzi ili možda krvi i 
zaudara li ona. 

Pretragom dakle treba primalja da se uvjeri: 

1. da li je ženska uistinu trudna; 

2. kakav je položaj i namještaj čeda; 

3 da li je čedo živo; 

4. da li je žena već rodila; 

5. hoće li skoro poroditi; 

6. da li je zdjelica pravilna. 

Primjer pretrage. 

1. Marija Suvić, 23 god. stara, rimokatoličke vjere, neudata, služavka, 
rođena u Klobuku, prohodala početkom druge godine, prvi put trudna 
bijaše vazda zdrava Prvi put je imala pranje u 15. godini, bilo je re¬ 
dovito svake 4. nedjelje, a trajalo je 5 dana, bez boli. Zadnji put imala 
je o sv. Ani (26. srpnja). Prema tomu imala bi poroditi 3. svibnja. Mi¬ 
canje čeda osjetila je prvi put polovinom prosinca. Prema tomu imala bi 
poroditi na koncu travnja ili na početku svibnja 

Za nošenja bila je sasvim zdrava. Od nedjelju dana opaža, da joj se 
trbuh spušta, a ona sama nada se, daće na koncu travnja doći u postelju, 

2- Srednjega je stasa, jaka, dobro razvitih mišica, dobro ugojena! 
vidi se zdrava, po licu nema smeđih pjega. 

Dojke su srednje veličine, jedre, kolobari tamne boje, bradavke daju 
se dobro izvlačiti; iz njih se može mliječna tekućina istisnuti. Na koži 
dojki vide se poprečne modrice. 

Trbuh je velik, jajasta oblika, pupak izbočen, trbušni prutak se vidi, 
na jednoj i drugoj strani trbuha ima mnogo poprečnih modrica. Na desnoj 
strani trbuha vidi se, da se ondje čedo miče. 

Na gornjoj strani bedara mnogo poprečnih modrica. 


3 * 

Vanjsko spolovilo je malo otečeno, opna sluznica rodnice je tamno 
modra. 

3. Dno materice 2 prsta ispod žličice. U dnu materice zadak, na li¬ 
jevoj strani leđa, na desnoj sitne česti. Nad spojem kosti-stidnica osjeća 
se glava, koja se već spustila na ulaz zdjelice. Opseg zdjelice 90 cm, 
krstača nije utisnuta ni izbočena. Zglobovi svi uredni. 

4. Na lijevoj strani ispod pupka i izvan njega čuje se razgovijetno 
kucanje čedinjega srca. Na desnoj strani trbuha čuje se kucanje i šuštanje 
materičnih žila, koje je sporije od kucanja na lijevoj strani. 

5. Ušće rodnice tijesno, tamno modro, rodnica srednje dužine, na 
stijenkama ima poprečnih nabora, prednji svod izbočen, kroz njega može 
se osjetiti tipkanje čedinje glave. Rodnični dio materice l‘/ 2 cm dugačak, 
čvrst, gladak, nalik na oplošteni piljak. Vanjsko ušće materice" mala, okrugla 
rupica, u koju jedva možeš utisnuti vršak prsta. Grlo materice jedva 1 cm 
dugačko. Krstačni oglavak ne može se doseći. Zdjelica je dosta prostrana, 
a sjedične kvrge pravilno udaljene jedna od druge. 

Iz ovoga pregledanja slijedi: 

Ova je djevojka trudna, i to prvi put, na izmaku je nošenja, skoro 
će poroditi, položaj je glavom, prvi namještaj, dijete je živo, dosta veliko, 
zdjelica je dosta prostrana, spolovilo uredno. Ako budu trudovi uredni, 
može se očekivati, da će srećno poroditi. 

3. Općenita pravila za primaljsku pretragu. 

§ 71. 

Pretražujući žensku treba da primalja pamti ova pravila: 

1. Neka se što više pristojno vlada; neka ne povrijedi stidljivost 
ženske, ni kad je pretražuje, ni kad je ispituje; neka ukloni sve nepo¬ 
zvane gledaoce i neka vazda nježno obavlja pretragu. Opazi li u trudnice 
ili rodilje štogod, što bi moglo opasno biti po život njezin, neka to odmah 
dojavi njezinoj rodbini, da se pobrine, te što prije dozove liječnika i sve¬ 
ćenika. 

2. Neka se nauči najprije žensku ispitivati, onda je pretražiti izvana, 
a najkasnije iznutra, pa sve neka čini onako, kako je učila, da ništa ne 
zanemari i da odviše dugo ne pretražuje. 

Prije pretrage neka primalja dobro promisli, što će i rad čega će 
pretražiti, i neka to nekim stanovitim redom čini, da ne bi morala nanovo 
pretražiti, gdje nije potrebno. Primalji neka bude načelo: Iznutra pretražuj 
što manje. 

3. Ako je gužnjak pun, treba da ga prije klistirom isprazni od nečisti, 
a spolovilo da očisti. Žena neka prije pretrage pusti mokraću. 

4. 0 tom, što je pretragom našla, neka se ne izjavi, dok joj nije 
sve jasno i dok nije došla sa sobom na čistac. Ako nađe, đa je što ne¬ 
pravilno, neka toga ne pokaže pred ženskom ni riječima, ni licem, nego 
neka to kaže njezinoj rodbini i neka ište, da se liječnik pozove. Ako bi 
joj bilo što nejasno i sumnjivo, neka također zahtijeva, da liječnik pretraži. 

5. Ranjavom rukom ne smije nikako iznutra pretražiti. Ne valja 
da su ruke žuljave, nego treba da su mekane i nježne, jer onda bolje 
osjećaju; zato treba da ih primalja često pere u toploj vodi. 

7. Glavna stvar kod svake pretrage jest i ostaje najveća čistoća 
u svem. 


4. Propisi za čistoću i raskuživanje. 

§ 72. 

Liječnička znanost propisuje dandanas sasvim točno pravila, po ko¬ 
jima se ima primalja vladati, da trudnice, rodilje i babinjače svagda ostanu 
zdrave. 

Oboli li koja ženska u babinjama, onda se primalja sigurno nije dr¬ 
žala tih pravila, te se onda okrivljuje zbog prestupka protiv zdravlja i 
protiv sigurnosti života i, ako joj se dokaže, da je protiv svojih propisa 
pogriješila, potpada pod kazan. 

Klice bolesti ne mogu se prostim okom vidjeti te se gotovo uvijek 
prenose nečistim i neraskuženim prstima i oruđem. * 

Da se ženske od takova prenošenja sačuvaju, treba da se primalja 
radi sebe same i radi žene, koju pretražuje, što točnije drži ovih propisa : 

1. Ako primalja hoće koju žensku da pretraži, ne smije da je koje 
čeljade posjetila i dirala, koje boluje od kakove zarazne bolesti, kao što 
je: babinja groznica, difterija, vrbanac, skerlet, boginje, pošalina (tifus) 
kolera i t. d. Ako dakle primalja mora da dvori ženu, koja je na pr. od 
babinje groznice ili druge kužne bolesti oboljela, ne smije ona pretraživati 
niti uopće ići k drugim ženama. Primalja neka se ne da na to, da bi prala 
mrtvace. 

2. Ruke treba da su u primalje čiste: na njima ne smije da ima 
žuljeva, bradavica, rana ili ogrebina. Zato imade primalja svagda paziti, 
da joj ruke ne ispucaju na vjetru, ne ozebu i t. d. Od pretraživanja sa 
ranjavim, gnojavim prstima može ženska opasno oboljeti i doskora umrijeti. 
Primalja dakle, koja ima na svojim rukama ili na drugom tijelu kakovu 
gnojnu ranicu, ne smije trudnica ni rodilja pretraživati. 

3. Nokte treba uvijek kratko odrezati i dobro očistiti, a prstenje 
sa prstiju skinuti 

4. Ako primalja ide kojoj trudnici, rodilji ili babinjači, neka obuče 
čistu haljinu, koja se prati i iskuhati daje, jer oprave od sukna nose 
sa sobom prašinu i klice okuženja. Rukavi neka su prostrani, da se lako 
zasukati mogu. 

5. Primalja treba da prije pretrage na se metne posve čistu, bijelu 
pregaču (kecelju), koja svu haljinu pokriva. 

6. Samo, ako je primalja svim tim zahtjevima udovoljila, dakle, 
ako nije imala posla sa okuženim čeljadetom ili okuženim stvarima iako 
su joj odjeća i ruke u redu, smije da vrši svoje zvanje, a onda će 
kod pretrage trudnica ili rodilja ovako postupati: 

a) Došavši k ženi neka ponajprije raspremi svoju torbicu sa oruđem, 
iz nje izvadi obje četkice za ruke, te ih u čistom loncu prokuha. Onda 
neka uzme 2 zdjele (lavora), pa neka ih napuni vrućom, prokuhanom vo¬ 
dom. U manju zdjelu neka ulijeva vodu svojom kanticom (irigatorom), da 
točno znade, koliko je vode ulila. (Irigator ima 1 litru.) Na svaki irigator 
vode mora da ulije 20 grama Iysola, da rastopina bude 2%. Primalja 

neka lysol ne ulijeva tek od prilike, nego neka ga mjeri mjerilom, 

koje mora da ima u svojoj torbici. Ako joj se to slučajno razbije, neka 
uzme čistu običnu žlicu za odrasle, pak njome odmjeri lysol. Jedna puna 
obična žlica ima od prilike 15 gr lysola. U zdjelicu sa lysolovinom neka 
metne prokuhanu manju četkicu. U slučaju da primalja ne može dobiti 
2 lavora, nego samo jedan, a ona neka lysolovinu načini u limenoj ška- 
tulji svoje torbice, u kojoj može i svoje oruđe i četke prokuhati. Zatim 
neka dobro nasapuni u vrućoj vodi druge zdjele svoje ruke i pod¬ 
laktice sve do lakata, te neka ih većom četkom tare točno po uri 
barem kroz 5 minuta. Kod toga mora paziti da svaki dio ruke i prstiju, 
naročito pak vrške njihove i nokte dobro četkicom oriba; 

b) ruke i podlaktice neka ispere od sapuna, polijevajući ih 
vrućom vodom; 

c) ruke i podlaktice neka otare čistim ručnikom, koji nije bio 
prije ni od koga upotrebljen. te neka dobro očisti nokte, obreže 
ih i turpijicom izgladi; 

d) tada neka primalja ženu ispita i izvana pretraži ; 

e) onda neka uzme 2 oveća komada vate, te jedan baci u polo¬ 
vinu, a drugi nasapuni u vrućoj vodi, te njime očisti ženi vanjsko 
spolovilo, donji trbuh i nutarnju površinu bedara, pa te dijelove 
oplahne toplom vodom; 

f) iza toga neka ponovno u vrućoj vodi nasapuni svoje ruke 
i podlaktice, tare ih četkicom bar kroz daljih 5 minuta i na koncu 
oplahne s njih sapunicu vrućom vodom, te tada ne obrisavši ih 

g) neka ruke i podlaktice stavi u 2% lysolovinu i u njoj ih 
bar kroz 5 minuta dobro tare manjom četkicom. 

7. Ruke su tada čiste i raskužene, na njima nema klica bolesti, pa 
se ne smiju obrisati (otrti) niti čega, što nije također čisto i rasku- 
ženo, dotaknuti. Sa tako mokrim prstima treba primalja da pretraži. Ako 
je ipak bila neoprezna, pak se prstima dotakla oprave, posteljine ili ne¬ 
opranih česti tijela, mora ruke sasma nanovo oprati i raskužiti. 

8. Prstima lijeve ruke rastavi sramovne sklopke tako," da 
dobro vidiš ulaz rodnice te isplahnuvši i obrisavši ga komadom 
vate umočene u 2% lysolovinu, uđi prstima (kažiprstom i sred¬ 
njakom) desne ruke, nigdje se ničega ne dotaknuvši ravno u ušće 
rodnice. 

Primalja dakle za pranje i raskuživanje svojih ruku treba bar 15 mi¬ 
nuta ili y 4 sata ne uračunavši vrijeme, što treba za prokuhanje vode i 
četkica, pripravljanje zdjela, lysolovine i t. d. 

Nakon svršene pretrage imade primalja opet svoje ruke sapunom i 
četkom dobro oprati i nekoliko minuta u lysolovini raskužiti i tek onda 
ruke obrisati, jer se uvijek lako dogoditi može, da je pretragom svoje 
prste okužila, na pr. kužnim sluzotokom, o čem će još učiti u nauci o 
bolestima trudnica, rodilja i babinjača. 

Jedino, ako se primalja ovih propisa točno i savjesno drži, ostati će 
žene, koje je pretraživala, zdrave. Jedna nemarnost i propust koje od tih 
odredaba može prouzrokovati tešku bolest pače i smrt ženi. Naročito neka 

primalja već sada pamti, da je taj način pranja i raskuživanja dovoljan 
samo onda, ako ona nije svojih ruku okužila gnojem ili čistilom bolesne 
žene ili je imala u rukama štogod gnjilog ili trulog. U takovu slučaju ona 
uopće ne bi smjela ići k ženama. 0 tom učit će poslije. 

Za sada neka pamti, da svaki put, ako se rukama dotakla čega sum¬ 
njivog ili čak sigurno okuženog, odmah onaj čas svoje ruke dobro opere 
(bar 2 puta po 5 minuta) i raskuži (opet kroz 5 minuta), jer je veoma 
važno, da se kužne klice, koje dođu na ruku, tamo ne zasuše i u nabo- 
rima kože brzo razmnože, nego odmah sa kože uklone i, ako štogod od 
njih ostane, lysolom uništi. Kod kuće treba onaj isti dan bar 2—3 puta 
to pranje i raskuženje ponoviti. 

XI. Po čem se u nošenju poznaje, da je čedo u materici živo ili mrtvo? 

§ 73. 

U nošenju ćemo znati, da je čedo u materici živo: 

1. ako razgovijetno čujemo, da mu srce kuca; 

2. ako pretražujući izvana ili iznutra osjećamo, da se miče. 

Da je čedo u materici mrtvo, ne može se, dok žena nosi, nikada 
zastalno kazati, jer su se kadšto živa djeca porodila, a nije se čulo, da 
im srce bije, niti se osjetilo, da se miču. 

Evo znakova, po kojima se tek slutiti može, da je čedo mrtvo: 

1. ako se mati kako oštetila, od čega bi čedo poginuti moglo; na pr. 
ako je pala na trbuh ili je tijelo silno potresla ili je od žestoke kakove 
bolesti ili bludobolje oboljela ili se odviše prestrašila, razveselila, ražestila, 
rastužila i t. d.; 

2. ako više puta točno i savjesno pretražuješ, pa nigda ne čuješ, da 
srce kuca, i osjećaš, da se što miče; 

3. ako se dijelovi čeđinjega tijela, potisneš li ih, ne povraćaju na 
svoje prvo mjesto, nego ostaju ondje, kamo si ih potisnula; 

4. ako se materica ne povećava, pače opada; ako dojke venu i 
meknu; 

5. ako trudna žena sama osjeća, da je hvata neka groza po svem 
tijelu i po trbuhu; ako osjeća nešto teško kao breme u materici, što ostaje 
na onoj strani, kamo se okrene; ako izgubi volju na jelo, ako joj tjelesna 
snagajenjava, ako je mlitava i pospana. 

Sto je više takovih znakova, to se više možeš domišljati, da je čedo 
mrtvo. Ali ako i sve takove znakove nađemo, ipak ne smijemo zastalno 
reći, da je čedo mrtvo. Zato mora primalja dobro promisliti, što će reći, 
jer bi se lako dogoditi moglo, da se čedo živo porodi, a ona može po 
tom svoje dobro ime izgubiti. Sluti li primalja po rečenim znakovima, da 
je čedo u materici mrtvo, mora ona ženi kazati, da potraži liječnika. 

XII. Po čem se poznaje, da je koja žena prvorotkinja, ili je već 

jedamput rodila? 

§ 74. 

Da je koja ženska već jedamput rodila, može se dosta puta poznati, 
ali ne vazda sasvim sigurno. 

Ako primalja na dojkama vidi sjajnih bijelih zarastica, ako na trbuhu 
trudne ženske, koja je bila vazda zdrava, nađe dvojake poprečne pruge, 
bijele i modre ili samo bijele; ako nađe, da je sklopčana veznica ili 
međica predrta; ako je vanjsko ušće materice hrapavo, brazgo- 
tinjavo, može gotovo zacijelo reći, da je ta ženska već jedamput rodila. 

Ako je ženska pometnula (pobacila) ili je već mnogo, godina prošlo 
od posljednje trudnoće, tad će tih znakova ponajviše nestati i onda se 
ne će moći sigurno reći, je li sada prvi put zanijela ili je već bila jedam¬ 
put trudna. 


XIII. Kako trudna žena da živi. 

§ 75. 

Nošenje nije nikakova bolest, pa ipak su trudne ženske gotovo uvijek 
više podražljive nego druge, te će lakše oboljeti, što katkada može opasno 
biti po majku i po čedo. Trudna žena mora dakle da što više pazi na 
svoje zdravlje. Glavno je načelo ovo: Žena, koja je zanijela, ne 
treba da mijenja svoj dosadašnji život i običaje, ako su 
bili prema zdravlju i nijesu joj škodili; neka dakle živi onako, 
kako je navikla dotada živjeti. 

Primalja neka žensku naputi i pouči, kako će prema zdravlju i raz¬ 
boru živjeti, da uzdrži sebe i plod utrobe svoje zdrav. 

§ 75. 

1. Odjeća neka je prema vremenu i prema godišnjem doba, da ne 
tišti ni trbuh ni dojke; neka dakle ne nosi steznika (Mieder) i to nipošto 
poslije trećega mjeseca; mekan prsluk, koji jako ne steže, može nositi; 
zimi neka nosi prostrane, tople gaće i dobre, tople cipele; suknje neka ne 
veže oko pojasa, već neka joj vise o vrpcama (privezaljkama) preko ra¬ 
mena; noge neka ne podvezuje tankim tijesnim podvezama, jer će onda 
otjecati; trbuh neka u drugoj polovini nošenja paše zgodnom širokom 
tkanicom, da joj je lakše nositi i to osobito onda, ako joj trbuh visi. 

§ 77. 

2. Čistoća je sama po sebi svakomu čovjeku potrebna, pa se to¬ 
liko više mora trudna žena čisto držati. Treba dakle, da se često pere; 
osobito spolovilo neka svaki dan čistom krpom ili komadom čiste vate 
mlakom vodom opere, jer se iz njega sve to vrijeme poviše sluzi luči; 
spužve se za pranje spolovila ne smiju upotrebljavati; kupati se može, 
ali samo u mlakoj vodi, i to u drugoj polovici nošenja, a nikada duže od 
1 l i sata, pa i to samo jedamput u 14 dana; samo posljednja dva mjeseca 
može se i dva puta na nedjelju okupati u vodi, koja je 26—28° R. topla. 
U hladnoj ili odviše toploj vodi ne valja se kupati. 

U prvoj polovici nošenja ne smije se kupati, pa i ona žena ne, kojoj 
su za nošenja žile po nogama nabrekle ili spolovilo oteklo, pa koja pati 
od neduhe. 

Starijim prvorotkinjama osobito se pod konac nošenja preporučuje, 
da se svaki dan kupaju u mlakoj vodi, jer će im tako spolovilo najbolje 
mekšati i pripravljati se za porođaj. 

Trudna žena neka se za čitavog nošenja ne kupa sjedeći u škafu 
vode, a i noge ne kupa u toploj vodi, već neka ih samo opere. Može se 
i u rijeci kupati, ako je voda topla; samo neka mnogo ne pliva. 

§ 78. 

3. Hodanje i šetanje na svježem zraku veoma je probitačno, ali 
neka trudnica odviše ne hoda, da se ne umori; ne valja opet ni uvijek 
sjedjeti ili ležati kod kuće i nikamo ne ići; jedno ni drugo ne valja preko 
mjere, nego sve da se čini s mjerom. Domaće lake poslove može činiti; 
teški poslovi moraju joj se zabraniti, na pr. rublje valjati, pod ribati, teške 
stvari dizati ili vući ili ih nositi na glavi i t. d. Prva tri mjeseca neka se 
trudna ženska ne vozi, pogotovu ne u rđavim kolima ili po rđavu putu, 
jer potresena lako može čedo pobaciti; poslije može putovati lađom ili 
željeznicom, ali neka pazi, da se dugo ne vozi i da se putem odviše ne 
umori. Strogo joj treba zabraniti plesanje (tanac, igra), trčanje, osobito 
nizbrdice, skakanje, penjanje uz strme stepenice; da se proteže, na pr. 
kad hoće s visoka što da dokuči ili kad vješa rublje i t. d. 

Primalja neka trudnu ženu savjetuje, da ne ide onamo, gdje se sa¬ 
kupilo mnogo svijeta, na pr. u punu crkvu, krčmu, kazalište i t. d., jer je 
u takovim zatvorenim mjestima zrak pokvaren, te bi se žena lako mogla 
onesvijestiti. 

Primalja neka svagda nastoji, da trudne žene priuči, kako bi spavale 
u najvećoj, najljepšoj sobi, gdje ima najviše i najboljega zraka, te da tu 
sobu i onu, u kojoj su preko dana, svaki dan nekoliko puta prozrače, 
otvarajući prozore i vrata. Neka se žene kane rđava običaja, da kade sobe 
tamjanom, borovicom ili čim drugim, jer tako se ne popravlja zrak u sobi, 
nego je u njoj osim smrada još i dim. Zrak se obnavlja samo onda, kad 
se prozori i vrata često otvoraju. 


§ 79. 

4. Trudna žena neka jede dosta, ali ne odviše i neka jede ono, što 
je otprije običavala jesti, ako joj to nije naudilo. Jela njezina neka su pro¬ 
bavljiva; na to neka pazi poglavito poslije prve polovine nošenja. Zdravo 
je jelo mlijeko, meso, povrće i voće; a sočiva, graška, pasulja, teških tje¬ 
stenina i t. d. neka ne jede ili bar vrlo malo, jer sve to nadimlje. Bijelu 
kavu može piti, ako se na to priviknula. Ne treba trudnoj ženi sve ono 
davati, što joj se prohtije ; t ali je ne treba siliti, da jede, od čega joj se 
gadi. Potkraj nošenja neka mnogo ne večera. Da joj se jutrom često ne 
smučuje ili da ne bljuje, neka kavu ili uopće zajutrak jede, dok je još u 
postelji; po danu neka više puta nešto založi, ali svaki put samo pomalo. 

Najbolje je, da trudnica pije samo zdravu čistu vodu; nešto vina 
s vodom, lako pivo može s mjerom piti, ako je to prije činila, no neka 
se okani žestoka pića, kao čaja, rakije, crne kave, vina i t. d. 

§ 80. 

5. Treba na to paziti, da trudnica uredno ide napolje. Ponajviše 
su trudnice zatvorene; poradi toga valja ih svjetovati, da promijene hranu 
ili da jedu više povrća ili kuhana voća, da piju šećerom (sladorom, 

cukorom) zaslađene vode i da se prošeću na svježem zraku. Ako sve to 
ništa ne pomogne, bit će probitačno, da primalja trudnici uštrca koji klistir. 
Primalja ne smije odrediti, da se kojoj ženi krv pusti, pa isto tako ne smije 
davati kakove lijekove, koji tjeraju napolje, nego svaki put, kad god je 
zovu bolešljivoj trudnici, neka nastoji, da se liječnik u pomoć pozove. 

Trudnice će često puštati mokraću, jer povećana materica tišti na 
mokraćni mjehur, te ne da, da se mnogo mokraće u njem nabere. Kadgod 
je tjera na vodu, neka je pusti, a ne da je dugo drži, jer bi joj to na¬ 
uditi moglo. 

§ 81. 

6. Trudnice treba da uredno spavaju, pa da više spavaju nego ne- 
trudne. Dugo i često bdjeti s kojega mu drago uzroka ne valja, jer će 
nestati snage. Trudnica neka ide svakako prije ponoći spavati, pa neka 
sedam do osam sati prospava. Ali ne valja ni premnogo spavati, jer to 
smeta optjecanju krvi i probavi. 


§ 82. 

7. Da žena uzmože sama dojiti svoje dijete, treba da već za nošenja 
pazi na svoje bradavke. Treba da ih često pere sapunom i mlakom 
vodom, ali neka pazi, da ih nimalo ne pritiskuje. Bradavke treba tako 
pripravljati, da ih bude moglo dijete ustima zahvatiti. Ako su premalene, 
pače i plitke, moraju se 6 do 8 nedjelja prije porođaja svaki dan sa dva 
prsta potezati. Dugo ih ne valja izvlačiti, jer bi se onda mogla materica 
stezati, a to bi moglo lako dati povod preranu porođaju. 

Ako je koža na bradavkama tanka i nježna, mogu se češće prati 
hladnom vodom, rakijom, rumom, kolonjskom vodom ili crnim vinom. 

§ 83. 

8. Trudne žene neka se što manje druže s muškarcem, osobito 
one, koje su već jedanput pometnule; jer im to matericu odviše draži, 
pa onda lako mogu pometnuti. Barem 14 dana prije očekivana porođaja 
neka se trudnica ne združi s muškarcem. 

§ 84. 

9. Trudnici treba da joj se mirna i ves’ela ćud uzdrži. Stoga se 
mora više nego ikada prije čuvati žestokih strasti i čuvstava, te paziti, 
da ne goji nikakovih žalosnih i nemilih misli, jer često biva, da žena 
više oćutna od prevelike žalosti, radosti, srdžbe ili straha oboli od grčeva 
ili je krv oblije ili pometne. 

Prvorotkinju ili takovu ženu, koja je jedamput teško porodila, pa se 
sada poroda boji, primalja će razboritim nagovaranjem umiriti i sokoliti; 
zato neka nikada nijednoj trudnici ne pripovijeda o ženama, koje su ne- 
srećno rađale, ili o ženama, koje su kao trudne u porodu umrle. Plašljive 
trudnice treba blagim riječima tješiti proričući im srećan porođaj. S tru¬ 
dnicama treba primalja da postupa vazda vrlo uljudno i prijazno. 

Mnoge se trudnice boje, da bi se štono vele, ,,u što zagledale", 
pa da bi onda nagrdu porodile. Primalja neka svim silama nastoji, da im 
taj suvišni strah izbije iz glave. Dijete se nikada ne rađa nagrdno zato, 
što bi mu se mati tobož bila u što zagledala, t. j. da bi se gledajući što 
gadno ili kržljavo uplašila, da će joj se utrobni plod tako poroditi. To 
nije istina i sve, što se o tom pripovijeda, puke su bablje pripovijesti. 
Koliko i koliko ima žena, koje su se zbilja prestrašile, vidjele svakojake 
kljakave ljude i gadne stvari, pa im se je ipak dijete rodilo, da ljepše ne 
može. Nijedna trudna žena ne će unaprijed kazati, da će joj se dijete 
ovako i onako poroditi, nego kad bi se već nagrdno porodilo, onda se 
domišlja, da je nekada ovo ili ono vidjela, pa se u to „zagledala". Dijete 
će joj se nakazno poroditi onda, kad ga je što smetalo u razvitku tako, 
da se pojedini dijelovi tijela i ne razvijaju, pa tako dalje raste; ili je plod 
sam po sebi obolio ili koji dio njegova tijela nepravilno leži, tako da se 
ne može razvijati. Puko je dakle praznovjerje misliti, da se žena u što 
zagledati može. 


§ 85. 

Svaka trudna žena valja da zna, što će sve trebati kod porođaja, 
što li za dijete. Primalja će joj dakle već neko vrijeme prije porođaja u 
svem ići na ruku; reći će joj, što sve treba pripraviti i prirediti, koliko 
će trebati posteljine, rubenine i drugih stvari. 

Ako je moguće, neka trudnica sebi kupi ove stvari: 

1. jednu ili dvije provlake od kaučuka (po 1 metar); 

2. 1 svežanj vate (% kg.); 

3. 300 grama Lysola; 

4. kanticu (od 1V 2 litre) sa 1V 2 m dugačkom cijevi od gume i sta¬ 
klenom cijevi za rodniću; 

5. nužnicu (zdjelu) od kamenine ili porculana; 

6. dvije ili tri zdjele za pranje; 

7. dosta ponjava i ručnika; 

8. rubeninu za dijete; 

9. kupeljnicu za dijete. 

Ako bi primalja po tjelesnom sustavu trudnice ili po čem drugom 
slutila, da je zdjelica u nje neuredna, neka ženu svjetuje, da se da pre¬ 
tražiti. Ako pretragom zbilja nešto takovo pronađe, treba da se za vre¬ 
mena posavjetuje s liječnikom. 


Drugi odsjek. 

Uredan porođaj. 

I. 0 porođaju uopće. 

§ 86 . 

Porođaj je ono, kad se trudna žena oplođenog jajašca rješava, 
kad se s njim rastaje. U porođaju izlazi iz materice cijelo oplođeno ja¬ 
jašce, dakle plod, plodnji ovoji, plodnja voda, pupkovina i plodva. 

1. Kakovih ima porođaja. 

§ 87. 

Uredan ili naravan porođaj je, kad žena bez ikakove pri¬ 
pomoći. a bez uštrba po svoje zdravlje ili po zdravlje djeteta porodi; 
neuredan je porođaj, kad joj se pripomagati mora rukom ili oruđem 
(instrumentom), ili kad mati ili dijete uz porođaj stradaju. 

Porođaj je kraj nošenju, no žena može u svako doba nošenja poroditi. 

Ako žena prije konca 7. mjeseca (28. nedjelje) porodi, dakle kad 
plod ne može da živi izvan utrobe materine, zove se to pometnuće 
(povrglo, pobačenje). 

Ako žena porodi među 7. i 9. mjesecom (među 28. i 38. nedjeljom), 
zove se to prerani ili nedospjeli porođaj. Takav plod može izvan 
materice živjeti, ali nije još sasvim dozrio. 

Ako žena pod konac nošenja, dakle na koncu 10. mjeseca (od 38. 
do 40. nedjelje) rodi, zove se taj porođaj dozreli ili dospjeli, a ako 
poslije 40. nedjelje rodi, prezreli ili predospjeli porođaj. 

Ako žena samo jedno čedo porodi, zove se porođaj jednovit, 
ako dva čeda porodi, porođaj blizanaca ili dvojaka, ako tri čeda — 
porođaj trojaka i t. d. 


2. 0 trudovima. 

§ 88 . 

Trudovi (prinosi, bolovi, muke, hipi, naponi) jesu stezanje ma¬ 
terice, koje trudnicu hvata za porođaja, da se istisne iz nje plod i ostale 
mu česti, te da se žena rastavi od svoga bremena, koje je nosila. To ste¬ 
zanje materice zadaje joj boli i muke, te se ona rađajući trudi, da dijete 
na svijet iznese. Staviš li trudnici ruku na trbuh, kad rađa, osjetit ćeš, da joj 
se materica steže, napinje, da ona otvrdne, kad žena osjeća trudove, t. j. boli. 

Kad su trudovi, materica se steže na časove. Najprije se steže dno, 
onda trup, a grljak se rasteže. Materište biva manje odozgor i sa strana. 
Široke i okrugle sveze materice se natežu, te joj ne daju, da gore uz- 
makne. Materica će tako jajašce dolje prema ušću tiskati. 

Kroz ušće materice protiskuju se najprije plodnji ovoji s plodnjom 
vodom kao kakav mjehur, te pomalo otvoraju i raširuju ušće materice; 
najposlije će taj mjehur pući i voda iscuri iz njega; ušće se sasvim otvorilo 
i propušta čedo, koje kroz rodnicu i ušće rodnice prolazi, a za njim za 
neko vrijeme i sva posteljica; time se porođaj dovršio. 

Materica se još uvijek steže, te će stisnuti i zatvoriti otvorene žile 
na mjestu, gdje je bila plodva; tako će da spriječi krvotok. 

Materica se za porođaja steže bez volje rodilje. 

Svaki trud traje neko vrijeme, onda opet prestaje, a to vrijeme iz¬ 
među jednoga truda i drugoga zove se odmor. 

Odmor je po ženu, koja se trudi, vrlo koristan, jer on ne da, da se 
rodilji snaga istroši, nego da se žena od bolova i muka oporavi. Odmorom 
se spolovilo sve malo pomalo raširuje i udešava, kako će čedo kroza nj 
proći. Odmor je i za to, da se čedo od matere naprečac ne rastavi, što 
bi bilo pogibeljno po jedno i drugo. 

Odmor je i za čedo ne samo od koristi, nego upravo od potrebe, 
jer, kada se mišice materice čvrsto stegnu, budu žilice, koje između tih 
mišica idu k plodvi, stegnute, te plod ne dobiva za čvrstoga truda dosta 
osvježene, okisene krvi. Tek u odmoru, kada mišice otpuste i žile između 
njih se rašire, može k plodvi dosta svježe krvi dotjecati. 

Svaki trud počinje istiha, polagano, raste sve više, drži neko vrijeme 
čvrsto, onda popušta sve više, a najposlije prestane sasvim. Položiš li ruku 
ženi na trbuh, kad je u trudovima, osjetit ćeš, kako se materica napinje, 
kako je tvrda kao kamen, te kako onda popušta i mekša, a najposlije je 
mekana kao i prije trudova. 

Ako su trudovi dosta jaki, mogu se i vidjeti, jer materica za truda 
postaje uža, dno joj se nešto uzdigne u trbuhu, a materica nešto naprijed 
izboči. 


§ 89. 

* 

Prolazi li čedo iz materice u rodnicu, to će rodilja uz trudove i sama 
tiskati i napinjati se (naponi), kao da ide od sebe, te se rukama i no¬ 
gama upire, da bi se što prije rastavila od svoga bremena. Ona dakle uz 
trudove najposlije i sama tiska te svom snagom nastoji, da se porođaj 
dovrši i da se ona muka oprosti. Rodilja trudovima pripomaže. 

I rodnica se steže, da čedo a iza njega posteljica prolazeći kroz 
nju stim lakše izaći može. 

To su pravi trudovi. 

Ali ima i takovih bolova, koji ne polaze od materice, nego nastaju 
u crijevima ili u mokraćnom mjehuru, te se trbuh i onda napinje, naduva. 
i boli, na pr. kad žena prozebe, kad pati od griže ili od vjetrova u cri¬ 
jevima, kad se mokraćni mjehur odviše napunio mokraćom i t. d.; ti bo¬ 
lovi zovu se prividni trudovi. Oni se poznaju po tom, što materica 
ostaje mekana a ušće njezino zatvoreno. 

§ 90. 

Trudovi se ukazuju ovako: 

1. Bol počinje u krstima te se proteže kroz zdjelicu prema vanjskom 
spolovilu sve do bedara. 

2. Trudovi prestaju na časove, pa se opet povraćaju. 

3. Za svakoga truda osjeća se materica kao tvrda kugla u trbuhu,, 
koja se steže i napinje. 

4. Trudovi čine, da se čedo porodi: oni otvoraju materici ušće, kroz 
koje će čedo iz majčine utrobe izlaziti. 

5. Nema pouzdana lijeka, koji bi mogao činiti da trudovi prestanu. 

6. Trudovi sami mogu porođaj dovršiti, a bez njih nije moguće, da 
bi se dijete naravno bez pomoći porodilo. 

To su pravilni trudovi, a nepravilni su oni, koji su ili odviše 
žestoki ili odviše dugo traju ili opet koji su preslabi ili prekratko traju; 
nepravilni su i oni, gdje se dno materice slabo steže, a grljak se opet 
žestoko stegne. Kad su trudovi nepravilni, čedo se ne će poroditi kako 
treba. 

3. Kako se porođaj pripravlja. 

§ 91. 

Prije nego što se porođaj sam započne, mijenja se spolovilo u žene, 
kad je gotova roditi, a da žena sama o tom ništa i ne zna. 

Nošenje prelazi u porođaj malo pomalo, tako da se porođaj nekoliko 
dana pripravlja, a da žena obično još ne osjeća bola. 



SI. 30. Kako je spolovilo u žene na izmaku nošenja. 


Na izmaku nošenja rasklima se plodva od materice, ova se u trbuhu 
spušta te naginje naprijed, tako da trbuh visi i da se malko zašiljio. Tru¬ 
dnica teško hoda i više se natrag osovljuje; uz to nastaju sasvim slaba 
stezanja materice, od kojih se grlo materice širi i prima sasvim čedinju 
glavu, t. j. grlo se sve više skraćuje. Tih tako zvanih trudova nošenja 
žena obično ne osjeća, tek veoma osjetljive žene ih zamjećuju, pače misle, 
da je već porod započeo. Plodnja voda, što je ispod glave, uzmakla je 

gore, a glava se priljubila uz ovoje. Vanjsko ušće materice otvoreno je 
kod žena, koje su više puta rodile, 1 do 1% cm, tako da kroza nj ovoje 
dohvatiti možeš; kod prvorotkinja ušće je ponajviše još zatvoreno a 
grlo je sasvim kratko; no pogdješto se ušće već otvorilo, pa se razabira 
mala rupica oštra, tanka ruba. 

Glava čedinja će pritisnuti na svod, pa ga rastegnuti i rastanjiti, 
osobito kod prviskinja tako, da se kroza nj katkada sveze na glavi opi¬ 
pati mogu, a to se zove: svodseizbočio. 

Rodnica i vanjsko spolovilo mekša, a sluzi se sve više luči. Ženu 
će u to vrijeme češće potjerati napolje, da mokri i da ide od sebe: ona 
se tuži, da je nešto steže u krstima, ali nema još nikakovih bolova. To 
sve traje gdješto samo na satove, a gdješto i više dana, dok je najposlije 
ne zgrabe bolovi u trbuhu, a s njima i porođaj ne započne. 

4. 0 urednu porođaju uopće. 

§ 92. 

Porođaj bit će pravilan, te ne će naškoditi ni materi ni djetetu, ako 
je rodilja zdrava i tijelo joj uopće dobro sastavljeno; ako joj je zdje¬ 
lica pravilna, a spolovilo u redu; ako čedo nije preveliko, ako se 
pravilno drži te je pravilno položeno i namješteno; ako su trudovi 
pravilni; ako je plodva na običnu mjestu pa nije čvrsto prirasla, te su 
pravilni ovoji i pupkovina. 

Za porođaja mijenjat će se žensko spolovilo nekim redom; no te 
su promjene toliko raznovrsne i mnogobrojne, da će biti najbolje, ako 
porođaj razdijelimo u neka doba, jer ćemo tako najlakše te promjene pro¬ 
učiti i zapamtiti. 

Porođaj se dijeli u tri doba: 

Prvo ili doba otvora počinje se, kad se prvi trudovi pojave, a 
dovršuje se, kad se vanjsko ušće sasvim raširi i vodenjačni mjehur pukne. 

Drugo ili doba izgona počinje se, kad se vanjsko ušće sasvim 
raširilo i vodenjačni mjehur pukao, a dovršuje se izgonom djeteta iz žen¬ 
skoga spolovila. 

Treće ili doba posteljice počinje se, kad se dijete porodilo, a 
svršava se, kad izađe posteljica. 

Prvo doba porođaja. 

§ 93. 

Ovo se doba počinje tim, da se trudovi pojave te jedan za drugim 
dolaze. Boli počinju u krstima, a šire se prema spoju kosti-stidnica. Odmor 
traje dugo, po 10—20 časova ili više. To su prethodni ili prvi tru¬ 
dovi (prvenci). Grlo materice sve više se rasteže, a ušće se kod prvo¬ 
rotkinja ukazuje kao mala rupica, tanka, oštra ruba, a kod žena, koje su 
već rodile, bit će usne debele, nabubrile, meke, a ušće otvoreno, da možeš 
prstom proći. Doskora bivaju trudovi češći i jači. Trup i dno materice 
stežući se rastežu donji dio materice, ušće se počne otvarati, a ovoji se 
unaokolo ušća odlupe. Stezanjem dna i trupa materice tiska se čitavo 

jajašce prema ušću, a kako su ovoji dolje oko ušća se odlupili, protiskuju 
se oni kroz ušće zajedno sa jednim dijelom plodnje vode u obliku mje¬ 
hura, koji zovemo vodenjačni mjehur. Taj je mjehur za svakoga truda,, 
kada stegnuto dno i trup materice jajašce kroz ušće protiskuje, napet, 
dok u odmoru, kada materica otpusti i voda opet može gore uzmaknuti, 
mjehur omlitavi. Kod svakog slijedećeg truda sve se više vode protiskuje 
u mjehur, sve veći komad ovoja proviruje kroz ušće, a time se kod sva¬ 
koga truda njegovi rubovi sve jače napinju, samo pak ušće sve više širi 
ili otvora. 

Trudovi ovi zadaju silne bolove, osobito onima, koje prvi put ra¬ 
đaju, i zovu se pripravni trudovi zato, što pripravljaju ušće, da čedo 
propusti. Oni dolaze sve gušće, od prilike svaka 3—5 minuta, vodenjačni 
mjehur sve se češće nadimlje i biva sve veći, a kad trudovi prestanu,, 
opet omlitavi. To se kaže: mjehur se tvori. 

Sto se više materica stežei to više plodnje vode dolazi u vodenjačni 
mjehur, koji se silnije nadimlje, te je napokon napeti za odmora: mjehur 
je gotov pući. 

Sto se više vodenjačni mjehur protiskuje kroz ušće materice, to se 
ušće više širi, te se onda kaže: ušće je 1 do 2 i do 3 cm i t. d. ši¬ 
roko, a kada je do 8 cm široko, kaže se: ušća nestaje. Možeš i 
reći: ušće je široko ili otvoreno za jedan, dva, tri prsta. Kad mu ne možeš 
više stražnjega ruba doseći, kaže se: ušća je nestalo straga, a to 
svagda najprije biva. Kad napokon ušća nigdje više ne možeš naći, veli. 
se: ušća je sasvim nestalo. Rodnica i materica je jedna široka cijev,, 
kroz koju će dijete proći. 

Vodenjačni mjehur sada je najvećma napet, te će sada pući, kad 
trud drži, a plodnja voda će iscuriti, što je u njem; ona se zove prva 
voda. Ostalu vodu zaustavlja onaj dio čeda, koji leži materici na ušću. 
Prve vode ima obično za nekoliko žlica. 

Ako su ovoji vrlo tanki, mogu se prodrijeti, dok je ušće još tijesno, 
dok se nije moglo raširiti, te se vodenjačni mjehur kroza nj nije mogao 
protisnuti, onda će glava sama otvarati ušće. Kadšto su ovoji opet tako 
žilavi, da ne puknu, nego će čitavi s plodom izaći, dijete se rodi u košuljici. 

Prvo doba ne dovršuje se onda, kad samo mjehur pukne, nego tek 
onda, kad je ušća sasvim nestalo, a i mjehur pukao; za ovo doba cijedi 
se debela sluz iz rodnice sa nešto sukrvice ili krvi pomiješana, koja po¬ 
tječe iz malih žilica, što se prekinu, kad se ovoji oko ušća odlupe i ušće 
otvara. Rodilju tjera često napolje, nigdje nema mira, neka bojazan je 
obuzima, ništa ne može jesti, često joj se smučuje, te će gdjekada i bljuvati.. 

Drugo doba porođaja. 

§ 94. 

Kad se jednom ušće materice sasvim raširilo, a vodenjačni mjehur 
pukao, prolazit će čedinja glava kroz ušće, kako trudovi započnu. Oni 
bivaju sve žešći i traju sve duže, a odmori su sve kraći. To su pravi 
porodni trudovi, koji će čedinju glavu kroz rodnicu do srama izagnati,, 
a rodilji silne bolove zadati. 

Rodilja uz te trudove i sama nehotice tiska, upire se nogama, a ru¬ 
kama se drži o što čvrsto; rodilja trudovima pripomaže, ona se 
napinje (zato se ti trudovi zovu i naponi); ona stenje i jauče, lice joj se 
rumeni, znoj je probija, glava se sada spušta u dubinu krstače, te tu 
pritiskuje na gužnjak, kod čega žena ima osjećaj kao da će poći od 
sebe, pa zato čvrsto tiska i napinje se. 

Kad prolazi čedinja glava kroz zdjelište, kosti-tjemenice će se jedna 
drugoj primaknuti, a glava će se stisnuti i zdjelištu priljubiti, da može 
kroza nj proći. Zdjelica i spolovilo kao kakav prsten sa svih strana pritisnu 
glavu, od toga se koža na glavi (oglavina) malo po malo nabira, sve više 
natječe, a to se zove oglavnik (kapica, oglavinska nabubrina). Što duže 
zapinje glava, to će joj veći biti oglavnik. Oglavnik se dakle nalazi na 
onom dijelu glave, koji je u porodu bio na ušću, t. j. prvi prolazio kroz 
zdjelicu. 

Glava čedinja prošla je kroz zdjelište, te je na izlazu zdjelice; već 
pritiskuje medicu i primiče se sramovnoj prokolci, kroz koju još 
ima proći. 

Trudovi su sada najžešći, traju najduže, zadaju rodilji najljuće boli, 
od kojih se za kratkoga odmora ne može da oporavi. Glava sve više rasteže 
spolovilo, šupak s e otvara, medica je veoma nategnuta, misliš, sad će pući. 

Sada se čedinja glava za truda ukazuje u sramovnoj prokolci. ali 
za odmora uzmiče opet natrag. Za svakoga truda sve se više promalja, 
ušće rodnice sve se više širi, a najposlije glava ne uzmiče više natrag 
i kad trud popusti. 

Trudovi su sad tako silni i česti jedan za drugim, da rodilja po svem 
tijelu drhće i trza, jeca i stenje, dok uz najžešći trud i najljuću bol glava 
iz prokolke sasvim ne izađe; međica sad uzmiče i plasne. 

To su potresni trudovi. 

Kad se glava porodila, kratak je odmor: no materica se opet čvrsto 
steže, još nekoliko trudova, pa će se za glavom poroditi ramena i tijelo, 
a za njim poteći će plodnja voda, što je oko njega bila, i malko krvi’ 
To je posljednja voda. 

Kad se dijete porodilo, dovršilo se drugo doba porođaja. 

Rođenče veže pupkovina s plodvom koja je još u materici. 

Treće doba porođaja. 

§ 95. 

Čim se dijete porodilo, žena je potpuno mirna; odlahnulo joj, pa 
joj je tako dobro, kao da je preporođena, samo se tuži, da je peče na 
sramu i u rodnici i da je žedna. 

Matericu ćeš osjetiti kao tvrdu kuglu, koja seže od prilike do pupka. 

Za kakovih 5 do 15 minuta materica se nanovo stane stezati, što 
rodilja više ili manje osjeća. Ti će trudovi posteljicu (kućicu, ložu, 
pometinu, posljedak), naime plodvu, plodnje ovoje i pupkovinu, od ma¬ 
terice odlupiti i u rodnicu potisnuti; zato se zovu posteljični trudovi 
Oni nijesu ni izdaleka tako žestoki, kao oni u drugo doba, te čine: 

1. da se plodva i plodnji ovoji od materice odlupe. Djelomice se 
plodva već odlupila od materice, čim se materište nakon poroda čeda 

Lo bmay e r-Durst: Primaljstvo. 5 

znatno smanjilo i stisnulo. Obično biva to najprije u sredini plodve, dok 
joj se rubovi još drže materice. Na odlupljenom dijelu plodve nakupi se 
između plodve i materice nešto krvi, koja dolazi iz otvorenih žila materice, 
gdje se plodva odlupila. Sada nastupaju t. zv. posteljični trudovi, koji 
matericu još jače stežu, te se plodva sve više i napokon posve odlupi, a 
za njom i ovoji od materice. 

2. Tako odlupljena plodva zajedno sa krvi, što se na njezinoj hra¬ 
pavoj površini nakupila, i sa pupkovinom bude od posteljičnih trudova 
potiskivana prema ušću materice, te kroza nj spuzne u rodnicu, vukući 
za sobom plodnje ovoje. Iz rodnice izlazi plodva van što stezanjem ro- 
dnice što tiskanjem žene ili se dade lakim pritiskom na matericu istisnuti. 
Obično izlazi plodva iz srama svojom glatkom površinom, a za njom izlaze 
iskrenuti plodnji ovoji, ali se događa i to, da se u sramu najprije pokaže 
rub plodve, pa ona izlazi svojom hrapavom površinom naprijed i za njom 
ovoji neiskrenuti. 

Čim se plodva iz materice spustila u rodnicu, može se opipati da je 
materica manja, uža i sprijeda prema natrag sploštena; gdjekada se tako sma¬ 
njena nešto više u trbuhu uzdigla, jer je od posteljice, koja se u svodo¬ 
vima nalazi, malo gore pomaknuta. 

3. Posteljični trudovi imadu i tu zadaću, da stezanjem materice velike 
žile, koje su zbog odlupljivanja plodve otvorene, čvrsto stisnu i tim krvotok 
spriječe. Ako je treće doba uredno, to tek gdjegdje ponešto krvi izlazi iz 
spolovila. 

Kod mnogih žena vidimo, da ih u trećoj dobi uhvati laka zima ili pače 
gdjekada da počnu drhtati i tresti se od zime, što redovito doskora prolazi. 

Kad posteljica izađe, napipat ćeš matericu kroz potrbušinu nad spojem 
kosti-stidnica veliku, kolika je glava u djeteta. 

5. Koliko traje porođaj. 

§ 96. 

Redovit porođaj traje prema zdravlju i prema tjelesnoj snazi rodilje 
sad duže, sad kraće. Kod prvorotkinja traje do 18 sati, a kod žena, koje 
su već više puta rodile do 12 sati; no ipak ima kod ovih i kod onih puno 
razlika: kod jedne traje porođaj katkada samo jedan sat, a kod druge 
može ^trajati i 24 sata, pače i po više dana. 

Što se tiče doba porođaja, prvo je doba obično najduže, drugo traje 
kod prvorotkinja obično iy 2 —2, a kod žena, koje su već rodile po 1^ sat, 
često i manje, najkraće je treće doba, jer se obično za V 2 —1 sat svršuje. 

II. 0 urednom porođaju napose. 

§97. ^ . 

Porođaj se može samo onda nazvati urednim, kad naravski počinje, 
a dovršuje se bez pomoći i bez štete po mater i po dijete. Kod takvoga 
porođaja mora dakle da ide srećno sve, što se porođaja tiče, a to može 
samo onda biti, kad se čedo zatiljkom napred rađa. 

Dozrelo i doneseno čedo rađa se ponajviše bez štete po mater i po 
sebe, kad je položeno zatiljkom. Zato se položaj zatiljkom zove uredni 
položaj ili položaj prema zdravlju. 

1. Položaj zatiljkom. 


§ 98. 

Položaj zatiljkom zove se onaj uzdužni položaj, gdje se glava za¬ 
tiljkom naprijed najprije rađa. 

Čedo se onako drži, kao što je već kod pravilnoga držanja razloženo. 

Položaj zatiljkom na ušću može se poznati vanjskom i nutarnjom 
pretragom. 

Pretragom izvana naći ćeš, da se trbuh jednako raširio, povrh 
pupka najviše se izbočio, a materica je jajasta oblika, tako da joj je uz¬ 
dužni promjer mnogo veći od poprečnoga i da joj je dno najširi dio. Ona 
se spustila sa svojim donjim dijelom u zdjelište. 



SI. 31. Položaj zatiijkom, 
prvi namještaj. 



SI. 32. Položaj zatiljkom, 
drugi namještaj. 


Slutit ćemo, da je položaj zatiljkom, kad upravo povrh 
spoja kosti-stidnica opipamo nešto okruglo, tvrdo, glatko 
to jest glavu, a prema dnu materice nešto veliko, ali ne 
bas tvrdo, i okruglo, to jest zadak, koji s glavom spajaju 
velika, plosnata leđa. Sigurno ćemo znati, da je čedo zatiljkom položeno, 
ako kod nutarnje pretrage napipamo mali tjemenac. Leđa su u položaju 
zatiljkom s lijeve ili s desne straue, te se ondje niže pupka čuje, kako 
čedu srce kuca. Blizu dna materice, na drugoj strani, leže nožice i mogu 
se kao sitni, gipki dijelovi napipati, a mati će ovdje obično osjetiti da 
joj se čedo miče. ’ 

,.^ e ^ r . a § om . iznutra naći ćemo, da se donji dio materice spustio 
u zdjelište i da je svod rodnice izbočen tako, da možemo lako 
prstom dokučiti rodnični dio materice, koji se može unaokolo napipati. 

*5 

Kroz svod rodnice ili još bolje kroz ušće materice, ako je otvoreno, 
može se tvrda, jednako okrugla i velika glava napipati, na 
kojoj se mogu, ako je vodenjačni mjehur mlohav ili već pukao, svezi i 
tjemenci razabrati, pa se tek onda može zastalno kazati, da je to po¬ 
ložaj zatiljkom na ušću. Primalja će dakle zastalno znati, da 
je položaj pravilan, ako napipa mali tjemenac. 

a) Prvi namještaj. 

§ 99. 

Kako znamo, čedo zatiljkom na ušću položeno može biti dvojako 
namješteno, a to se da razabrati još prije, nego što vodenjačni mjehur 
pukne, jer su u to doba leđa na lijevoj ili na desnoj strani, pa i glava leži 
tako, da je zatiljak ili lijevo ili desno okrenut. 

Glava leži u početku porođaja poprijeko u ulazu zdjelice, tjeme 
je otprilike u sredini ulaza, a tjemenični svez nešto više natrag prema 
krstačnom oglavku. 

Kod prvoga namještaja leđa su dakle okrenuta lijevo; na 
istoj strani čuje se čedu srce kucati, dakle nešto malo pod pupkom nali¬ 
jevo; noge se osjećaju na dnu materice s desne strane, a tu ćeš i osjetiti, 
kako se čedo miče. (SI. 31.) 

Pretražujući iznutra nailazi prst na desnu kost tjemenicu, a 
malo za njom na tjemenični svez. Na lijevoj strani je mali tjemenac, 
na desnoj veliki. 


b) Drugi namještaj. 

§ 100 . 

Pretražujući naći ćemo, da su leđa i kucanje srca na desnoj 
strani materice, a noge i micanje čeda na lijevoj. 

Pretražujući prst dolazi najprije do lijeve kosti-tjemenice, koja je 
u sredini ulaza zdjelice; mali tjemenac je u desnoj, veliki u lijevoj 
polovini zdjelice. (SI. 32.) 

2. Kako se čedo zatiljkom položeno rađa. 

§ 101 . 

Glava će prolazeći kroz zdjelicu morati da joj se prilagodi, jer će 
tako najlakše kroz nju proći. Iz nauke o zdjelici znamo, da joj promjeri 
nijesu svagdje jednaki, već da je na ulazu poprečni, u zdjelištu kosi, a 
na izlazu upravni promjer najveći. 

Zato će glava morati, kad prolazi kroz zdjelicu, tako se kretati, da će 
na ulazu stojati popreko, u zdjelištu koso, a na izlazu upravo. (SI. 33.—35.) 

Kako vodenjačni mjehur pukne i malko plodnje vode isteče, pritisnut 
će dno materice čedu na zadak; tim će mu se leđa više saviti, zatiljak 
će se dolje potisnuti, a obradak priljubit će se više o prsa. Pretražujući 
dokučit ćeš stoga mali tjemenac prije nego veliki, koji je više gore, dok 
su prije bila oba jednako visoka. Zatiljak se niže spustio u zdjelište. 

Trudovi bivaju sada sve jači, a glava se spušta u zdjelište, krećući 
se kod prvoga namještaja s malim tjemencem s lijeve strane naprijed, 
a veliki tjemenac dolazi desno straga. U zdjelištu ide dakle tjemenični 
svez u desnom kosom promjeru. 



SI. 33. Položaj zatiljkom, prvi namještaj. 

Glava na ulazu zdjelice učvršćena u početku drugog doba. Tjemenični svez u 
poprečnom promjeru ulaza zdjelice. 


Na izlazu zdjelice tjemenični svez je upravo sprijeda natrag, t. j. u 
upravnom promjeru izlaza zdjelice, mali tjemenac pod spojem kosti-stid- 
nica, a veliki u dubini krstače. Prvi se pokaže u prokolci mali tjemenac, 

zatiljak izlazi među sramovnim sklopkama, a šija se upire o spoj kosti- 
stidnica, dok se vrat pruži i obradak odmiče od prsiju, te čelo, obraz i 
napokon obradak izlaze nad sklopčanom veznicom. (SI. 36. i 37.). Tako 
rođena glava okrenut će se vani pred spolovilom žene opet licem prema 
desnom bedru matere, te će se onako položiti, kao što je bila na ulazu 
zdjelice, a to zato, što ramena dolaze iz lijevoga kosog promjera, u kojem 



SI. 34. Položaj zatiljkom, prvi namještaj. 

Glava se okreće u zdjelištu malim tjemencem naprijed. Tjemenični svez u desnom 

kosom promjeru zdjelištu. 

I 

su na ulazu zdjelice bila, u upravni promjer zdjelišta i izlaza zdjelice tako, 
da se napokon prvo porodi desno rame pod spojem kosti-stidnica, a 
lijevo rame izaći će nad međicom. Iziđoše li jednom ramena, slijedit će 
donji dio tijela ne krećući se nikamo i bez zapreke zato, što je manji. 

U drugom namještaju porođaj je isti, samo se glava kreće 
malim tjemencem s desne strane naprijed. U zdjelištu je mali tjemenac 

des no sprijeda, veliki lijevo straga, a tjemenični svez ide u lijevom kosom 
mjeru. Kad je glava već sasvim izašla, okrenut će se čedu lice prema 
liiev omu b edru matere > a ramena će se kroz desni kosi promjer ulaza 
;* titi u prokolku i to lijevo rame ispod spoja kosti-stidnica, a desno 



SI. 35. Položaj zatiljkom, prvi namještaj. 

Glava na izlazu zdjelice. Mali tjemenac sprijeda pod spojem kosti-stidnica. Tjemenični 
svez u upravnom promjeru izlaza zdjelice. 


Tako će čedo prolaziti kroz spolovilo, a to je pravilo kod jednoga 
i drugog namještaja, jer će glava proći kroz spolovilo svojim najmanjim 
opsegom, naime onim od čela do šije; tako se glava može lako roditi, 
a to obično i biva. 

Djetinja glava mijenja se, kad prolazi kroz spolovilo, da joj se kosti 
lubanjske pomiču jedna na drugu, tako da je kost-čeonica i zatiljača pod 
tjemenicama, a jedna kost-tjemenica pomaći će se nad drugom. Koža na 
glavi (oglavina) nabire se, pa natječe malo pomalo i tako se tu napravi 
oglavnik (kapica, oglavinska nabubrina). 

Kad se dijete porodilo u prvom namještaju, oglavnik je na stražnjem 
gornjem kutu desne kosti-tjemenice, a kad se porodilo u drugom namje¬ 
štaju, na istom mjestu lijeve kosti-tjemenice. Što duže traje porođaj, to 
je veći ovaj oglavnik. Glava se vidi onda, kao da je sprijeda natrag pro¬ 
duljena, a sa strane stisnuta. (Slika 38.) Oglavnik se izgubi za 12 do 
najviše 48 sati. 


SI. 36. Položaj zatiljkom. 

Glava se ukazuje. Zatiljak se porodio do šije, koja se upire o spoj kosti-stidnicd. 

Proteče li porođaj brzo, ne će se djetetu načiniti oglavnik, a kosti 

lubanjske ne će se pomaknuti jedna nad drugu. 

III. Po čem se u porodu poznaje, da plod živi ili da je za porođaja 

umr’o ? 

§ 102 . 

Da čedo živi, saznat ćeš: 

1. ako čuješ položivši uho materi na trbuh razgovijetno, da čedu 
srce kuca ili da pupčane žile šušte; 

2. ako osjećaš, da se čedo miče u dnu materice; 

3. ako nađeš, da se čedu na glavi čvrst oglavnik tvori, kad porođaj 
duže traje; 

4. ako osjećaš, da spala pupkovina kuca. 

Po jednom ili po svim ovim znakovima može se pouzdano reći, da 
je čedo živo; ako ih pak nema, može se tek nagađati, da je umrlo, ni¬ 
pošto pak ne može se to zastalno reći. 



v SI. 37. Položaj zatiljkom. 

Ćelo izlazi preko međice. Obradak se odmakao od prsiju. Glava izlazi svojim 
najmanjim promjerom t. j. onim od šije do čela. 


Da je plod u porođaju umr’o, možeš samo onda za stalno reći: 

1. ako vidiš na onom dijelu djetinjega tijela, što se već porodio ili 
što dolje leži, obilježja gnjiloće ili ako se koža sa toga dijela ljušti; 

2. ako više ne osjećaš, da spala pupkovina kuca, nego je me¬ 
kana i hladna; 

3. ako mjesto čvrsta oglavnika na glavi osjećaš mekanu kesu. 

IV. Što treba primalja da ponese sa sobom? 

§ 103. 

Zovu li primalju k rodilji, neka onamo pođe što prije i neka ponese 
svoje primalisko oruđe, koje treba da je vazda čisto i u redu. 

Svaka primalja mora da ponese sa sobom ove stvari: 

1. kanticu (irigator) od jedne litre, sa 1 do 1% metra dugačkom 
cijevi od gume sa pipom. Kantica neka ima kvaku, da se može objesiti; 

2. malu štrcaljku (brizgalicu) za kl isti r od tvrdoga kaučuka i 
jednu veću i jednu manju cijev za šupak od tvrdoga kaučuka s komadićem 
cijevi od gume; 



SI. 38. Veliki oglavnik kod položaja zatiljkom. 


3. dvije sasma cijele zavinute cijevi od debeloga stakla za rodnicu, 
koje imaju na kraju samo jednu rupu, s komadićem cijevi od gume, uz 
to dvije četkice na žicu za čišćenje tih staklenih cijevi; 

4. ženski katetar od kovine; 

5. pupkorezne nožice (škare, makaze), koje se rastaviti daju, sa 
zaobljenim krajevima; 

6. nekoliko čvrstih, platnenih, bijelih vrpčica, kojima će pupko¬ 
vinu svezati; 

7. nožice za nokte; 

8. piljak (lopaticu, turpiju) za nokte od kovine; 

9. 2 četkice za nokte od mekane štetinje, veću za sapun za pranje 
ruku, a manju za lysolovinu za raskuživanje ruku ; 

10. komad domaćeg sapuna u kutiji od stakla ili od lima; 

11. pješčanu uru za pet časova (minuta); 

12. jedan toplomjer po Celsiju za tijelo i jedan po Reaumuru 
za kupelj; 

13. staklenku za mjerenje Lysola sa urezanim crtama, koje ozna¬ 
čuju 10, 20, 30 grama; 

14. 150 grama čistoga Lysola, začepljeno u modroj ili žutoj bočici, 
označeno sa znakom „otrov"; 

15. 100 grama čiste vate, spravljeno u čistom omotu; 

16. mjerilo za centimetre; 

17. jedna kliješta, kojima će nečistu vatu ili krpu i uopće, što je 
nečisto, primati i baciti u vatru ili zdjelu i t. d., da se ne treba tih kužnih 
stvari svojim rukama doticati. Nakon upotrebe imaju se ta kliješta pro¬ 
čistiti i tek onda u kovčeg spraviti; 

18. bočicu od 19 gr. sa 5°/ 0 rastopinom sofola i cijevčicom za 
ukapanje te rastopine u dječje oči; 

19. 25 grama Hofmanovih kapljica; 

20. bijelu, čisto opranu pregaču (kecelju), koja pokriva svu opravu 
sprijeda i odzada, sa kratkim rukavima; 

21. čist ručnik (peškir, otirač, otarak, ubrus); 

22. bilježnicu. 

Sve te stvari treba da su spravljene u torbici ili kovčegu, a primalja 
neka ih vazda čiste i u redu drži; staklenke neka su vazda dobro za- 
čepljene, a na svakoj mora biti napisano, što je u njima. Neka pazi, da 
ne dođe staklenka s Lysolom drugima u ruke. Primalja neka osobito pazi, 
da nigda koje od oruđa ne spravi u kovčeg, prije nego ga je dobro oči¬ 
stila, a ako se što zamazalo krvlju, čistilom, mokraćom ili blatom, neka 
ga, nakon što ga je dobro oprala i otrla, barem kroz 10 minuta prokuha 
u kipućoj vodi, onda osuši čistim ručnikom i tada tek spremi. 

Osim toga preporučuje se primalji, da nabavi i sa sobom k ženi po¬ 
nese jedan pravi Jacques-Patent-katetar od gume za puštanje mokraće u 
porodu, ako je glava već u zdjelištu. Taj se katetar kuha jednako kao 
i kovni. 

V. Kako će primalja nastojati oko rodilje? 

1. Pravila, kojih se ima držati pri svakom porođaju. 

§ 104. 

Primalja će došavši kojoj rodilji pomagati joj, a ta pomoć sastoji 
se u tom, da pozorno pazi, što za porođaja biva, da tako zarana 
upozna pogibao, a u tom slučaju da pošalje odmah po liječnika, te da 
sačuva rodilju i plod joj valjano je dvoreći i savjetujući kako 
treba. 

Primalja pozvana k rodilji mora svoje oruđe u torbici spremljeno sa 
s °b°tn ponijeti. Došavši k rodilji upitat će ju najprije, da li je voda već 
otišla i paziti, nijesu li možda trudovi česti i žestoki i ne tiska li već žena, 
jer bi u tom slučaju primalja morala odmah da se opere i raskuži, te samo 
najnužnije spremi, da je porod ne iznenadi. 

Obično će primalja biti pozvana k rodilji sasvim u početku poroda. 
Tada neka ona pripravi sve, što joj za porođaj treba i ogleda se u stanu 
rodilje, da sve što zgodnije udesi. Ponajprije neka na jednom praznom 
stolu prostre čistu ponjavu i tu raspremi svoje oruđe. Onda neka pođe u 
kuhinju i tamo pristavi na vatru dosta čiste vode u dva velika čista lonca, 
te odredi, da se vodu dobro prokuha; u jednom od tih lonaca neka pusti, 
da se voda opet ohladi. Tako će primalja u porodu imati uvijek pri ruci 
prokuhane tople i hladne vode. Uz to neka u jednom omanjem 
lončiću prokuha obje svoje četkice za pranje i raskuživanje ruku, pupko- 
rezne škarice, katetar i vrpce za pupkovinu. 

Zatim neka si primalja dobavi dvije zdjele (lavora) za pranje i ras¬ 
kuživanje ruku, te neka po propisu u jednoj načini 2% lysolovinu, u koju 
neka stavi prokuhanu manju četkicu, pupkorezne škarice, katetar i vrpce 
za pupkovinu. Tada neka većom prokuhanom četkom, toplom vodom i 
sapunom opere svoje ruke, obriše ih, uredi nokte i ženu izvana pre¬ 
traži. Kod toga neka počne ispitivanjem, pa nastavi pogledavanjem i 
opipavanjem, a svrši prisluškivanjem. Kod ispitivanja neka je osim onoga, 
što je već učila u nauci o pretrazi, pita, koliko dugo već traju trudovi. 
Dok ženu ispituj e, neka joj izmjeri toplinu tijela i opipa 
bilo. Kod opipavanja neka osobito pazi, je li glava na ulazu zdjelice gi- 
biva, učvršćena ili se već u zdjelište spustila. Vršeći tako vanjsku pretragu 
imat će primalja dosta zgode, da vidi, koliko često trudovi dolaze, da li 
su jaki, slabi i t. d. 

Sada neka primalja opet opere svoje ruke, te ovećim komadom čiste 
vate umočenim u toplu prokuhanu vodu i sapunom dobro opere ženi 
vanjsko spolovilo, donji trbuh i nutarnju površinu bedara i oplahne ih sa 
1% lysolovinom iz svoga irigatora. Ako su dlake na spolovilu veoma duge 
i guste, treba ih škaricama prikratiti. Za pranje žena je primalji strogo 
zabranjeno upotrijebiti špužvu, već samo komad čiste vate, koji će iza 
toga spaliti. Na to će na novo svoje ruke sapunom i četkicom oprati, 
oplahnuti, te onda u 2% lysolovini sa manjom četkicom ih raskužiti, i 
onda ženu iznutra pretražiti, da se sigurno uvjeri, da li je porod započeo 
i koliko je uznapredovao. Ona će na vanjskom spolovilu paziti, nije li 
ušće rodnice veoma usko, nije li međica opora i visoka, rodnica uska, 
da li je svod izbočen, je li se ušće materice otvora i koliko je već otvo¬ 
reno, kakvi su mu rubovi, je li mjehur stoji, ima li u njemu mnogo vode, 
je li za truda jako napet, može li ona kroz mjehur za vrijeme odmora na¬ 
pipati glavu i na njoj koji svez ili tjemenac, je li glava visoko, da li je 
gibiva ili još tipka ili je na ulazu zdjelice učvršćena ili se kao na pr. često 
kod prvorotkinja jednim dijelom već spustila u zdjelište. Primalja će sve 
to mirno i obzirno pretraživati osobito pazeći, da ne prokine mjehura, čega 
radi ne smije za vrijeme truda prstima glavu ili mjehur opipavati, već će 
samo za odmora, kad su ovoji mlohavi, te dijelove pretraživati. Ako nije 
glava odveć nisko u zdjelici, neka primalja nastoji doseći krstačni oglavak. 

Samo ako je primalja vanjskom i nutarnjom pretragom našla, da je 
u rodilje sve u redu, naročito, da je glava na ulazu i to zatiljkom (ako 
je napipala tjemenični svez ili mali tjemenac), slobodno je primalji, da ona 
bez liječnika porod sama obavi. Nađe li, da što nije u redu (potanje 
o neurednostima u porođaju učit će primalja još napose poslije) ili ako 

je primalja makar samo u dvojbi i sumnja li možda samo, da što 
nije u redu, imade ona to mužu rodilje ili njezinoj rodbini kazati 
i zahtijevati, da se pozove liječnik. 1 rodilji treba to kazati, dakako 
sasvim oprezno i ne plašeći je. 

Primalja se imade dalje pobrinuti, kako će sve za porod zgodnije 
udesiti. Zato_ treba da pazi, kakova je soba i postelja, te da priredi neke 
stvari, koje će joj dalje u porodu biti od potrebe. 

Soba neka je na mirnu mjestu; u ostalom za to je dobra svaka soba, 
u kojoj se prije stanovalo, samo treba da se može promahivati, a zimi lo¬ 
žiti (kuriti). Ljeti neka su prozori otvoreni, ako rodilja odviše ne viče. Zimi 
neka nikada nije toplije od 15—16° R. Danju treba prozore tankim za¬ 
storom zastrijeti. ali ne opet tako, da je u sobi mrak; obnoć treba je ra¬ 
svijetliti. U sobi neka je osim primalje još jedna razborita žena, koja može 
pomoći, ako ustreba. Muškarci, djeca i životinje neka idu napolje. 

Postelja (krevet), u kojoj će žena roditi, neka je obična postelja 
sa slamnjačom ili, ako može biti, sa strunjačom (madracom); ali tako, da 
rodilja u sredini ne leži kao u kakvoj jami. Perine (blazine, dunje) ne va¬ 
ljaju. Da se postelja ne pokvasi, treba u sredini prostrijeti dosta dugačak 
i širok komad ponjave od kaučuka ili voštanicu ili ako toga nema, više 
na debelo složenih ponjava (plahta, čaršava), koje moraju biti čiste. Povrh 
svega toga razastre se kao obično ponjava preko cijele postelje, a preko 
nje u sredini upoprijeko četverostruko složena ponjava, tako zvana pro¬ 
vi a ka (prostirka). Pod glavu se daje tvrđi ili mekši jastuk (vanjkuš), jedan 
ili više njih, kako je rodilja privikla; no svakako je bolje, da glavom od¬ 
više visoko ne leži. Rodilja neka se pokrije tankim pokrivačem (jorganom) 
ili ponjavom, ali ne perinom. Pod krsta položi joj tvrđi jastučić. 
Postelja neka nije duž zida, nego samo gornjim dijelom drvenice do zida, 
da primalja može s jedne i s druge strane k postelji pristupiti. Ona neka 
nije ni odviše visoka, ni odviše niska, nego tako, da se lako može po¬ 
moći rodilji. 

Tako priređene postelje ne treba promijeniti; žena može u njoj ostati 
i kad porodi. 

Postelja neka nije blizu peći ili do prozora, a pod njom neka je 
sve čisto. 

Priredivši tako postelju za porođaj neka se primalja pobrine, da sve 
ima pri ruci, što će za porođaj ili poslije njega trebati za mater i za dijete. 

Treba joj više ugrijanih ponjava, da provlake mijenjati može; ru¬ 
čnika (peškira, otirača); čiste, ugrijane rubenine, da se rodilja pre- 
oblačiti može; zdjela, u koju će rodilja pustiti blato i mokraću i zdjela 
za posteljicu; grijaljka (ili žeravnica); dosta tople prokuhane i 
hladne prokuhane vode i malko octa (sirćeta). 

Za rođenče treba da ima kupeljnicu (banjicu) ili kakovo koritašce, 
duu njem dijete okupa; više pelenica (pelena), da rođenče uvije; 3 / 4 metra 
dugačak, 5 cm širok povoj za pupak; košuljicu i drugu rubeninu 
za dijete; čašu svježe vode, kojom će djetetu oči i usta isprati. 

2. Pravila za primalju u pojedinim dobima porođaja, 
a) Što da čini primalja u prvo doba porođaja. 

§ 107. 

Ženu gotovu poroditi boljet će u trbuhu već jedan ili dva dana prije, 
nego se porođaj začne, kojemu je početak tek onda, kad promjene na 
grlu nastanu, koko smo ih prije razložili. 

Prije tih promjena ne može se znati, kad će porođaj započeti. Ako 
je rodilja zdrava, može u početku poroda u sobi hodati ili sjedeti; čim 
se pak jave trudovi gušće i jače, neka se odmah smjesti u postelju. 

Ako je rodilja bolješljiva, slaba, ili joj je spolovilo jako nabreklo ili 
ako joj ide krv ili se treba bojati, da će naglo poroditi, neka odmah 
legne u postelju, čim se jave prvi trudovi. 

Dok žena još hoda, neka pazi, da joj odjeća nije čvrsto svezana 
oko pojasa; neka nije bosonoga, a kad se jedamput smjesti u postelju, 
nek ima na sebi tek košulju i kakav doramak; kosa (vlasi) neka joj nije 
čvrsto pletena, a češljeve i igle (ukosnice) treba povaditi. 

Rodilja neka jede samo laka jela: malko juhe (čorbe), mlijeka, bijele 
kave sa žemičkom ili bez nje, i t. d.; mesa, teška variva i drugih teških 
jela neka ne jede. 

Piti može čistu, ne odviše hladnu vodu, malo vina s vodom ili li- 
monadu. Samo onda, ako joj je zima, neka pije malo čaja od komorača 
ili od bijeloga sljeza. Vina, rakije, piva. crne kave ili drugoga žestokoga 
pića neka se kani. 

Ako rodilju tjera na vodu, a ona je pustiti ne može, neka legne 
na leđa ili postrance; ako ni onda voda ne ide, neka primalja po propisu 
dobro opere i raskuži ruke, pa neka ženi utakne katetar. U slučaju da 
katetar u vodopustu zapinje, ne smije ga primalja silom turati dalje, jer 
bi ženi vodopust ozlijedila, pa bi ona mogla od toga i poginuti. U takovu 
slučaju neka pokuša ovo: Uzrok je, što katetar u vodopustu zapinje, u 
tom, što je glava vodopust pritisnula. Tu onda uopće neka primalja ne 
kuša dalje tvrdim (kovnim ili staklenim) katetrom vodu pustiti, već, ako 
sama nema mekanog (Jacques-) katetra, neka prizove liječnika. Ima li me¬ 
kani katetar, neka ga za odmora utakne. Cesto će se on dati u mjehur 
lako uvesti, Ako ni to ne ide, onda neka primalja sa dva prsta desne 
ruke (samo se po sebi razumije, da ruke moraju biti točno oprane i ra- 
skužene, a katetar prokuhan), dok lijevom drži u vodopust utaknuti katetar, 
uđe u rodnicu i glavu za odmora potiskuje prema gore i natrag, a dotle 
lijevom rukom tura katetar sve dublje u vodopust. Tako će se gotovo 
uvijek dati mekani katetar od gume uvesti. Nastupi li trud, to će glava 
katetar stisnuti i voda prestati curiti, a kad trud prestane, opet će voda 
poteći. Ako nt tako primalji ne uspije, da utakne katetar, a mnogo se vode 
u mjehuru nakupilo, što se na trbuhu pozna, jer se iznad spoja kosti- 
stidnica izboči jedna mekana oteklina, neka primalja počeka, dok stigne 
prizvani liječnik. 

Rodilji treba da se gužnjak (stražnje crijevo) isprazni mlakim kli- 
stirom već radi toga. da se rodilja za porođaja ne zamrlja, a i za to, 

što se materica mnogo manje steže, dok je crijevo puno. Kad joj je do 
sile, ne smije u to doba ići na zahod, jer bi je mogao ondje porođaj 
zateći; najbolje da uzme nizak lonac ili zdjelu. 

Ako se ušće materice dosta raširilo, a mjehur je gotov pući, neka 
rodilja legne u postelju, te neka se više ne ustane. 

Ženi, koja je prvi put u porodu, neka primalja rekne, da će naje- 
damput biti sva mokra, pa neka se ne uplaši, da je to tek voda i da to 
tako biti mora. Najbolje je da rodilja legne na leđa, a plodnja voda neka 
se sabere u zdjelu ili na debelo složenu ponjavu. 

Primalja ne smije u to doba ništa učiniti, od čega bi 
mislila, da će žena brže roditi, niti što upotrijebiti, da tru¬ 
dovi budu krepčiji. 

Primalja ne smije davati rodilji lijekove (praške), koji trudove potiču; — 
neka vodenjačni mjehur iz obijesti prerano ne prokine; — neka nipošto 
ne rasteže ušće materice, rodnicu ili sramovnu prokolku, jer bi žena od 
toga mogla teško oboljeti; — neka rodilji ne kaže, da se što više upinje, 
jer tiskanje rodilje u to doba, dok materica još nije posve otvorena, ne 
samo da ne koristi ništa, već je i štetno po ženu, a ona će se uzalud 
izmučiti i prerano smalaksati. 

Rodilja može u to doba ležati, kako ju je volja, no pobočke 
svaki put ležati mora. ako se bojati, da će odviše naglo poroditi zato, 
što je zdjelica prostrana ili čedo maleno ili što su trudovi veoma žestoki. 

Primalja neka više rodilju ne ostavi ni za časak, te neka 
se čuva da unaprijed ženi rekne, kada će poroditi, jer se to u ovo doba 
nipošto kazati ne može. Nestrpljivu i plašljivu rodilju neka primalja tješi 
i umiruje, neka je sokoli, te neka i sama strpljivo čeka. 

b) Što da čini primalja u drugo doba porođaja. 

§ 106 . 

Čim vodenjačni mjehur pukne, a plodnja voda iscuri, neka primalja 
pogleda, kakova je voda, i neka onda rodilju, pošto se točno prema 
propisu oprala i raskužila, iznutra pretraži, da se uvjeri, kako glava leži 
i da li nije pokraj nje pupkovina ili ručica spala. 

To neka bude druga, a u običnim prilikama svakako i 
posljednja pretraga iznutra. Pretraživanje poslije svakoga 
truda, kako mnoge primalje rade, pokazuje, da ništa ne 
znaju i da su nestrpljive, te je strogo zabranjeno, jer je 
po ženu vanredno pogibeljno. 

Ako se primalja već u prvoj dobi nutarnjom pretragom uvjerila, da 
je glava na ulazu zdjelice pravilno položena i učvršćena, a možda se 
donekle i u zdjelište spustila, ne treba ona uopće ženu više iznutra pre¬ 
traživati, te joj jedna nutarnja pretraga u porodu potpuno dostaje. Pri¬ 
malja mora da ima uvijek na umu, da je svaka pretraga iznutra 
po ženu pogibeljna, pa zato neka što manje iznutra pretražuje. 

Rodilja neka odsada ne silazi s postelje, a svejedno je, ležala na 
leđima ili pobočke, samo neka se ne baca amo tamo. U to vrijeme se 
obično tuži, da je uz trudove u krstima jako boli. To joj se ublažiti može, 
ako joj pod krsta štogod očvrsto podmetneš. 

U ovo doba može rodilja uz trudove i sama tiskati (napinjati se). 
Ona će to i sama činiti, a da joj se ne kaže, jer se tim nada, da će se 
prije od bremena rastati. No primalja će ipak ženu, koja prvi put rađa, 
poučiti, kako uz trudove treba da tiska. Rodilja naime ima samo onda 
tiskati, kad pravi trud nastupi i tako dugo, dok trud traje. 
Ona će glavu k prsima prignuti, te sustavljajući disanje onako tiskati, kao 
da bi išla od sebe; ne smije dakle, dok tiska, vikati. Tiskajući neka 
stisne zube, neka koljena prigne i neka se upire o postelju, a rukama 
neka pograbi slamnjaču ili neka se drži za koju ženu, koja je uza nju. 
Uza to treba da mirno leži, a dobro je, da joj tko drži oba koljena. Neka 
ne tiska na mahove, jer to ništa ne koristi, već neka, kako trud počne, 
pomalo pritiskuje, a onda, kako trud biva jači. neka i ona sve jače, ali 
bez prekida tiska, dok trud drži. 

Ako trud popusti, neka se rodilja umiri i neka se ne napinje, kad 
ne treba, da svoje sile ne bi uzalud trošila. Ako bi htjela ustati, ako je 
nemirna ili se s jedne strane na drugu premeće ili se upinje i tiska, kad 
ne treba, neka je primalja opomene na pogibao, u koju stavlja sebe i 
čedo svoje. 

U to vrijeme neka primalja češće prisluškuje, da li čuje čedu srce 
pravilno kucati. Ako bi kucanje bilo nepravilno ili u odmoru polagano 
ili opet veoma brzo ili ako kod položaja glavom izlazi žuto zelenkasta sa 
čedinjom pogani pomiješana plodnja voda, znak je to, da je čedo u ma¬ 
terici u opasnosti, te mora primalja smjesta pozvati liječnika, da se čedo 
brzo izvadi. 

Kad glava pritiskuje na međicu i šupak se otvora, mora se primalja 
pripraviti, da drži međicu. Ona će zato još jednoć svoje ruke oprati i 
raskužiti. 


Kako se čuva (podupire) međica? 

Primalja čuva međicu zato, da se ne predre (podere, prekine, raz- 
drapa), dok glava prolazi kroz prokolku. To će postići, ako se drži ovih 
pravila: 

1. glava ne smije da izlazi naglo, nego treba da u više tru¬ 
dova pomalo i postepeno međicu rastegne. Zato će" primalja, dok se me¬ 
đica dovoljno ne rastegne, glavu objema rukama zaustavljati; 

2. glava se mora poroditi svojim najmanjim opsegom, 
a taj je od čeonih kvrga unaokolo ispod zatiljačne kvrge, jer će se tako 
ušće rodnice i međica najmanje rastegnuti. Zatiljačna kvrga mora dakle 
da se već porodila, kad se preko međice rađa veliki tjemenac, čelo i 
obraz; 

3. Čelo nigda ne smije da preko međice izlazi za truda 
nego za odmora. 

Međica se čuva (podupire) dvojako, ili kad rodilja leži pobočke 
ili naleđaške: 

1. Ako rodilja leži pobočke (SI. 39.), to će ona leći na lijevu 
stranu tako, da joj je lijevi kuk sasvim na desnom rubu postelje, a gornji 
dio tijela koso u postelji. Lijevu će nogu pružiti, a desnu u koljenu pri¬ 
gnuti i od lijeve odmaknuti. Među koljena može joj se kakav jastučić 
metnuti ili da koja žena desno koljeno drži. 

,.,.. Pnma i a ce stajati rodilji za leđima, te će staviti svoju lijevu ruku 
rodilji preko desnoga bedra na spolovilo, a desnu će položiti na međicu 
bupak treba pokriti većim komadom vate umočenim u 2%-tnu lvsolovinu. 

Hp riocffl 11 ! 0 i e ’ da Primalja svoju desnu nogu postavi na nisku klupčicu, 
da desni lakat svoj može o bedro ili koljeno poduprijeti, jer će tako imati 
vise snage, da podupire međicu, a ne će lako ni šuštati. 

Dok nema pogibli za međicu, neka primalja mirno čeka i pazi na 
međicu svaki čas pripravna da glavu zaustavi. 

Kod prvorotkinja će primalja obično trebati pripomagati tek kad 
glava vise za odmora ne uzmiče, dok će kod žena, koje su već rodile 
vec i prije metnuti ruku na međicu, jer se u njih ona brzo rasteže. 

Ako bi glava odviše naglo htjela izaći, zaustavi je krepko ispru- 
f*" 1 ™ prstima lijeve ruke, a rodilji treba kazati, da ne tiska, nego neka 
usta otvori i neka se ni za sto ne drži. ° 

Ne valja glavu potiskivati vršcima prstiju lijeve ruke, jer se onda 
mozak povrijediti može. J J ’ J unud 

Tako treba za nekoliko trudova činiti, dok se nije međica toliko 
rastegnula, da nema pogibli, da će se prodrijeti. 

, Dalje pazi, da pod spojem kosti-stidnica izađe zatiljačna kvrga jer 
ce se onda glava najmanjim opsegom roditi, te međicu i prokolku 'naj¬ 
manje rastegnuti. Obično to biva samo od sebe. Da se o tom uvjeriš 

ZnS Z R a 0 H ^ 0ra r r a ^ iprS , t0in li i. ev ? ) ruke š la ™ Pod spojem kosti-stidnica 
opipah. Kad je zatiljačna kvrga izasla, onda treba desnu ruku, koja je na 

j™ 1 ? 1 ’ tako dl ? atl ; , da i, e P alac na jednoj, ostali prsti na drugoj strani tik 
ispod sramovmh sklopaka, a međica da je na dlanu desne ruke, ali tako 

nti e ii Sk $° PC f 3 V 5 znica Prosta i da se vidi, jer tu obično počinje međica 
pucati, bupak ostaje pokrit komadom vate umočenim u 2% lvsolovinu. 

rat+L-i 1a zena odvise , ne rastavi nogu, jer bi tim međicu bez potrebe 
rastegnula, a primalja neka pazi, da međicu rastavljenim prstima ne nateže 

nriti«f g Cda prstlma sku P‘ ti - Desna ruka služi primalji zato, da njome 
pritisne glavu gore prema spo u kosti-stidnica, te tako šija čedinja što više 
ispuni obluk kosti-stidnica, a čelo što manje međicu izboči i rastegne 
iako ce primalja obim rukama - lijevom za truda zaustavljajući glavu! 
a desnom tiskajući je ozgor (ali tek kad se zatiljačna kvrga već porodila) 
međicu čuvati, dok se preko sklopčane veznice ne porodi veliki tjemenac 
lim je časom za međicu nastupila najveća pogibelj, da se 
predre. Zato primalja mora sada na svaki način i lijevom i desnom 
rukom glavu ustaviti, kad nastupi trud. Od velikog tiemenca dalje 
smije glava preko međice izlaziti samo za odmora, i to veoma po¬ 
lagano i postepeno. Da to postigne, primalja će za odmora ženi reći 

da JP 01 ™, 1 .? ~ ne r a š l0 1 jako ~ tiska ’ a ona će Mjevom rukom popustiti 
^ a ? tollko ; da § Iava svaki put kad žena pritisne, po nešto izađe, dok 
ce desna ruka krepko tiskati glavu napred pod spoj kosti-stidnica. 

rodjti i ijce 6 porodll ° čeio ’ P ritisni ma lo natrag na međicu, pak će se po- 

Ako se dijete polagano jednako rađa, međica će se sve više rastezati 
sramovna prokolka polagano raširiti, a međica se ne će prodrijeti. Obično 

^,°" a P™. dr , e °. n . a J cas > kad čelo preko nje izlazi. To dakle ne treba ni¬ 
kada pustiti da biva za truda, nego uvijek za odmora. 

Lobmayer-D urst: Primaljstvo. 

Vrlo je važno, da primalja na to pazi, da glava ne izlazi većim op¬ 
segom preko međice, što će se gdjekada dogoditi; onda čelo izbočuje 



međicu prije, nego se zatiljačna kvrga porodila ispod spoja kosti-stidnica. 
Tu neka primalja desnom rukom pritisne na međicu i ne pusti, da čelo 

međica izbočuje, a lijevom rukom neka potisne zatiljak (mali tjemenac) 
dolje prema međici. Na taj način će primalja učiniti, da zatiljačna kvrga 
izađe pod spojem kosti-stidnica i šija se upre o nj, te tako glava uredno 
— svojim najmanjim promjerom i opsegom izlazi. 

Najstrože je primalji zabranjeno namazati sramovnu prokolku 
uljem ili kakvom mašću, jer se tim ništa ne pomaže, a žena se lako 
može okužiti, pa od okuženja i umrijeti. 

2. Ako rodilja leži na leđima (SI. 40.), treba joj pod krsta 
podmetnuti kakav tvrd jastučić. Na desnoj strani postelje stojeći primalja 
položi svoju desnu ruku rodilji pod desno bedro na međicu, a lijevu nad 
desnim bedrom u sramovnu prokolku, da prstima glavu zaustaviti može, 
ako bi odviše naglo izlazila. 

Ostalo će raditi onako, kao kad rodilja leži pobočke. 

Kod prvorotkinja je najbolje držati međicu tako, da žena leži po¬ 
bočke, dok se kod žena, koje su već rodile, lako drži i naleđaškj* 

Primalja će međicu tek onda početi podupirati, kad ie ria'pgta, a 
poduprijeti će je samo za truda. Kad je odmor, ruke će ostati šVaka na 
svom mjestu, da su odmah opet spremne, kako se trud počne. 

Koliko se ima pritisnuti na međicu, koliko treba zaustaviti glavu, to 
zavisi o tom, kolika je glava, koliko je prostrana sramovna prokolka i 
koliko se mogu rastezati međica i sramovne sklopke. Opazi li pri¬ 
malja već u početku poroda, da je međica veoma visoka ili 
opora ili debela, ona će zahtijevati, da se pozove liječnik, 
koji će, kad glava izlazi, međicu urezati i poslije sašiti. 

Osobito treba primalja paziti na međicu kod prvorotkinja, jer se u 
njih najlakše prodre. 

Kada je glava porođena, treba primalja lijevim kažiprstom djetetu 
napipati vrat, da se uvjeri, nije li pupkovina obavita oko vrata. Nađe li, 
da je pupkovina obavita, ona će nastojati, da je odriješi i preko glave 
prebaci. Desnom se rukom međica i nadalje drži, dok ramena ne izađu. 
Samo primalja ne smije kod toga ramena prejako tiskati uzgor pod spoi 
kosti-stidnica, jer bi se tako mogle djetetu kosti-ključice slomiti. 

Izađe li čedu glava iz matere, a onda i ramena, prihvatit će primalja 
glavu lijevom rukom, a ostalo tijelo, koje trudovi naskoro iz materice 
istiskuju, prihvatit će desnicom te porođeno dijete položiti na leđa materi 
među bedra na suhu ponjavu tako, da na usta i nos dobro disati može, 
a trbuh da mu je okrenut sramu materinu, da se pupkovina ne nateže. 
Onda mu treba slinu iz ustiju izvaditi prstom mezimcem. Najbolje je, da 
primalja sada odmah novorođenčetu obriše oči vatom umočenom u čistu 
vodu, i to brišući ih od vanjskoga prema nutarnjem kutu. 

Katkada ne ide sve tako u redu, na pr. ako odmor odviše dugo 
traje, pošto se glava već porodila, a ramena zapinju, pak lice djetetu po- 
modri, a trup iz matere još ne izlazi. 

Ne dolazi li trup nekoliko časova poslije glave, mora primalja na¬ 
stojati, da se dijete što prije porodi. Treba trbuh i dno materice protrti, 
a rodilji kazati, da tiska, što više može. Ne pomogne li to, te ne izlaze 
ramena, neka primalja obim rukama potisne glavu prema međici. Na taj 
će se način poroditi prednje rame ispod spoja kosti-stidnica. Za tim neka 
pridigne glavu prema gore, kod čega će — rodilja neka čvrsto tiska — 

izaći i stražnje rame preko međice. (SI. 41. i 42.) Kod toge ne smije ni¬ 
pošto silom za glavu povlačiti, jer bi se djetetu vratna hrptenica ozledila. 



Ne koristi li ni to ništa, neka uđe kažiprstom čedu preko leđa do onoga 
pazuha, što je na međici, i neka tako povlači dolje, našto će prednje 

ai. 4i. Kamena ne izlaze nakon poroda glave, 
jer je prednje rame zapelo o spoju kosti-stidnica. Glavu treba oprezno prema dolje 
potisnuti, da se prednje rame uzmogne poroditi, malo je uz to povlačeći. 










rame a onda i stražnje lako izaći. Za glavu ne smije vući, jer se tim 
hrptenica odviše nateže i lako ozlijedi. 

Počinje li dijete disati, neka primalja više puta opipa dno materice, 
da se uvjeri, da li se dobro steže i nije li još koje dijete u njoj. 


SI. 42. Prednje se rame porodilo; 

ako stražnje samo od sebe doskora ne izlazi, treba glavu malko podići lako je povlačeći. 


§ 107 . 

Kako treba pupkovinu presjeći? Kako se dijete porodilo i 
disati počelo, kucat će pupkovina još nekoliko minuta, a doklegod kuca, 
ne smije se presjeći. Kad je jednom prestala kucati, primalja će je pri- 

hvatiti upravo do pupka palcem i kažiprstom lijeve ruke, te je tu pri- 
držati; palcem pak i kažiprstom desne ruke otisnut će odovud klijevinu 
i krv u pukovini prema plodvi, te će je jedno tri prsta od pupka plat¬ 
nenom vrpčicom dvaput zauzlati. Vrpčice za vezanje pupkovine moraju 
biti dosta dugačke tako, da se mogu oko jedne i druge ruke omotati, jer 
će se samo tako moći uzao čvrsto stegnuti i pupkovina valjano podve- 
zati, da poslije ne krvari. Tik do spolovila podvezat će pupkovinu po 
drugi put, te će je, držeći je na dlanu, pupkoreznim nožicama (škarama, 
makazama) 1—2 prsta od prvoga uzla presjeći. Ali neka pazi, da ne bi 
nožicama dijete povrijedila. 

Pupkovina se podveže prvi put, da ne bi djetetu krv iscurila, a 
drugi put, da krv ostane u plodvi, koja je onda punija i jedrija, te se 
tako lakše odlupi od materice. Po drugi put se podveže i zato, jer bi 
moglo biti, da je još jedno dijete u materici, pa, kad se pupkovina ne 
bi podvezala, mogla bi ovomu sva krv iscuriti. 

Primalja će sada dijete od matere rastavljeno u toplu pelenicu umo¬ 
tati, pa ga položiti na kakav jastuk, ili će ga predati kojoj ženi, koja će 
paziti, da li lako diše i da li ne curi krv iz prerezane pupkovine, a pri¬ 
malja će se baviti s rodiljom, dok se posteljice ne riješi. Nema li po¬ 
uzdane žene, kojoj bi dijete predala, primalja će sama od vremena do 
vremena djetetu prigledati, da li uredno diše i ne krvari li iz pupkovine. 


c) Što da čini primalja u treće doba porođaja. 

Pošto je primalja novorođeno dijete uklonila, neka izvadi izmrljanu 
i mokru provlaku ispod rodilje, a mjesto nje neka podanju podvuče suhu 
toplu ponjavu te neka mirno čeka, dok posteljica iz matere ne izađe. 

Rodilja neka sada leži naleđaške i neka noge skupi i pruži, na sram 
joj metni veći komad čiste vate, a ispod krsta izvadi joj jastuk. Neka se 
bolje pokrije, da se ne prehladi, jer se obično znoji, a i trnci je prolaze. 

Daj joj malo vode piti, to će je najbolje okrijepiti. 

Materici treba da je sada dno u visini pupka. Nekoliko vremena iza 
poroda djeteta nastupe posteljični trudovi, koji će plodvu od ma¬ 
terice otkinuti. To obično biva za četvrt sata. Primalja položivši ruku na 
dno materice, osjetit će, da materica od vremena do vremena bude tvrda 
kao kamen, a onda opet nešto omekša. 

Primalja neka sada mirno čeka, dok se posteljica ne porodi, a to 
neka redovno prepušta prirodi. Što manje dira u matericu, to bolje 
će sve proći. 

Primalja mora u trećoj dobi paziti, da žena ne krvari. Ako ne ide 
krvi, neka ne dira u matericu, naročito neka je ne tiska i ne tare, jer će 
od toga nastupiti grčeviti trudovi, a plodva će se teže ili samo od česti 
odlupiti. Samo ako ide odviše krvi, mora primalja materici dno protrti, 
našto će se ona čvrsto stegnuti i krv stati. 

Primalja imade dakle u trećoj dobi paziti na krvotok. Ona će, da se 
o tom uvjeri, češće pogledati na vatu, koju je metnula na spolovilo, a 
ujedno će rukom ne tiskajući i ne tarući matericu — uvjeriti se, da li 

joj se dno nije više u trbuhu podiglo, nego što je bilo iza poroda dje¬ 
teta (u visini pupka). Mogao bi naime nastati nutarnji krvotok i krv se 
u materici nakupljati, što bi se poznalo po tom, da joj se dno uzdiglo i ona 
raširila. 

Ako nema krvotoka, primalja će tako čekati jedan sat, da plodva 
sama izađe. Cesto će se to i prije dogoditi. Žena osjeti trudove i opet je 
poena nešto napinjati. Ona pritisne, a posteljica ispuzne iz rodnice. Onda 
treba da je primalja — nakon što je ruke u lysolovini četkicom dobro 
protrla — obim rukama prihvatiti. Ako ovoji još vise, i ne izlaze sami, 
ne smije primalja potezati plodve, jer bi se ovoji pretrgli, već ona mora 
plodvu, polagano premećući je iz jedne u drugu ruku okretati, tako, da 
se ovoji zavijatu u svežanj i onda sami izađu. Ako se ovoji još i tada 
čvrsto drže u materici, a ona neka polagano pusti plodvu, da visi i svo¬ 
jom težinom ovoje za sobom izvuče, što će se obično za koji čas, kad 
2—3 truda prođu, i dogoditi. 

Međutim gdjekada proći će jedan sat od porođaja djeteta, a poste¬ 
ljica još nije izašla. Tada je nastao čas, kada će primalja ženi pomoći, i 
posteljicu istisnuti, ali samo, ako se ona već spustila u rodnicu. 
Ako je još u materici, znak je, da je nešto neuredno i primalja ne 
će ni pokušati posteljice istisnuti, već će poslati po liječnika, jer bi se 
lako dogodilo, da nastane krvotok, ako primalja pritisne na matericu, dok 
je još posteljica u njoj neodlupljena. 

Da se primalja uvjeri, da li je posteljica već u rodnici ili je 
još u materici, ima tri znaka: 

1. vrpca, kojom si svezala pupkovinu tik do spolovila spustila se od 
spolovila za 4—5 prsta, jer se i plodva niže spustila, ako je u rodnici; 

2. ako matericu prihvatiš rastavljenim prstima desne ruke kao če¬ 
kinju glavu nad spojem kosti-stidnica i potisneš je gore prema pupku, 
ostati će vrpca sa pupkovinom na svom mjestu pred spolovilom, ako je 
plodva u rodnici, ali će se uvući u rodnicu, ako je plodva još u ma¬ 
terici ; 

3. materica je, kad se posteljica spustila u rodnicu, mnogo manja, 
uža i plosnatija, nego dok je posteljica u njoj. 

Ako dakle jedan sat nakon porođaja djeteta primalja po tim zna¬ 
kovima upozna, da se posteljica još nije spustila u rodnicu, ona ne će, 
ako nema krvotoka, ništa drugo učiniti, nego poslati po liječnika i mirno 
čekati, dok on ne dođe. Nađe li prema gore opisanim znakovima, da je 
posteljica već u rodnici, ona će je iz rodnice istisnuti, a to se čini ovako: 

Najprije treba da primalja pogleda, nije li mokraćni mjehur pun. To 
će ona lako upoznati, ako vidi i osjeti nad spojem kosti-stidnica mekanu 
oteklinu, a na njoj gore stoji uzdignuta, tvrđa materica. U tom slučaju 
treba da rodilja najprije pusti mokraću ili ako to sama ne uzmogne, neka 
joj primalja utakne katetar. Nakon što je mokraćni mjehur prazan, neka 
primalja matericu prihvati jednom rukom tako, da joj je palac na pred¬ 
njoj, ostali prsti na stražnjoj stijenci materice, a dlan na dnu iste. Kod 
toga će se gdjekada dogoditi, da je materica nešto na stranu — češće 
na desnu nego na lijevu — nagnuta. Zato mora primalja prije drugom 
rukom matericu potisnuti u sredinu baš nad spoj kosti-stidnica i onda je 

tek, kako je gore rečeno, obuhvatiti, da joj dlan bude baš na dnu ma¬ 
terica (SI. 43.). Tada neka pazi, da li je materica tvrda ili mekana. Me¬ 
kanu matericu ne smije primalja nipošto pritisnuti, jer bi se ona 
mogla ozlediti ili izvrnuti. Zato neka čeka, dok nastupi trud ili neka ma- 
tericu protare, dok se stegne. Kad je materica tvrda kao kamen, neka je 
primalja potisne najprije u zdjelište, dakle dolje, a onda nešto naprijed. 
Neka ne pritisne naglo, nego polagano, da posteljica ne iskoči iz rod- 
nice, jer bi se ovoji mogli otrgnuti. Pritiskujući polagano pazit će pri¬ 
malja, kako se prokolka otvara i plodva polagano izlazi, te će je drugom 
rukom prihvatiti i onda dalje postupati, kako je već prije rečeno, kad 
posteljica sama izlazi. 



SI. 43. Kako se istiskuje posteljica. 


Ako primalji ovako ne pođe za rukom plodvu istisnuti, nakon što 
je to 2—3 puta pokušala, neka ne tiska silom, već neka mirno čeka i 
pozove liječnika. 

Primalji je strogo zabranjeno povući za pupkovinu ili rukom 
plodvu iz rodnice izvući. 

Kad je posteljica istisnuta, treba da je primalja točno pregleda, da li 
je plodva sva i plodnji ovoji čitavi. Najprije neka pogleda hrapavu po¬ 
vršinu plodve oprezno otstranivši s nje ugrušanu krv i pazeći, da li po¬ 
jedini komadi plodve posve pristaju jedan uz drugi. Onda neka pogleda 
ovoje. Primalja mora napose da i rub plodve točno pregleda, ne ide li 
od njega na ovoje koja žila, jer bi u tom slučaju uz glavnu, veliku plodvu 
mogla biti jedna ili čak i više malenih suplodvica. Ako ona ostane u ma¬ 
terici, žena će teško oboljeti. U takvonTbi slučaju naravno glavna plodva 

bila čitava i pretražujući je ne bi se našlo, da što manjka; ali takova mala 
suplodvica imade također svoje žile, koje krv u nju dovode i iz nje od¬ 
vode, pak zato treba svagda,rub plodve pretraživati, ima li takove žile 
(SI. 44.). U tu svrhu najbolje je ovoje na rubu plodve prema svi]etlosti 
napete držati i tako ih oko čitavog ruba plodve pregledati. Nađu li se 
takove žile, koje preko ruba plodve idu na ovoje, a ne bude li na ovojima 
suplodvica, koja k njima spada, to će primalja, makar je glavna plodva 
čitava, poslati po liječnika, da on plodvu pregleda i zaostalu suplodvicu 
izvadi. Isto će tako primalja poslati po liječnika, ako nema 
kojega komada glavne plodve ili ovoja ili, ako ona samo 
sumnja, da posteljica nije čitava. Dok liječnik ne dođe, neka po¬ 
steljicu spravi na hladnu mjestu u hladnoj vodi. Nikako je ne smije ostaviti 
u sobi, gdje je rodilja. 

d) Što da čini primalja odmah, kako je posteljica izašla? 

§ 109 . 

Odmah kako je primalja posteljicu istisnula, te pošto ju je točno pre¬ 
gledala, treba da se uvjeri rukom, da li se materica valjano steže. Ako je 
osjeća kao tvrdu kuglu nad spojem kosti-stidnica, veliku, kolika je glava 
novorođenčeta, tada se obično nema bojati jačega krvotoka. 

Poslije toga ima primalja mladu mater očistiti. Opravši i 
raskuživši svoje ruke ona će joj mlakom, prije prokuhanom, čistom vodom 
oprati spolovilo i obrisati čistom vatom. Ženu će položiti pobočke, 
da vidi nije li se međica za porođaja predrla. Ako jest, onda 
mora odmah liječnika zvati, da je sašije. 

Primalja treba da babinjači opere osim spolovila još i bedra i zadak, 
ako su od krvi zamrljani. 

Sada treba da svu mokru posteljinu ispod babinjače ukloni, te suhu 
i toplu pod nju prostre i pazi, da se babinjača uzato mnogo ne giba; na 
sram će joj metnuti komad vate, koji je nakvašen u jednopostotnoj lyso- 
lovini, a preko toga čistu platnenu krpu. Onda će je toplije pokriti, pa 
joj kazati, neka leži na leđima, a noge neka pruži i skupi. Ako joj se hoće 
piti, može joj dati malo tople juhe (čorbe) ili sljezova čaja. 

Kad je primalja babinjaču sasvim opravila, pa se više puta uvjerila, 
da se materica dobro steže i da nema krvotoka, onda tek može dijete 
okupati i oblačiti. 

Babinjača će poslije toga zadugo mirno naleđaške ležati. Ako se ima 
preoblačiti, treba da se to čini oprezno i što brže, jer bi se inače po¬ 
kvariti mogla. Ako je to teško činiti, treba da joj primalja zasada ispod 
košulje položi tople marame na leđa, prsa i ramena. 

Na trbuh joj se može položiti više puta složena topla marama ili po¬ 
njava. Time će manje osjetiti, da joj je trbuh prazan, a trbuh će biti suh 
i topal. Ako je potrbušina veoma mekana, te je znatno popustila, može 
se trbuh opasati ručnikom ili ponjavom, koja se oko trbuha provuče i 
iglama zakopča. 

Postelja, u kojoj je žena rodila, može ostati i za babine, pače to mora 
biti, ako je žena slabašna ili mekoputna, samo treba pod nju staviti čistu 

ugrijanu provlaku. Ako se ima babinjača premjestiti u drugu postelju, to 
se ova mora dobro zgrijati, a babinjača oprezno u nju prenesti, da se ne 
prehladi i ne potrese. 

Najposlije treba da se primalja pobrine, da bude babinjača u miru. 
Neka je dakle nitko ne pohodi, a ona neka ništa ne govori i neka ničim 
dušu ne potrese. 



SI. 44. Plodva sa 3 suplodvice. 

K svakoj suplodvici idu po 2 žile, kucavica i krvica. 

Primalja ne smije babinjaču ni onda, kad bi porođaj bio sasvim pra¬ 
vilan, ostaviti prije nego minu tri ure poslije poroda, jer baš u 
to doba može materica sasvim smalaksati i ženu silna krv obliti. Primalja 
će dakle češće opipavati matericu, da li se dobro steže i pogledat će spo¬ 
lovilo, ne ide li suviše krvi. Za to vrijeme može svoje oruđe dobro očistiti 
i prokuhati. 

Ako se ženi drijema, ostavi je neka spava; to će je okrijepiti, ali 
primalja mora kraj nje sjedeći neprestano paziti na matericu, da ne bi iz¬ 
nenada mnogo krvi izišlo zato, što se slabo steže. 

Tek onda, kad se primalja kroz tri sata uvjerila, da se materica 
trajno steže, te je kao mala tvrda kugla nad spojem kosti-stidnica; da je 
babinjači dobro, pa da se po svem tijelu malko znoji, istom onda je 
može ostaviti i povjeriti 'kojoj razboritoj ženi, nakon što se prije još 
uvjerila, da je mokraćni mjehur prazan. Ako je pun mokraće, neka žena 
pusti vodu, a ne uzmogne li to sama, neka joj primalja utakne katetar. 


Treći odsjek. 

Pravilne babine. 

§ no. 

Babine (babinje) zovu se onih šest nedjelja poslije poroda, za kojih 
žensko spolovilo, koje se za vrijeme nošenja i rađanja promijenilo, biva 
opet gotovo sasvim onakvo, kao što je bilo prije začeća. Ženu, koja leži 
u babinama, zovemo babinjačom. Za babina se potpuno razvijaju samo 
dojke, u kojima se počinje tvoriti mlijeko djetetu za hranu; sve dotle, dok 
se dijete doji, zove se dojenče (sisanče, napršče, nejašče, dijete na 
sisi), a dojke ostanu materi tako razvite više mjeseci, ako sama doji; ne 
doji li sama, bivaju i dojke onakve, kakve su bile prije. Babinjača, koja 
dijete doji, zove se dojilja (dojkinja, dojnica, dadilja, mokra baba). 

I. Promjene na materinom tijelu. 

§ 111 - 

Dok babinjača leži u postelji, uznoji se veoma lako, osobito ako 
joj je za porođaja mnogo krvi iscurilo; ali sasvim krivo misle, da se ba¬ 
binjača mora znojiti. 

Tamne boje kože nestaje malo pomalo. 

Babinjača ima malo volje za jelo, jezik joj je ponešto bijel, gustom 
sluzi pokrit, ali joj se hoće mnogo piti. 

Prva tri četiri dana babinjaču obično ne tjera napolje, i to zato, 
što je gužnjak klonuo, jer ga je glava djetinja za poroda tištila. 

Mokraća ide od babinje po porodu rede, jer je se može u mo¬ 
kraćnom^ mjehuru više nakupiti, a da žena ne osjeti' pritiska. 

Trbuh je spao, a potrbušina je mekana i nabrana; kroz nju 
lako možeš opipati matericu, a da to babinjaču ne boli. 

O.tekle sramovne sklopke i noge splasnu uskoro; gukave 
žile ostaju po nogama (ako ih je bilo za nošenja) još dugo. 

Babinjača je veoma osjetljiva, osobito vid joj i sluh; duša joj se 
lako potrese. 


II. Promjene u materici. 

§ 112 . 

Materica je odmah iza porođaja velika kao djetinja glava, tvrda, te 
leži među spojem kosti-stidnica i pupkom; poslije kakovih 6 sati materica' 
je opet više mekana i seže sa svojim dnom često do pupka. Poslije toga 

umanjuje se sve više, pa se i sve dublje spušta u zdjelište, tako da joj je 
5—6 dana poslije poroda dno u sredini između pupka i spoja kosti-stidnica, 
a poslije 14 dana jedva se može napipati nad spojem kosti-stidnica. 

Ako je mokraćni mjehur pun, potisnut će matericu na stranu i gore, 
te ćeš onda dno joj naći sa strane u opupju. Čim se mokraćni mjehur 
isprazni, spustit će se materica, te ćeš joj dno naći u sredini nad spojem 
kosti-stidnica. 

U drugom mjesecu poslije poroda smanjila se materica i stegla tako, 
da je malena, kao što obično kod žena, koje nijesu trudne. 

Rodnični dio materice je odmah po porodu mekan i mlohav, 
kasnije se malo pomalo steže, a grlo materice biva time sve kraće i uže. 
Poslije 14 dana rodnični je dio materice 1 % cm dugačak, otvrd, nutarnje 
je ušće zatvoreno, grlo materice je jedno 4 čm dugačko, a vanjsko je ušće 
za vršak prsta prohodno, sa strane obično zadrto, neravno i hrapavo. 

Materica umanjuje se tim, što se sama neprestano steže. Ženama, 
koje su prvi put rodile, ne zadaje to obično znatnih boli, a koje su već 
više puta rodile, imaju kadšto posljednje trudove (pregrizli, poro¬ 
diljska griža), često dosta ljute, koji po pet, po šest dana traju. Primalja 
ih može osjetiti, kad položi ruku babinjači na trbuh te nađe, da je ma¬ 
terica više tvrda, a i babinjača ih svaki put osjeća, kako se protežu od 
krsta do bedara. Posljednji trudovi istiskuju krv, koja se nabrala u ma¬ 
terici, i čestice opne padalice; oni su najžešći, kad dijete počne sisati. 

Za babina cijedi se iz materice neka tekućina, koja se zove poro- 
diljsko čistilo ili pranje. Kako je posteljica iz materišta istisnuta, 
sva je nutarnja površina materice ranjava, osobito ono mjesto, gdje je bila 
plodva prirasla. Zato će porodiljsko čistilo biti prva dva dana sasvim 
krvavo. 

Od trećega do šestoga dana je čistilo sukrvavo (vodokrvno), po¬ 
miješano sa klijanom sluzi. 

Od sedmoga dana nestaje krvi sasvim, a čistilo je žućkasto i 
gnojavo. Gnoj je od rana, koje se sada cijele. 

Poslije toga je čistilo blijedo i sluzavo, a traje tri do četiri 
nedjelje kod žena, koje same doje, a kod drugih još duže, ponajviše do 
šest nedjelja. 

Sto babine duže traju, to je manje čistila. Uopće je ono prema tomu, 
kolike su bile injesečnine, kako se materica steže i kolika je; čistila će 
dakle manje biti, kad je žena pometnula, a više, kad je na vrijeme porodila. 

Mjesečnina pokazuje se obično tek onda, kad se dijete odbilo, 
a kod onih žena, koje ne doje, ponajviše na izmaku drugoga mjeseca. 

III. Promjene u ostalom spolovilu. 

§ H3. 

Rodnica se veoma sporo steže i nikada više ne će biti onakova, 
kao prije. Od prodrtog i zgnječenog zaliska ostaju mrčasti čvorčići. Svod 
rodnice ostaje širi i mekši, a ušće rodnicg se steže i suzuje. Nabori u 
stijenkama su izglađeni, te ne će nikada više biti onakovi, kao što su 
bili prije poroda. 

Oteklo vanjsko spolovilo splasne obično za 14 dana. Za to 
vrijeme zacijelit će predrta sklopčana veznica i manje predrta međica. 

Široke i okrugle sve»ze materice stežu se prema tomu, kako 
se materica steže i smanjuje. 

Jajnici i jajovodi spuštaju se s matericom druge nedjelje po 
porodu u zdjelište. 


IV. Promjene u dojkama. 

§ 114 . 

Poslije porođaja nabreknu dojke, postaju veće i punije, a bra- 
davke im se stoga nešto uvlače. Mlijeko, koje se u njima prije poroda 
tvorilo, pravi se sada još više i tim postaju pod kožom pogdješto čvrsti 
čvorčići, a žena osjeća često neko trzanje sve do pazuha. Poslije tri četiri 
dana počne se više mlijeka tvoriti, a nabrekle dojke opet splasnu. 

§ H5. 

Žensko mlijeko sastavljeno je odvode, sladora (šećera, cukora), 
maslaca (putra), bjelančevine (siriva) i nekih soli. Prvo mlijeko (gru- 
šalina, surutka, mlezivo, prvenac-mlieko, kološtra) nije sasvim ispremije¬ 
šano, jer ima u njemu mutne, guste i žućkaste tekućine; ono manje hrani, 
ali lako se probavlja, te čini, da se dojenče brže očisti od djetinje smole 
ili pogani (mačine, mutljezine) u crijevu. 

§ H6. 

Prvo obilnije mlijeko se tvori bez vrućice; no kadšto se po¬ 
javljuje iz drugih uzroka baš u to doba u babinjače neka grozničava 
razdraženost: koža joj je toplija, srce joj brže kuca, ne će joj se pravo 
jesti, mnogo je žedna i t. d., pak su mislili, da to sve potječe od mlijeka, 
koje se u to vrijeme obilnije pravi u dojkama — da je to groznica 
od mlijeka. 

O groznici od mlijeka ne može biti govora, a primalja 
neka se ne da umiriti od drugih, da to sve dolazi od mlijeka, nego neka 
na svaki način, ako je babinjači toplina tijela povišena na 38° 
ili više, smjesta pozove liječnika, jer je to često početak teške 
bolesti. 

§ H7. 

Mlijeka nema svaka žena jednako mnogo, niti je u svake jednako 
dobro; to se ravna po tom, koliko je žena stara, je li zdrava, ima li 
dosta hrane i kakova je ona, doji li dijete prečesto ili prerijetko i od 
mnogih drugih prilika. 

Više će se mlijeka tvoriti, ako se dijete uskoro doji, ako ga mati 
redovno, a ne svaki čas doji, ako ono svaki put svu dojku isisa, ako se 
žena dobro hrani i ako ne boluje od proljeva. 

Obično ima u dojilje mlijeka šest do devet mjeseci; poslije toga 
vremena nestaje ga sve više, imala dojilja svoju mjesečninu ili ne imala, 
bila trudna ili ne bila; no opet se može mlijeko uzdržati i dulje vremena. 

V. Po čem se zna, da je žena u babinama. 

§ H9. 

Znakovi babina su ovi: 

Dojke su jedrije, punije, u njima ima čvorova od mlijeka; kolo- 
bari oko bradavaka su tamniji, bradavke mekše, dulje, a iz dojke pro- 
kapljuje mlijeko ili se daje po koja kapljica istisnuti. 

Potrbušina je mekana, nabrana, trbušni prutak se vidi od pupka 
do spoja kosti-stidnica, a tako i poprečne modrice. Kroz potrbušinu možeš 
napipati matericu kao tvrdu kuglu. 

Materica je velika, kolika je glava u djeteta, daje se pomicati ili 
se spustila u zdjelište tako, da joj se dno može napipati samo još nad 
spojem kosti-stidnica. 

Na sramu su sramovne sklopke kadšto manje, kadšto više otekle. 
Sramovna je prokolka, osobito odzada, kao zjalo otvorena, sklopčana 
veznica je predrta, a međica gdješto više, gdješto manje zadrta, a nad njom 
možeš kožu lako nabirati. 

Ušće rodnice je prostrano, svod joj je mekan, te visi u rodnicu 
kao mala vrećica. 

Grlo materice prva četiri dana nalik je zvonu, vanjsko ušće ma¬ 
terice širom je otvoreno, kroz nutarnje ušće možeš prstom lako u mate- 
rište. Od četvrtoga do osmoga dana suzilo se grlo materice odozgo dolje 
tako, da kod zdrave babinjače druge nedjelje ne možeš prstom proći u 
grlo bez boli, a iz ušća ide krv, čim ga se i malo dotakneš. Kasnije na- 
pipat ćeš na usnama poznate zarastice (brazgotine). 

Porodiljsko čistilo je prema vremenu po porodu krvavo ili 
sukrvno ili žućkasto i gnojavo ili blijedo i sluzavo. 

Iz svih tih znakova, gdje ih ima, može se sasvim sigurno kazati, da 
je takova žena nedavno rodila. Ako pak ima samo nekih znakova, tad 
ćeš moći samo kazati, da je vjerojatno, da je žena rodila, jer veći trbuh, 
mekana, nabrana potrbušina, poprečne modrice ili sjajne, bijele zarastice 
po njoj mogu biti i od kakove bolesti. Ako nađeš nešto, što ti nije jasno, 
treba zatražiti, da se liječnik pozove. 

VI. Kako valja nastojati oko babinjače. 

§ 120 . 

Dvoreći babinjaču te nastojeći oko nje pokazuje se, zna li koja pri¬ 
malja što ili ne zna, jer premda babine nijesu bolest, to će ipak babinjača 
veoma lako oboljeti, ako primalja ne nastoji oko nje, kako valja. 

Da babine srećno prođu, treba da zna: 1. kakova treba da je postelja 
i soba, u kojoj je babinjača; 2. kako će joj se tijelo i duh njegovati; 3. što 
može jesti i piti, kako da joj se tijelo redovno isprazni; 4. kako valja dojiti. 

1. Postelja i soba babinjače. 

§ 121 . 

Pošto se žena iza poroda nešto oporavila, a materica joj valjano 
stegnuta ostala, neka joj primalja dobro očisti spolovilo i bedra, kako 
je već rečeno. Neka joj onda svuče svu zaprljanu rubeninu i neka je obuče 

u suhu, zgrijanu. Ako je moguće, neka se babinjača prenese u drugu po¬ 
stelju. Ako pak ostaje u istoj postelji, u kojoj je porodila, to se mora 
sva zamazana posteljina izvaditi, a ispod babinjače podvući čista i suha 
ponjava, a upoprijeko četverostručno složena ponjava, tako zvana provlaka 
Babinjača u zato nipošto ne smije ustati. 

Namješta li se postelja, a to valja svaki dan činiti, treba babinjaču 
sjedne strane postelje na drugu domaknuti. Posteljina za mater i za dijete 
najbolje se grije grijaljkom, napunjenom vrućom vodom. 

Rubeninu treba s najvećom opreznošću mijenjati. Postelja neka se 
tako priredi, đa bude mekana i udobna; najbolje leži babinjača na strunjači 
(madracu). Pod ponjavu valja razastrijeti komad voštanice ili provlaku od 
kaučuka ili više složenih ponjava. Po ugrijanoj ponjavi neka se položi 
provlaka u sredini postelje, kao i kod porođaja, da se posteljinu ne kvari 

Pokrivat će se prema dobi godine. Babinjača treba da leži s početka 
na leđima ispruženim, skupljenim nogama, drugi dan može ležati pobočke. 

Omotati trbuh pojasom ili položiti debelo složenu ponjavu na nj odmah 
iza poroda, nije baš potrebno, ali se može dopustiti, jer čuva babinjaču 
od prehlade samo neka ne bude ponjava odviše teška. 

Babinjača neka je odjevena košuljom i majom, da dojke ne prehladi. 

, u kojoj babinjača leži, neka je čista, zrak u njoj neka je suh 

ni odviše hladan, ni odviše topao. J 

Toplina u sobi neka je 15° do 16° R. 

Zrak u sobi treba da se svaki dan obnavlja; nije dosta, da se ljeti 
prozori otvaraju u bližnjoj sobi, nego treba prozore otvarati baš u sobi 
samoj, gdje babinjača leži; ali nju samu čuvaj zaslonjačem i toplijim po¬ 
krivalom, da se ne prehladi i da ne dođe hladan zrak upravo na nju. 

Zimi se mogu otvoriti vrata bližnje sobe, u kojoj se zrak dobro 
obnovio, Kaditi sobu smrekovinom ili čim drugim ne valja. 

Soba neka je dosta svijetla, no treba paziti, da ni majka, ni dijete ležeći 
ne gleda baš u prozor. Ako je soba odviše svijetla, treba prozore kakvim 
tankim, sivim zastorom zastrijeti, ali nipošto toliko, daje mrak u sobi, jer bi 
onda ii materi i djetetu neobična svjetlost škodila, kad se na pr. prozori otvore. 

U sobi neka je mir, a svaki štropot nablizu neka se zapriječi, koliko 
je moguće. Iz sobe treba sve odmah iznijeti, što je mokro i što se ispariva 
te zrak pogani, kao što su mokre pelenice, zdjela, u kojoj je mokraća i t d 
pa ako je moguće tako urediti, da nitko u njoj ne stanuje osim babinjače 
i njezine podvorkinje. J 

U sobi babinjače neka se ne kuhaju nikakova jela i neka se ne puši. 

2. Kako treba babinjači tijelo i duh njegovati. 

§ 122 . 

Prvih devet dana mora primalja svaku zdravu babinjaču svaki 
dan po dva puta pohoditi, te motriti, da li je sve prema zdravlju. Ako 

su mati i dijete zdravi, ona će svagda najprije urediti novoro¬ 
đenčeta onda tek babinjaču. 

. svega mora se uvjeriti, da li je babinjača mirno spavala, da li 

je išla od sebe i da ide mokraća od nje, steže li se materica, kako treba 
kakovo je čistilo, nije li vanjsko spolovilo oteklo i ne boli li je trbuh' 

ako se malo više pritisne. Onda mora paziti, hoće li se babinjači jesti, je 
li odviše žedna, da li joj je koža topla, meka i vlažna, jesu li dojke dosta 
pune i bradavke dosta velike. Osobito neka pazi na toplinu tijela. 
Prvih devet dana treba dakle ujutru i naveče toplomjerom mje¬ 
riti babinjači toplinu tijela. Ako je toplina 38° C. ili više, mora 
poslati odmah po liječnika, jer onda ima babinjača groznicu. 

Primalja neka uzme komadić čistoga papira te označivši na njemu 
dan i mjesec neka svaki put ujutro i naveče izmjerenu toplinu napiše, 
kako je to u školi učila i činila. 

Onda neka primalja prema propisu opere i raskuži svoje ruke, 
te uredi novorođenče, a onda mora babinjaču očistiti. Prvih devet 
dana mora to činiti svaki dan dva puta, poslije devet dana dosta je i 
jedamput. Sa spolovila neka joj kliještima, koja ima u tu svrhu u svojoj 
torbici (a ne prstima!) ukloni vatu i krpu, pogleda je i prinese k nosu, 
da se uvjeri, kakovo je čistilo i da li ne zaudara. 

Babinjača leži na leđima razmaknutih nogu. Pokrivalo se potegne 
prema gornjem tijelu, a svaka se noga napose umota u ponjavu. Pod 
zadak podmetne joj se plitka, prije dobro ugrijana čista zdjela. Primalja 
neka sada svoje ruke još jednom dobro protare četkicom u 2% 
lysolovini, te čistom, prije prokuhanom vodom vanjsko spolovilo oplahne, 
upotrijebivši zato kanticu (irigator). Sramovne sklopke ne treba pri tom 
rastaviti. Slijepljene dlake treba prije nožicama odrezati. 

Onda treba da vanjsko spolovilo vatom ili čistom platnenom krpom 
sprijeda natrag obriše, a na spolovilo da metne drugi čisti komad vate, 
a na to čistu platnenu krpu. 

Spužvom (sunđerom, špongijom) ne smije primalja nikada 
spolovilo očistiti, jer s njom može lako babinjaču okužiti. 

Zdravoj babinjači ne treba nikada u rodni cu štrcati. 
Kada se to ima činiti kod bolesne babinjače, odredit će liječnik. 

U spolovilo babinjače neka primalja ne dira, a iznutra ga pretra¬ 
žiti zabranjeno joj je. 

Zamrljana vata ima se spaliti, a krpe se moraju dobro iskuhati i 
oprati, prije nego se opet upotrebljuju. To pak ne smije primalja 
sama da čini. 

Vata na spolovilu mijenja se toliko puta, koliko je krvlju ili poro¬ 
diljskim čistilom zamrljana 

Babinjači ima se strogo naložiti, da sama prstima u svoje spolovilo 
ne dira. 

Kad se babinjača tako očistila, mora joj se provlaka svaki put pro¬ 
mijeniti. Paziti treba, da rubenina i posteljina ne bude tek oprana, pa 
vlažna, nego da je suha i ugrijana. 

Nakon svršenog posla oko babinjače ima primalja svoje ruke 
svagda po propisu oprati i raskužiti. 

§ 123. 

Babinjača neka ostane, ako je ikako moguće, devet 
dana mirno u postelji. To je vrlo važno pravilo za babinjaču, a pri¬ 
malja neka pazi, da se točno i drži. Ako babinjača prerano ustaje, može 
joj se krv otvoriti, a čistilo je tad duže vremena krvavo, ili joj može ma- 

Lobraayer-Durst: Primaljstvo. 7 

terica ili rodnica spasti, pa su se već mnoge žene tako pokvarile. Ako 
babinjača ne će primalju da sluša, treba da je ona opomene i da joj 
razloži štetne posljedice, koje nastaju, kad se žena prerano digne iz 
postelje. 

Babinjača neka ustaje samo malo pomalo i ne odviše najedamput. 
Prvi put nek ostane izvan postelje samo toliko, dok se postelja dobro 
prozrači i uredi, dakle jedno po sata, najbolje o podne; onda svaki dan 
više, a istom treće sedmice može cijeli dan na nogama ostati, ali neka 
se teških poslova čuva kroz 6 sedmica iza poroda. 

§ 124. 

Izlaziti ne smije babinjača ljeti prije tri, a zimi prije šest nedjelja. 
Gdje je običaj, da babinjača izlazeći prvi put ide odmah u crkvu, tu će 
primalja dobro učiniti, ako babinjaču svjetuje, neka ne nagli izlaziti, jer 
je u crkvi hladnije nego napolju, pa bi se lako mogla rashladiti. 

Slabe i boležljive babinjače treba da su još opreznije. Diže li se ta¬ 
kova babinjača, te ako kani duže vremena izvan postelje ostati, dobro 
je, da nosi gaće i pojas. 

Barem kroz 4 sedmice iza poroda neka se babinjača ne združi 
s muškarcem. 

§ 125. 

Kako za pokoj tijela, tako se treba brinuti i za duševni mir ba¬ 
binjače. Ona treba da ima prvih dana mir. Stoga neka se strogo zabrani, 
da je žene pohađaju, pa da joj koješta pripovijedaju, što bi je uznemiriti 
moglo. 

Treba nastojati, da se rđavi običaj ukine, naime da se prvih dana 
po porodu u sobi, gdje babinjača leži, dijete krsti, još više pak, da se 
ondje gozba održava. 

Pazi, da se babinjača ne uzrujava, da se ne žesti, ne srdi, da se 
ne preplaši i t. d., jer od toga bi mogla oboljeti. 

3. Što smije babinjača jesti i piti. 

§ 126. 

Babinjača može lako oboljeti, ako pogriješi u jelu, a baš na to 
mnoge ne paze. U mnogim krajevima je običaj, da ženi, jedva što po¬ 
rodi, već nose ponude sa svih strana, pa se tu jede i pije, kao da žen a 
i nije u babinama. Nikada još nije babinjača postradala od toga, što je 
postila ili premalo jela, nego mnoge su već oboljele, što su pogriješile 
u jelu. Primalja neka osobito nastoji, da se takvi rđavi običaji napuste i 
neka pouči babinjaču, što da jede i pije. 

Prva dva dana neka /ede ujutro, u podne i naveče samo čistu 
govedsku, teleću ili kokošju juhu (čorbu), a preko dana nekoliko puta 
prokuhano mlijeko; treći i četvrti dan može dobiti osim mlijeka uku¬ 
hane juhe i mliječnih jela (griza ili riže na mlijeku); peti i šesti dan 
dobre juhe od riže (pirinča) ili krupice (griza) sa žumanjkom od jaja; 
nešto začinjene teletine ili piletine sa prženim zemičkama i malo ukuha¬ 
noga voća; sedmi i osmi dan može joj se dopustiti bijela kava i pe- 

čeno meso sa špinatom, žutom repom ili karfijolom, te se tako do četr¬ 
naestoga dana vraća opet na svoju običnu hranu; samo neka pazi, da ne 
jede mnogo najedamput i da jela nijesu mirodijom začinjena ni paprena, 
i da se teško ne probavljaju. 

Za piće je najbolje svježa, ne odviše hladna voda. U mnogim kra¬ 
jevima i u mnogim obiteljima je običaj, da se babinjači daje piti čaj od 
bijeloga sljeza (Eibischthee) ili od kamilice; no toga ne treba. Ako pak 
babinjača misli, da bez čaja ne može biti, neka joj se dopusti, samo neka 
mnogo ne pije i ne pretopio, jer bi se mogla odviše znojiti, što ne prija, 
niti je treba na znoj poticati, kao što mnogi misle. 

Vino, rakija i druga žestoka pića škode babinjačama; neka ga dakle 
ne piju, jer će im se krv odviše ugrijati. Pivo mogu dojilje piti istom 
druge sedmice. 

§ 127. 

Prva tri dana obično je babinjači tijelo zatvoreno; tu ne treba 
primalja ništa da čini; tek četvrti dan neka joj daje klistir od mlake vode. 
Ako to ne bi pomoglo, može joj dati jednu žlicu ricinova ulja (bijeloga 
zejtina) u malo tople crne kave, mlijeka ili čaja. Drugo joj ništa ne smije 
dati; nego ako sve to ne bi pomoglo, neka je uputi na liječnika. 

Babinjača prvih dana obično ne može sama pustiti vodu, te će se 
onda mokraćni mjehur za vrlo kratko vrijeme napuniti i doseći do pupka 
i povrh njega; matericu će tad potisnuti gore i na stranu. Onda se kroz 
potrbušinu osjećaju, a često i vide dvije otekline, jedna okrugla, tvrda, 
to je materica, koja se steže, kad se protare, a ispod ove druga mekana, 
okrugla, to je napunjeni mokraćni mjehur. Ako babinjača ne može pustiti 
mokraće, neka je primalja malo pridigne i leđa joj podupre. Tako će gdje- 
koja pustiti mokraću, dok ležeći ne može. Ako ni onda ne može, neka 
primalja babinjači mjehur isprazni katetrom ujutro i naveče. Samo se po 
sebi razumije, da se to ima činiti iskuhanim katetrom, a ruke primaljine 
i spolovilo babinjače treba da su oprani i raskuženi. 

Kad primalja svrši svoj posao, neka katetar po propisu dobro pro¬ 
kuha i raskuži. 


4. Kako valja dojiti. 

§ 128. 

Ako je mati zdrava, pa može dojiti, treba da doji svoje dijete 
sama. Dojeći ga sama najbolje će dijete uspijevati, jer mu 
je ta hrana najprobitačnija. Zato neka babinjača šest do dvanaest 
sati poslije poroda dade djetetu sisu, čim se ono drečeći javi, da mu se 
hoće sisati. 

Dijete dojiti koristi obično i zdravlju same matere, zato neka pri¬ 
malja svaku babinjaču nagovara, da sama doji. Ako misli, da bi dojenje 
kojoj ženi škoditi moglo, ne smije joj ona sama to zabraniti, već mora 
pozvati liječnika, koji će odlučiti smije ili ne smije žena dojiti. 

_ Same dojiti ne smiju žene, koje su bolesne, i to: od hrakanja krvi 
(sušice), od padavice, od babinje groznice ili druge kužne bolesti ili od 
dugotrajnih osipa po koži, iii koje dojeći počinju mršavih i slabiti. Da li 


100 


će bludoboljna žena smjeti svoje dijete dojiti, ima svaki put napose li¬ 
ječnik odlučiti; nipošto ne smije njeno dijete doći drugoj zdravoj ženi na 
sisu, jer bi ona mogla od njega da se okuži. Ne smiju žene same dojiti, 
koje su slabašne, bolešljive i tjelesno propale, a ne mogu one, kojima 
se u dojkama premalo mlijeka tvori ili kojima su bradavke takove, da ih 
dijete nikako ne može ustima zahvatiti. Primalja će u svim tim slučajevima 
uvijek pozvati liječnika, da on ženu pogleda i odredi, smije li ili ne smije 
ona dojiti. 

Neke matere ne mogu nikako postići, da im dijete sisa, jer su po¬ 
najviše nevješte; zato mora primalja materi, koja prvi put daje djetetu 
sisu, pomagati, pa je poučiti, kako će joj to najlakše biti. 

Treba da dojenje već prvi put pođe za rukom; zato neka dijete prije 
ogladni i neka se ne hrani kojekakovim čajem ili zaslađenom vodom. To 
je veoma rđav običaj. Prvi pokušaji dojenja neka ne traju odviše dugo, 
osobito kod nježnih žena i kada dojenje žestoke posljednje trudove po¬ 
buđuje, pa neka se često ne ponavlja. 

Ne pođe li prvi put za rukom, da dijete sisa, ne treba očajati, nego 
strpljivo i ustrajno opet djetetu za koji čas davati sisu. Osobito nedo¬ 
noščad i slaba novorođenčad će teško prihvatiti sisu. Tu neka primalja 
bude mnogo strpljiva, pa neka djetetu izvlači mlijeko sisaljkom ili istiskuje 
prstima, i daje žličicom, a od vremena do vremena treba ga opet i opet 
stavljati na sisu, jer će nedonošče to sigurnije ostati na životu, što prije 
ono prihvati sisu. 

Ako su bradavke prekratke ili utisnute, treba ih prstima izvlačiti i dje¬ 
tetu u usta utisnuti pomalo ih stiskujući, da se dijete potakne na sisanje, 
jer će mlijeko takovim podraživanjem do bradavke poteći. Ako to ne hasni, 
a dojke su pune i nabrekle, onda je najbolje, da ih drugo jako dojenče 
isisa. Ako ga nema, treba mlijeko bocom-sisaljkom iz dojke izmusti. 

Te se sisaljke upotrebljuju ovako: stisni rukom loptu od kaučuka, 
umoči staklenku u toplu vodu, obriši je, pa pritisni staklo na bradavku; 
onda malo pomalo popuštaj stisnutu loptu, a mlijeko će se obilno i bez 
ikakova napora i boli izvlačiti. 

Da ne bude dojenje babinjači odviše tegotno, a djetetu škodljivo, 
mora se u tom od prvoga početka neki red održavati. 

Kad se babinjača prepativši porod oporavila, te šest do dvanaest 
^sati počivala, zadojit će svoje dijete prvi put. Toga radi neka tada kao i 
svagda prije dojenja opere svoje ruke, jer se bradavka smiješamo 
čistim prstima prihvatiti, a onda neka legne napola pobočke, laktom se 
one ruke podupire, kojom obuhvaća dijete, a drugom rukom neka djetetu 
utisne u usta bradavku, koju je prije čistim prstima dobro izvlačila i čistom 
mlakom vodom oprala. Kažiprstom iste ruke pritisnut će malko dojku, da 
djetetu ne začepi nos. 

Prvih devet dana ne smije babinjača sjediti, kad dijete doji, jer se 
inače materica odviše dolje otisne, a dojilja može lako leđa svoja prehladiti. 

Dijete treba da sisa jedno 15—20 minuta, jer će se šišajući umoriti, 
pa katkada i otpočinuti; treba mu dakle duže vremena, dok se nasiti. 

Primalja treba da se uvjeri, da li dijete zbilja i guta, kada je na 
prsima, ili možda tek stiskuje bradavku usnicama, a da ne sisa. 

Kad se drži red, dojenče se uskoro na nj priuči. Dijete neka sisa 
prva dva mjeseca svaka tri sata. Prvih dana neka mati djetetu dade 

svaki put obje sise, a poslije, ako ima dosta mlijeka, dosta je, da 
se kod svakog dojenja stavi samo na jednu sisu, i to izmjenice sad 
na lijevu sad na desnu. Ako bi spavalo, kad je vrijeme za dojenje, a 
to će se dogoditi kod slabe djece i nedonoščadi, neka ga ipak položi 
na dojku; probudit će se, pa će sisati. Naveče neka se posljednji put 
doji u 10 ili u 11 sati, a sjutradan opet tek u 5 ili 6 sati, da se mati i 
dijete spavajući odmarati mogu. 

Nedonoščad treba da se češće, bar svaka 2 sata položi na dojku. 

Svaki put, kad se dijete nadojilo, neka mati opere bradavku krpicom 
umočenom u čistu vodu ili u 2% rastopinu borova kiša. 

Da dojenče na sisi uspijeva, vidi se po tom, što ono iza sisanja dobro 
i dosta dugo spava, što se redovno ispražnjuje i što je u tijelu oblo i puno- 
Najsigurnije će primalja to znati, ako mu na točnoj tezulji (vagi) izmjeri 
od prilike svakih 7—-14 dana tjelesnu težinu, pak se tako uvjeri, da li do¬ 
jenče dosta napreduje. 

Zdravo dojenče pokazuje u pojedinim mjesecima od prilike ovu 
težinu. 


Težina odmah poslije poroda 
„ na koncu 1. mjeseca 

Te su težine u pojedinim mjesecima tek prosječne, pak će se češće 
dogoditi, da će i zdravom dojenčetu biti težina ponešto različita od ovdje 
označene. Gdjekada se opaža, da dojenče koju sedmicu manje, a onda 
opet više dobije na tjelesnoj težini. 

Prvih dana iza poroda izgubi novorođenče od svoje tjelesne težine 
obično 150—250 grama, ali je 10.—12. dan iza poroda opet toliko teško 
kao za poroda. 


Prosječno dobije dojenče na tjelesnoj težini svaki dan za prvih 5 
mjeseci 30—20, a od 7.—9. mjeseca 15—10 grama. 

Na koncu prve godine dojenče je od prilike tri puta onoliko teško 
kao kod poroda, a dugo kojih 70 cm. 

Gdjekada će se dogoditi, da će dijete na majčinoj sisi slabo uspijevati, 
jer mati ima premalo mlijeka. Tu će češće biti od potrebe, da primalja 
vagom točno ustanovi, koliko mlijeka dijete u 24 sata na sisi dobiva. U 
tu će svrhu ona dojenče zajedno sa košuljom, pelenom, jastukom i t. d., 
prije nego ga metne na sisu, staviti na vagu i točno izmjeriti težinu, a 
isto učiniti, čim ga uzme sa sise. Razlika, što se pokaže u težini, označuje 
količinu usisanog mlijeka. Ne valja samo jedamput u danu tako odrediti 
količinu mlijeka, pak to možda pomnožiti sa 7 ili 8 t. j. koliko puta dijete 
dolazi na sisu, jer dojenče ne sisa svaki put jednako mnogo mlijeka, već 
jedamputa manje, a drugi put opet više, pače i dvostruko. Stoga treba kroz 
24 sata svaki put, kad dijete sisa, odrediti, koliko mlijeka je posisalo, i to 

upisati, a onda sve skupa zbrojiti. Tako dobijemo onda množinu mlijeka 
u 24 sata ošišanog, pak se možemo uvjeriti, dobiva li dijete dosta mlijeka. 
Poprečno se pokazalo, da zdravo dojenče u 24 sata usisa: 

1. dan . 10—25 gr. mlijeka 


2. 

yy 

■ • ■ ■ 30—50 

yy 

yy 

3. 

yy 

.... 50—100 

yy 

yy 

4. 

yy 

• . • • 150-250 

yy 

yy 

5. 

yy 

• • • • 250-350 

n 

yy 

6. 

yy 

.... 400 

» 

yy 

2 . 

sedmice. 

• • • • do 500 

yy 

yy 

-4. 

y> 

• • • • 580 

yy 

yy 

2. 

mjesec . 

• • • • 730 

y> 

y> 

3. 

yy 

• • • • 800 

yy 

yy 

4. 

yy 

.... 840 

yy 

yy 

5. 

yy 

• • • • 880 

yy 

yy 

6. 

yy 

• • • • 950 

yy 

yy 

7. 

11 

■ • • • 930 

«» 

» 

8. 

yy 

• • • • 920 

yy 

yy 

9. 

yy 

• • • • 900 

yy 

Y> 

10. 

yy 

• • • • 880 

yy 

yy 


Pokaže li se, da mati uistinu imade premalo mlijeka u dojkama, ni¬ 
pošto ne valja odmah dijete od sise odbiti, nego neka mu se uza sisu 
daje prihrana, a ta je prve pol godine samo kravlje mlijeko, prema dobi 
djeteta razrijeđeno (kako se kravlje mlijeko razrjeđuje, vidi poslije kod 
umjetnog hranjenja novorođenčeta). Kod toga neka primalja ženu svjetuje, 
da bočicu djetetu daje što rede, a dojku što češće, naročito, da dijete 
ako je ikako moguće, ne dobiva dvije bočice uzastopce, već na izmjence 
jedamput bočicu, onda za 3 sata dojku, a onda tek opet za 3 sata 
bočicu i t. d. Isto tako neka žene, koje su veći dio dana gdje izvan kuće 
zaposlene ni pr. u kakvoj tvornici, svoje dijete uz bočicu doje; na pr. u 
jutro prije nego ide na posao, neka mu dade sisu, isto u podne, pa u 
veče i po noći, a međutim neka dijete dobije 2—3 bočice razmjerno raz¬ 
rijeđenog kravljeg mlijeka. Dijete će tako kud i kamo bolje uspijevati, 
nego ako se samo na bočicu othranjuje. 

Dojilja neka pazi, da dojke ne nahladi, kad izlazi; stoga ih valja ko¬ 
madićem flanela u fino platno umotana pokriti i zgodnim zobuncem uzgor 
poduprijeti. Dojilje moraju se čuvati svakoga ganuća srca, teškoga posla 
i putenoga druženja. Djetetu neka ne daju sisati, kad su uzrujane ili odmah 
poslije jela. 

Dojeći žene neka jedu ono, što su i prije jele, samo neka se ču¬ 
vaju svega onoga, što može štetno djelovati na mlijeko. Kiselih, paprenih 
i bibernih, odviše masnih jela, tako i jela pripravljenih sa lukom ili če¬ 
šnjakom, pa salate, svježa voća neka ne jedu; žestoka pića neka ne piju. 
Malo vina ili piva mogu piti, ako su ga i prije pile; pivo mnogim ženama 
jako dobro prija dok doje. Dojilja treba da uredno ide radi sebe. U tu 
svrhu može, ako je zatvorena, uzeti u jutro na tašte čašu svježe ili gorke 
vode ili koji klistir. Oštrih lijekova za stolicu neka bez odredbe liječnikove 
ne uzima. 

Redovno šetanje napolju po lijepu vremenu treba ženi, koja doji 
preporučiti, ali odgovarati je od prekomjerna gibanja, dakle da ne pleše, 
da ne skače i t. d. Po noći treba joj mira, jer kad mnogo bdi, a malo 
spava, mlijeka joj uskoro nestaje. 

Mati, dok doji, ne smije se u vrućoj vodi kupati, ni noge, ni sve 
tijelo; jer vruće kupanje čini, da se mjesečnina prije povrati. Zato ipak 
neka žena drži svoje tijelo čisto, često ga perući mlakom vodom, a svake 
sedmice jedamput se mlačno kupajući. 

Pokaže li se mjesečnina, treba da primalja bude oprezna. Ako dugo 
ne traje, a dojilja time mnogo krvi ne gubi, ako ne osjeća boli, te joj je 
uzato dobro, može bez straha dojiti. Ukaže li se pak veoma često ili preko 
mjere. v te počne li se mlijeko gubiti, mora žena prestati dojiti. 

Čim je dojilja zanijela, mora se dijete odbiti. 

Dojiti treba obično dotle, dok djetetu zubi ne probiju, dokle se mati 
sama zdrava osjeća i drugima zdrava vidi. Zubi probijaju obično oko 9. 
ili 10. mjeseca. 

Dobro je i po mater i po dijete, da se ono ne odbije naprečac, već 
polagano, podavajući mu već od 7.—8. mjeseca, kad se i u dojkama tvori 
manje mlijeka, prikladne prihrane uza sisu, a to je: poglavito primjereno 
razrijeđeno kravlje mlijeko, kašica od dvopeka, zemičke, brašna ili griza, 
zatim goveđa ili teleća ili pileća juha, čista ili sa jajinjim žumanjkom. 
Tako će se malo pomalo takova prihrana, naročito kravlje mlijeko davati 
djetetu sve češće, a sisa sve rede. Na taj način neka se dijete postepeno 
od sise odbije kroz 4—6 sedmica. Ako je ikako moguće, neka se dojenče 
ne odbije od sise za vrućih ljetnih mjeseci. 

Ako mati s kojegagod uzroka ne može ili ne smije sama da doji, 
mora do petoga ili šestog dana iza poroda postiti zato, da se dojke od¬ 
više ne napune mlijekom. Neka ih primalja pokrije vatom, pa podveže sa 
dvije marame preko ramena unakrst. Ako su pak tvrde i napete, neka 
primalja meće na njih hladne obloge i neka pazi, da žena ima svaki dan 
obilnu stolicu. 

Ako se za vrijeme dojenja dijete radi ma šta naprečac odbiti mora, 
može primalja mlijeko iz prepune dojke bocom-sisaljkom jedamputa izvući; 
a onda neka na dojke metne hladne obloge i podveže ih, neka mati posti 
i pije nešto, što će joj tijelo otvoriti. Neka na pr. uzme kroz nekoliko 
dana svaki dan po jednu kašiku (žlicu) ricinova ulja ili po jednu čašu 
gorke vode. 

Ako primalja tako radi, ne treba se bojati, da će ženu, koja sama 
ne doji ili koja je dijete odbiti morala, kakovo zlo zadesiti. Da bi mlijeko 
udarilo u glavu, kako mnogi misle, puko je praznovjerje, a primalja neka 
nastoji, da se to krivo mišljenje iz naroda istrijebi. 

Četvrti odsjek. 

O novorođenčadi i dojenčadi. 

I. Kako valja nastojati oko novorođenčadi i dojenčadi? 

§ 129. 

Primalja mora se brinuti za novorođenče, te će mater ili dvorkinju 
poučiti, kako da nastoji oko djeteta. 

Dok je čedo još u materinjoj utrobi, ne diše, niti dobiva hrane na 
usta, nego se othranjuje samo materinom krvi kroz pupkovinu. Kako se 
porodi, sve je drukčije; pupkovina mu se podveže, ne dobiva dakle više 
krvi od matere, ono diše, pa tako samo sebi popravlja, a i tvori krv do¬ 
bivajući tekuće hrane na usta. 

Po samostalni razvoj djeteta najvažnije je, da diše i da hranu pro¬ 
bavlja. 

Disanjem se pluća šire, a hranom se istiskuje iz crijeva ona crno 
zelena pogan, štono se zove dječja smola (mačina). 

Malo po malo nestaje znakova njegova života u materinoj utrobi; 
onaj komad pupkovine, što je preostao, otpada, a promjena nestaje, što 
su nastale za poroda, na pr. otok na glavi iščezava, a ona dobiva opet 
svoj pravi oblik. 

Dok ne opadne ostatak pupkovine sa djeteta, zove se dijete novo¬ 
rođenče; a odonda do časa, kad mu zubi probiju, zove se dojenče 
ili si san če. 

Pošto je primalja poslije poroda pupkovinu podvezala i presjekla, 
neka novorođenče uvije u toplu ponjavu i više puta pogleda, da li mu 
curi možda iz pupkovine krv, ako nema žene, kojoj bi ga predala, dok 
svoj posao oko rodilje ne svrši. 

Kad je rodilju sasvim opskrbila, neka se bavi djetetom. Najprije 
će mu sirastu mast s tijela kakovom krpicom obrisati. Ako je mnogo te 
masti, treba je čistim neslanim maslom, svježim putrom, uljem ili žu¬ 
manjkom od jajeta razmazati i čistom tankom krpom obrisati, onda ga 
tek kupati. 

Za kupelj uzet ćeš toliko sasvim čiste vode, da je sve tijelo, osim 
lica, u vodi. Treba paziti, da voda nije odviše topla, nego da ima 28 stu¬ 
pnjeva topline po Reamuru. Toplinu vode za kupelj mora primalja svagda 
izmjeriti toplomjerom, a ne tek od prilike rukom. Za nekoliko mjeseci neka 
se prelazi sve pomalo na vodu do 26 ,J R toplu. Dijete kupati u hladnoj 
vodi ili u hladnoj sobi ne valja. 

Kad primalja dijete kupa, neka ga drži tako svojom lijevom rukom, 
da joj leži s plećima upravo na dlanu, a glava da iz vode viri; desnicom 
neka mu mekanom krpicom opere tijelo. Kod toga treba paziti, da djetetu 
ništa od vode, u kojoj ga kupa, ne dođe u usta ili u oči. Oči će od vanj¬ 
skoga kuta prema nutarnjem obrisati tankom, čistom krpicom umočenom 
u čistu, mlaku vodu, koju je napose u čistoj čaši ili zdjelici za to pri¬ 
redila. Isto tako će mu usta isprati drugom, u hladnu vodu umočenom 
čistom krpicom. 

Kup a jiići dijete treba primalja da ga posvuda dobro nrerdeda Ha i; 
mu na trjelu ,ma kakovih griješki ili ma „a i da li je nakamo oa »ade 
sto takovo, ne treba to materi odmah kazati, da je ne preplaši’ ,,, , [■ 

dala 0 fsp?a,r° PC '’ liieiniku ,ak °™ P°™ZZbi lile Sa 

;za to^J'sv^K'^okTnS^ SSo."„t sT 

kaH kSj^^ is^ je T^ ž ^iru pi s?i 

foš pošlije 8 u r "i?i.“ mSl "' ' ° k ° ° d zažega o£uvati ' k; ‘ ko « to primalja 

rana 0 ku P ai J? dijete treba u kakovu mekanu, toplu ponjavu ili veliku ma 
ramu^umotab, na jastuk položiti i pažljivo brisati, J u £to paziti da^ 

, v. Pupkovinu neka primalja posuši, ovije čistom vatom neka ie nn 

EIVS rfSS 

^dom'pSć^prrtom^^^'if k * edaaU ^ daiap,[iatC * £, '* a ™ ld ^ dI ”f , ' ekae ^P^ >r ™ 

vouom pazeći pri tom, da pupkovinu ne pokvasi P 

,0 nikada SW"S SS’ S SS SSS^ 

Eo zaTaTovih 14 ™^°"” PraŠk ° m ZapraSi,i > " e ’ zaras,e - a “ bi ™ 

=|f:pšES!«H;Sr : “ 

s eSSS»S3SS- SI 

pletenu, onda slozi pelenicu na tri ugla (ćoška), položi dijete na nju no 
egm donji kraj gore do trbuha, da pokrije spolovilo, a sa oba nobočna' 
kraja UV1] nožice svaku posebice; u drugu pelenic?’ uvij dijete'^sasvim 

porketa m (barchental Jh a 1 da°f POk h !t ® : P° d . dijete P oloži komad flanela ili 
po Keia toarcnenta), a da se ne bi jastucic, u koji će se novezati nm_ 

močio, metni na njega komad tafeta ili platna od kaučuka P Tako novito 

dijete položi pobočke u postelju. Ne valja, da se čSo povojenf 7do- 

vezom) povije, jer se onda ne može razvijati, kako treba na mu se i đi- 

sanje 1 optjecanje krvi priječi. Sasvim je krivo mišljenje P da se noee i 

ruke čvrsto po vit, moraju, da tobož ne bi dobilo krive noge § 

Ne C vaHa dlutA^-h 0 F- 0 ?- 1 ’, • gIavu ne treba P okrib kapicom. 
j»a„" Poste'!«,. koji 

blizu tople peci 1 da mu ne udara odviše svjetlosti u lice. Dijete ne smiie 
a po e sHje U do°s S te je P 15®R? mater6 ’ T ° pHna S ° be neka je isprva 16 ~ 17 °R- 

Za djetinju odjeću u različitim krajevima različit je običaj. No svaka 
odjeća treba da je laka i prostrana, da dijete čuva od zime, da nije pre- 
doola, pa da se lako može mijenjati, ako se opogani. . 

Poslije treće nedjelje može se dijete nositi na zrak, ako je vrijeme 
toplo- zimi pak ne valja ga nositi napolje ni po lijepu vremenu, dok mu 
nijesu 6—7 sedmica, a i to samo, ako nije zrak odviše hladan. _ 

Da se dijete dobro razvije, treba da se vazda cisto drži, jer bez 
čistoće ne će uspijevatt. Dojenče se mora dakle svaki dan kupati 
u mlakoj vodi, oči i usta mu se moraju svaki dan čistom vodom prati; 
neka ne leži u svojoj mokrini i pogani, nego nek se pelenice i košuljica 
toliko puta mijenjaju, kolikogod su mokre ili od nečisti zamrljane. Svaki 
put kad se opogani, treba mlačnom vodom zamazane cesti oprati, dobro 
osušiti i kakovim praškom na pr. dermatolovim zaprašiti. 

Dijete obično viče, kad je mokro; neka se rukom opipa, da li je 
zbilja mokro, pa ako jest, neka se odmah u suho povija. Treba dakle 
imati dosta pelenica; osušene, a neoprane pelenice neka se ne meću na 
solo tijelo, jer koža od rastvorene mokraće uskoro pocrveni i ojede se. 
Crvena mjesta po koži operi hladnom vodom, te obriši suhom mekanom 
krpicom i zapraši borovim, dermatolovim ili sličnim praškom. 

Ako se gdje koža u naborima ojela, valja isto tako postupati 1 azi, 
da se dijete dobro osuši, koliko puta se bude kupalo ili koliko puta bude 
mokro. Osobito treba nabore kože dobro osušiti, jer se ta mjesta po¬ 
najprije ojedaju. . , ,. 

Da se ne bi djetetu kraste uhvatile na glavi, peri je svaki drugi treći 
dan sapunom. Ako ima gdje krasta, treba ih najprije uljem nakvasiti i 
umekšati, pa za nekoliko sati mlakom sapunicom oprati. Krivo je mnijenje 
i škodljivo, da se kraste skidati ne smiju. Prvih sedmica je koza djetetu 
veoma nježna, pa zato dijete ne treba prati sapunom. Blag, ne oštar sapun 
može se tek iza nekoliko sedmica uzeti za pranje dječjeg tijela 

Grijaljku umotanu u krpu ili pelenu metni slabašnom djetetu zimi u 
postelju, kad su noći veoma hladne, ali pazi, da voda iz gnjaljke ne iscuri 

1 ^Gledaj? da' je soba čista i da je zrak u njoj čist, topao i suh. Ne 
valja da se u sobi, gdje je dijete, suše pelenice i druge dječje rubemne. 

Ako od djeteta ide redovno pogan i mokraća, to je znak, da je zdravo. 
Pogan zdravoga djeteta je kao žuta kaša i ide od njega tri 
do četiri puta na 24 sata. Ako jedan dan ne ide od njega, treba mu 
dati klistir s mlakom vodom ili čajem od kamilice. Ako je dijete cesce 
zatvoreno, dobro je, da mu se katkada daje mliječnim šećerom zaslađene 
vode i to tako, da se na 4 obične žlice vode uzmu 2 kavske žlice mliječnog 
šećera, ta se rastopina prokuha i onda od toga daje djetetu vise puta u 
danu po koja kavska žličica. Ako ide mnogo vodene pogani ili ako je 
zelena ili kao skosana jaja, treba odmah pitati liječnika. . 

Što više dijete mokri, to bolje uspijeva. Treba da mokri jedno 

deset puta za 24 sata. .. , ... . , 

Dijete nemoj svaki put dojiti, kad viče, jer nije onda uvijek gladno. 
Kad se svaki čas doji, mlijeko nije dozrelo, te ga onda naduva i probavu 
mu kvari, onda viče još i više, jer ga vjetrovi muče. Dojence neka se 
odmah s početka nauči na neki red i neka mu se nipošto ne da p j 

sisati, nego što prođu barem 2 1 /,—3 sata od posljednjeg dojenja. Ako je sito, 
pa još viče, onda moraš pogledati, nije li kruto pokrito, ne tište li ga 
nabori na košuljici, nije li mokro ili nije li mu odviše toplo ili ga možda 
koja buha grize i t. d. Ukloni uzrok, pa će se opet umiriti i zaspati. 

Djetetu treba da viče, jer budući da se još ne može živo gibati, 
mora mjesto toga vikati; vičući krepko diše, a tim se krv življe tjera u 
srce, a odatle u tijelo; krivo čine dakle one, koje djetetu ne daju vikati, 
nego ga ušutkaju svakojako ili mu dadu sisati, samo da se umiri. Dojka 
je jedino zato, da se njom dijete hrani, a nipošto da ga 
umiri. 

II. Kako valja dojkinju odabrati? 

§ 130. 

Majčino mlijeko djetetu je najprikladnije; ne može li pak ili ne smije 
mati sama da doji, najbolje će je nadomjestiti zdrava dojkinja. 

Da se uvjeriš, da li je žena, koju hoćeš, da uzmeš za dojkinju, 
doista posve zdrava, nije dosta, da je tek izvana točno pregledaš i nađeš, 
da je dobro ugojena, rumenih obraza i zdravog izgleda, nego treba da 
joj se i nutarnji ustroji (pluća, srce, bubrezi i t. d.) vještački pretraže i 

zdravi pronađu, a to može samo liječnik da učini. Napose moramo 

sigurno znati, da takova žena ne boluje od bludobolje ili sifilisa, 
jer bi onda ona zacijelo okužila dijete, koje će dojiti. Kako će primalja 

još poslije učiti u nauci o bolestima trudnica, ta se bolest gdjekada, ako 

dulje traje, na vrijeme pritaji, te izvana nema na takovoj ženi nikakovih 
znakova, nego se jedino pretragom krvi njezine može ustanoviti, da se 
klice te bolesti još u ženi nalaze. Zato dandanas liječnička zna¬ 
nost propisuje, da se svakoj dojkinji prije, nego joj se 
dade zdravo dijete na sisu, pretraži krv njezina. 

O tom dakle, da li je koja žena sposobna za dojkinju, odlučiti 
će konačno samo liječnik, a primalja će žene, koje drži za to spo¬ 
sobne, njemu na pregledbu poslati. 

Primalja će izabirući dojkinju paziti na ovo: 

Dojkinja da nije preko 30—35 godina, a da nije mlađa od 20 go¬ 
dina; jer kod mlađih ne može se znati, hoće li im dojke dosta dugo 
tvoriti mlijeka. Treba da je dobre ćudi i bez strasti, pa bistra duha i da 
je sasvim zdrava. 

Dojke treba da joj nijesu ni prevelike ni premalene, nego srednje 
veličine, bez čvorova, zarastica ili osutaka; treba da se pipaju kao sačmom 
napunjena kesa; koža na njima da je tanka, kroz koju se vide modre žile; 
bradavke neka su dosta dugačke, da ih dijete ustima lako primiti i držati 
može, ne smiju biti ranjave, a iz rupica na njima neka mlijeko prsne, 
kako dojku malko pritisneš. Mlijeko treba da je bjelkasto i dobro, pa da 
ga ima dosta. Mlijeko u dojkinje bit će dobro, ako njezino rođeno dijete 
dobro uspijeva, ne dobivajući uzato nikakove druge hrane. Stoga treba 
da primalja dojiljino dijete pregleda, jer se po njegovu zdravlju najbolje 
može prosuditi, kakova je dojkinja. 

Da je u nje dosta mlijeka, saznat ćeš, ako 2 sata iza što je dijete 
nadojila, pritisneš dojku, a mlijeko štrca iz nje u velikom obluku iz mnogih 
rupica, pa ako tako štrca i kad pritisneš drugi, treći i više puta. 

Ne uzmi nigda ženu, koja je mrtvo dijete rodila, jer je 
ponajviše i sama boležljiva. 

K novorođenčetu uzmi za dojkinju ženu, koja je 6, najviše 10 sed¬ 
mica poslije poroda. Za to vrijeme sigurno se vidi, hoće li dojilja imati 
dosta mlijeka i po tom, kako je tih 6 ili više sedmica njezino dijete uspi¬ 
jevalo. Onda su poslije toga vremena bolesti bradavke ili dojke veoma 
rijetke, a i znakovi kakove priljepčive bolesti, ako je ima, već su se na 
njenom čedu pojavili. Ako treba k starijemu djetetu uzeti dojkinju, onda 
je najbolje, ako razlika između doba poroda dojkinje i matere nije više 
od 2—3 mjeseca. 

Izbirajući dojkinju mora je primalja pregledati od glave do pete. Koža 
njezina treba da je čista i jedra, nigdje da nema kakovih rana, zarastica 
ili osipa. Iz ustiju da ne zaudara; zato treba gledati, kakovi su joj zubi, 
jesu li zdravi i čisti; nema li na glavi, po čelu, na dlanovima ili po ta¬ 
banima kakovih ljusaka ili oteklih žlijezda na vratu, u zatiljku, pod pazu¬ 
hom i u dimlju; nema li kakovih znakova bludobolje (sramne bolesti, 
sifilis) po tijelu. Zato treba da joj primalja spolovilo potanko pretraži, 
nema li po njemu rana ili bradavica, ne curi li joj što iz rodnice. Treba 
također ispitati, nije li možda bolovala prije od kakove teže bolesti, zbog 
koje ne bi smjela nijedna žena dojiti. 

Dojkinja neka nije trudna, a svakako je bolje, ako svoje pranje nije 
dobila. 

Bolje je uzeti onakovu žensku, koja je već jedamput rodila, a svoje 
dijete uspješno dojila, jer će ona bolje znati postupati s djetetom, pa se 
može i sigurnije nadati, da valja za taj posao. 

.Međutim primalja je već učila, da bi i dojkinja mogla od bolesnog 
novorođenčeta oboljeti, pak je stoga prijeka nužda, da se novorođenčetu, 
koje boluje od zarazne (kužne) bolesti ne uzme dojilja, n. pr. ako dijete 
pokazuje znakove bludobolje. Stoga će i dijete, koje će se dojilji 
datina sisu, morati prije toga pregledati liječnik. Dati doj- 
kinji dijete, koje imade zažeg očiju, može se samo uz veliku opreznost i 
nakon što se dojkinja točno poučila, kako će se od okuženja čuvati. 

Prvih dana dojkinja često imade manje mlijeka radi promjene načina 
života, hrane i t. d. Dijete zato odmah ne uspijeva, kako bi se željelo. 
Krivo bi bilo stoga smjesta dojkinju otpustiti, već treba jedno vrijeme 
pričekati, pa će često dojkinja doskora imati dosta mlijeka, a dijete po¬ 
četi dobro uspijevati. 

Jednako se gdjekada događa, da dojkinja, koja je 1—2 mjeseca 
dojila svoje krijepko dijete i imala dosta mlijeka, dođe k slabomu djetetu 
ili nedonošćetu, pak za kratko vrijeme bude mlijeka u dojkama premalo. 
To dolazi odatle, što takovo slabo djetešce premalo sisa, dojke se nikada 
sasvim ne isprazne, a uslijed toga doskora mlijeko presahne. Zato je dobro, 
da takova dojkinja prvo vrijeme doji još i svoje dijete po nekoliko puta 
u danu, dok se slabašno dojenče ne ojača, ili, gdje to nije moguće, da 
se iza svakog dojenja iz sise sve mlijeko izvuče mliječnom sisaljkom. 

Dojkinju treba svaki dan slati na čist zrak, a ona neka pazi, da 
svoje noge ne promoči i da se ne prehladi. U kući neka čini manje po¬ 
slove; ako je dijete po noći vrlo nemirno, neka otpočine po danu. Mati 

neka pazi na čistoću dojilje, da se ona redovno pere i kupa, ali ne od¬ 
više toplo. 

Dojkirija neka dobiva dosta i dobre hrane, osobito mesa i jela, u 
kojima ima brašna, šećera i masti, pa jaja, mlijeka i maslaca, jer se od 
toga pravi mlijeko. Seljakinji, koja je naučna na krupnu hranu (varivo, 
žganci, kruh i t. d.), ne valja odmah davati gotovo samog mesa, jaja i t. d., 
jer će doskora izgubiti mlijeko, nego je treba pomalo priučiti na krepču 
hranu, davajući joj isprva poglavito hranu, na koju je bila navikla, pa 
postepeno je zamjenjujući mesom, jajima i t. d. Neka ne jede kiselih ili 
onakovih jela, koja nadimlju trbuh. Dobro je gdjekada, da pije na dan '/, 
do 1 litre dobra, laka piva. Treba na to paziti, da redovno ide zarad sebe'. 

III. Kako se dijete umjetno hrani? 

§ 131. 

Ako mati ne može ili ne smije sama da doji svoje dijete, pa ako 
ne može da uzme dojkinju, mora se djete hraniti ili pitati iz ruke 
(na bočicu). To će samo onda djetetu uspješno biti, ako se što većom 
točnošću i čistoćom čini. 

Hraniti može se samo dobro razvito, zdravo i doista jako dijete. 

Obično se dijete hrani kravljim mlijekom, jer se ono najlakše 
dobiva. No u kravljem mlijeku ima mnogo više bjelančevine (siriva) nego 
u ženskom, a manje sladora; zato se mora prorijediti i osladiti, da bude 
donekle kao žensko, a i ovako proređeno još je uvijek za dječji želudac 
i crijevo teže probavljivo od ženskoga mlijeka. Sličnije ženskom mlijeku 
je mlijeko od koze ili još više od magarice, pak su po tom, ako se mogu 
pribaviti, zgodnija za hranu djetetu, nego kravlje mlijeko. 

Krava, od koje dijete dobiva mlijeko, mora da je zdrava, mora dakle 
da je od živinara (veterinara) pregledana i zdrava pronadjena; ne valja 
mlijeko od krave, koja se tek nedavno otelila ili će se doskora oteliti. 
Bolje je, da se uzima mlijeko miješano od više krava, nego od jedne, jer 
će takvo mlijeko biti uvijek jednako. 

Krave, od kojih se uzima mlijeko, treba da se hrane u čistoj štali 
suhom ili zelenom hranom (krmom), ali ne repom ili napojem a posuđe, 
u koje se mlijeko muze, treba da je čisto. Onaj, koji kravu muze, treba 
da ima zdrave ruke, koje treba isto kao i kravino vime prije muzenja oprati. 

Kravlje mlijeko mora da je svaki dan bar jedamput friško pomuzeno, 
skorup (kajmak, vrhnje) neka se s njega ne skida. 

Za zdravlje je djeteta od prijeke potrebe, da mlijeko što prije poslije 
muzenja dođe u čistom i posve nepokvarenom stanju u kuću, jer se osobito 
ljeti mlijeko vrlo brzo pokvari, a to bi vanredno osjetljivom dječjem že¬ 
lucu moglo biti veoma štetno i opasno. 

Posuđe, u kojem se mlijeko u kuću dobavlja, treba da se vanredno 
čisto drži, a ne smije biti iz olova ili da je možda ocaklina na njemu ispucana. 

Čim mlijeko dođe od krave, razrijedi ga i to već prema dobi djeteta 
čistom, zaslađenom vodom i prokuhaj ga u čistom loncu tako, da ga, kad 
dobro zakipi, pustiš da još kroz punih 5 minuta vri. Onda ga spravi na 
hladno mjesto (u podrum), i to najbolje u hladnu vodu. Od toga mlijeka, 
koje si svaki put, kad ćeš dijete hraniti, u loncu malko promiješala, uzmi, 

koliko trebaš za jedan obrok, u bočici i pusti, da na čas zakipi. Može 
se i tako načiniti, da se razrijeđeno mlijeko kuha i onda odmah u pro¬ 
kuhane bočice nalije, a da ne treba po drugi put mlijeka prokuhati, već 
samo bočicu s mlijekom prigrijati, stavivši je u toplu vodu. 

Mjesto vode najprikladnija je primjesa sluz od ječma ili zobi. Uzmi 
dobro pročišćena ječma ili zobi, metni ga u vodu, da dobro odmekne, pa 
uzmi od njega jednu žlicu na po litre vode, skuhaj dobro, procijedi kroz 
fino sito ili rijetku krpicu i pomiješaj tu sluz s mlijekom. Djeci, kojoj je 
tijelo zatvoreno, daje se sluz od zobi, a kojoj je dosta ili suviše otvo¬ 
reno, sluz od ječma. 

Ta se smjesa daje djetetu ugrijana tako, da te mlijekom napunjena 
bočica ne žeže, ako je metneš na svoje kapke. Nikako ne valja mlijeko 
kušati iz bočice, da li nije pretopio, jer bi se tako mogle kojekakve bo¬ 
lesti prenijeti na dijete. 

Ako bi što mlijeka preostalo, nemoj ga nikada s friškim pomiješati, 
jer se lako ukiseli, nego ga baci. 

Veoma je zgodna za hranjenje djece Soxhletova sprava, koja 
se dobiva u svakoj ljekarni. Ona se sastoji poglavito od lonca, u kojem 
je stalak sa 10 bočica. Bočice, napunjene razrijeđenim i zaslađenim kravljim 
mlijekom stave se u lonac, u koji se nalije voda. Lonac se onda metne 
na vatru, pa kad mlijeko u bočicama počne dobro kipjeti, pokriju se bo¬ 
čice posebnim čepovima od gume i ostavi se, da mlijeko još 5—10 časaka 
vri. Onda se bočice sa stalkom izvade, a kad se razhlade, čepovi se sami 
od sebe nešto utisnu u bočice i posvema ih začepe. Dobro je i te bočice 
spraviti do upotrebe u hladnoj vodi. Mlijeko je tako već u obroke podi¬ 
jeljeno, iskuhano i posve od zraka zatvoreno, pa se ne može pokvariti. 
Kad treba dijete hraniti, uzme se jedna bočica, stavi u toplu vodu, da se 
dovoljno ugrije, skine čep i metne siska na bočicu, te dade djetetu. 

Mlijeko, kako god se pripravlja, daje se djetetu iz bočice, koja neka 
bude glatka i okrugla, bez bridova, jer se tako najlakše čisti. 

Na bocu se stavi sisalo ili siska od gume. Najbolja je najednostavnija, 
kratka i malena, jer se može najsigurnije točno očistiti. Nipošto ne valja 
uzeti one sa dugačkim cijevima od kaučuka ili stakla, jer se u njima ostaci 
mlijeka, koji se ne daju isprati, skisaju. Na siski se sa ražarenom, finom 
iglom probuše 2—3 rupice, koje smiju biti tek tolike, da mlijeko, kad 
bočicu okreneš, kaplje, a ne da curi, jer bi inače dijete hranu prenaglo 
dobivalo, pa bi povraćalo, 

Primalja treba da majku točno pouči, kako će i bočice i sisku držati 
uvijek sasvim čiste. U tu svrhu treba poslije svakog sisanja bočicu odmah 
toplom rastopinom sode u vodi dobro oprati, četkicom otrti, pa ili čistom 
vodom napuniti ili okrenuti dolje, da se sva ocijedi i osuši. 

Sisku treba iza svakog hranjenja dobro oprati, onda je izvrnuti, pak 
isto i na nutarnjoj površini učiniti, na to je osušiti i tako u čistoj krpi ili 
čistoj posudi suhu spremiti. N _ 

Bočice i siske treba bar jedamput na dan prokuhati. 

Ne valja bočice ispirati i čistiti olovnom sačmom. 

Bez tako provedene vanredne čistoće ne može hra- 
njenče uspijevati. 

Djetetu treba, kako je već spomenuto, kravlje mlijeko razrijediti i 
zasladiti i to različito prema dobi djeteta, ali i prema jakosti njegovoj, a 
i prema krepkoći njegovog želuca i crijeva. Ne može se sasvim točno od¬ 
rediti, koliko treba mlijeka, a koliko vode za koju dob djeteta, već je 
svagda bolje početi sa mlijekom, kojemu je više vode primješano, pak 
prema potrebi podavati sve jače mlijeko. 

Od prilike treba hranjenčetu prema dobi djeteta: 

mlijeka vode svega na obrok broj obroka 

1. sedmici 30—100 gr. 90—200 gr. 120-300 gr. 15—40 gr. 8—7 

270 „ 

300 „ 

400 „ 

350 gr 
400 „ 


2 . 

3. 

4. ,, 

2. mjesecu 

3. „ 

2 . „ 

5. 

6 . 

7. „ 

8 . „ 

9. „ 

10 . 


130 
150 „ 
200 , 
350 gr 
400 „ 
600 , 
650 „ 
700 „ 
800 „ 
900 „ 
1000 „ 
1200 „ 


300 

350 

300 

200 

100 


400 
450 „ 
600 „ 
700 gr 
800 „ 
900 „ 
1000 „ 
1000 „ 
1000 „ 
1000 „ 
1000 „ 
1200 


55 
65 „ 
85 „ 
100 gr 
125 „ 
130 „ 
155 „ 
165 „ 
165 „ 
165 „ 
165 „ 
200 


7 

7 

7 

7 

7 

7 

6 

6 

6 

6 

6 

6 


Sladora daje se u svakih 100 gr vode, koje se mlijeku primiješa, od 
prilike 6 gr ili jedna dječja žlica. Dobro je, da se daje čisti mliječni 
slador, koji se dobiva u ljekarni; osobito djeci, koja su zatvorena, neka 
se daje^ u svakih 100 gr vode 10 gr mliječnoga sladora t. j. gotovo 2 
dječje žlice. Ako se mlijeku mjesto vode miješa sluz od zobi ili ječma,, 
neka se daje nešto manje sladora. 

Sve to najbolje se miješa u posebnoj čistoj, staklenoj posudi, na 
kojoj je izvana označeno svakih 100 grama, a dobivaju se takove posude 
u ljekarnama. 


Cesto se vidi, da dijete ne posisa za svaki obrok jednaku količinu 
mlijeka iz bočice, već mu je na pr. u jutro premalo, a u večer previše 
onoliko, koliko mu se obično daje. Tu treba djetetu u jutro veći obrok 
dati, a večernji mu smanjiti. 

Ako dijete, kad se napilo, 2—3 sata mirno spava, ide uredno radi 
sebe 1 2 puta na dan, pa uspijeva, pridrži dosadanju smjesu; ako pak 

mnogo dreči, te mu se piti hoće, ako je iza sisanja nemirno, pa slabo 
uspijeva, ne daj mu više hrane, nego mu podaj istu količinu, ali više 
mlijeka, a manje vode. Bljuje li usireno mlijeko ili mu je blato sirasto, 
to je znak, da mu je hrana preteška, te ne može da je probavlja; onda 
mu davaj više vode, a manje mlijeka. 

Zdravo dijete treba da se hrani prvih sedmica po danu svaka 3 sata, 
a po noći svaka 4 sata, kasnije po danu još i rjeđe, a po noći poslije 
pet do šest sati počinka. Toga reda ima se točno držati, jer će inače 
odviše hrane dobivati, pa će mu se želudac i crijeva pokvariti. 

Kad se na takav red nauči, dobro će uspijevati, a mati i drugi imat 
će s njim manje posla i više mirnih noći. 

Dijete, koje se hrani kravljim mlijekom, ne uspijeva i ne napreduje 
tako brzo, kao dojenče. Od prilike pokazuje se ova razlika: hranjenče 

je na koncu 2. mjeseca za 300 grama lakše od dojenčeta, na koncu 4. 
mjeseca 400, a na koncu 6. mjeseca 600 grama. Poslije se ta razlika gubi 
tako, da je na koncu 9. mjeseca ni nema. 

Ako majka nema dosta mlijeka, još je uvijek bolje, da se djetetu 
uza sisu daje jedan ili više puta u danu bočica, nego da se hrani kravljim 
mlijekom (vidi dojenje!) 

Ako dijete, i kad ga primalja onako, kako je sada na¬ 
učila, hrani, ne uspijeva, ona neka pozove liječnika, da 
on vidi, koji je tomu uzrok. Nipošto ne smije ona određi¬ 
vati, da se djetetu davaju kojekakva brašna ili druge kakve 
hrane mjesto mlijeka, već neka to sve prepusti liječniku. U gdje- 
kojeg su djeteta želudac i crijeva tako slaba, da nikako ne će uspijevati 
kod kravljeg mlijeka. 

Prve po godine ne trebaju djeca, koja se hrane i dobro uspijevaju, 
ništa drugo do kravljega mlijeka. Poslije im možeš davati pokraj mli¬ 
jeka i kašu od fina brašna, griza, riže, starih zemičaka ili od dvopeka 
(cvibaka). To se u vodi dobro iskuha, pa se pomiješa s vrelim mlijekom, 
a dodaje se malko šećera i soli. Kaša neka nije gusta, nego sasvim ri¬ 
jetka. Slabašnoj djeci možeš tu hranu davati u juhi od piletine ili goiub- 
ljega mesa; možeš primiješati i po žumanjka od jajeta, a kasnije mu 
podaj govedske juhe. Tako se može dijete hraniti dan na dan bez pro¬ 
mjene, a sasvim je nerazborito hraniti ga već prve godine svakojakim 
jelom. Obična obiteljska hrana može se tek onda davati, kad su svi zubi 
probili. 

Najgore je, kad se djeca već prva četiri mjeseca hrane 
kašom od dvopeka, zemičaka, brašna ili griza, a pogotovu 
ne valja davati im kave sa zemičkom. Takova djeca nikada ne će uspije¬ 
vati, nego će uvijek biti mršava, boležljiva i blijeda, a mnoga i prerano 
zaglave. 

Svaka druga hrana, što djeci nadomješta mlijeko, neka se daje 
satno, kad to liječnik odredi. 

Kadšto je djetetu trbuh veoma napet, a ono neprestano viče. Takovo 
dijete pati od vjetrova ili je zatvoreno. Primalja neka mu daje klistir od 
mlake vode, ali nipošto kakovih lijekova, da se očisti. 

Svako dijete, ili se ono dojilo ili hranilo, treba da se nosi sad na 
jednoj, sad na drugoj ruci, nikada uvijek na jednoj te istoj ruci. 

Kad je tri četiri mjeseca navršilo, diže samo glavu; ali tek poslije 
pet mjeseci treba da se kratko vrijeme uspravljeno nosi, a poslije 7 mje¬ 
seci počinje se dijete uspravljati i uz pripomoć pomalo stojati. 

Prvi zubi probijaju među sedmim i devetim mjesecom, a druge go¬ 
dine ima dijete sve prve zube, naime njih dvadeset. Djeca su često ne¬ 
mirna, kad počnu zubi probijati, ali ponajviše ne od zuba, nego od čega 
drugoga. Oboli li koje dijete u to doba, treba primalja da mater uputi, 
neka pozove liječnika, koji će kazati, od čega je dijete oboljelo. 



Treći dio. 


Neuredno nošenje, neuredan porođaj, neuredne babine i bolesti 

male djece. 

jf 

Peti odsjek. 

Neuredno nošenje. 

I. Općenite bolesti i kužne bolesti spolovila. 

§ 132. 

Svaka primalja treba da se uvjeri o tom, nije li u trudne žene što 
neuredno, ne zato, da joj sama pomaže, jer toga ona ne zna i ne smije, 
nego zato, da je svjetuje, neka zove liječnika, i da joj pomogne, dok on 
ne dođe. 

Trudne žene mogu od istih bolesti oboljeti, od kojih i druge žene, 
pa ako su bolesti žešće, a trudnica ima uzato groznicu ili vrućicu, može 
plod lako umrijeti, a nošenje se prekinuti. 

Poznato je, da će u trudnih žena, koje su oboljele od boginja, od 
popusne groznice, od upale pluća ili porebrice, od kolere, tifusa i t. d., 
lako plod odumrijeti i prije reda se poroditi. 

Tako je svaka takova bolest kod trudne žene još teža i opasnija, 
nego kod žene, koja nije trudna, pak je zato liječnička pomoć bolesnoj 
trudnici to potrebnija. 

Od bolesti, koje se često od nošenja pogoršaju, neka primalja 
napose upamti sušicu, pa svakoj trudnici, od koie dozna, da je kada 
krv bacala ili mnogo kašijala, preporuči, da u nošenju ide k liječniku. 

Od mnogih bolesti kužne su bolesti spolovila za primalju najvaž¬ 
nije, a to je kužni sluzotok rodnice i bludobolja (sramna bolest, 
sifilis). 

Od kužnoga sluzotoka rodnice njezina je opna sluznica veoma 
crvena, užgana, te se cijedi neka žuto zelenkasta, gnojna sluz iz rodnice. 
Od te oštre sluzi koža je oko spolovila crvena, a dlake i sramovne skopke 
su od nje slijepljene. Ako taj kužni sluzotok duže traje, onda se opna 
sluznica rodnice opipa zrnata, kao da je grizom posuta. Često ima od 
njega šiljastih bradavičica na vanjskom spolovilu 

Kužni sluzotok prenosi se od muškarca na ženu i obratno obično 
putenim združenjem. 

Za primalju je kužni sluzotok veoma važan iz ovih razloga: 

1. od kužnoga sluzotoka rodnice će, ako se ne 1 ječi, poslije poroda 
okužiti se i materica, jajovodi i jajnici, te će žena teško oboljeti. Baš je 
kužni sluzotok uzrokom, da mnoge žene samo jedamputa rađaju, jer kad 

Lobmayer-Durst: Primaljstvo. 8 

se tanani jajovodi zapale i rojtice im se zalijepe, zarastu i zatvore, ne mogu 
više jajašca iz jajnika u matericu dospjeti t. j. sa muškim se sjemenom 
sastati. Žena ostaje neplodna (nerodna). Stoga neka primalja svaku ženu, 
koja ima kužni sluzotok uputi, da što prije u liječnika traži pomoći; 

2. klice, koje uzrokuju kužni sluzotok, nalaze se bezbrojne u gnoj¬ 
nom iscjetku spolovila, pak bi se prstima ili oruđem, koje je tim gnojem 
zamazano, lako mogle prenijeti na spolovilo druge žene. No ne oboli 
samo sluznica spolovila od sluzotoka, ako te klice na nju budu prene¬ 
sene, već jednako i sluznica očiju, ako samo i jedna kapljica takovog 
sluzavog gnoja do njih dođe. Stoga će primalja, kad ima posla sa tako 
oboljelom ženom, paziti, da svoje ruke svagda dobro opere i raskuži, a 
sve oruđe, koje je kod nje upotrijebila, po propisu opere i iskuha. Jednako 
će primalja paziti, da od toga gnoja ne bi što došlo (n. pr. kod iŠtrca- 
vanja rodnice) u njene oči. Ona će i ženu uputiti, da svagda, kad pere 
svoje spolovilo, dobro iza toga opere svoje ruke, jer bi žena sama mogla 
svoje oči okužiti; 

3. u porodu postoji velika pogibelj po oči djeteta. Kada glava pro¬ 
lazi okuženom rodnicom, lako će koja kapljica te gnojne sluzi ostati na 
veđama dječjih očiju te kad ih dijete iza poroda otvori, u njih dospjeti 
i tako se oko okužiti, a dijete od toga oslijepiti. Stoga neka primalja, 
ako tek u porodu opazi kužni sluzotok u žene, obavijesti odmah liječ¬ 
nika, a ako njega nema odmah pri ruci, neka rodilji više puta ištrca ro- 
dnicu sa 1% lysolovinom, djetetu pak oči odmah, čim se porodi i prije 
nego ih otvori, obriše čistom vatom od vanjskog prema nutarnjem kutu 
očiju, te u svako oko ukapa po jednu kapljicu 5°/ 0 otopine sofola, koju 
ima u svojoj torbici. Majku ima napose opomenuti, da djeteta ne drži u 
svome krevetu, a prije nego ga metne na sisu, da ruke dobro opere, i 
pazi, da se ne bi dječjih očiju kako dotaklo što od njezine rubenine 
(košulje, ponjave i t. d.). 

Žena, koja ima kužni sluzotok, neka ni poslije ne drži djeteta u svom 
krevetu, jer se kod djevojčica i poslije gdjekada opaža, da im se na taj 
način, kad spavaju s majkom, okuži spolovilo, iz kojega se onda cijedi 
jednako gnojna sluz, kao kod majke. 

Bludobolja ili sifilis kužna je bolest, koja se takodjer obično 
prenosi putenim združenjem. Ako se žena od muškarca okuži, to se neko 
vrijeme iza toga pokaže na spolovilu (na sramovnim sklopkama, sklop- 
čanoj veznici ili u rodnici ili na rodičnom dijelu materice) jedan ili više 
omanjih čirova, kojemu je rub tvrd i koji polagano ili nikako ne će da 
zacijeli. 7—8 sedmica iza putenoga združenja pokažu se znakovi, da je 
sva krv dotične žene od sifilitičnog otrova pokvarena, jer se po koži 
čitavog tijela pokaže osip (crvene pjege ili mjehurčići), tako i u ustima 
i grlu, a poslije na spolovilu i oko šupka nađu se plosnate vlažne 
bradavke, gdjekada tek po nekoliko, gdjekada je cijelo vanjsko spo¬ 
lovilo njima pokrito. 

Ako se dotično čeljade ne liječi, to bludobolja nigda ne prolazi 
sama od sebe, već se od vremena do vremena pokažu nove bradavke 
po spolovilu, razne ranice i čirovi po svem tijelu, a poslije obole i svi 
nutarnji ustroji čovječjega tijela. Još mnogo godina iza okuženja oboli 
često mozak i hrptenjača, te ljudi od posljedica bludobolje jadno umiru. 

Za primalju je potrebno, da bludobolju pozna s ovih razloga: 

1. otrov, koji se nalazi u gnoju sifilitične ranice ili u sluzi plosnatih 
bradavaka ili u krvi bludobolne žene, lako će se prenijeti na svakog 
zdravog čovjeka, ako samo dođe makar i na najmanju ranicu na tijelu 
njegovu, gdjegod bila. Tako bi dakle primalja lako mogla i sama sebe 
okužiti, ako imade n. pr. na prstu otvorenu kakovu, makar i kako malenu 
ranicu ili zanokticu. Onda bi se na njenu prstu načinio sličan čir kao 
onaj gore opisani na spolovilu žene, koja se puteno združila sa bolesnim 
muškarcem, a iza 7—8 sedmica pokazali bi se i kod nje po svem tijelu 
znakovi bludobolje. — Primalja će dakle dvoreći bludobolnu ženu dobro 
paziti, nema li na ruci gdje kakovu ranicu, pa ako je ima, pokrit će je 
flastrom ili presvući'prst ili ruku iskuhanim prstom ili rukavicom od gume. 

Jednako mora primalja paziti, da bludobolju svojim prstima ili oru¬ 
đem ne prenese na drugu, zdravu ženu. U tu svrhu najbolje je, da oruđe, 
koje je upotrijebila kod bludobolne žene, ne upotrebljava kod zdravih 
žena ili bar da ga odmah iza upotrebe točno opere i najmanje četvrt sata 
prokuha u kipućoj vodi; 

2. bludobolja dade se izliječiti, pak je sveta dužnost pri¬ 
malje, da i ona pomogne, da se ta grozna bolest iz naroda istrijebi, te 
stoga svaku ženu uputi, da odmah ide liječniku. Ako toga žena ne će 
da učini, primalja će to dojaviti liječniku; 

3. dijete bludobolne žene ili bludobolnog oca većinom će, ako je 
bolest njihova još svježa i neliječena, u majci za nošenja umrijeti te se 
iza više dana ili sedmica roditi kao t. zv. macerirano čedo. Gdjekada 
vidimo, da se djeca rode i živa, ali slabašna, a na dlanovima i tabanima 
imadu male mjehurčiće. Takova djeca obično za koji dan umru. U dru¬ 
gim slučajevima, naročito ako su se roditelji liječili, ali nedostatno, mogu 
se roditi i na oko zdrava djeca, koja tek neko vrijeme iza poroda obole od 
raznih osipa po tijelu i silno oslabe, te često i poginu. Primalja će dakle 
svaku ženu, koja rodi macerirano dijete, uputiti na liječnika, jer će samo 
on moći ustanoviti, koji je uzrok tomu. da je dijete u materi obumrlo, i 
odrediti joj nužno liječenje; 

4. primalja mora znati, da dijete bludobolne žene makar i na 
oko zdravo rođeno, ne smije nikada da se metne zdravoj ženi na 
sisu, jer bi ona od njega mogla dobiti na dojci sifilitični čir, a poslije 
znakove bludoblje po svem tijelu. Isto tako žena, koja je bolovala ili bo¬ 
luje od bludobolje ne smije da doji zdravo dijete, jer bi ono od nje obo¬ 
ljelo. Za dojilju ne ćemo nigda preporučiti ženu, koja je makar samo je- 
damput rodila macerirano dijete. Bludobolna će žena obično smjeti sama 
svoje dijete dojiti ili se ono mora umjetno na bočicu othranjivati. 

Sve, ako taj čas i nema na tijelu takove žene nikakovih znakova 
bludobolje (čireva, osipa, plosnih bradavka i t. d.), još ne znači, da je 
ona zdrava. Bolest može, da se samo na čas pritajila, ali klice te bolesti 
još se nalaze u tijelu žene, pak će iza kraćeg ili duljeg vremena, opet 
se pokazati znakovi te strašne bolesti. Baš za to se i traži dan danas, 
da svaku dojilju prije, nego joj se dade tuđe dijete na sisu, pregleda 
liječnik i da se napose pretraži krv njezina. 

Ako primalja na ženskom spolovilu opazi znakove bilo kužnoga slu- 
zotoka bilo bludobolje, ne smije ona o tom nigda pripovijedati drugim 

* 

ljudima ili ukućanima, jer joj je dužnost čuvati tajnu, pa bi, ako se o tu 
dužnost ogriješi, mogla izgubiti diplomu. Ona je dužna ženu uputiti na 
liječnika, a ako žena ne će da se liječi, mora primalja to liječniku doja¬ 
viti, ali samo njemu i nikom drugomu. 

II. Bolesti trudnica, koje potječu od nošenja. 

1. Bljuvanje (Povraćanje). 

§ 133. 

Trudnici se ponajviše prvih mjeseci nošenja često sin uči, te mora 
i bij u vati (povraćati). To je doduše neprilično, ali ponajviše četvrtoga 
mjeseca prestaje. No u gdjekoje trudnice to je tako tegotno, da joj valja 
pomoći. Ona neka pomalo ali češće jede i to samo ono, što joj najbolje 
prija, te samo lako probavljiva jela; neka jede zajutrak, dok je još u po¬ 
stelji; neka se jako ne steže i neka se što više prohoda po čistom zraku. 
Svakako neka pazi, da ide uredno radi sebe, zato neka jede ukuhanog 
voća, neka u jutro na tašte popije čašu obične ili gorke vode ili joj češće 
podaj klistir. 

Katkada će joj odlanuti, ako joj želudac obložiš oblogom od miro- 
dijnih trava ili cvijeća. Rijetko se događa, da trudnica baš nikakova jela 
podnijeti ne može, pa bez prestanka bljuje, pače da bljuje slinu i vo¬ 
denu tekućinu, ako ništa i ne jede. Primalja će u takovu slučaju pozvati 
liječnika, jer bi trudnica mogla sva iznemoći i oslabiti. 

2. Kad neuredno ide napolje. 

§ 134. 

Trudnici je prva tri četiri mjeseca, a tako i pod konac nošenja ti¬ 
jelo obično zatvoreno, teško ide rad sebe. Stoga se veoma napinje, 
kad mora napolje, ona se osjeća napeta, naduvena, gubi sve više volju 
na jelo, krv joi udara u glavu, glava je boli, nemirno spava i t. d. 

Takova žena neka više hoda po čistu zraku, neka često pije svježe 
vode, osobito jutrom natašte i naveče, neka jede kuhano i prijesno voće, 
zeleno varivo, ili neka pije uveče po čašu zaslađene vode, neka ne jede 
teških jela, koja je nadimaju; ako sve to ne basni, neka dobije klistir, 
pa ako i to ne pomaže, treba poslati po liječnika. Sama pak neka ne 
uzme jačih lijekova, koji tijelo otvoraju, jer bi lako mogla pometnuti. 

Trudnu će ženu tjerati često napolje (proljev, li i avica '>> ako 
prozebe ili se pokvari jelom. Neka se onda opaše širokim pojasom od 
flanela, neka noge toplo drži, neka pije sluzava pića, čaj od sljeza, sluz 
od ječma ili od riže, neka jede laka jela i neka se okani zelena variva i 
voća. Ako proljev ne će da stane za nekoliko dana, neka pozove liječnika. 

Ako trudnici mokraća teško ide, neka joj primalja kaže, da 
mirno leži, da pije toplo mlijeko ili čaj od bijeloga sljeza. Ako joj voda 
stane, treba pozvati liječnika, a ako se mnogo vode nakupilo, te liječnika 
nema odmah pri ruci, utakni joj katetar. 

Ako trudnicu često sili na mokraću, pače ako je ne može držati 
te joj i nehotice prokapljiva, kad kašlje, kiše ili se smije, treba joj pre- 

poručiti, da rublje često mijenja; da se koža na spolovilu ne ojede, treba 
ga češće mlakom vodom prati. Treba da se mirno vlada, ne smije ništa 
jesti ni piti, što bi je uspaliti moglo, pa ako joj i to ništa ne koristi, 
treba liječnika u pomoć prizvati. 

3. Kile u trudnice. 

§ 135. 

Primalja, pozvana kojoj trudnoj ženi ili rodilji, koja silno i zeleno 
bljuje ili koja je zatvorena, pa joj je trbuh veoma napet te je boli, neka 
nikada ne zaboravi pogledati, nije li možda tomu kriva kila, koja je pri- 
štinuta. 

Kila je, kad drob iz trbušne utline kroz kakovu rupu ili prodor pod 
kožu izađe. Po mjestu, gdje je istupila, razlikujemo pupčanu, dimnjačnu 
i gnjatnu kilu. U žene su obične pupčane i gnjatne kile. 

Svaka kila vidi se kao veća ili manja mekana oteklina, koja ne boli 
i koje će, dok je kila slobodna, opet nestati, kad žena naleđaške leži, te 
prstima oteklinu natrag potisneš; ako kašlje ili se napinje ili što diže, 
opet će izaći. Ako se kila prištine, onda se ne da više namjestiti (po¬ 
vratiti), tvrda je, napeta i bolna, a crijevo je u njoj stisnuto tako, da od 
žene ne idu ni vjetrovi ni blato, pa je to veoma opasno, te će žena i 
zaglaviti, ako joj se odmah operacijom ne pomogne. Zato će primalja 
svaku ženu, u koje opazi kilu, poslati k liječniku. 

4. Otok vodeni. 

§ 136. 

Trudnim ženama često otječu noge, velike i male sramovne sklopke 
i donji dio trbuha. Koža je ondje bijela, sjaji se, a pod njom se nakupilo 
vode, pa kad prstom pritisneš, ostane mala jamica, kao kad prst utisneš 
u tijesto, koje istom za neko vrijeme nestane. 

Ti dijelovi otječu zato, što povećana materica pritiskuje velike žile 
u trbuhu, te se krv ne može lako povratiti, već zaostaje; vodene česti 
krvi protiskuju žilama kroz stijenke, a pod kožom nakuplja se voda. 

Otok vodeni u trudnih žena nije opasan, samo je veoma nezgodan. 
Ako su velike sramovne sklopke, trbuh i noge jako otečene, osobito kad 
ima u materici mnogo plodnje vode ili su dvojci, žena će teško hodati, 
a ležati mora raskrečenih nogu Noge treba onda do preko koljena tankim 
povojima povijati, a na spolovilo metati tople vlažne obloge. 

Ako su tek gležnji otekli, treba da trudna žena nosi prostranije ci¬ 
pele, pa da ne veže kruto svoje čarape i suknje. 

Otječu li ruke, lice i ostalo tijelo, neka primalja ženu 
naputi na liječnika, jer u takove trudnice su bubrezi bo¬ 
lesni, pa se lako mogu pojaviti grčevi još i prije poro¬ 
đaja ili kad porođaj nastupi. 

5. Gukave žile u trudnice. 

§ 137. 

Materica u trudne žene raste sve više i tišti unaokolo sve česti a 
naročito žile krvice, koje odozdo krv k srcu vode. Sto je veća, te što 
više i što duže na žile pritiskuje, to će one više oslabiti, pa će po no¬ 
gama, po listovima i po bedrima, a i po vanjskom spolovilu nabreknuti, 
i tako će se tvoriti modri, ponajviše topli čvorovi, koji će pogdješto 
znatno boljeti; to su gukave žile (krvavnice, žile plavetne). One su 
mekane, katkada i čvorave, tvrde kao konopčići, te će svrbjeti i boljeti; 
one mogu, naročito u porodu a i prije njega, odviše nabreknuti, puknuti 
te može krv lopiti iz njih uvelike. 

Takova trudna žena ne smije dugo hodati, stojati ili posao vršiti, 
za koji treba mnogo napora; mora i danju češće poleškivati a natekle 
česti hladnom vodom popirati. Žestoka pića neka ne pije i neka pazi, da 
ide svaki dan napolje. 

Ako se te guke upale, onda otvrdnu, okolica im je otečena, a koža 
oko njih crvena i topla, te veoma bolna. Onda žena mora mirno ležati; 
noga neka bude stavljena na jastuk, a na upaljeno mjesto treba metnuti 
hladne obloge i liječnika prizvati. 

Pukne li koja žila i poteče li silna krv, najbolje je pritisnuti na guku 
složenu krpicu ili komad vate umočene u Lysolovinu i ako je na nozi, 
dobro priviti, pa smjesta poslati po liječnika javivši mu, o čem se radi. 

Da se gukave žile odviše ne napinju, pa da se ne prokinu, treba da 
trudna žena u jutro prije, nego ustane, svu nogu od prstiju povija me¬ 
kanim povojem do povrh onoga mjesta, gdje su gukave žile. 

6. Kad trudnici što bijelo, vodeno ili sukrvno iz spolovila curi. 

Rak-rana materice. 

§ 138 . 

U trudnih žena tvori se u spolovilu često više sluzi nego u onih, 
koje nijesu trudne. Gdjekada vidimo, da se iz spolovila trudnice cijedi 
obilna kao mlijeko sluzava tekućina, od koje se vanjsko spolopilo lako 
izjede i zacrveni. To može da je samo obični nedužni sluzotok (bijeli 
cvijet) kao što ga i kod žena, koje nijesu noseće, kad i kad opažamo, 
ali može i da je kužan, baš kao kad se cijedi gust sluzav gnoj. Za to će 
primalja svaku takovu trudnicu poslati k liječniku, koji će odlučiti, da li 
je to kužno ili nije. U porodu postupat će primalja jednako kao kod 
kužnoga sluzotoka pazeći naročito na oči djetetu. 

Pogdješto se nabere među stijenkama materice i plodnjinf ovojima 
neka žućkasta ili bjelkasta bistra voda, koja se iz srama u svako doba 
nošenja može cijediti. To je t. zv. prividna plodnja voda. Takove 
vode može se katkad i po četvrt litre, a i više nabrati i onda najednom 
iscuriti. Od prave plodnje vode razlikuje se poglavito tim, što trudnica 
nekoliko dana zatim ne rađa i što se ušće materice ne otvora. 

Cijedi li se u koje trudne žene voda, treba primalja da takovoj tru¬ 
dnici liječnika pozove. Trudnici pak neka kaže, da legne u postelju, te 
mirno ležeći neka čeka, dok liječnik ne dođe. 

Vrlo je pogibeljno, ako se trudnici iz spolovila cijedi neka su krvna 
voda, kao ona, u kojoj se meso ispralo; često taj iscjedak za¬ 
udara gadno. Gdjekada se uz tu sukrvavu vodu pokaže i ponešto čiste 
krvi. Takova žena mogla bi da boluje od vanredno opasne bolesti, naime 
od m k-rane na materici. 

Primalja je o rak-rani materice učila već kod nauke o mjesečnini. 
Tamo je bilo rečeno, da se rak materice razvija najčešće u žena, koje su 
već izgubile svoje vrijeme, dakle osobito između 40.—50. godine. Ali rak 
materice, ako i ne tako često, dolazi na žalost i ranije, pače i kod dje¬ 
vojaka. 

Rak materice sastoji se u tom, da se na rodničnom dijelu ili u grlu 
materice ili u materištu načini izprva malena ranica, koja u brzo raste i 
povećava se izjedajući materičine stijenke oko sebe. Svaka žena, koja od 
raka oboli, mora umrijeti, ako joj se doskora ne pomogne operacijom. 
Zato je za primalju od prijeke potrebe, da poznaje znakove, po kojim bi mogla 
slutiti, da žena boluje od raka na materici. Jedan od prvih znakova te 
grozne bolesti je taj, da se iz spolovila pokaže sukrvava voda, koja se 
svaki dan iz spolovila pomalo cijedi, tako kao da žena imade posve slabu 
mjesečninu. Ako se žena druži s muškarcem, obično se pokaže ponešto 
čiste krvi, isto„ tako i gdjekada kod teškog posla ili napose kod veoma 
tvrde stolice. Što veća biva rak-rana, to obilniji je taj sukrvavi iscjedak, 
koji poslije bude i gnojno krvav, te počne gadno zaudarati. Bolova u 
to vrijeme žena obično nema nikakovih, što mnogu nesretnicu i su- 
zdržaje od toga, da ide u liječnika pomoć tražiti. Tek pod konac bolesti, 
kad je već rak-rana materice toliko se povećala, da je i okolicu materice 
zahvatila, ženu će početi u križima i u malom trbuhu boljeti, a bolovi će 
u brzo onda postati nesnosni, te takova žena umire u najvećim mukama. 

Kako se rak-rana često nalazi u grlu materice ili u materištu, to se 
kod takovih žena ona ne da vidjeti ili opipati pretragom iznutra. Samo 
ako se rak tvori na rodničnom dijelu matorice, napipa se on lako prstom, 
kao manja ili veća rana tvrdih, neravnih i hrapavih rubova, koja kod pre¬ 
trage krvari. 

Primalja će dakle svaku ženu bila ona trudna ili ne, 
imala ona još svoju mjesečninu ili ju je već izgubila neko¬ 
liko mjeseci ili godina, smjesta uputiti na liječnika, ako 
joj se ona potuži, da joj iz spolovila ide nekakova sukrvava 
voda ili da nepravilno krvari, da joj se iza duljeg vremena 
povratila mjesečnina ili da joj se svaki put. kad se s mu¬ 
žem združi, pokaže ponešto krvi, upozorivši je, da bi to 
mogla biti za život njezin vrlo pogibeljna bolest kod koje 
baš u početku, dok je još najzgodnije vrijeme za liječenje, 
nema obično nikakovih boli. 

7. Spala materica i rodnica. 

§ 139. 

Kad materica u prvoj trećini nošenja tako nisko leži, da joj je ro- 
dnični dio do sramovne prokolke, kaže se, da se materica slegla, a kad 
joj rodnični dio proviruje kroz sram, kaže se, da je materica spala. 

Materica će se sleći, a i spasti, ako se za prijašnjega kojeg poro¬ 
đaja međica predrla, a nije zacijeljela kako treba, te ako žena nosi teških 
stvari, ako mora jako tiskati i napinjati se, ili ako je već više puta rodila, 
pa je prerano ustala. 

Kad se materica nisko u zdjelište slegla ili kad je spala, potegnut 
će za sobom i rodnicu, te će ona matericu zaodjenuti kao kakove korice. 

Ako se samo prednja stijenka rodnice izvalila, t. j. ako se 
spustivši se pretvorila kao u neku vreću, koja je sasvim u rodnici, pače 
ako ona među sramovnim sklopkama proviruje, i mokraćni će se mjehur 
spustiti, a ženu neprestano tjerati na vodu. Rodnica će prednjom svojom 
stijenkom matericu za sobom potegnuti. 

Spusti li se ili se izvali stražnja stijenka rodnice, to će 
se u tu kesu, koju ona tvori, spustiti gužnjak, a žena će teško ići rad 
sebe. 1 stražnja će stijenka matericu za sobom potegnuti. Ako se materica 
i rodnica slegla ili ako je jedna i druga spala iz zdjelišta (što se samo u 
prvoj polovini nošenja dogoditi može), ona će se s tim prije opet po¬ 
vratiti u svoj redovni položaj, što duže je žena trudna, jer materica, koja 
sve više raste, nema najposlije mjesta u zdjelištu, nego se povrh njega 
diže u trbuh i povlači za sobom i rodnicu. 

Pojavi li se u koje trudnice znatna izvala, treba odmah liječnika do¬ 
zvati. Katkada zna materica tako spasti, da grljkom svojim i kroz sram 
proviruje, te će iz rodnice nekakva tekućina curiti, kadšto manje, kadšto 
više. Žena neka se onda što čišće drži, neka se često kupa u mlakoj vodi. 

Primalji je strogo zabranjeno, da ženi, kojoj je materica spala, utisne 
u rodnicu tako zvane vjenčiće ili druge sprave, kojima se materica 
uzdržava; to je slobodno činiti samo liječniku. 

8. Pognuta materica- 
§ 140 . 

r\ 

Materica je pognuta, ako joj dno naprijed gleda, a rodnični je dio 
sasvim natrag u izdubini krstače. 

Pognuta materica tišti 
obično na mokraćni mjehur, 
a mokraća se zaustavlja ili 
pak sili ženu, da svaki čas 
vodu pušta. To obično pre¬ 
staje u četvrtom ili petom 
mjesecu nošenja, za koje se 
doba materici dno nad spoj 
kosti-stidnica uzdiže, potrbu- 
šinu tišti, pa je boči, da je najposlije kao kesa, u kojoj materica sve 
više raste. Trbuh tako raširen, koji nosi matericu kao u kesi potrbušine, 
zovu kulje, a ženu kuljavu. Trbuh onda može, da visi ženi čak na 
bedra, gotovo do koljena, te će se koža na trbuhu i bedrima od pritiska 
zacrveniti i ojesti. 

Sto se dno materice u kuljama niže spušta, to joj se rodični dio 
prema krstači više uzdiže, pa najposlije tako visoko uzmakne, da ćeš ga 





SI. 45. Trbušni pojas za kuljavu trudnu ženu. 

Mjesto vrvca može biti 
na jednom kraju pojasa pre- 
đica (kopča), a na drugom 
vrvca ili malen remen, koji¬ 
ma se dade pojas skopčati 
(SI. 45—47). 

Položaj je čeda kod pog¬ 
nute matorice često nepravi¬ 
lan, kos ili poprečan ili opet 
u porođaju lako spadnu sitne 
česti ili pupkovine, o čem će 
primalja još poslije točnije 
učiti. 


teško doseći. Tako uzmakao rodični dio tišti gužnjak, zatvara ženu, te 
ne može lako da ide rad sebe. 

U drugoj polovini nošenja često su kulje nesnosne, jer se potrbu- 
šina odviše rastegnula i objesila, tako da žena teško hoda, pa se tuži, 
da je krsta i slabine bole. Takova žena neka nosi trbušni pojas od kože 
ili od dvostrukoga platna. U sredini toga pojasa je sprava, kojom se po¬ 
jas stezati može, a na svakom kraju dugačka vrvca, 
koja se preko ramena i preko lopatica potegne; 
među objema lopaticama križaju se te vrvce ispod 
pazuha oko krajeva pojasa i obavijaju, a najpo- 
slije se na leđima vežu. 


SI. 46. 


SI. 47. 


Trbušni pojas za kuljavu jtrudnu ženu. 


9. Pregnutci materica. 

§ 141 . 

Ako dno materice leži u dubini krstače, a rodnični je dio sprijeda 
do spoja kosti-stidnica ili čak nad njim, velimo da je materica preg- 
n u ta (SI. 48). 

Kad takova žena zanese, nema ona prvih mjeseci često nikakvih 
neprilika. Tek u četvrtom mjesecu, kad je materica toliko narasla, da 
ispunjuje malu zdjelicu, tišti ona dnom svojim otraga na gužnjak, a rod- 
ničnim dijelom sprijeda na mokračni mjehur i vodopust. Zbog toga će 
žena teško ići rad sebe, a na vodu će je češće tjerati, ali će isprva 
mučno mokriti, a doskora će joj se voda posve zatvoriti. 

Gdjekada će se onda materica početi stezati i napinjati, te će se, 
ako nije već prevelika, još i sama uspraviti i dno joj podići u veliku 
zdjelicu a ženi voda i blato opet ići uredno. Gjekada pak od stezanja 
materice dogodi se pometnuće, pa kako se materica isprazni, opet je 
ženi olakšalo. Nego, ako ne bude ni jedno ni drugo već materica ostane 
noseća pregnuta, to ona tako pritisne na vodopust i mokraćni mjehur, 
da se voda posve zatvori a mokraćni mjehur toliko napuni mokraćom, 
da seže do pupka ili još i više. Tada počne ženi sama od sebe mokraća 

prokapljivati iz vodopusta kap po kap, te se doskora mokraća u mjehuru 
stane rastvarati, smrdjeti, mjehur se upali, u njem se načine čirevi, pa 
ako se ženi ubrzo ne pomogne, umrijet će od toga. 

S toga treba da primalja što prije upozna, da je materica pregnuta 
i pozove liječnika k takovoj trudnici. 

Primalja će slutiti, da je materica pregnuta u trudnice, ako joj ona 
kaže, da joj je mjesečnina 3—4 puta izostala, a da sada ne može mo¬ 
kriti ili da vrlo teško mokri. Sigurno će znati, da je materica preg¬ 
nuta, ako ženu pretraži iznutra, te nađe, da je stražnji svod izbočen, a u 
njem napipa mekano dno i trup materice, dok je rodnični dio sprijeda 
tik do spoja kosti-stidnica ili je čak nada nj visoko gore povučen. Vanj¬ 
skom će pretragom naći, ako se ženi voda posve zatvorila, mokraćni 

mjehur kao napetu oteklinu, koja 
može sezati i do pupka ili još 
i iznad njega. Treba paziti, da 
ne bi taj puni mjehur držala za 
noseću matericu. 

Primalja će k takovoj trud¬ 
nici odmah pozvati liječnika, a 
ako njega nema u mjestu, ona 
će dok stigne, ženi pustiti mo¬ 
kraću, ali nigda staklenim ili 
kovnim, već samo mekanim 
katetrom od gume, jer bi čvr¬ 
stim katetrom lako mogla ozli¬ 
jediti vodopust, koji je kod pre- 
gnute materice veoma rastegnut 
i rastanjen. — Onda će ženu 
položiti potrbuške i podići donji 
kraj kreveta za jedno 25 cm tako, 
da žena leži glavom niže, i osim 
toga može joj polagano dati kli- 
stir od 7?—1 litre miačne vode. 
o Gdjekada će se na taj način dno 

SI. 48. Pregnuta materica materice samo podići iz male u 

veliku zdjelicu. 


Strogo je primalji zabranjeno, da bi ona pokušala pr¬ 
stima dići matericu, jer bi je lako mogla ozlijediti. 

To smije jedino liječnik da učini. 


10. Nesvijest i zamor trudnica. 

§ 141. 

Kad se tko iznenada sruši, problijedi, ohladni, pa se ne miče i ne 
osjeća ništa, kad ga čim podražiš, velimo, da.se onesvijestio. 

Onesviješćeni diše doduše, ali sve sporije, katkada tako slabo, da 
se jedva opaziti može; žila kucavica (bilo) slabo bije, pa ćeš je teško 
napipati. 

SI. 48. a dno materice, b gdje bi dno materice imalo biti, c grljak materice, 
d rodnica, e gužnjak, / ispražnjeni mokraćni mjehur. 

Prestane li disati, velimo, da je čovjek zamr’o (obumr’o, prividno 
mrtav); od zamora do smrti nije daleko, jer zamr’o čovjek jednom je 
nogom u grobu. Jedini mu je još znak života to, da mu srce kuca. Ako 
i ono prestane kucati, čovjek je mrtav. 

§ 143. 

Trudne žene vrlo će se lako onesvijestiti, ako su dugo u za¬ 
tvorenim prostorijama, gdje ima puno svijeta, na pr. u crkvi, kazalištu, 
gostionici, kavani i t. d.; onda s ganuća srca, na pr. od prestrašenja, 
veselja i t. d., ponajviše pak, kad se odviše stežu steznikom ili kad im 
je odviše krvi lopilo iz tijela. 

Onesvijesti li se koja žena, pomozi joj ovako: prije svega gledaj, 
da dođe do nje čist uzduh. Otvori dakle širom prozore ili je iznesi na 
svjež uzduh. Ako se u sobi onesvijestila, smjesti je u postelju tako, da 
joj glava leži niže od ostaloga tijela, pa joj razveži haljine, što je stežu. 
Poškropi je hladnom vodom po licu i odmah obriši, a pod nos joj drži 
octa (sirćeta), ribanoga hrena, burmuta ili što drugo ljuto, pa joj peri 
čelo i slijepe oči octom ili vinom. Ako se ni onda još ne bi osvijestila, 
tari joj tijelo toplim flanelom ili četkom, a na žličicu joj metni gorušičnu 
kašu ili gorušični papir. 

Kad počinje dolaziti k svijesti, usnice se i lice sve više rumene, 
koža biva toplija, a disanje sve brže. Ako može gutati, daj joj malo 
hladne vode, rakije, crne kave, 8 do 10 kapi Hofmanovih kapljica, čaja 
od pčelinjaka ili jednu, dvije žl'ice dobroga starog vina ili malko govedske 
juhe (čorbe). 

Ako je trudna žena zamrla, treba joj vještački pomagati u disanju. 

Ako je žena nesvijesna zato, što je odviše krv oblijeva, treba^ pri¬ 
malja da najprije krv zaustavi, a onda čini sve, kao što je gore rečeno. 

Ako trudnica pod konac nošenja naprečac umre, treba o tom 
smjesta i što brže obavijestiti bližnjega liječnika, da po zakonu dijete 
vadi iz utrobe materine. 


11. Grčevi u trudnice. 

§ 144. 

Vrlo je opasno, kad se u trudne žene ili rodilje pojave grčevi 
(nagli padavičasti grčevi, trzanje ili prikojas, eklampsija). Prvorotkinje češće 
obole od njih nego žene, koje su već rodile. 

Kad je materica preobilnom plodnjom vodom ili blizancima preko 
mjere raširena, mogu lako nastati grčevi. 

Takovoj su trudnici ponajviše bubrezi bolesni, pa od te bolesti otječu 
noge, vanjsko spolovilo, trbuh i ruke, a lice i vjeđe su nabuhle. Zato će 
primalja svaku takovu trudnicu poslati liječniku ili ga k njoj prizvati, da 
se prikladnim liječenjem nastup grčeva u daljem nošenju ili porodu spriječi. 

Prije nego što se pojave grčevi, tuži se obično takova trudnica, da 
je glava boli, mučno joj je, gdjekada i bljuje, crno joj je pred očima, a 
zuji u ušima; gdjekada nastupe grčevi i posve nenadano bez tih pret¬ 
hodnih znakova. Najedamput se onesvijesti, prevrće očima, da se tek 

bijelo u njima vidi, trga rukama i nogama, glavu pregne natrag, disanje 
joj sasvim prestaje, a čitavo joj se tijelo trese u grčevima kroz jednu ili 
dvije minute. Za takvoga nastupa grčeva lice je tamno modro crveno, 
jezik prištinut među zubima, a na usta ide krvava pjena, jer se ugrizla 
u jezik. 

Zamalo popušta trzanje, tijelo, koje je bilo dotle ukočeno, klone, 
disanje se malo pomalo povraća, trudnica hrče (hropi), onda mirnije diše 
i tvrdo zaspi. Kad se poslije jedan, dva sata probudi, tuži se, da je sve 
boli, da je kao isprebijana, a o svemu, što je bilo, ne zna ništa. 

Ako se grčevi često ponavljaju, ne će se trudnica ni osvijestiti. 

Kod rodilja se pojave grčevi ponajviše, kad nastaje trud; no mogu 
i onda nastupiti, kad se rodilja gdje poprimi ili iznutra pretraži ili je buka 
u sobi. Katkada nastupaju grčevi tek u babinama, a onda obično skoro 
iza svršenog poroda. 

Kad se dijete porodilo, grčevi obično prestaju, nego gdjekada traju 
i dalje poslije poroda. 

Ti grčevi mogu se i 50 do 60 puta ponavljati. 

Ako žena prepati grčeve, ne zna o svemu ništa, što je bilo. Ima ih, 
koje su poslije toga neko vrijeme oslijepile ili su ostale kljenute, katkada 
tupoglave. Gdjekada žena od grčeva umre i prije, nego što se porod 
dovrši ili skoro iza njega. To je jedna od najopasnijih bolesti trudnica, 
rodilja i babinjača. 

Ako trudnicu ili rodilju spopadu nagli grčevi, dužna je primalja, 
da smjesta pošalje po liječnika, javivši mu, o čem se radi. Dok 
on ne dođe, treba na to da pazi, da se žena za grčeva ne povrijedi. Da 
se jezik ne ozlijedi, utisni joj čistom krpom omotano držalo od žlice 
među zube i opkoli je sa svih strana jastucima, da glavu i ruke ne po¬ 
vrijedi i da ne padne iz postelje. Za grčeva nikad se ne smiju ruke 
žene čvrsto držati, pače onda je samo još gore. 

Ako je lice crveno i puno krvi, metni joj hladne obloge, najbolje 
s ledom, na glavu i na čelo, a u sobi, gdje takova žena leži, treba da 
je najveći mir, ne smije se vratima lupati i glasno govoriti, a prozori 
neka su zastrti tamnim zavjesama, da svjetlost trudnici ne smeta. 

III. 0 krvotoku u trudnice. 

1. 0 krvotoku uopće. 

§ 145. 

U trudnice može na različitim mjestima tijela krv provaliti. Tako 
može krv lopiti iz nosa, iz desni (zuberina), iz pluća, iz želuca, iz predrtih 
žila^ po spolovilu ili na nogama, ili iz spolovila. Svaki silniji gubitak krvi 
može biti po trudnicu pogibeljan. Najčešće će u trudne žene krv poteći 
iz spolovila. Taj krvotok može lako po život trudnice biti opasan, a to 
zato, što su u nošenju sve žile ženskoga spolovila, a osobito žile u ma¬ 
terici veoma raširene, pa će iz njih lako u brzo tolika množina krvi iscu.iti, 
da bi žena od toga i umrijeti mogla. 

Kad trudnici krv lopi, s početka će se osjetiti slabom, umornom, 
zatim će je uhvatiti neka sujma i bojazan, te će teško disati; kasnije će 
joj se vrtjeti u glavi, pa joj se čini, kao da pada, premda leži u po¬ 
stelji, crno joj je pred očima, neprestano zijeva; u ušima joj 
zvoni, glava je boli, smučava joj se, te će i biju vati, a napokon i 
onesvijestiti se. Teče li joj i dalje krv, problijede joj usne, disanje 
je teško, koža joj je po svem tijelu blijedo žuta, kao da je od 
voska, oči joj se pomute, oslabe i upadnu. Srce i bilo kuca sve brže, 
ali slabije, dok se najposlije jedva i osjeća. Ruke i noge sve više hladne, 
pa studen prelazi s njih sve dalje prema trupu, a kožu oblije hladan znoj; 
kasnije se žena još nekoliko puta trza, napokon umre. 

Prema tomu, kako krv lopi iz tijela ili znatno i brzo ili polagano, 
ali zadugo, pojavit će se sve to ili naprečac ili sporo, a gdjekojih pojava 
ne će ni biti. 

Krv može da poteče napolje iz tijela, onda se vidi, ili se prolijeva 
u koji dio tijela, te u njemu i ostaje, onda se ne može vidjeti. Prema 
tomu ima vanjski ili vidljivi krvotok i nutarnji ili skroviti. Kod 
nutarnjega krvotoka može da se krv nakuplja n. pr. u trbušnoj utlini ili 
u materici. Može da je krvotok i nutarnji i vanjski. Ako se krv nakuplja 
gdje pod kožom ili kojom opnom sluznicom, to se tamo načini oveća 
ili manja krvna otekljna. 

Ako ne curi mnogo krvi, zove se krvotok; otvori li se žila, te 
krv lopi, zove se proljev krvi. 

Kadgod trudna žena krvari bilo slabo bilo jako, mora pri¬ 
malja odmah liječnika u pomoć prizvati, a dok on ne dođe, neka 
trudnicu smjesti u postelju, da sasvim mirno leži, i neka nastoji, da je u 
svježem hladnom zraku i da joj se hladno, nakiselo piće daje, n. pr. limu¬ 
nada. Ako krvotok nije znatan, često će se krv tako ustaviti. Ako je 
krvotok jači, pa ne stane na mirno ležanje, mora primalja, dok liječnik 
ne dođe, prema onome, što je u školi učila, najprije krvotok da zaustavi. 

Kad je krvotok ustavljen, mora primalja sa ženom, koja je 
mnogo krvi izgubila, ovako postupati: 

Žena mora posve mirno u postelji ležati skupljenim nogama, glava 
neka joj leži u istoj visini kao ostalo tijelo ili ako je veoma slaba, pri¬ 
malja će donji kraj postelje podići za 20 — H0 cm, podmetnuvši pod noge 
postelje 2—3 cigle ili stavivši donji kraj postelje na stolac. ( sim toga 
treba, da se žena, koja je mnogo krvi izgubila, drži veoma toplo. Stoga 
metni na nju ugrijane ponjave i gunjeve, a uz noge i ruke stavi joj boce 
napunjene toplom vodom, ali dobro začepljene, ili uzmi ugrijan crijep, 
umotaj ga u pelenu i stavi ženi u krevet. Nego kod toga mora primalja 
paziti, da sve to nije odviše vruće, da se žena ne opeče. Neka primalja 
ne daje takovoj ženi mnogo piti, makar je ona vrlo žedna, jer bi lako 
mogla bljuvati, kod toga se onesvijestiti i ponovno početi krvariti. Zato 
neka joj primalja dade nešto jakoga na pr. čašicu konjaka ili rakije, crne 
kave, čaja sa rumom, krepke, tople juhe, ali uvijek samo po malo, po 
koju žličicu. Da se nadomjesti izgubljena krv neka primalja takovoj ženi 
dade svakih 1—2 sata po jedan klistir od 150—200 gr mlačne vode. koju 
će tako prirediti, da na 1 litru vode metne za 2 kavske žličice kuhinjske 
soli. Jednu litru će dakle razdijeliti na 5—6 klistira. Voda mora da pola- 


gano ulazi u gužnjak, za to treba irigator samo malo podići. Žena neka 
poslije svakog klistira dobro skupi i pruži noge, te ništa ne tiska, a gu¬ 
žnjak će tu slanu vodu brzo usisati. 

U slučaju da se žena onesvijesti, poškropi joj sljepočice, čelo i prsa 
hladnom vodom, a pod nos joj drži malo octa (sirćeta). 

Ako bi žena bljuvala, ne smije da se digne, već joj okreni glavu na 
lijevu stranu pa neka bljuje u kakvu zdjelicu ili ručnik, a usta joj dobro 
izbriši čistom krpicom. 


2. Krvotok iz spolovila. 

§ 146. 

Sve vrijeme nošenja obično se ne ukazuje ništa krvi iz materice; 
svaki put dakle, kad u to doba ide krv iz nje, možeš slutiti 
na zlo. 

U nošenju će krv iz spolovila lopiti najčešće, ako se nošenje pre¬ 
kine t. j. kod pojnetnuća, osim toga zadnjih mjeseci nošenja kod na¬ 
sjele plodve. Žestoki krvotok iz materice događa se i kod potajnice. 

Kud i kamo rede krvari žena u nošenju iz koje puknute gukave 
žile na spolovilu. 

Krv za nošenja dolazi dakle većinom iž materice i to sa njezine 
nutarnje površine. Ona se s početka svagdje s opnom padalicom, 
a kasnije s plodvom i s jajašcem najuže srasla. Pojavi li se dakle krvotok 
iz materice, onda se ili opna padalica ili plodva na kojem mjestu 
od materice odlupila. 

Ali budući da u opni padalici i u plodvi ima žila, kroz koje jajašce 
od matere svoju hranu prima, to će se jajašcu hrana oduzeti, ako se 
jedno ili drugo od materice odlupi. Zato se može za svakoga silnijeg 
krvotoka iz materice dogoditi, da će jajašce gubeći hranu poginuti, iz 
utrobe izaći, a tim nošenje prestati. 

• IV. Pometnuće. 

§ 147. 

Nošenje sp može prekinuti u svako doba. Ako trudna žena prije 
28. nedjelje (t. j. konca 7. mjeseca) porodi, kaže se, da je pometnula 
(splovila, pobacila, povrgla), ako porodi među 28. i 38. nedjeljom (među 
koncem 7. i polovicom 10. mjeseca), kaže se, da je prerano poro¬ 
dila. Dijete u to doba porodi se doduše prije roka, ali opet tako razvito, 
da će uz dobru njegu i brigu moći i izvan utrobe materine živjeti. 

Prigode, s kojih trudna žena prije reda poroditi može, jesu dvo¬ 
jake, nutarnje i vanjske: 

Nutarnje prigode jesu: 

1. ako jajašce samo oboli ili se pogrješno razvija, kao što je po- 
tajnica, ili ako se plodva ne tvori kako treba, pa ne može da hrani čedo 
ili ako je pupkovina savita, ili ako je plod sam poginuo. 

2. Ako je materica bolesna, ako se srasla s onim, što je oko nje, 
ili ako ne leži kako treba. 

3. Ako trudnica teško oboli i to naročito od grozničavih bolesti,. 
na pr. upale pluća, tifusa, popusne groznice i t. d., ili je bludobolna ili 
uopće veoma iznemogla i slaba. 

4. Ako se trudnici duša silno potrese, na pr. ako se jako uplaši,, 
rasrdi ili ražesti i t. d. 


Vanjske prigode jesu: 

1. Ako trudna žena što teško diže ili nosi, teške poslove radi, ako 
se steznikom previše steže. 

2. Svako potresanje tijela, na pr. kad žena padne, skače, pleše, jaše 
ili dugo kašlje, ako se jako udari po trbuhu ili ako se vozi po rđavu 
putu, pa na rđavim kolima, ili ako se dugo vozi na željeznici ili mnogo 
šiva na šivaljci (mašini). 


plodvica se već odlupila 


materište 


šupljina jajeta 



plodvica se još drži 
stijenke materice. 


plodvica se već odlupila 
od 

materice 


nutarnje ušće materice 


grlo materice 
vanjsko ušće materice 


SI. 49. Pometnuće u 3. mjesecu nošenja. 

Plod izašao, otvoreno grlo, kroz koje se ovoji protiskuju, plodvica^gore još 

neodlupljena. 

3. Ako prozebe ili mnogo radi po noći; ako nema šta jesti ili ako 
mnogo pije žestoka pića, vino, rakiju, čaj, jako pivo, crnu kavu i t. d. 

4. Ako se materici ušće neprestano draži, ako se često, osobito 
vruće uštrcava u rodnicu. Ako se žena cijela ili na sjedećke ili samo 
noge svoje kupa u vrućoj vodi, ako pije oštre lijekove za bljuvanje ili 

za stolicu ili trudove, ako se odviše druži s muškarcem ili ako se jajašce 
ozlijedi, tako da plodnja voda iscuri. 

Ponajviše nadolazi više takovih prigoda u jedno te isto vrijeme, pa 
što ih je više. to prije i sigurnije će žena pometnuti. 

Prema dobi nošenja, prema prigodama i prema drugim prilikama bit 
će i pometnuće različito. Ponajviše ne će žena najedamput i naprečac 
pometnuti, nego će iz nje prije toga proteći neka sluzava, crvenkasta i 
vodena tekućina ili prava krv; ona osjeća neku težinu u trbuhu, slaba je, 
krsta je bole, često je tjera na vodu. 

Pogdješto traje veoma dugo, dok žena pometne; a kad ide mnogo 
krvi od nje, znatno će oslabiti i smalaksati. 

§ 148. 

Ako žena pometne prva tri mjeseca, onda će se obično poja¬ 
vili kad jači, kad slabiji krvotok, koji će katkada po koji dan trajati, dok 
jajašce, obično čitavo sa svim svojim ovojima zgružanom krvlju zadje- 
nuto, iz materice ne izađe; često trudna žena pri tom ne će osjetiti nika- 
kova stezanja materice — nikakovih trudovž. 

Ako se materici ušće dosta ne rasteže, biva kadšto, da će jajašce 
pući, pa tek nešto plodnje vode iscuriti; nato će materica istisnuti plod 
s pojedinim krpicama jajašca, a ostalo će ostati u materici, pošto se ona 
opet zatvora. (SI 49.). Tu će trunuti, te će biti povodom neprestanoga 
krvotoka. To se zove nepotpuno pometnuće. Materica se 
sve manje i sporije steže, a najposlije se nikako ne steže. Takovi ko¬ 
madi od jajašca mogu u materici zaostati katkada po više nedjelja, a 
žena tad od dugoga krvarenja može veoma oslabiti i od groznice opasno 
oboljeti. 

§ 149. 

Pometne li žena poslije trećega mjeseca, onda obično osjeća 
trudove, koji su s tim jači, što je žena bliža do polovine nošenja. Ona 
će trudove prije osjetiti, nego što je počne krv oblijevati. Od 5. mjeseca 
dalje je krvarenje obično posve neznatno ili ga i nema. Takav je porod 
već više nalik na porod na vrijeme, jer najprije se razderu plodnji ovoji, 
plodnja voda iscuri, za njom izađe plod, a za plodom posteljica. 

Sve to može ili zajedno odmah ili jedno za drugim izaći iz utrobe, 
ili se posteljica zaustavi u materici i po više dana, te je povodom znatni¬ 
jemu krvotoku, dok napokon sve uz silne trudove ne izađe. 

§ 150. 

Po čemu će primalja poznati, da će žena pometnuti? 
To je katkada dosta mučno razabrati. Udari li krv u koje trudne žene iz 
spolovila, ide li u grudvama, tuži li se trudnica da je boli u krstima, a 
protežu li se te boli prema spoju kosti-stidnica, onda je sva prilika, da 
će žena pometnuti. Pokaže li se uzato jajašce materici u ušću, tad mu 
nema više spasa, ono će se izbaciti. 

Ne zna li primalja pravo, da li krv iz trudne žene ide zato, što je 
pometati počela, neka je oprezno pretraži iznutra. Nađe li, da je materica 

povećana i mekana, da joj nestaje grla, pa napipa li u otvorenom ušću 
materice plodnjih dijelova, pojave li se napokon boli na časove, kao tru¬ 
dovi, onda je sigurno, da je to pometnuće. 

Svu ugrudanu krv, koja je izašla i koja istječe, treba primalja da 
sakupi u zdjelu i točno pregleda, nema li u njoj dijelova ploda, pa ma 
i ne našla u njoj nikakvih dijelova, ipak neka sve to sakupljeno spremi, 
dok liječnik ne dođe, da se uzmogne sam uvjeriti. Komade ugrudane krvi 
i krpice ovoja najbolje je da primalja stavi u zdjelu punu vode, gdje će 
se komadići jajašca ili čitavo jajašce, koje je prvih nedjelja veoma ma¬ 
leno, od krvi isprati, te će primalja jajašce ili dijelove žilovnice lako po¬ 
znati po finim resicama njezinim. 

Rad primalje za pometnuća. 

§ 151. 

Primalji je najvažnija zadaća, da sve moguće čini, da se no- 
šejije uzdrži > t j. da žena ne pometne; ako se to pak ne može za¬ 
priječiti, neka nastoji ukloniti pogibli, koje su manje više kod svakoga 
pometnuća. Ona je dužna svakiput, kad se u koje trudne žene krv 
pokaže iz spolovila ili ako ona po drugim znakovima sluti, da 
će žena pometnuti, odmah dozvati liječnika. 

Dok on ne dođe, neka ženu svjetuje, da sasvim mirno leži u 
postelji na leđima, da noge pruži i skupi. Posteljina neka ne bude topla; 
na perini (blazini) neka nipošto ne leži, neka ne bude toplo pokrita, a 
u sobi neka nije pretopio. Neka jede malo juhe, .ilijeka ili ukuhanoga 
voća, ali sve više hladno nego toplo; neka pije hladne vode ili nakisela 
pića, na pr. limunade ili vode, u koju će metnuti nekoliko kapi octa 
(sirćeta) ili malko malinova soka; bogatije žene mogu jesti malko slado¬ 
leda. Žestoka pića, naime čaja, crne kave, vina, piva, rakije, ruma i t. d. 
neka ne pije. 

Primalja neka se pobrine, da trudnica ide od sebe i da pušta mo¬ 
kraću ; ali nipošto neka ne čini što bi trudove pobudilo, naročito ne smije 
joj trbuh oblagati hladnim oblozima ili joj uštrcati u rodnicu hladne ili 
vruće vode ili rodnicu ispuniti (tamponirati) lopticama, jer sve to draži 
matericu; ona bi se počela stezati, a pometnuće ne bi se više dalo ustaviti. 

Radeći tako često ćeš krvotok smanjiti ili ga sasvim ustaviti. Stane 
li krv sasvim, mora trudnica i dalje mirno ležati u postelji i svega se ču¬ 
vati, od čega bi se krvotok ponoviti mogao. 

Najbolje je, da se izlučenje jajašca ostavi samoj pri¬ 
rodi, ako manje krvi ide, pa onda se ne treba bojati nika- 
kove pogibli. To je glavno načelo. 


§ 152. 

Ako pak krv nikako ne će da stane, pače sve više iviše 
lopi tako, da je ženi već mnogo krvi iscurilo, a liječnika 
nema odmah pri ruci ili nema nade, da će doskora doći, 
mora primalja sama krvotok ustaviti. U tu svrhu može na trbuh 
Lobmayer-Durst: Primaljstvo. 9 

ženi metati mrzle obloge, koji će matericu pobuditi na stezanje ili u ro- 
dnicu uštrcati nekoliko litara 38—40° R tople prokuhane vode. Ako se na 
taj način krvotok ubrzo ne ustavi, najbolje je, da primalja rodnicu tam- 
ponira t. j. lopticajna od čiste, prokuhane vate ispuni. 

Krv se onda zgruša, zastaje i krvotok se ustavi. Loptice se dotiču 
rodničnoga dijela materice, a time se pobuđuju trudovi i donji dio ma¬ 
terice pripravlja se, da izagna jajašce, pa krv ne može dalje teći. 

Roclnica se ispu nj uje lopticama ovako: uzmi čiste vate, načini 
od nje 10—12 loptica, nešto manjih od kokošjeg jajeta i priveži svaku 
na popreko na podulji konac* metni ih u vodu, u koju si na 1 litru vode 
stavila 1 žlicu octa (sirćeta) i dobro ih kroz 15 minuta prokuhaj. Dotle 
operi ženi spolovilo, dlake na njem prikrati nožicama i rodnicu ištrcaj sa 
l°/o lysolovinom. Opranim i raskuženim rukama izvadi loptice iz vode, 
u kojoj si ih prokuhala, stavi ih u lysolovinu, pa ih utisni jednu po jed¬ 
nu u rodnicu. Kod toga postupaj ovako : 

Prstima desne ruke rastavi sklopke (žena neka leži na tako zvanoj 
poprečnoj postelji), te utakni kažiprst i srednjak lijeve ruke duboko u 
rodnicu i potisni krepko međicu dolje. Desnom rukom uzmi jednu lopticu 
za drugom iz lysolovine. dobro svaku izažmi i turi je duž prstiju lijeve 
ruke u rodnicu. Kad je loptica u rodnici, prstima je lijeve ruke dalje potisni 
na ono mjesto u rodnicu, kamo treba da dođe. Prva treba da dođe sasvim 
duboko u stražnji svod, druga tik do ove pod rodnični dio, treća pred 
ovu i tako dalje, dok je sva rodnica puna. Konci od svih loptica 
treba da vire iz rodnice. Krv će se samo onda ustaviti, ako je rodnica 
lopticama čvrsto ispunjena, a ne tek sa 2—3 loptice začepljena, 
jer će se u tom slučaju krv iza loptica u gornjem dijelu rodnice i u 
svodovima nakupljati, a kad je se dosta nakupi, loptice istisnutu 

Kad je sva rodnica tako napunjena, čekaj dok dođe liječnik Ni¬ 
pošto pak ne smiju loptice ležati u rodnici duže od šest 
sati. Poslije toga vremena vadi loptice povlačeći za konce jednu po 
jednu, dok nijesi sve izvukla. Nego prije toga treba da primalja pripravi 
10—12 novih loptica, ako bi žena opet krvarila, kad se loptice izvade. 

Ako se ušće dosta raširilo, a plod ili cijelo jajašce se već spustilo 
u rodnicu, uđi valjano opranim i raskuženim kažiprstom i srednjakom u 
rodnicu i izvuci oprezno i polagano plod ili jajašce pa ga spravi s ugru- 
šanom krvi u lysolovini, da ga mogneš liječniku pokazati. 

Ako su jajašce ili ostaci njegovi dijelom u rodnici a dijelom u ma¬ 
terici, nemoj prstima za njih povlačiti, jer bi se lako mogli otrgnuti, nego 
ako žena još krvari, a ti ponovno ispuni rodnicu lopticama, pošto si je 
prije sa 1% lysolovinom ištrcala. Te loptice mogu opet ostati 5—6 sati 
u rodnici, a za to vrijeme će svagda i liječnik prispjeti. 

Rodnica se ispunjuje lopticama prva četiri mjeseca nošenja i onda, 
kad se jajašce raspuklo; daljih mjeseci pak samo onda, ako je 
vodenjačni mjehur još čitav, jer bi se inače krv nakupila u ma¬ 
terici, a loptice ne bi je onda ustavile, nego bi od njih nastao nutarnji 
krvotok. Prva četiri mjeseca materište je samo po sebi manje, ne može 
se dakle mnogo krvi u njemu nakupiti. 

Primalja neka još jednom pamti: 1. da će tamponiranje 
rodnice krv ustaviti samo, ako se rodnica dobro ispuni 

lopticama; a 2. da je po ženu veoma opasno, ako loptice 
nijesu dobro prokuhane i onda iz lysolovine tako stavljene 
u rodnicu, da se nijesu nigdje ničega dotakle, jer bi se žena 
nečistim lopticama veoma lako mogla okužitj. 

§ 153. 

Kad je žena pometnula, pa joj je nestalo puno krvi, neka joj 
primalja prije svega^ nadomjesti izgubljenu toplinu tijela; neka je dakle 
grije pokrivajući je što više toplim pokrivalima te mećući joj u postelju 
više vrčeva punih tople vode ili vrućega pijeska, ili grij ući je ugrijanim 
opekama (crijepovima). & J 

Žena neka leži, dok liječnik ne dođe, tako da joj je glava niža od 
ostaloga tijela, jer inače ne bi tekla krv u glavu, pa bi se žena onesvijestila. 

Osim toga neka joj dade malko staroga jakog vina, rakije, konjaka 
ih ruma, pa kad se već bolje osvijestila, malko govedske ili vinske juhe 
(čorbe), a u gužnjak svaki sat po jedan mali slani klistir. 

Poslije svakoga pometnuća neka žena ostane u postelji jednako dugo, 
kao i poslije pravoga porođaja, neka se ne diže prerano, pa neka se dobro 
hram, da dobije što više snage, a primalja će nastojati oko nje isto tako, 
kao oko babinjače iza porođaja u pravo vrijeme. 

Ona neka je opomene, da se s liječnikom posavjetuje, ako bi opet 
ostala trudna, da ne bi postradala; jer kad koja ženska jedamput- pometne 
lako joj se desi, da i drugi put ne će donijeti, ako se ne čuva, kako valja’ 

Primalja je dužna nastojati, da svaki novorođeni plod liječnik pre- 
gleda, ona će dakle i pometnuće jajašca prije dovršenog četvrtog mjeseca 
nošenja oblasti prema svojoj dužnosti pismeno prijaviti, pa i kazati, je li 
muško ili žensko, ako se spol već raspoznati može. 

V. Prerani porođaj. 

§ 154. 

Trudna žena može između konca 7. i polovice 10. mjeseca nošenja 
s istih neprilika, kao i kod pometnuća, prerano poroditi, a takav 
prerani porođaj bit će stim više nalik porođaju u pravo vrijeme, što duže 
je žena bila trudna. Budući da je plod malen, ne će se teško roditi, samo 
se plodva ne otkida tako lako, jer je još čvrsto s matericom srasla. 

Kod preranoga porođaja bit će plod često položen zatkom ili po¬ 
prijeko; a češće će ispasti pupkovina ili ručica polag glave. 

„ Prerano porođenom djetetu, dakle nedonoščetu, to prije će se život 
sačuvati, što se duže moglo u utrobi materinoj razvijati. Primalja mora sa 
svakim živo rođenim plodom sve činiti i poduzeti, ne bi li ga uzdržala na 
životu. Uz veoma brižnu njegu već su i djeca od 1000 gr ostala živa. 
Nedonoseno je dijete još veoma nježno, pa se mora s najvećom brigom 
njegovati. Primalja ga mora u toplijoj vodi (29-30°R.) kupati, uvijati ga 
u tople vunene pelenice ili u vatu, pa ga neprestano grijati grijaljkom. 
Neka se veoma čisto drži, a u sobi, gdje je takovo dijete, neka je uvijek 
barem 17 R. toplo. Kad se takovo dijete previja, treba da to bude veoma 
brzo i da su već pripravne dobro ugrijane pelene, jer je za nedonošče 
najveća pogibelj, ako se rashladi. 

Ako ga mati sama ne može dojiti, treba ga predati dojkinji; nipošto 
neka se ne hrani na bočicu, jer bi onda jamačno poginulo. Ako ne će da 
sisa, treba mu uštrcati mlijeko iz dojke u usta ili mu iz sise sisaljkom iz¬ 
vučeno mlijeko davati žlicom, pa ga s časa na čas metati na sisu, ne bi li 
ipak prihvatilo bradavku i sisalo. Čim se nedonošče toliko okrijepi, da 
samo sisati može, već je mnogo vjerojatnije, da će ostati živo. Takovo 
dijete mnogo spava; tret>a ga dakle češće (barem svaka 2 sata) buditi, 

pa ga dojiti. . . v , 

Budući da mu je glas slab, treba ga pustiti, pače podraziti, da vise 
puta na dan krepko viče, da mu se time pluća ojačaju i šire. 

Tako treba sa nedonoščetom postupati, dok nije teško kao donošeno 

dijete, t. j. 3000 grama. . , , . . . 

Babine poslije preranoga porođaja iste su, kao i babine po porođaju 
na vrijeme. Primalja će opomenuti babinjaču, da se unaprijed čuva od 
onoga, od čega je prerano porodila. 

VI. Nošenje potajnice. 

§ 155. 

Potajnica (mola) ima krvnih, mesnatih i mjehur časti h. 

Krvna potajnica postaje, kad za prvih mjeseci nošenja nastaje krva¬ 
renje među opnom žilovnicom i matericom, a ta krv ne iscuri, nego se 
nakuplja u materištu i stisne jajašce sa svih strana, te plod obumre, i ako 
je tek nekoliko sedmica star, raspadne se, te ga nestaje. Nakon nekog 
vremena uz jače ili slabije krvarenje napokon se porodi iz materice gruda 
krvi, u kojoj ćemo, ako je točno pretražimo, naći stisnute ovoje jajašca, 
sve uvite u krvi. Plodu obično nema ni traga. Takove su krvne potajnice 
obično malene, te rijetko dosežu veličinu male šake. 

Ostane li takova krvna potajnica dulje vremena u materici, to ste¬ 
zanjem njenim biva ugrudana krv sve čvršća i tvrđa, te bude nalik na 
meso, a takovu potajnicu zovemo tada mesnatom. 

Mjehurčasta ili grozdasta potajnica nastaje, ako se iz nepo¬ 
znatih uzroka resice opne žilovnice pretvore u male mjehuriće, koji kao 
bobice na grozdu jedna do druge vise. Pojedini su mjehurići kao leća ili 
čak kao trešnja veliki, a puni vodene, sluzave tekućine. Plod obično već 
za rana u 1. ili 2. mjesecu obumre i raspadne se. Takova mjehurčasta po¬ 
tajnica naglo raste tako, da se materica brže povećava, nego u urednom 
nošenju. Žena često dulje vremena sad manje sad više krvari, a kad nastupi 
pometnuće potajnice — obično u 3.-4. mjesecu nošenja, bude krvotok 
gdjekada vanredno žestok i po život žene opasan. 

Sva je prilika, da žena nosi grozdastu potajnicu, ako se često po¬ 
kazuje krv iz materice bez drugih povoda izvana, pa ako uzato materica 
brzo raste, tako da seže u trećem ili četvrtom mjesecu nošenja sve do 
pupka, pa je tolika, kao inače u šestom mjesecu; uzato nigdje ne 
osjećaš, da se čedo miče, i ne čuješ, da mu srce kuca. 

Takove su trudne žene blijede, slabe i nemoćne, sad ih zebe, a sad 
im je opet vrlo vruće; ne će im se jesti, osjećaju, da ih nešto u trbuhu 
tišti, sad ih nešto ovdje boli, sad ondje i t. d. 


133 


Zastalno će primalja znati, da žena nosi grozdastu potajnicu, ako sa 
krvi izađe koji mjehurić ili ga ona na ušću ili u rodnici napipa. 

Kad primalja sluti, da je potajnica u materici, neka ženu odmah spravi 
u postelju i pošalje odmah po liječnika. Nema li nade, da će liječnik uskoro 
doći, a krv ide neprestano iz materice, neka ispuni rodnicu lopticama (tam- 
ponira), te neka tare materici dno tako dugo, dok se krepko i čvrsto ne 
steže. Ako se potajnica porodila, a krv još uvijek lopi iz materice, neka 
uštrca u rodnicu 2—3 litre 39°do40°R. tople prokuhane vode. Vodu 
treba pažljivo mjeriti toplomjerom, inače se može spolovilo opuriti. 

Primalja mora liječnika svaki put pozvati, makar je potajnica već i 
izašla, a žena i ne krvari više, i to zato, da on vidi, je li sve iz materice 
izašlo, jer bi se krvotok, ako je štogod od onog mnoštva mjehurića u 
materici zaostalo, mogao ponoviti ili bi oni u materici počeli gnjiliti i žena 
bi oboljela od groznice. Može se također dogoditi, ako štogod od takove 
mjehuričaste potajnice zaostane, da to dalje raste, te žena još nakon ne¬ 
koliko mjeseci iza poroda počne nanovo nepravilno krvariti i sve više 
slabiti, pa ako joj se tada odmah ne pomogne, umrijet će doskora, jer se 
baš od tih ostataka mjehuričaste potajnice u materici lako razvije opasna 
bolest (jedna vrst rak-rane materice). 

VII. Nošenje izvan materice, 

§ 156 . 

Događa se, da oplođeno jajašce ne dospije u matericu, nego ostane 
u jajovodu, ili na rojticama njegovim tik do jajnika, pa se tamo razvija 
i raste. 

Ako je jajašce u jajovodu ostalo, pa tu raste, to se i onako tanki 
jajovod sve više rasteže i rastanjuje. U materištu, makar nije jajašce u nj 
dospjelo, sluznica se pretvori u debelu opnu padalicu, a i sama se ma¬ 
terica nešto poveća. 

Najčešće se događa, da između 6. i 10. sedmice nošenja — dakle 
nakon što je mjesečnina 1—2 puta izostala — rastanjeni jajovod, kojemu 
resice opne žilovnice tanku stijenku probiju — pukne, a jajašce padne 
u trbušnu utlinu. Kod toga može da iz puknulih žilica jajovoda toliko krvi 
u trbušnu utlinu iscuri, da žena doskora pod znakovima nutarnjega krvo¬ 
toka umre. Ujedno se nešto krvi pokaže i na vanjsko spolovilo. 

Češće se događa, da jajovod pomalo, i to već prvih 6—8 tjedana 
jajašce stezanjem svojih stijenka istisne u trbušnu utlinu, da dakle nastane 
pometnuće jajašca iz jajovoda u trbuh. Kod toga obično krvotok 
nije tako žestok, da žena naprečac umre, nego ona uz jake, grčevite bo¬ 
love, koji su obično u jednoj strani donjega trbuha, veoma oslabi i pro- 
blijedi. Iz spolovila se pokaže također krv, a često s tom krvi izađe jedan 
ili više komada opne padalice, koja se u materici načinila, a da i nema 
u njoj jajašca. I tu se može krvotok u trbušnu utlinu ponoviti i još ženi 
smrt uzročiti. Nego češće krvarenje prestane, a žena još dugo vremena 
trpi od boli u trbuhu, gdje se oko materice i jajovoda nakupilo mnogo 
krvi, koja tišti mjehur i crijevo. Ta se krv još i poslije može razgnojiti, 
a žena dugo vremena ostati teško bolesna. 

Najređe se događa, da se jajašce u jajovodu i dalje razvija (preko 
4 mjeseca ili više) (SI. 50.), pače da se posvema donese. 0 porodu na¬ 
ravno ne može biti govora. Trudovi doduše i tu nastupe, trbuh otvrdne, 
ali plod se ne može poroditi, pak doskora trudovi prestanu, a plod obumre. 
Plodna vrećica (rašireni jajovod), u kojoj je plod, može tada da se upali, 
razgnoji, pa ako ona pukne, i gnoj izađe u trbušnu utlinu, žena će brzo 
umrijeti. Gdjekada prodre taj gnoj u gužnjak ili u mokraćni mjehur ili kroz 
trbušne stijenke napolje, kuda se onda pojedine koštice sasma rastvore¬ 
noga čeda ispražnjuju. 
Naravno da još i kod 
toga žena može od 
dugotrajnog gnojenja 
poginuti. Veoma ri¬ 
jetko se događa, da 
se plodnja voda oko 
čeda osuši, čedo sa¬ 
mo sve više otvrdne 
i okameni, te to zo¬ 
vemo kamenim če¬ 
dom ili abonošče- 
tom, koje žena može 
mnogo godina uz jače 
ili slabije tegobe u tr¬ 
buhu da nosi. 

Primalja će noše¬ 
nje izvan materice te¬ 
ško sigurno prepo¬ 
znati, ali mora da svag¬ 
da na nj misli, kad u 
žene, kojoj je mje¬ 
sečni na makar sa¬ 
mo koji dan izosta¬ 
la, nastupe jaki gr- 
čevitibolovi utr- 
buhu, a uz to se po¬ 
nešto krvi pokaže na 
SI. 50. Nošenje izvan materice. spolovilo; ako još k 

tomu žena biva sve 

slabija i bljeđa, pače se onesvijesti, dakle se pokažu znakovi velikog 
gubitka krvi, čemu opet ne odgovara ono nešto malo krvi, što izlazi na spo¬ 
lovilo— primalja mora da pomisli na nutarnji krvotok, a taj će uto 
doba nošenja nastati samo kod nošenja izvan materice. Primalja 
će u takovu slučaju ženu staviti u krevet, da mirno leži (glava ravno sa 
ostalim tijelom) i smjesta poslati po liječnika. 

Tamo, gdje se takovi bolovi i nutarnje krvarenje kroz više dana 
pomalo ponavljaju, napipat će primalja gdjekada već izvana oteklinu tik 
nad spojem kosti-stidnica, što je tvori u trbuhu nakupljena, ugrudana krv. 

Samo se po sebi razumije, da će primalja u svakom takovom slučaju 
smjesta prizvati liječnika. 

VIII. Preplodno nošenje. 

§ 157. 

Preplodnim nošenjem zovemo, kad se u materici na jedamput razvija 
više plodova. Razlikujemo dvojno, trojno, četvorno nošenje i t. d. 

Obično dolazi na 80 porođaja jedan dvojni porođaj, a oba su ploda 
rijetko kad potpuno zrela, donošena; trojci, četvorci i t. d., još rjeđe se 
rađaju, te gotovo nikad nijesu podobni živjeti. 

Ako se već dvojno nošenje 
ne može lako točno poznati, to 
se gotovo nikako reći ne može, 
da je nošenje trojno, četvorno 
i t. d. 

Preplodna nošenja jedna¬ 
ka su jedna drugomu, zato će¬ 
mo samo o dvojnom nošenju 
govoriti, jer se od preplodnih no¬ 
šenja najčešće pojavljuje. 

Blizanci. 

§ 158. 

Blizanci (dvojci) postaju, 
da se jedno jajašce ili dva po¬ 
sebna jajašca u jedno te isto vri¬ 
jeme oplode i razvijaju. 

Ako su se blizanci razvili 
iz jednog jajašca, onda su sva¬ 
gda istoga spola, dakle ili oba 
muškog ili oba ženskog, ako su 
iz dva jajašca postali, mogu biti 
istog, ali i različitog spola. 

Ako su oba ploda iz jedno¬ 
ga jajašca, imadu jednu zajed¬ 
ničku plodvu i jednu opnu žilov- 
nicu, a svaki plod ima svoj vode¬ 
njak tako, da se stijenka, koja 
rastavlja oba blizanca, sastavlja od 2 opne t. j. oba vodenjaka. Ako su 
se blizanci razvili iz 2 jajašca, to će imati 2 plodve, koje mogu da su 
jedna tik do druge, ali se dadu lako rastaviti. Svaki plod ima svoju ži- 
lovnicu i svoj vodenjak tako, da se stijenka, koja dijeli oba blizanca, sa¬ 
stavlja od 4 opne, t. j. dvije žilovnice i medju njima dva vodenjaka. 

Veoma se rijetko događa, da su kod blizanaca iz jednoga jajašca 
oba u jednom vodenjaku, da dakle nema među njima stijenke, koja bi ih 
dijelila. 

Blizanci se drže u materici kao i jedincat plod, a namješteni su tako, 
da su im prsa do prsa, a leđa su okrenuta stijenkama materice. 

Blizanci mogu svakojako ležati u materici; no kako leže, to se tek 
sigurno u prvo doba porođaja poznati može, kad im se dijelovi na ušću 

opipati mogu ili, kao što obično biva, kad se jedan blizanac porodi, a 
drugi se materici na ušću pokaže. 

Obično su oba ploda položena zatiljkom (SI. 51.) ili jedan zatiljkom, 
a drugi zatkom (SI. 52.). Gdjekada su i oba zatkom položena. v Vrlo su 
rijetko oba popreko položena, što je velika smetnja u porodu. Češće se 
događa, da se u porodu, nakon što je prvi blizanac već vani, drugi po¬ 
preko položi. 

Kako ćeš doznati, da su blizanci? 

§ 159 . 

Nije moguće u trudne žene 
svagda točno poznati, da su joj 
u materici dva ploda. Svagda, 
kad je u trudnice trbuh veoma 
velik, primalja će pomisliti, da 
bi mogli biti blizanci, ali ona 
mora znati, da trbuh može biti 
velik i onda, kad je mnogo plod- 
nje vode, a samo je jedan plod, 
ili kad i nema odviše plođnje 
vode, nego je čedo vanredno 
veliko (4, 5 i više kilograma 
teško). 

Znakovi, po kojima možeš 
suditi, da su blizanci, ovi su: 

1. Kad napipaš na dnu mate¬ 
rice zdesna i slijeva povećih če¬ 
sti (dvije glave ili dva zatka ili 
jedno i drugo), a nad spojem 
kosti stidnica bar jednu krupnu 
čest, dakle u svem barem 3 
krupne česti. 

2. Kad čuješ kucanje srca 
na dva razdaleka mjesta, na pr. 
slijeva dolje i zdesna gore, a 
među oba ta mjesta ne čuješ 
ništa. 

3. Kad pretražujući iznutra onaj dio, što je na ušću, prstom držiš 
na jednom mjestu, a izvana pritiskuješ na onaj dio, koji je na dnu, pa 
se onaj dio čeda dolje ne miče. 

Po svemu tome možeš samo nagađati, da je sva prilika, da će biti 
blizanci; zastalno se to može tek onda reći, kada je već jedno dijete po- 
rođeno, a materica je još velika i u njoj napipaš čedinje česti ili čuješ, 
da iza poroda jednoga čeda drugomu srce kuca, te kad u rodnici nalaziš, 
da se opet tvori vodenjačni mjehur. 

Porođaj blizanaca je po mater nepovoljan, jer češće dolaze mnoge 
neurednosti, a isto vrijedi i za blizance, koji se još k tomu često rađaju 

nedozreli, pa lako poginu. Kod blizanaca gdjekada vidimo, da su veoma 
nejednako razviti, t. j. da je jedan krepči i jači od drugoga. Rijetko se 
događa, da jedan rano u nošenju umre, a drugi dalje živi i raste, pa onoga 
obumrloga sasvim stisne. To se događa samo u prvoj polovici nošenja; onda 
ide porod kao kod jednog čeda, a sa posteljicom se porodi sasma sti¬ 
snuti, plosnati drugi plod. 


Porođaj blizanaca. 



§ 160. 

Kod poroda blizanaca bit će trudovi rijetki i slabi, jer je materica 
veoma raširena, pa će se ušće njezino polagano otvorati. Nakon poroda 
prvoga blizanca rodi se drugi obično za p6 sata, a katkada tek iza više 
sati, a i više dana; no to biva veoma rijetko. 

Pravilan je porod blizanaca tako, da 
se tvori mjehur prvoga blizanca, taj pukne, 
plodnja voda iscuri, te se porodi prvi bli¬ 
zanac. Onda se tvori vodenjačni mjehur 
drugoga blizanca, a nakon što on pukne, 
porodi se drugi blizanac. Obje plodve, bile 
one srasle ili svaka za se, izaći će tek 
onda, kad se i drugi blizanac porodi t. j. 
treće im je doba zajedničko. 

Blizanci se nepravilno rađaju; 

1. Kad se iza' porođaja prvo¬ 
ga blizanca plodva mu odlupi i 
odmah izađe; onda se tek rađa drugi 
blizanac. Tu nastupi iza poroda prvoga 
blizanca žestoki krvotok iz onoga mje¬ 
sta materišta, gdje se plodva prvoga bli¬ 
zanca odlupila; taj se krvotok dade usta¬ 
viti jedino tako, da se što brže porodi 
drugi blizanac, i materica onda može čvr¬ 
sto stegnuti. 

2. Kad se iza poroda prvoga bli¬ 
zanca drugi položi popreko ili mu 
spadne pupkovina ili koja sitna 
čest polag glave. 

3. Kad plodnja voda ističe u isto 
doba iz oba mjehura, a prvo se čedo ra¬ 
đa zatkom, te porodivši se trupom, pred 
glavu mu silazi glava drugoga blizanca u 
ulaz zdjelice. Tako će biti obje glave u 
isto vrijeme u zdjelištu, te se neće 

moći poroditi ni jedan ni drugi. To je veoma opasno, a takov porod 
može se samo vještački dovršiti. (SI. 53.) 

4. Budući da je plodva kod blizanaca mnogo veća ili su pače dvije 
plodve, to se i u trećoj dobi poroda češće plodva neuredno odlu- 
pljuje, te dolazi do krvotoka, a 


SI. 53. Neobični pogibeljni poro¬ 
đaj blizanaca. 

5. i nakon svršenog poroda materica se češće nego kod jednog 
čeda slabo steže i gdjekada još jedan ili više sati iza poroda zbog 
slabog stezanja materice nastupi krvotok. 

Što da čini primalja, kad su blizanci- 
§ 161 . 

Primalja mora svakiput, kad sluti, da su blizanci ili više plodova, 
poslati po liječnika, ma i bio prvi blizanac položen glavom, jer nikada 
ne može znati, ne će li se drugi blizanac za porođaja prvoga nepravilno 
položiti ili nastupiti koja od gore opisanih nepravilnosti. Rodilji neka 
ništa ne kaže, što je po svoj prilici čeka; tek onda, kad se prvo dijete 
porodilo, neka je oprezno pripravlja na to, da će biti još jedno. Nema li 
liječnika odmah pri ruci, ona će porod voditi, kao i kod jednoga čeda. 

Za porođajem prvog blizanca neka dobro zauzla vrvčicom pup¬ 
kovinu, koja ide u plodvu, jer bi inače drugomu krv kroz pupkovinu 
prvoga iscuriti mogla. 

Iza poroda prvoga neka primalja točno opranim i raskuženim ru¬ 
kama pretraži rodilju iznutra, da se uvjeri, kako drugi blizanac leži i 
nije li mu štogod polag glave spalo ili se spustilo. Ako tu što nepravilnog 
nađe, ima postupati, kako će to još u nauci o neurednom porođaju učiti. 

U mjehur drugoga blizanca neka primalja ne dira, makar 
on bio i uredno položen, jer će se materica onda bolje stezati oko dru¬ 
goga blizanca, te će čedo polagano izaći, a trudovi u treće doba bit će 
pravilniji i jači, te krv ne će udariti iz materice. 

U trećoj dobi neka nastoji, da se materica što bolje steže, a 
toga radi će je dobro protirati. 

Poslije poroda blizanaca ona će dulje ostati kod rodilje, nego po¬ 
slije običnog poroda, neprestano pazeći, da li se materica dobro steže. 

Prvorođeno dijete neka primalja obilježi vrpcom oko ruke, jer su 
često oba blizanca jednoga spola, pa jedan drugomu sličan, a mnogo 
puta treba znati, koji je prvenac, a koji drugorođeni. 

IX. Kada će plod u trudne žene odumrijeti? 

§ 162. 

Plod može u utrobi za nošenja umrijeti: 

1. ako je jajašce još u početku pogrješno razvijeno (na pr. po- 
tajnica); 

2. ako je majka oboljela od kakove grozničave bolesti (tifus, skerlet, 
upala pluće i t. d.) ili od bludobolje, ili ako je bolest prešla na plod 
(na pr. ako mati oboli od boginja); 

3. ako se plodva od materice prije reda otkine; ako se na pupko¬ 
vini načini pravi čvor i pritegne se ; 

4. ako se mati čimgod povrijedi, na pr. ako se po trbuhu udari ili 
padne i napokon 

5. ako plod sam oboli ili je nagrdan. 

Kad je plod odumr’o, kazat će trudnica, da joj nije dobro, a u 
trbuhu joj je nešto teško, što se na onu stranu slegne, na koju će leći, 
da je često zima hvata i nema volje na jelo. Ako je već osjetila micanje 
čeda, sada ga ne osjeća ili ako ga još nije osjetila, ne će ga osjetiti, 
makar je polovica nošenja već prošla. Ako to dulje potraje, žena često i 
sama opaža, da joj trbuh ne raste, a dojke da bivaju manje napete i 
mlohavije. 

Primalja kod pretrage ne vidi i ne osjeća micanja čeda, te ne čuje, 
da mu srce kuca. Ako je plod već nekoliko nedjelja mrtav, onda može 
ponovnom pretragom ustanoviti, da materica ne biva veća, već nešto manja. 

Ako plod u materici odumre za prva dva mjeseca, to će se on 
raspasti i nestat će ga bez traga, kasnijih mjeseci obično se on, iza što 
je odumr’o, nakon više dana u plodnoj vodi razmekša (macerira), 
ali ne gnjili, jer zrak ne može do njega. Takovom se plodu koža na 
tijelu guli u velikim krpama, trbuh se posve smekša i raširi, kosti su 
glave jedna kraj druge sasvim pomične a oglavina se dade od kostiju 
u obliku kese odići. Plodnja je voda ružna, tamno smeđa, a pupkovina 
je nabrekla. Takav plod u materici ne ostaje svagda jednako dugo. Obično 
za više dana ili sedmica nastupe trudovi i plod se porodi. Rijetko se do¬ 
gađa, da se plodnja voda isuši i nestane je, a plod osuši, otvrdne i bude 
kao od tvrde kože. To se opaža kod jednoga od blizanaca, ako u no¬ 
šenju odumre, a drugi dalje živi i raste. Jednako se rijetko događa, da 
plod u nošenju umre, a žena ga nosi do konca 10. mjeseca i tek onda 
porodi. 

Primalja će svagda, kad misli, da je plod u nošenju mrtav, poslati 
ženu k liječniku, jer samo on može ustanoviti uzrok smrti djeteta i ženi 
odrediti liječenje. 


Drugi odsjek. 

Neuredan porođaj. 

§ 163. 

Neuredan je porođaj, kad se za porođaja ili materi ili plodu što do¬ 
godi, što nije u redu, tako da će zbog toga bez pomoći u vrijeme mati 
ili čedo ili oboje zdravljem ili životom postradati. 

Porođaj može biti neuredan, ako je spolovilo ili zdjelica rodilje ne¬ 
uredna ili opet nepravilnosti jajašca, t. j. ploda ili plodve ili pupkovine 
ili plodnjih ovoja ili plodnje vode čine porod neurednim. 

U svake primalje treba da je toliko vještine, da što prije upozna, 
što za porođaja nije u redu, bilo od matere, bilo od ploda, te tako još 
za vremena pošalje po liječnika, a samo ako ga ne bi bilo, da satna 
pomogne. 

A. Neuredan porođaj od matere. 

I. Neuredan porođaj od pogrješna spolovila. 

1. Neuredno vanjsko spolovilo. 

§ 164 . 

Tu treba prije svega gledati, da li nije ušće rodnice pretijesno, ili 
srarr.ovne sklopke ili međica neuredna. 

1. Ušće rodnice može samo po sebi biti tako tijesno, da dijete 
ne može kroza nj proći ili da će se vanjsko spolovilo — međica — lako 
predrijeti. No može biti i to, da se ušće rodnice iza kakove bolesti zbog 
zarastica jako stegnulo ili da je zalistak odviše čvrst, pa ušće rodnice 
zatvora. Tu će primalja poslati po liječnika. 

§ 165. 

2. Sramovne sklopke mogu priječiti porođaj, ako su veoma 
otekle, ili što se sakupilo mnogo vode u njima ili što su gukave žile na 
njima nabrekle ili što ih čedo u porodu odviše i dugo pritiskuje. 

Primalja će pozvati liječnika, a dok on ne dođe, preporučit će ro- 
dilji, da mirno i ravno leži i da ne tiska, te će oblagati oteklo spolovilo 
vlažnim i toplim oblozima. 


§ 166. 

3. Ako je međica veoma čvrsta ili odviše široka, može se ili porod 
otegnuti, pače i posve ustaviti, jer se materica izmuči i trudovi popuste 
ili opet, ako su trudovi dosta krepki, međica će pući, ako je veoma vi¬ 
soka ili nije dosta rastezljiva. 

Veoma čvrsta međica ponajviše je u starijih prvorotkinja ili od za¬ 
rastica, što je već bila za prijašnjega kojeg porođaja predrta. 

Ako koja starija prvorotkinja pozove primalju, da se s njom posa¬ 
vjetuje, neka joj preporuči, da se za nošenja u mlakoj vodi kupa. 

Primalja će kod opore ili previsoke međice, a isto i 
svagda, kad misli, đa bi iz kojih mu drago uzroka međica 
mogla pući, pozvati liječnika, da on bude prisutan, kad 
glava izlazi, te ako je nužno, još za vremena međicu ška¬ 
rama (makazama, nožicama) ureže, jer će se tako najbolje pre¬ 
priječiti veliki i nepravilni prijedor međice. Dok liječnik 
stigne, reći će ženi, da se ne napinje i ne tiska. 

Prijedor međice. 

§ 167. 

Kad glava djetinja prolazi kroz prokolku, često biva, da se međica 
nešto zadre. Takav prijedor dugačak je gdjekada jedva nekoliko crta, no 
može sezati ća do šupka, a može se i sam šupak predrijeti. Predre li se 
i šupak, žena ne će više moći držati blata ni vjetrova, već će to neho¬ 
tice pod nju izlaziti. 

Međica se pređre, ako se ne rasteže i ne popušta ili ako se pre¬ 
naglo rasteže, dakle: 

1. ako je spolovilo neuredno, kako je već prije rečeno, t. j. opora 
ili veoma visoka međica ili ako su na međici plosnate ili šiljaste bradavke, 
2. ako je čedo veoma veliko, 3. ako žena naprečac rodi, 4. ako je ro- 
dilja nemirna i tiska, kad ne treba, 5. ako je krstača premalo izdubena 
ili obluk kosti-stidnica uglovit, 6. ako je položaj nepravilan (n. pr. obra¬ 
zom, čelom) i 7. ako primalja međicu valjano ne čuva (podupire). 

Ako se međica tek malo predrla, pase samo sklopčana veznica 
ili međica tek nekoliko milimetara zadrla, ne će to biti od štete i zacijeljet 
će za nekoliko dana. Ako se pak međica znatnije, t. j. više od 1 cm 
predrla, pa se takav prijedor ne liječi, bit će to ženi na štetu, dok je 
živa i to zato, što međica sama od sebe nigda ne zacijeli tako, kako je 
bila prije poroda, već, koliko je pukla, toliko je ušće rodnice šire, a me¬ 
đica, koja je dno zdjelice, na kojem počiva nutarnje spolovilo, toliko je 
uža. Zato će se sve malo po malo rodnica, a poslije i materica niže spu¬ 
štati i kroz proširen otvor ispadati. Neliječeni t. j. nesašiti prijedor 
međice glavni je uzrok spaloj materici i rodnici. 

§ 168. 

Ako se međica tek malo, jedva 1 cm zadrla, treba primalja 
da se brine, da rubovi rane budu uvijek jedan uz drugi. Neka dakle, kako 
posteljica izađe, spolovilo i ranu dobro očisti, a babinjača neka poslije 
porođaja pobočke leži privukavši bedra i koljena k sebi; među koljena 
možeš joj metnuti jastučić, a bedra svezati kakvim ručnikom. Tako neka 
leži nekoliko dana pobočke, da joj čistilo po rani ne curi. Ako mora 
babinjača ići zarad sebe, neka pobočke ležeći pusti blato poda se na 
krpu, koja se onda ispod nje izvuče, a ona očisti. 

Ako je tri, četiri dana zatvorena pa se bojati, da bi tvrda, zapečena 
nečist uz znatan napor od nje išla te rastežući ranu priječila, da zacijeli, 
neka joj. oprezno daje klistir, da se nečist razmekša i da lako ide od nje. 

Ako je čistilo obilnije, treba babinjaču tri puta na dan mlakom vo¬ 
dom očistiti, a ranicu dermatolovim praškom zaprašiti. 

§ 169. 

Ako se međica više od 1 cm. zadrla, mora primalja 
svagda smjesta pozvati liječnika, javivši mu pismeno, o čemu se 
se radi, jer će međica najbolje zacijeliti, ako se odmah iza poroda sa- 
šije. Bezdušno radi primalja, koja rodilji i njenoj okolici zašuti prijedor 
međice, jer je to za ženu štetno, a i ludo radi, jer misleći, da to žena ne 
će opaziti, ova poradi smetnja, koje još mjesece i godine poslije poroda 
dolaze, kada rodnica ispada, napokon ipak dozna od liječnika za pravi 
uzrok svoje bolesti t. j. nemarnost primalje, koja je u porodu prijedor 
zašutila. 

2. Neuredna rodnica. 

§ 170. 

U starijih prvorotkinja više puta je rodnica veoma tijesna i na¬ 
peta, te bi primalja mogla misliti, da djetetu ne će moći glava proći; 

no obično se ipak bez ičije pomoći raširuje. Ako se rodnica slabo ra¬ 
steže i porođaj zapinje, primalja će poslati po liječnika. 

Ako je tijesna, što ima čvorova ili zarastica, ili ako je za prvaš- 
njih porođaja ozlijeđena bila, a rane su tako srasle, da je sasvim ili od 
česti zatvorena, onda se mora odmah liječnik dozvati, jer bi se inače 
rodnica mogla prokinuti. Ako se rodnica u porodu predrla, mora se što 
brže prizvati liječnik. O tom će još biti govora kod krvotoka u trećoj 
dobi porođaja. J 

Gdjekada pukne za porođaja koja gukava žila pod sluznicom 
rodmce ili pod kožom sramovne sklopke, pa se onda krv nakuplja pod 
kožom u sklopki i pod sluznicom rodnice, te načini topla, modro 
crvena krvna oteklina, koja će se sve više povećavati. Nju neka 
primalja čistom vatom u hladnoj lysolovini umočenom dotle stisnutu drži, 
dok smjesta prizvani liječnik ne dođe. 

Ako bi veoma napeta sluznica nad takovom krvnom oteklinom 
pukla, krv bi lopila napolje, a žena bi mogla od silnoga krvotoka i umri¬ 
jeti. Tu bi primalja morala ovećim komadom čiste vate pritisnuti ono 
mjesto, odakle krv curi, i dotle držati, dok liječnik prispije. Takova krvna 
oteklina može još i poslije poroda da pukne ili se u babinjama razgnoji, 
a žena opasno oboli, pače i umre od toga. 

Ako je prošlo duže vremena, što se rodnica spustila ili je spala 
to će joj sluznica sa mokraće i sa uzduha, koji na nju djeluju, otvrd¬ 
nu* 1 . 1 bit će znatnom zaprekom pravilnu porođaju, pa će se morati do¬ 
zvati liječnik. Ako je pak takova rodnica još mekana i može se rastezati, 
to će ona, kad glava izlazi, sve više pred glavom ispadati. Primalja neka 
najprije rodilji mokraću pusti i dade joj klistir, onda će rodnicu sa dva 
prsta polagano, kad nema truda, otisnuti čedu preko glave; ako joj to 
ne pođe za rukom, neka odmah šalje po liječnika, a ženi neka kaže, da 
ne tiska. 


3. Neuredna materica. 

§ 171. 

Materica može biti zaprekom porođaja, kad joj se ušće ne širi i ne 
otvora kako treba, kad neuredno leži ili kad se izvrnula. 

a) Kad se materici ušće valjano ne otvora. 

§ 172. 

Materično se ušće potpuno i svestrano ne širi i ne otvora: 

1- ako je čimgod zalijepljeno, što se veoma rijetko događa. Rod- 
nicnoga dijela materice sasvim nestane, a ušće materice se unatoč do¬ 
brim trudovima ipak ni malo ne otvora, jer je nekom klijevinom zalijepljeno. 
Svod je duboko izbočen, veoma rastanjeh, a ušće materice sasvim ma¬ 
lena rupica, koja se gdjekada ni napipati ne da; obično se ono nalazi 
otraga u krstači iza duboko izbočenog svoda. Napipaš li to ušće, to se 
ono. ako u nj uturiš vršak prsta, u 2—3 truda brzo raširi, jer je bilo 
samo zalijepljeno, a nije tvrdo ni oporo. 

2 ako je ušće odviše tvrdo i čvrsto, kao što je kod starijih 
prvorotkinja ili kod rodilja, koje su prije teško rađale. Primalja je već 

učila, da će kod starih prvorotkinja i rodnica i međica biti znatno opo- 
rija i slabo se rastezati, a isto vidimo da je i sa ušćem materice. Rub 
mu je tvrđi i deblji nego kod mladih žena, te se ono veoma sporo širi. 
Gdjekada trudovi traju mnogo sati, pače i čitav dan ili dulje, a ušće je 
tek za 2 prsta otvoreno. Vodenjačni mjehur kod oporog ušća obično pre¬ 
rano pukne, te se time porod još više zateže. Primalja će u takom slu¬ 
čaju pozvati liječnika k rodilji, a ako on ne može doskora stići, neka 
ženi uštrca u rodnicu više puta 3—5 litara čiste prokuhane (38—40°R) 
tople vode. 

U žena, koje su naročito kod preuske zdjelice prebavile koji težak 
porod, događa se, da se rubovi ušća u porođaju zgnječe i u babinjama na 
ušću i grljku materice načine tvrde zarastice, koje onda u slijedećem 
porođaju ušće stežu i ne daju mu, da se širi. Ako su kod takovih žena 
trudovi žestoki, mogla bi takova zarastica pući i nastati silan krvotok. 
Ako su trudovi obični, takovo se ušće veoma polagano širi. Primalja će 
zato odmah, čim napipa na ušću kakve brazgotine, pozvati liječnika. 

Jednako se kod žena, koje boluju od spale materice, a ipak dijete 
do konca nošenja donesu, opaža, da cio grljak materice i naročito rodnični 
dio istoga bude mnogo deblji i dulji, te ga pod konac nošenja i u po¬ 
četku porođaja ne nestane posve, već se onda grlo materice veoma teško 
širi i može biti velika zaprjeka u porodu. Trudovi mogu posve prestati, 
nakon što su bili prije veoma žestoki i plodnja voda prerano iscurila, 
čedo može odumrijeti, početi gnjiliti, a žena u porođaju i umrijeti. Primalja 
će postupati jednako kao što je gore kod oporog ušća u starih prvorot¬ 
kinja rečeno. 

3. ako vodenjačni mjehur prerano pukne ili voda iscuri 
kod prvih tru dova. 

Gdjekada se opaža, da plodnja voda iscuri, tek što je žena osjetila 
prve lake bolove u krstima a ušće je materice još zatvoreno ili tek za 
1 ili 2 prsta prohodno. 

To će se češće dogoditi: 

a) kod tvrdoga i oporoga ušća u starih prvorotkinja ili kod zarastica 
na ušću; 

b) kod preuske zdjelice; 

c) kod svih nepravilnih i protuprirodnih položaja; 

d) kod preobilne plodnje vode; 

e) kod pretankih ovoja; 

f) kod preranog porođaja. 

Ako voda prerano iscuri, nema vodenjačnog mjehura, koji bi ušće 
otvorao, već mora da se onaj dio, što je na ušću, priljubi donjem dijelu 
materice, na njem se načini oglavnik, koji otvora ušće. Tu vidimo, da će 
se, ako nema drugih smetnja otvoranju ušća — kao što su oporo ušće 
ili uska zdjelica — najbrže i najlakše ušće širiti, ako je na ušću glava, i 
to zatiljkom položena. Samo su onda pripravni trudovi bolniji, a prvo 
doba porođaja dulje traje. Nađe li se u žene više takovih neurednosti, 
zbog kojih će se ušće polagano otvorati na pr. nepravilan položaj kod 
starije prvorotkinje, te pukne li mjehur prerano, to će se prvo doba poro¬ 
đaja vanredno otegnuti, a to može za ženu i dijete biti veoma pogibeljno, 
jer kad mjehur pukne, jajašce je otvoreno, pa se lako dogoditi može, da 

kod dugog trajanja poroda kužne klice dospiju u matericu, voda se počne 
rastvarati i žena se okuži. Stoga je primalja dužna, da svagda, 
kad vodenjačni mjehur prerano pukne, a ušće se sporo 
otvora i porođaj zateže, ženi svakih 1—2 sata mjeri toplinu 
tijela, te, ako ona dosegne 38° C, odmah pozove liječnika. 

Rodilja, kojoj je mjehur prerano pukao, a porođaj polagano napre¬ 
duje, neka primalja bar 2—3 puta u danu ištrca rodnicu sa 1 °/ 0 polo¬ 
vinom. 

b) Kad materica neuredno leži. 

§ 173. 

Materica može u porodu neuredno ležati tako, da joj se dno nagnulo 
nadesno ili nalijevo, ili odviše naprijed. 

Nagnuta je materica, kad joj se dno nagnulo na jednu stranu tr¬ 
buha, a ušće joj se na drugoj strani u zdjelištu osjeća To je kosi 
položaj materice. Onda će i plod koso ležati, plodnja voda često 
će prerano iscuriti, ušće materice sporo se otvora, a čedinja će glava 
jednu usnu materice pred sobom sve dotle potiskivati, dok se među glavu 
i među kosti-stidnice ne stisne, pa natekne i užeže, što rodilji žestok bol 
zadaje, uz koji je može i krv obliti. 

Rodilja treba da legne na onu stranu, na kojoj je ušće materice, da 
se materica opet ispravi. Ako usne znatno oteknu ili ako trgne krv, neka 
se odmah liječnik dozove. 

§ 174. 

Ako je materica pognuta, visjet će trbuh (kulje); ušće materice 
je u dubini krstače, pače gdjekada tako visoko, da se prstom ni doseći 
ne može. To se obično opaža u veoma niskih žena, kod kojih je većinom 
i zdjelica preuska. 

Rodilja neka trbuh opaše i neka leži naledaške zdjelicom uvis, i 
neka se ne napinje i ne tiska, a primalja neka pozove liječnika. 

Kod toga će često biti čedo nepravilno ili pače koso ili popreko 
položeno ili će koja sitna čest ili pupkovina spasti. Gdjekada glava ostaje 
visoko nad ulazom zdjelice, i unatoč žestokih trudova se ne spušta. Tu 
bi lako mogla materica pući. Zato neka se što prije pozove liječnik. 

c) Kad se materica izvrnula. 

§ 175. 

Materica će se izvrnuti u treće doba porođaja, dok je još plodva u 
njoj ili skoro nakon toga, što je ona izašla; nutarnje joj se lice izvraća, 
pa ćeš u rodnici ili pred sramom spaziti mrko crvenu kuglu, koja je pri- 
peta gore u svodu rodnice, te curi krv iz nje, a plodva je još na njoj 
ili je mjesto nje neravna, hrapava površina. 

Materica se može izvrnuti samo, ako je sasvim mekana i stijenka 
joj sasvim mlohava, i to: ako primalia ili tko drugi vuče za pup¬ 
kovinu ili rodilja odviše tiska, a materica je baš u tom času 
sasvim mekana, ako primalja istiskuje plodvu kod mekane 
materice ili uopće tiska na mekanu matericu ili ako rodilja 

stojeći naglo porodi, te čedo padne iz nje i za sobom po¬ 
vuče plodvu, a ova srasla s matericom izvrne je. 

Ako se materica izvrnula, trbuh je splasnuo, prazan je, a materice 
u njemu ne ćeš napipati, dok ćeš u rodnici ili pred sramom naći gore 
opisanu crvenu, mekanu oteklinu. 

Kad se materica izvrnula, lopit će krv uvelike, a žena može od toga 
i naprečac umrijeti ili će poslije teško oboljeti, jer se izvrnula materica 
okuži i upali, a krvarenje, ako i slabije, jednako dalje traje. 

Primalja će dakle dobro upamtiti, da joj je strogo zabranjeno 
vući za pupkovinu ili pritisnuti mekanu matericu, već, kad plodvu 
istiskuje, mora svagda prije matericu tako dugo masirati (gladiti, protirati), 
dok se ona ne stegne, i tek kad je posve tvrda, smije je pritisnuti. 

Izvrne li se u rodilje materica, primalja će smjesta poslati po liječ¬ 
nika, a dok on ne dođe, ako je izvrnuta materica pred sramom, uvit će 
je u čist ručnik, koji je prije dobro namočila u 2% hladnu lysolovinu. 
Krvari li žestoko, može je tim ručnikom čvrsto stisnuti. Ako je na izvr- 
nutoj materici još plodva neodlupljena, neka je primalja ne odlupljuje, 
jer bi se time krvotok samo još pojačao. Ako je izvrnuta materica još u 
rodnici, primalja će rodnicu veoma hladnom 1% lysolovinom ištrcati. 

4- Neuredni trudovi. 

§ 176. 

Neuredni su trudovi, koji ne odgovaraju odnosnoj dobi porođaja, 
te koji nijesu onakovi, kakovi bi imali biti. 

Neuredni trudovi su ili prežestoki ili preslabi ili grčeviti. 

a) Prežestoki trudovi. 

§ 177. 

Trudovi su prežestoki, ako su odmori prekratki, a materica se 
za trudova veoma čvrsto steže. Rodilja kod toga osjeća jake bolove, te 
je često veoma uzbunjena. Tu se bojati, da će rodilja, ako je zdjelica 
uredna i čedo pravilno položeno, prenaglo roditi, da će se naime 
čedo odmah poroditi, kako vodenjačni mjehur pukne i plodnja voda iscuri. 

Takav je porođaj pogibeljan po mater i po dijete, jer se može ušće 
materice raskinuti, ako ga glava žestoko i naglo rasteže. To isto može 
biti s rodnicom i s međicom. Ako su trudovi veoma česti i žestoki, dijete 
će se poroditi zamrlo, a gdjekada pače mrtvo. 

Budući da se materica u takovoj prigodi naglo isprazni, može se 
izvrnuti ili će krv lopiti iz nje u treću dobu. Porođaj može rodilju pre¬ 
variti, a kad stojećke porodi, dijete će pasti na tle, pa se može povrijediti, 
ili će se pupkovina pretrgnuti ili, ako je veoma čvrsta, može se i materica 
izvrnuti. 

§ 178. 

Kad primalja vidi, da su trudovi prežestoki, da će dakle rodilja 
brzo roditi, neka joj kaže, da pobočke leži u postelji i da se iz nje ni¬ 
pošto ne diže, da je mirna i da se nimalo ne napinje i ne tiska. Ona će 

međicu, kad se napinjati počne, valjano podupirati tako, da žena pobočke 
leži; uzato neka odmah šalje po liječnika. 

Neka pamti, da kod prežestokih trudova materica lako može sma- 
laksati u treće doba porođaja ili još i više sati iza njega, pa da će onda 
krv lopiti iz nje uvelike. Stoga neka dobro pazi na matericu, da li se 
steže, a ako je mlitava i mekana, neka je marljivo tare rukom (masira). 

Gdjekada su trudovi prežestoki, a porođaj ni malo ne 
napreduje. Tomu mora onda da je uzrok nekakova zaprjeka, a to je 
obično ili što je ušće odviše oporo ili što je čedo preveliko ili položaj 
nepravilan ili pak zdjelica^ preuska. Kod takova su poroda i mati i čedo 
u najvećoj pogibli. Čedo može od žestokog stezanja materice lako 
poginuti, jer u plodvu kod prečvrstog stezanja mišičja materice dolazi 
premalo krvi. Ako su trudovi dulje vremena prežestoki, a porođaj se ne 
dovrši, može materica da pukne, a onda će i mati i čedo poginuti. 

Primalja će već zbog prije spomenutih nepravilnosti, kao što su 
n. pr. oporo ušće materice, nepravilan položaj čeda, uska zdjelica i t. d. 
odmah poslati po liječnika, a ovdje neka je naročito opomenuta, da 
svagda, kad vidi, gdje se materica vanredno krepko steže, a po¬ 
rođaj ne napreduje, pomisli na to, da tomu mora uzrokom biti osobita 
zapreka (smetnja), pak neka zato što brže prizove liječnika, a ženi 
kaže, da ne tiska. 

b) Grčeviti trudovi. 

§ 179 . 

Trudovi su grčeviti, kad je materica uz velik bol gotovo nepre¬ 
stano stegnuta tako, da zapravo i nema odmora, jer materica nigda posve 
ne omekša. Gdjekada je materica sva neprestano tvrda, a može biti, da 
se materica samo u sredini grčevito steže, te je onda nalik na pješčanu 
uru ili na broj ,,8“. 

Grčeviti trudovi ništa ne koriste, jer uz njih porođaj ne ide naprijed. 

Rodilja se veoma uzrujava, jer neprestano od silna bola jauče. Ma¬ 
terici se ušće ne otvora ili se otvoreno opet steže, kako plodnja voda 
iscuri. Dijete će obično odumrijeti. Kod poprečnoga položaja materica se 
često oko čeda tako silno grčevito steže, da se dijete ne će moći okre¬ 
nuti, nego će se morati raskomadati. 

Takovi trudovi nastaju, kad se vodenjačni mjehur prije reda prokine, 
kad primalja rodilju često i surovo pretražuje, kad prstima draži ili ra¬ 
steže ušće materice ili kad rodilja prije porođaja ili za porođaja žestoko 
piće pije, kad je zdjelica preuska i kad je rodilja pila kakav lijek, koji 
pobuđuje grčenje materice. 

§ 180 . 

Primalja opazivši, da su trudovi grčeviti, neka odmah 
dozove liječnika. Međutim neka rodilji daje piti topla titričnoga čaja, 
pa neka joj kaže, da počiva, da legne pobočke i da ne tiska. Trbuh neka 
joj pokrije dobro ugrijanim maramama. Sve drugo neka prepusti liječniku. 

U treće doba porođaja može se posteljica u materici zaustaviti, ako 
se ona na nutarnjem ušću grčevito steže; i od toga može znatan krvotok 
nastati. 

c) Preslabi trudovi. 

§ 181. 

Preslabi su trudovi, uz koje se materica uredno, ali slabije steže; 
om kratko traju, materica jedva nešto otvrdne i odmah umekša, odmori 
su dugi, a rodilja ne osjeća nikakovih ili veoma slabih boli. 

Preslabim trudovima znatno će se porođaj zatezati. 

Oni nastaju, kad je materica veoma raširena, dakle kod preobilne 
plodnje vode, kod blizanaca, onda kod veoma mladih rodilja i kod starijih 
prvorotkinja, kod veoma iznemoglih, od bolesti ili od mnogih poroda 
oslabljelih žena; i veoma pun mokraćni mjehur kao i puna crijeva a i 
prepun želudac mogu da uzrokuju slabe trudove. 

Trudovi su preslabi odmah na početku porođaja ili pak u kasnije 
doba, kad su naime s početka uredni, pače prežestoki bili, ali su oslabili, 
sto je porođaj čim drugim oteščan i materica se izmorila. 

Trudovi mogu biti preslabi u prvo, u drugo i u treće doba porođaja. 


§ 182. 

do ? 3a porođaja preslabi trudovi rodilji ne će zadati nika¬ 
kovih boli, odmori traju dugo, ušće se materice sporo otvora, a vode- 
njačni se mjehur slabo napinje. 

U to doba preslabi trudovi nijesu ni od kakove štete ni po rodilju 
m po dijete, dok ne pukne vodenjačni mjehur. To doba uz pre- 
slabe trudove može trajati i po više dana, a odmor po cijele ure. 

U takovoj prilici primalja neka ništa drugo ne čini, nego da po koji 
klistir daje i da rodilju nečim okrijepi. Neka joj daje malo krepke go¬ 
rske juhe (čorbe) ili prokuhana mlijeka ili ruskoga čaja i t. d. Neka se 
strpi i čeka, jer će trudovi obično i sami pojačati, a rodilja srećno po¬ 
roditi. Nikada pak i nipošto neka takovo što ne upotrijebi, 
da trudovi budu jači, imenito ne smije rodilji davati pra- 
šaka, koji potiču matericu na stezanje. To svakoj primalji 
bez razlike zakon strogo zabranjuje. 

Pukne li vodenjačni mjehur prije, nego što se ušće 
materice otvorilo, a trudovi ostaju slabi i porod se zateže, 
mati i čedo će doći u pogibelj. Kužne klice mogu kroz otvoreno 
usce i otvoreno jajašce u matericu i plodnja će se voda, ako se porod 
veoma zategne, početi rastvarati, zaudarati, rodilja dobiti groznicu (38° 
ili pače i više), a čedo će umrijeti, početi gnjiliti, pak ako se ni onda 
porod skoro ne dovrši, život je žene u pogibelji, jer će joj se užgati 
materica i otrovati krv. Zato neka primalja, ako je vodenjačni mjehur 
pukao, a trudovi su veoma slabi i porod ne napreduje, pošalje po liječ¬ 
nika. Ona mora ženi svaki sat mjeriti tjelesnu toplinu i češće prisluški¬ 
vati, kako čedu srce kuca. Ako tjelesna toplina bude 38° C ili više, krajnje 
je vrieme da se porod pospješi. U slučaju da liječnik ne može skoro 
prispjeti, neka primalja pojačava trudove. U tu svrhu može u prvo 
doba poroda: 

ooo 11 ^ en * u r o d n i c u 5—6 litara čiste, prokuhane vode, 

i to 88 40°R tople; to može činiti svaki 1—2 sata; 

2. rodilju kupati u 28°R toploj vodi. 

Žena neka je u vodi do prsiju, na glavu joj možeš metnuti mrzli 
oblog, a uz to joj daj češće po koju žlicu tople juhe ili čaja sa konja¬ 
kom. U vodi neka ostane % sata, a primalja neka je uvijek spremna, da 
ženu, ako bi trudovi nenadano postali krepki, brzo smjesti u postelju. 

Kupati u porodu ne smije primalja onih žena, kojima je međica 
u prijašnjim porodima jako pukla, te prokolka otvorena, jer bi im 
voda od kupelji, koja nije prokuhana ni raskužena, ušla u rodnicu i ma¬ 
tericu, pak im spolovilo okužila. 

3. Trudovi mogu se i time pojačati, da žena promijeni svoj 
položaj t. j. da leži čas na strani onda na leđima, da malo ustane i 
sjedi ili se po sobi prohoda. _ .. „ 

Primalja će naravno sve to izmjenice činiti na pr. najprije ženu sta¬ 
viti izvan kreveta, onda joj uštrcati u rodnicu tople vode, a kad trudovi 
opet otpuste, okupati je i t. d. 

§ 183. 

Ako su u drugoj dobi poroda trudovi preslabi, glava će se veoma 
polagano u zdjelište spuštati, a ako trudovi tek pod konac druge dobi 
popuste, glava će se na izlazu zdjelice — gdjekada već, kad se vidi — 
ustaviti i po više sati se ukazivati, a da se porod ne svrši. Tu je čedo 
u velikoj pogibelji, da odumre, i primalja mora točno da pazi na zna¬ 
kove, po kojima može tu pogibelj upoznati, a ti su 1. polaganije i ne¬ 
pravilno kucanje čedinjeg srca i 2. to, da se pokraj glave pokaže zelen¬ 
kasta, sa čedinjom pogani pomiješana plodnja voda. Za rodilju je pogibelj 
od slabih trudova u drugo doba također veoma velika. Od pritiska čedinje 
glave na rodnicu i međicu lako će obje veoma oteći ili se zgnječiti, a 
što je glavno, ako drugo doba dugo traje, mogu kužne klice izvana kroz 
širom otvoreno ušće u matericu, te će se plodnja voda rastvoriti i žena 
okužiti. 

Zato primalji njezin naputak strogo i izričito propisuje, da ona mora 
svagda liječnika k rodilji pozvati, ako su 2 sata prošla, otkad se 
ušće raširilo, a porod se nije dovršio, makar čedu srce još 
uredno kuca i ženi još tjelesna toplina nije povišena. 

Propis taj učinjen je zato, jer se često događa, da čedu, kad porod 
u drugo doba zapinje, srce počne nepravilno kucati, pokaže se čedinja 
pogan i čedo brzo pogine tako, da će liječnik,^ako ga primalja tek kod 
tih znakova pozove, često prekasno stići, da bi čedo mogao živo izvaditi. 

Ako su trudovi u drugoj dobi preslabi, a liječnik ne može odmah 
prispjeti, primalja će morati sama nastojati, da trudove pojača, dok liječnik 
ne dođe. Ponajprije neka žena u krevetu češće promijeni svoj položaj, 
neka legne izmjenice naleđaške i pobočke i to osobito na onu stranu, na 
kojoj je mali tjemenac. Ako se glava još nije spustila posve nisko u 
zdjelici, može žena tako, da je primalja podupire, oko kreveta par koraka 
učiniti ili se u krevetu posjesti. Kupati se-u drugoj dobi rodilja 
ne smije, ali joj možeš uštrcati nekoliko litara 38°—40°R tople, proku¬ 
hane vode u rodnicu. 

Uz to neka primalja točno pazi na mokraćni mjehur, jer i on često, 
ako se odveć napuni, slabi trudove. Ako žena ne bi mogla sama pustiti 
mokraću, neka joj primalja utakne katetar (mekani!). 

Ako se glava već ukazuje u prokolci, a trudovi su preslabi, može 
primalja trudove pojačati i time, da materici dno krepko tare. 

§ 184. 

U treće doba porođaja bit će od preslabih trudova ponajviše silan 
krvotok. Što primalja onda činiti ima, kaže joj § 187. 

5. Krvotok iz materice za porođaja i prvih sati poslije njega. 

§ 185. 

Životu rodilje prijeti najveća pogibao od krvi, kad preobilno lopi iz 
materice. 

Krv može provrijeti iz materice: 

1. u prvo i drugo doba porođaja, dok se čedo rađa; 

2. u treće doba, dok posteljica izlazi i još neko vrijeme iza toga. 

1. Krvotok u prvo i drugo doba porođaja. 

§ 186. 

Krv će lopiti iz materice: 

a) ako plodva nije na pravom mjestu u materici (nasjela 
plodva); 

b) ako je plodva na pravom mjestu, ali se od česti ili 
sva odlupila. To biva, kad je pupkovina prekratka ili kad je dosta 
duga, ali se omotala oko čeda, kad su ovoji prečvrsti, a gdjekada i 
bez kojega od tih uzroka; 

c) ako se materica predrla. 

O svemu tomu kasnije. 

2. Krvotok u treće doba porođaja. 

§ 187. 

Od svih krvotoka u porodu ovaj je najčešći, a gdjekada tako žestok, 
da će samo brz i promišljen postupak primalje ženu spasti. 

U treće doba poroda lopit će krv iz spolovila: 

1. iz razdora spolovila. Ako se spolovilo u porodu gdjegod raz- 
drlo, to će odmah, čim se dijete porodi, krv poteći. Krvotok je 
tu jednomjeran t. j. krv neprestano curi jednakom silom. Razdori, iz kojih 
osobito žestoko krvari, jesu: 

a) razdori na sikilju. Ako se sluznica oko ušća vodopusta i 
sikilja iole znatnije i dublje (često tek 1—2 cm) prokine, može odatle po 
život žene pogibeljan krvotok nastupiti. 

b) ako na vanjskom spolovilu ili na međici pukne koja gukava 
žila. Krvotok iz razdora međice obično nije žestok i naskoro sam od 
sebe prestane, ali, ako je slučajno tamo koja gukava žila bila pa se pro- 
kinula, može krv veoma obilno lopiti. 

Primalja će kod svakog takovog krvotoka smjesta poslati po 
lij ečnika,^ javivši mu, da žena nakon poroda djeteta krvari, a dok on 
ne dođe, nastojat će, da krvotok ustavi ili bar smanji. 

Ako primalja vidi, da odmah iza poroda djeteta krv lopi, a materica 
se dobro steže, ona će najprije brzo pregledati vanjsko spolovilo dobro 
raširivši sklopke, ne bi li opazila mjesto, iz kojega krv teče. Nađe li ga 
ili na sikilju ili gdje drugdje na vanjskom spolovilu, ona će oveći komad 
čiste vate, koju je prije umočila u 2% lysolovinu i dobro ju ižmikala, 
čvrsto pritisnuti na to mjesto i dotle ga mirno držati, dok liječnik ne 
dođe. Obično će se na taj način krv doskora ustaviti. 

c) Može se dogoditi, da se predrla rodnica ili da se ušće ma¬ 
terice znatnije zadrlo, pa da odatle žestoko krvari. To će se osobito 
dogoditi kod naglog poroda, starijih prvorotkinja, uske rodnice i t. d. Tu 
će primalja vidjeti, da krv lopi iz rodnice, a materica je dobro stegnuta 
ili se na protiranje rukom dobro stegne, a krv ipak jednako dalje curi. 
Taki se razdori na sreću rijetko zbivaju, ali su veoma opasni. Primalja 
neka u takovu očajnom slučaju, dok liječnik ne stigne, učini ovo: Neka 
uzme 2—3 oveća (kao šaka) komada čiste vate, koju je prije u 2% po¬ 
lovinu umočila i čvrsto ižmikala, duboko ih turi u rodnicu, da dođu do 
ušća materice, onda neka jednom rukom čvrsto stisne obje velike i male 
sramovne sklopke tako, da posve zatvori prokolku, te ih potiskuje unutra 
u zdjelicu, a drugom rukom neka obuhvati dno materice, čvrsto je tarući, 
te je, kad se dobro stegne, potisne odozgor u zdjelište. Tako neka svoje 
obje ruke mirno drži i ne popusti ni malo, dok liječnik ne stigne. Na taj 
će način ona onu vatu, što je u rodnici, odozgo'matericom čvrsto pri¬ 
tisnuti na razdor u rodnici ili na ušću, dok će donja ruka skupljenim i 
utisnutim sklopkama zapriječiti, da vata ne ispadne napolje. Ako se i 
ne će na taj način svagda krv posve ustaviti, a ono će se bar krvotok 
smanjiti, dok liječnik ne stigne, i ženi život spasiti. Primalja to ne smije 
zamijeniti sa običnom tamponadom rodnice lopticama, jer to u tom slu¬ 
čaju ne bi krvotok nikako ustavilo, pak je primalji strogo zabranjeno 
kod krvotoka u treće doba poroda rodnicu lopticama kao kod po- 
metnuća ili nasjele plodve ispuniti, budući da bi se mnogo krvi u ma¬ 
terici i svodovima rodnice brzo nakupilo i nakupljena krv loptice doskora 
istisnula. 

2. Kod preslabih trudova u treće doba poroda, gdje se plodva 
neuredno odlupljuje. Trudovi su u treće doba poroda preslabi osobito 
onda, kad je materica bila veoma raširena, dakle kod preobilne plodnje 
vode, kod dvojaka, kod velikog čeda, onda kod prenaglog poroda, a i 
onda, ako se materica u prvo i drugo doba poroda odviše dugo stezala 
i smalaksala, dakle kod uske zdjelice, oporog spolovila u starih prvorot¬ 
kinja i t. d. Krv će tada dolaziti iz onoga mjesta materice, gdje se plodva 
već odlupila, pa jer se materica dosta krepko ne steže, ne mogu da se one 
žile čvrsto stisnu i tako krv ustavi. 

Često je tomu krvotoku krivo to, što se primalja ne drži svojih pro¬ 
pisa, kako treba da u treće doba poroda postupa, već iz nestrpljivosti 
prerano istiskuje plodvu, dok je ona još u materici ili pritiskuje na me¬ 
kanu matericu, tim pritiskom jedan dio plodve odlupi, dok se drugi još 
nije odlupio, a krv se onda ne nakuplja u sredini na plodvi, već kod 
svakoga truda lopi iz materice. Tako se plodva ni kod daljih trudova 
posve ne odlupi, već žena sve više i više krvi gubi, a kriva jP tomu samo 
nestrpljivost primalje, koja je prerano plodvu istiskivala. 

Da krv lopi iz materice sa mjesta, gdje se plodva ne¬ 
uredno otkida, poznat će primalja po tom, što takav krvotok 
obično ne nastupa odmah iza poroda djeteta, već tek nakon 
nekog vremena iza toga. Izuzetno mogla bi i tu krv lopiti odmah 
nakon poroda djeteta, a to, ako se plodva već u drugo doba poroda od 
česti odlupila na pr. kod prekratke pupkovine, pak bi ovaj krvotok bio 
samo nastavak krvotoka u drugoj dobi zbog prerano odlupljene plodve. 

Taj krvotok nije jednomjeran, kao kod razdora, t. j. 
krv ne curi neprestano jednakom žestinom, već od vremena 
do vremena se izlije mnogo krvi najedamput, a onda bude 
krvotok slabiji, pače posve stane, da se iza nekog vremena 
opet ponovi. Kod toga će primalja rukom na trbuh položenom osjetiti, 
da je materica mlitava i mekana, a često da joj se dno podiglo i iznad 
pupka, pače, ako se u materici mnogo krvi nakuplja, što bi se moglo 
dogoditi, ako koji komad odlupljene plodve ili ovoja ili zgrušane krvi 
ušće materice začepi, može dno materice sezati gotovo do žližice, a ma¬ 
terica je tako mekana, da je jedva ili nikako ne napipaš. 

Kod krvotoka od preslabih trudova i neurednoga odluplji- 
vanja plodve primalja će smjesta poslati po liječnika, a, dok on prispije, 
ona će nastojati, da se materica što krepče steže, jer će se 
jedino tako taj krvotok ustaviti. Na stezanje će se materica naj¬ 
bolje i najbrže pobuđivati t. zv. masažom ili masiranjem t. j. pro¬ 
tiranjem njezinog dna i trupa, samo mora da se to vješto i brzo čini. 

U tu svrhu će primalja dno materice tako obuhvatiti, da joj 4 prsta 
dođu na stražnju površinu materice, dlan na dno, a palac na prednju 
površinu. Ona će onda ne ustiskujući prste u stijenku materice, 
dakle ne kao da tijesto gnječi, već plosnatom rukom i prstima matericu 
što bržim kretnjama svoje ruke gladiti tako, da je uvijek što više njezine 
ruke u dodiru sa matericom. Nipošto ne valja, kako to gdjekoje primalje 
pogrješno rade, samo vršcima prstiju matericu masirati. Ako je materica 
veoma velika, dobro je obim rukama je masirati. Kod dobro provedenog 
masiranja materice ona se doskora počne stezati. Kod prvog stezanja ma¬ 
terice krv će još i jače iz spolovila poteći, ali primalja neka se toga ne 
uplaši, jer je to ona krv, koja se u materici nakupila i koja mora da 
izađe. Ako je na to krvarenje prestalo, primalja neka matericu ne ispusti 
iz ruke, nego ju neprestano dalje rukom nadzire, i čim malo popusti, 
opet krepko tare. U lagljim slučajevima to će dostajati t. j. krvotok će 
biti veoma slab ili će se posve ustaviti i primalja će moći da pričeka 
dolazak liječnika. 

Ne steže li se na masiranje materica dosta ili uvijek naglo otpušta, 
a krv na novo lopi, primalja će ženi na trbuh metnuti (ako je zimsko 
doba) vrećicu sa snijegom ili ledom, ako ga brzo dobiti može, ili mrzle 
obloge, a u rodnicu će joj uštrcati 2—3 litre 38°—40° R tople, čiste i 
prokuhane vode. Sasvim bi krivo bilo i po ženu pogubno, da pri¬ 
malja kuša krvotok ustaviti tamponadom rodnice t. j. da sada 
ispuni rodnicu lopticama, pak joj je to u treće doba strogo za¬ 
branjeno. 

Ako se materica doduše na časove krepko stegne, ali s časa na čas 
popusti i krv na novo lopi, a liječnika nema u blizini i nema nade, da 

ee doskora stići, neka primalja pokuša za jednog truda t. j. kad je ma¬ 
terica veoma tvrda, plodvu iz nje istisnuti. Zato je najbolje, da ma¬ 
tericu obuhvati obim rukama, kako je gore opisano, te je, kad se dobro 
stegnula, stisne, kao što se istiskuje sok iz limuna a onda neka matericu 
potisne u zdjelicu kao kod običnog istiskivanja plodve iz rodnice. Gdje- 
kada će joj tako uspjeti plodvu iz materice istisnuti, koja će onda na 
dalje masiranje ostati stegnuta i žena će biti spasena. Samo mora primalja 
znati, da bi se tu lako mogao koji komadić plodve otkinuti, i u materici 
zaostati, pak mora plodvu poslije veoma točno pregledati. 

Ako joj ni na taj način ne pođe za rukom, da krvotok ustavi i po¬ 
steljicu istisne, a nema nade, da bi liječnik mogao skoro prispjeti, žena 
je pak od silnog krvotoka već veoma slaba, primalja mora sama plodvu 

lupiti. Primalja neka dobro pamti, da 
je to teška i veoma pogibeljna ope¬ 
racija, koju će ona samo u skraj- 
njoj nuždi kod teškoga krvotoka 
sama poduzeti. Pogibelj je, da bi 
mogla ženu ozlijediti, a osim toga je 
velika opasnost, da bi se žena oku- 
žila, jer se kod toga mora rukom doći 
baš na najveću ranu, dakle na naj¬ 
osjetljivije mjesto u materici. 

Plodva se lupi ovako: 
Rodilja leži nauzmak najbolje na 
poprečnoj postelji, a primalja ulazi 
u matericu osobito pomno očišće¬ 
nom, opranom i raskuženom rukom, 
nakon što je prije rodnicu l°/ 0 lyso- 
ovinom obilno ištrcala. 

Drži nategnutu pupkovinu lije¬ 
vom rukom, kojom ujedno dobro ra¬ 
stavi sklopke, a desnom rukom, na 
kojoj si pružila i skupila 4 prsta, a 
palac utisnula u dlan, uđi uz pupkovinu, kad trudova nema, tako u ra¬ 
dnicu, da ti grana ruke gleda natrag, te lagano okrećući ruku pođi kroz 
radnicu do ušća materice; Tada položi drugu ruku na dno materice, pa 
ga pritisni, da ne uzmakne gore. A nutarnjom rukom uđi kroz ušće u 
materište do mjesta, gdje izvire pupkovina iz plodve. 

Prstima traži preko ruba plodve ono mjesto, gdje se počela lupiti 
od materice, te pruživši prste zalazi njima među plodvu i matericu, dok 
ne dođeš do onoga mjesta, gdje se još nije odlupila. Ruku drži svagda 
tako, da je dlanom prema plodvi. (SI. 54.) Sada lupi polagano i oprezno 
plodvu, gibajući s rubom mezimca i s jagodicama prstiju, kao da hoćeš 
s njima nešto piliti, doklegod tako plodvu ne odlupiš. Prstima drži se 
uvijek plodve, da matericu odviše ne dražiš. Nikad se ne smiju vršci pr¬ 
stiju ukopati u plodvu ili čak u stijenku materice, jer bi se ona ozlijedila; 
jednako se ne smije plodva derati ili trgati od stijenke materice, već la¬ 
gano odlupljivati. 



SI. 54. Kako se plodva lupi. 

Pošto si se pomno pipajući uvjerila, da je plodva sa svih strana 
zbilja odlupljena, poprimi je punom šakom, te je polagano izvadi sa plo- 
dnjim ovojima. Rukom, koja je na trbuhu, pritisni tada čvrsto matericu, 
da se što bolje steže. 

Gdjekada bi se moglo dogoditi, da je nutarnje ušće materice 
grčevito stegnuto, te ne ćeš moći kroza nj u matericu. U takvim 
prilikama ne ćeš ništa postići silom i surovošću. Najbolje ćeš uraditi, 
ako skupiš prste, palac uložiš u šaku, te utakneš ruku do grčevito stegnu¬ 
toga ušća, pa da tu mirno čekaš, a drugom rukom da obuhvatiš materici 
dno. Ponajviše će za neko vrijeme grč pomalo popustiti, onda brzo po¬ 
tisni koliko možeš ruku kroz ušće sve dalje i dalje polagano je vrteći, 
dok nijesi svom rukom u materici. Onda ćeš plodvu lupiti, kako je gore 
rečeno. 

Ako je primalja morala plodvu sama odlupljivati, ona mora na 
svaki način, pa bio liječnik ma kako daleko, pismeno njemu to odmah 
prijaviti i pozvati ga k ženi, jer primalja sama na odlupljenoj, prstima 
razrovanoj plodvi ne može poznati, nije li koji komadić od nje još u ma¬ 
terici zaostao, a to bi bilo za život žene pogubno. Osim toga treba da 
se materica poslije takove operacije dobro ispere; toga primalja sama ne 
može učiniti, a ne smije ni pokušati. 

3. Krvotok od preslabih trudova nakon što je plodva već 
izašla. 

Taj krvotok može daje nastavak onoga pod 2. opisanoga, ali može 
u tamo opisanim slučajevima (obilna plodnja voda, blizanci, nagli porod, 
uska zdjelica, stara prvorotkinja i t. d.), plodva uredno izaći, a onda tek 
posljednji trudovi posve popuste i nastupi žestok krvotok. To se isto 
može dogoditi, ako od plodve ili ovoja štogod u materici ostane. Primalja 
će dakle kod svih tih spomenutih slučajeva još i dulje nego obično (3 
sata iza poroda) rukom pomno matericu nadzirati, a čim popusti, dobro 
je masirati. Krvotok može i tu biti ili vanjski ili nutarnji, ako se krv u 
materici nakuplja ili oboje. U materici može se tada, ako ona posve 
omlitavi i rastegne se, kako je bila u nošenju, toliko krvi nakupiti, da 
bi život žene mogao biti u velikoj opasnosti. 

Primalja će, dok pozvani liječnik ne stigne, postupati jednako, kako 
je pod 2. označeno t. j. matericu dobro protirati, metati mrzle obloge na 
donji trbuh i uštrcavati u rodnicu 38—40° R tople prokuhane vode. Ako 
je materica još i kad se stegne, velika, znak je, da se u njoj nakupilo 
mnogo krvi, koja joj priječi, da se sasvim skupi i tako ostane, pa će pri¬ 
malja tu krv iz materice istisnuti jednako, kako bi plodvu iz nje istiskivala. 

4. U trećoj dobi može još nastati žestok krvotok od izvrnute mate¬ 
rice. To će primalja prepriječiti, ako se točno drži svojih propisa, 
da nigda ne vuče za pupkovinu i ne pritiskuje na mekanu 
matericu. Isto tako će zabraniti rodilji, da se u trećoj dobi napinje i 
tiska, osim, ako se plodva već spustila u rodnicu, a materica je tvrda. 
Sto primalja mora činiti, ako se materica izvrne, učila je već u § 175. 

Ako se krvotok ustavio, mora primalja nastojati, da ženu što bolje 
i što brže okrijepi. Ona će dakle podignuti donji kraj kreveta, držati ženu 
u toplome, dati joj na usta po koju žlicu toploga čaja sa rumom ili ko¬ 
njakom, tople, jake crne kave ili juhe, a uz to svaki sat po jedan mali 
slani klistir (od 200 gr.). 

II. Neuredan porođaj od zdjelice. 

§ 188. 

Zdjelica, koja nije tolika i tako sastavljena, tako prostrana kao uredna 
zdjelica, zove se neurednom, te može biti znatnom zaprekom porođaju. 

Zdjelica se mjeri, kolika je; ako dakle promjeri nijesu onoliki, kao 
u uredne zdjelice, nazivlje se neurednom. 

Budući da u porodu glava djeteta mora proći kroz zdjelište, moraju 
promjeri glave biti prema promjerima zdjelice. Ako nijesu, otešćat će se 
porođaj, pače može se sasvim zapriječiti. 

Promjeri zdjelice mogu biti ili duži ili kraći od promjera djetinje 
glave, te je onda zdjelica ili prepro strana (preširoka) ili preuska. 

1. Preprostrana zdjelica. 

§ 189. 

Ako je zdjelica preprostrana t. j. preširoka, obično će se 
dijete prenaglo poroditi. Kako se naime materici ušće otvori, vodenjačni 
će mjehur pući, a čedu će glava iza nekoliko trudova izaći. Spolovilo se 
ne može tako naglo raširiti, te će se međica lasno predrijeti. Materica će 
se naglo riješiti ploda, pa se ne će moći tako brzo stezati, da istisne 
naskoro posteljicu. 

Zato će uz takav porođaj pod kraj obično krv uvelike sukljati, pa 
razne bolesti u babinama nastati. 

Uz preprostranu zdjelicu događa se pogdjekad, da rodilja iznenada 
rodi, pa ako u taj čas baš stoji, može stojećke poroditi, dijete iz nje 
lako ispasti, povrijediti se, a pupkovina mu se prekinuti, ili se materica 
izvrnuti. 

§ 190. 

Budući da kod svakoga porođaja mnogo do toga stoji, kakova je 
zdjelica, to će primalja došavši k rodilji uvjeriti se, kakova je zdjelica. 

Pretražujući izvana naslutit će, daje zdjelica preprostrana, 
ako je ženska krupna i velika, ako su joj kukovi široki i ako je već prije 
veliku djecu naglo rodila. 

§ 191. 

Ako je zdjelica preprostrana, treba primalja nastojati, da se po¬ 
rođaj zategne i time da se pogibao zapriječi, koja rodilji od nagla poro¬ 
đaja prijeti. 

Zato neka rodilja odmah s početka porođaja legne u postelju, u 
kojoj će ostati, dok ne porodi. Zadak neka joj je malko viši od gornjega 
tijela, da primalja na međicu paziti može, a rodilja neka za trudova ni¬ 
pošto ne tiska. 

Primalja će najbolje uraditi, ako rodilju pusti, da pobočke leži, a 
kako čedu glava počne tiskati na međicu, neka je čvrsto drži, a toliko 
samo popušta, da glava malo po malo izlazi. 

Rodi li se dijete, treba često motriti matericu, da li se dobro steže 
i ne će li lopiti krv iz nje. Izađe li napokon i posteljica, mora primalja i 
dalje na matericu pomno paziti, da li se steže, te je, čim omekša, dobro 
protirati. 

U babinama neka žena leži u postelji nauzmak što duže; prije 14 
dana neka nipošto ne ustane. 

2. Preuska zdjelica. 

§ 192. 

Zdjelica je preuska, ako su joj svi ili samo neki promjeri kraći, nego 
što bi imali biti. Prema tomu razlikujemo ove vrste preuske zdjelice: 

1. U svim promjerima jednako suženu zdjelicu. Budući 
da su joj svi promjeri jednako kraći, to je ona po svom obliku posve 
nalik na pravilnu zdjelicu, samo je manja, uža od nje. Nalazimo je kod 
inače pravilno građenih, ali omanjih žena; u visokih žena dolazi ona oso¬ 
bito kod onih, koje su uskih kukova. 



SI. 55. Preplitka zdjelica. 


2. Preplitka zdjelica (SI. 55.) U te zdjelice su upravni promjeri 
skraćeni, dok su ostali uredni ili bar znatno manje skraćeni od upravnih. 
Ta je zdjelica od znatnije suženih najčešća. Ponajviše je ima 
u žena, koje su u ranom djetinjstvu bolovale od rahitisa ili engle¬ 
ske bolesti kostiju, pa se još i na odrasloj ženi jasno vide znakovi 
prepaćene te bolesti. Rahitis je bolest kostiju djeteta u prvim godinama, 
a uzrokom joj je ponajviše umjetno othranjivanje djeteta, zli i vlažni sta¬ 
novi i zla njega djetata. Kod te bolesti djetetu su kosti mekane, te se 
savijaju, zbog čega djeca kasno prohodaju. Noge i ruke su im svinute, 
kosti u blizini zglobova odebljale, glava velika, četverouglasta, trbuh ve¬ 
lik i nadut, lukovi rebara rašireni. Poradi mekoće kostiju i kosti zdjelice 
se svijaju, te krstačni oglavak i krstača budu utisnuti u zdjelicu, a time 
poglavito upravni promjeri zdjelice skraćeni. Žene, kojima je zdjelica tako 
promijenjena, obično su niske, veoma kratkih, svinutih bedara i potko¬ 
ljenica, a kosti su odebljale oko koljena i gležanja. Na glavi su im če¬ 
one kvrge izbočene, zubi pokazuju poprečne brazdice, prsište im je usko 
i naprijed izbočeno, a rebra uz grudnu kost često čvorasto odebljala. 
Krstača je uvinuta, mjesto da je izbočena. Kod nutarnje se pretrage krstačni 
oglavak lako dosegne, a krstača nije izdubena, već ravna, pače i izbočena. 
Kod rahitične preplitke zdjelice često su i ostali promjeri — ako i manje 
nego upravni — suženi, pak je porođaj onda s tim teži, pače i nemoguć. 

Kod preplitke zdjelice bez rahitisa samo su upravni promjeri zdjelice, 
i to poglavitio onaj na ulazu sužen, dok su ostali uredni, pače gdjekada 
još i veći. Žene sa preplitkom zdjelicom bez rahitisa na oko su dobro 
građene, često nešto niskog uzrasta, ali imade te zdjelice i u žena, koje 
su inače sasvim pravilno građene i visoke. 


SI. 56. Popreko sužena zdjelica. 


SI. 57. Nakriva zdjelica. 



SI. 58. Preuska zdjelica od mekušnih 
kostiju. 


3. Popreko sužena zdjeli¬ 
ca. (SI. 56.) U nje su svi poprečni 
promjeri suženi, dok su upravni ure¬ 
dni. Zdjelica je to vrlo rijetka, ali 
ponajviše tako uska, da se Čedo kroz 
takovu zdjelicu ne može poroditi. 

4. Nakriva ili koso sužena 
zdjelica. (SI. 57.) Ta je zdjelica u 
jednom kosom promjeru sužena, te 
se opaža u žena, koje su u djetinj¬ 
stvu bolovale od upale u zglobu kuka, 
zbog čega im je jedna noga kraća, 
pregnuta i u kuku ukočena tako, da 
žena sa takovom zdjelicom jako šepa. 

Gdjekada vidimo tu zdjelicu i 
u žena, kojima je hrptenjača u svom donjem dijelu postrance jako svinuta. 

U nakrive je zdjelice jedna polovica mnogo uža od druge. 

5. Preuska zdjelica zbog mekušnih kostiju. (SI. 58.) U 
gdjekojih žena, i to češće samo u nekim krajevima, kod nas na pr. u Lici, u 
Bosni, dok drugdje veoma rijetko i posve izuzetno, opažamo, da kosti, 
koje su prije uvijek bile čvrste i pravilno razvite, postaju sve mekše i 
mekše, te se počnu savijati. Ta se bolest mekušnih kostij u (oste- 
o mala čija) opaža gotovo isključivo u nošenju, i to ponajviše u žena, koji 
su već više puta rodile i djecu dugo dojile. Pravi se uzrok toj bolesti ne 
zna, ali svakako dolazi ona najviše kod žena, koje se slabo hrane i u 
vlažnim stanovima stanuju. Bolest obično počinje u nošenju sa jakim bo¬ 
lima u križima, preponama i kostima zdjelice, a onda hrptenače, prsiju i 
krajnih uda. Žene se tuže na reumatizam, te misle, da su se nahladile; 
hodanje je isprva bolno i mučno, a kad se bolest već jače razvila, posve 

nemoguće. Žena onda ne može od bola noge da rastavi, zgurena leži u 
krevetu, sve je boli, gdje se je dotakneš, a ponajviše kosti zdjelice, ako 
ih malo samo pritisneš. Kad treba da se takova sirota makne, čini to posve 
polagano i veoma oprezno stenjući od velikih bolova. Do toga se stepena 
bolest ponajviše ne razvije u jednom nošenju, već u nošenju počne, pa 
poslije poroda bolovi opet prolaze, kosti otvrdnu i učvrste se, dok kod 
slijedećeg nošenja bolest opet nastupi i bude obično žešća i brže se razvija, 
nego prije. 

Budući da kosti od te bolesti bivaju mekane, to se kosti zdjelice 
sve više utiskuju u zdjelište, naročito sa strane i otraga, a spoj kosti-stidnica 
izboči se naprijed v poput kljuna tako, da gdjekada ne možeš ni dva prsta 
u rodnicu uvesti. Žene uz to bivaju manje, te i same opažaju, da su im 
suknje postale predugačke. U porodu ako zdjelica nije jako sužena, može 
se ona i opet, kako su kosti mekane, zbog jakih trudova i pritiska glave 
ponešto raširiti. Ako se bolest već veoma razvila, porođaj će prirodnim 
putem biti nemoguć. 

6. Preuska zdjelica od premaklih kostiju, kod koje se 
peti bočni kralježak premakao preko krstače u zdjelište (si. 59.). 

7. Preuska zdjelica od koštanih prorasli (si. 60.), gdje su 
iz kostiju zdjelice izrasle otekline, te sužuju zdjelište. Takovih oteklina 
može biti u zdjelici i od materice ili jajnika, pa će one jednako, kao i 
koštane izrasline smetati ili posve onemogućiti porođaj. 

8. Na izlazu sužena zdjelica, 
kako je najčešće vidimo u žena, koje su 
grbave. U takove je žene hrptenjača 
veoma natrag svinula, te tvori grbu. Ako 
je gornji dio hrptenjače (prsni kralješci) 
svinut, a donji (bočni kralješci) uredan, 
bit će obično zdjelica pravilna, dok je 
u slučaju, kad se grba nisko t. j. blizu 
zdjelice nalazi, izlaz zdjelice veoma su¬ 
žen, i to osobito u poprečnom promjeru. 

Porođaj kod preuske zdjelice. 

§ 193. 

U žene, koja imade preusku zdje¬ 
licu, ne spusti se pod konac nošenja dno 
materice, već ostane visoko, ili pak vi¬ 
dimo u takove žene kuljav trbuh. To dolazi odatle, što se donji dio mate¬ 
rice sa glavom ne može spustiti u ulaz uske zdjelice, već mora ostati nad 
njim ili se materica jako napred nagne t. j. trbuh veoma izboči. tako da 
visi. Kad trudovi počnu, glava ostaje visoko i gibiva je. Nepravilni po¬ 
ložaji su kod uske zdjelice česti: položaj obrazom, čelom, zatkom, kosi i 
poprečni, a jednako je uska zdjelica u mnogim slučajevima uzrok, da po¬ 
red glave spadne pupkovina i ručica. Osobito često kod uske zdjelice 
pukne vodenjačni mjehur prerano, pače voda poteče prije, nego što iole 
jači trudovi nastupe. To je veoma nezgodno, jer glava od suženja zdjelice 
ne može, da se niže spusti, te da ušće materice širi, koje će se tako 



SI. 59. Preuska zdjelica od 
premaklih kostiju. 

mnogo polaganije otvorati. Kako se glava ne može priljubiti ulazu zdjelice 
i donjem dijelu materice, naravno ne dijeli ona prvu vodu od druge, 
koja je oko čeda, pak i ova sa prvom vodom isteče, a to je za dijete 
nezgodno, jer, kad sva voda iscuri, materica se oko čeda jače stegne, pupko¬ 
vina će se lako gdjegod pritisnuti, a što je glavno, materica se kod svakog 
truda više skupi, nego kad je još dosta vode u njoj, tim se pak plodva i 
žilice, koje vode krv k njoj, u stijenki materice jače stisnu. Čedo dakle 
dobiva manje krvi, pa će kod čvrstih trudova s tim prije zamrijeti, pače 
i umrijeti. 

Da li će se čedo bilo mrtvo ili živo uopće moći kod uske zdjelice 
poroditi, ovisi u prvom redu o tom, koliko je zdjelica sužena. Imade tako 
uskih zdjelica, da se čedo nikako, ni ako mu liječnik glavu navrta i stisne 
ili ga raskomada, ne može naravnim putem poroditi, već će biti potrebno da 
se čedo izvadi t. zv. carskim rezom t. j, da se ženi razreže trbuh i 
materica te čedo odozdo izvadi. Na svu sreću su tako sužene zdjelice 
dosta rijetke. 

Ako je zdjelica manje sužena, moći će se još čedo prirodnim putem 
poroditi, ali samo, ako nije preveliko, ako je zgodno položeno iako 
su trudovi dobri. Ako samo jedan od tih uvjeta ne postoji, 
porođaj će se posve zaustaviti a čedo i mati lako životom stra¬ 
dati. Glava će se na ulazu zdjelice ili već u djelište potisnuta tek ondje zaustaviti 
i svom silom pritiskati na svoju okolicu. Ako taj pritisak dugo traje, stisnuti 
će se dijelovi užgati, silno oteći, a u babinama se na tim mjestima načiniti 


čirovi, te će se pojedini 
komadi spolovila izgnojiti i 
otpasti. Osobito se često 
prednja usna materice i 
prednja stijenka rodnice 
čvrsto prignječi o spoj kosti- 
stidnica, veoma oteče, a 
ako je dugo bila stisnuta, 
to se u babinama taj zgnje¬ 
čeni komad izgnoji i ot¬ 
padne, pak se tako načini 
otvor između rodnice i mo¬ 
kraćnog mjehura, koji je sa 
prednjom stijenkom rodni¬ 
ce srasao. Ženi će onda 
mokraća neprestano curiti 
kroz rodnicu. Taj otvor iz¬ 
među mjehura i rodnice zo¬ 
vemo mjehurorodnič- 
nim propustom. Ako je 



SI. 60. Preuska zdjelica od koštanih prorasli 


glava dulje vremena tako čvrsto u zdjelici stisnuta, u žene će se još za vrijeme 
porođaja tjelesna toplina povisiti (zato mora primalja svagda, kad se poro¬ 
đaj zateže, bar svaki sat mjeriti rodilji toplinu tijela), a često i vanjsko spo¬ 
lovilo zbog smetnje optjecanja krvi u zdjelici oteći, mokraća pak, koju 
će primalja mekanim katetrom pustiti, bit će krvava. 

Ako se u takovu stanju porođaj ubrzo operacijom ne dovrši, a tru¬ 
dovi i dalje traju, materici će se donji dio sve više rastezati, dok napokon 

ne pukne, a tim je smrt djeteta i matere sigurna. Ako pak prije nego 
materica pukne, trudovi bivaju sve slabiji i popuste, čedo će umrijeti, po¬ 
četi gnjiliti, a žena bez pomoći također poginuti od otrovanja krvi ili, ako 
joj se tada i pomogne, može u babinama od okuženog spolovila umrijeti. 

Za čedo je preuska zdjelica jednako pogibeljna kao i 
za mater. Gdjekadaćeu porođaju biti nuždno, da se život čeda žrtvuje samo, 
da se mati spase, pak će liječnik morati čedu glavu smanjiti i onda ga 
mrtva izvući. Ako pupkovina spadne, dijete će većinom poginuti. Žestoki 
trudovi, koji su potrebni, da čedu glavu kroz suženu zdjelicu potisnu, po¬ 
gibeljni su po dijete, pogotovo, ako je već prije sva voda iscurila. Koliki 
pritisak mora da čedinja glava u zdjelištupodnese, može primalja prosuditi, 
kada vidi, kako se brzo na glavi djeteta tvori veliki i čvrsti oglavnik, a, 
kad se dijete porodi, vide mu se na glavi jasno tragovi pritiska zdjelišnih 
kostiju, poglavito pak od krstačnog oglavka i spoja kosti-stidnica (osobito 
na čelu i tjemenicama i t. d.), gdje je koža crveno modra, oguljena, pače 
gdjekada se nađu i kosti glave utisnute ili pače slomljene. 


SI. 61. Kako se zdjelica mjeri iznutra. 

Kako će primalja prepoznati preusku zdjelicu i što mora da čini kod preuske 

zdjelice. 

§ 194. 

Budući da je preuska djelića tako pogibeljna i po mater i po dijete, 
veoma je važno, da primalja što prije upozna, da u žene zdjelica nije 
uredna. U tom slučaju imade svakako liječnik da preuzme porođaj t. j. da 
od početka poroda bude k ženi prizvan. Nipošto nebi primalja 
smjela da sama čeka, pa da liječnika zove tek onda, kad je 

već život žene ili djeteta u pogibelji, jer će onda ponaj¬ 
više biti bar za dijele, a često i za mater prekasno. 

Primalja će često slutiti, da je u žene zdjelica sužena, već, kad je 
ispita; ako na pr. čuje, da je kasno prohodala, bolovala od rahitisa, ili 
ako joj žena kaže, da je već jedan ili više teških dugotrajnih porođaja 
prebavila. Vanjskom pretragom gdjekada. će primalja opaziti na ženi ne¬ 
pravilnosti, zbog kojih će odmah pomisliti, da joj je zdjeliea preuska; n. 
pr. znakove rahitisa, onda, ako vidi, da žena šepa, Ili da je grbava, ili 
vanredno niska, i t. d. — Opazi li ona te znakove u trudnice, ona će je 
uputiti, da još prije porođaja pođe do liječnika i s njim se posavjetuje. 

U porodu primalja će slutiti, da je zdjelica preuska, ako u prvorot- 
kinje nadje kuljav trbuh, ako glava i kod dobrih trudova ostaje visoko 
ili je pače gibiva, onda ako nađe pokraj glave spalu pupkovinu ili ru¬ 
čicu. Ako je zdjelica samo na izlazu sužena, glava će se doskora duboko 
spustiti, a onda tek porod zaustaviti. 

Da je zdjelica sužena, doznat će primalja sigurno, ako je kcd nu¬ 
tarnje pretrage izmjeri. Međutim to nije lako, s tim više, što su u gdje- 
koje primalje kratki prsti, a rodilja je često osjetljiva, pak se brani i oti¬ 
ma, kad joj prste u rodnicu dublje utisneš, što je svakako potrebno, ako 
hoćeš zdjelicu točno izmjeriti. 

U pravilne je zdjelice upravni promjer ulaza t. j. udaljenost od kr- 
stačnog oglavka do gornjeg ruba spoja kosti stidnica dug 11 cm. Me¬ 
đutim se taj promjer na živoj ženi ne da izmjeriti, već jedino udaljenost 
krstačnog ogalavka od donjega ruba spoja kosti stidnica, koja je od 
upravnog promjera na ulazu od prilike iy 2 —2 cm. dulja, te kod uredne 
zdjelice iznosi 12y 2 —13 cm. Primalja bi dakle morala, ako kod uredne 
zdjelice hoće krstačni oglavak doseći, svoje prste utisnuti na,12 l / 2 —13 cm, 
a toliko su rijetko u koje primalje prsti dugački. 

Stoga neka primalja pamti, da je zdjelica sigurno sužena, ako 
ona lako dosegne svojini prstima krstačni oglavak. 

Sluti li ona po vanjskim znakovima, da je zdjelica preuska, a ne do¬ 
segne ipak krstačnog oglavka, svakako mora liječnika prizvati, jer je mo¬ 
guće, da je međica visoka i rodnica uska, a njezini prsti kratki, pak ih 
ona nije mogla više nego 9—10 cm utaknuti, a da nije krstačnog oglav¬ 
ka dosegla. Kod toga može još uvijek ta udaljenost iznositi n. pr. 10 l / 2 
cm, upravni promjer dakle biti 8'/ 2 , pak zdjelica prema tome za 2% cm. 
preuska i porod živog čeda često nemoguć. 

Iznutra se zdjelica mjeri ovako (Si. 61.): 

Potisni kažiprst i srednjak u stražnji svod u dubinu 
krstače, što dublje možeš, spusti dobro lakat, te onda vrške 
prstiju u rodnici podigni gore prema krstačnom oglavku, 
dok ga dosegneš. Da si ga dosegla poznaš po tom, što on najjače 
strši u zdjelicu. Na tom mjestu neka ti vršak srednjaka miruje, dok kaži¬ 
prst ruke potisneš pod spoj kosti stidnica. Noktom kažiprsta 
druge ruke označi ua uvedenom kažiprstu baš ono mjesto, gdje se on 
dotiče oštrog, donjeg ruba spoja kosti stidnica. Onda izvuci oba prsta i 
mjeri centimetrom, koliko je od vrška srednjaka do mjesta, koje si nok¬ 
tom druge ruke označila. Ako od toga oduzmeš od prilike 2 cm, znat ćeš, 
kolik je upravni promjer ulaza zdjelice. 


Sluti li primalja ili je pače sigurno ustanovila, da je u rodilje zdjei 
lica preuska, mora ona smjesta pozvati liječnika k porodu. Dok on ne dođe, 
ona će, ako j^t mjehur još čitav, nastojati, da ga sačuva. U tu će svrhu 
ženu odmah i kod najslabijih trudova smjestiti u postelju, da leži pobočke 
i da ne tiska. Ako joj trbuh visi, neka ga primalja podveže. 

Primalja neka se poskrbi, da sve priredi, što bi liječnik mogao tre¬ 
bati, u prvom redu dosta kipuće vode i nekoliko čistih zdjela. 0 poprečnoj 
postelji ili o stolu, koji bi liječniku mogao biti potreban kod operacije, 
učit će primalja još napose. 

Kod uske zdjelice morat će primalja često pomagati liječniku kod 
veoma teških operacija. Neka osobito pazi, da sve radi čistim i raskuženim 
rukama. Za to je dobro, da ona među rodbinom rodilje odabere dvije 
razborite, a odvažne žene, koje će kod toga morati biti nazočne, da ženi 
drže noge ili da vodu nose, zdjele prenose i t. d., što sve primalja ne 
može da čini, kad je jednom već ruke oprala i raskužila, pa mora liječniku 
kod operacije pomagati, sklopke držati, oruđe dodavati i t. d. 

Ako žena treba da se uspava, morat će često primalja, kad liječnik 
ženu uspava, od njega preuzeti bočicu sa kloroformom i na ženu paziti 
pak po potrebi i prema liječnikovoj odredbi i dalje ženi po koju kap na 
košaricu nakapati. O tom će primalja učiti još poslije. 

Ako je liječnik morao djetetu glavu navrtati, primalja neka čedo prije, 
nego ga rodbini rodilje pokaže, dobro opere i čisto obriše, a na glavu mu 
metne kakovu kapicu ili je umota u rupčić. 


B. Zapreka porođaja od ploda. 

1. Neuredan porođaj zbog čeda samoga. 

§ 195. 

Neuredan porođaj, kojemu je plod kriv, može biti: 1. što je plod 
neuredno namješten, 2. što je neuredno položen, 3. što se neuredno drži 
4. što je prevelik. 


1. Neuredan namještaj. 

§ 196. 

Čedo može biti neuredno namješteno, kad mu se glava neuredno 
kreće ili kad glava leži u zdjelici duboko i poprijeko. 

a) Neuredno kretanje čedinje glave. 

Glava čedinja rađajući se zatiljkom može kroz zdjelicu neuredno 
prolaziti tako, da se ne kreće zatiljkom naprijed prema spoju kosti-stidnica 
nego natrag prema krstači t. j. mali tjemenac ide natrag u krstaču' 
a naprijed dolazi veliki tjemenac. Glava izlazi tako, da se čelo upire o 
spoj kosti-stidnica, prvi se porodi veliki tjemenac, a preko međice izlazi 
m v.*j em $nac, zatiljak i zatiljačna kvrga. (Slika 62.) Nato će se čedu vrat 
pružiti, a čelo i obraz pod spojem kosti-stidnica izaći. Izišavši glava okrene 

se opet onako, kao što je bila prije porođaja; lice će se dakle pri prvom 
namještaju okrenuti k desnom, a pri drugom namještaju k lijevom bedru. 
Ostalo tijelo rađa se kao obično. 


Slika 62. Neobično kretanje čedinje glave. 

Na izlazu zdjelice zatiljak i mali tjemenac otraga, veliki tjemenac sprijeda pod spojem 

kosti-stidnica. 

Kad glava tako se krećući izlazi, mučnije će kroz izlaz zdjelice i kroz 
sramovnu prokolku proći, jer se glava većim promjerom i opsegom rađa, 
nego onda, kad se zatiljak naprijed okrenuo; drugo doba porođaja znatno 
će se zategnuti, a češće će se dijete zamrlo ili pače mrtvo poro¬ 
diti. Nešto lijevo ili desno od velikog tjemenca napravit će mu se velik 
oglavnik. Međica treba da se jače rastegne, pa će za to ili dugo i mučno 
se rastezati ili opet znatno se razderati. 

Premda se takav porođaj dosta puta sretno po mater i po čedo 
svršava, to ce ipak češće biti neprilike, i potrebna biti liječnička pomoć. 
Zato neka primalja videći, da se mali tjemenac ne okreće 
naprijed, pošalje po liječnika, a dok on ne dođe, neka ro- 
dilju položi pobočke i to na onu stranu, u kojoj je mali tje- 
menac. Cesto se na to mali tjemenac ipak naprijed okrene 
i porođaj brže svršava. 


b) Kad glava leži u zdjelici duboko i poprijeko. 



§ 197. 

Gdjekada se događa, da se glava spuštajući se u zdjelište ne kreće 
nikamo, ni naprijed prema spoju kosti-stidnica, ni natrag prema krstači, 

nego leži na izlazu zdjelice tako, kao 
što je bila na ulazu; naći ćeš je dubo¬ 
ko u zdjelištu i poprijeko. Čelo gleda u 
jednu, zatiljak u drugu stranu, a tjeme- 
nični svez je u poprečnom promjeru 
zdjelišta. (SI. 63.) 

Glava će se poprijeko na izlaz zdje¬ 
lice spustiti, ako je zdjelica neuredna, 
osobito ako je plitka ili glava djeteta 
neobično malena ili opet zdjelica veo¬ 
ma prostrana, tako da se glava ne mora 
u zdjelištu okretati. 

Glava, stojeći tako popri¬ 
jeko na izlazu zdjelice ne može 
se poroditi, pa će se, ako se ne 
okrene, porođaj zaustaviti. 

Primalja poznavši, da čedu leži 
glava duboko i poprijeko, neka pošalje 
SI. 63. Položaj zatiljkom. Glava na po liječnika, a dok on ne dođe, neka 
izlazu zdjelice poprijeko. ženu položi pobočke i to na onu stranu, 

u kojoj je mali tjemenac. 


2. Neuredan položaj čeda. 

§ 198. 

Kao što je već rečeno, uredan ili pravilan je položaj jedino položaj 
zatiljkom, gdje je mali tjemenac na ušću. Svi su drugi položaji neuredni, 
naime položaji obrazom i čelom, onda svi položaji zdjelicom, po¬ 
prečni i nakrivi položaji. 

1. Položaj obrazom. 

Položaj obrazom je onaj uzdužni položaj, gdje će se glava s obrazom 
naprijed poroditi. Ti su položaji rijetki; može se reći, da na 200 porođaja 
dolazi jedan položaj obrazom. 

* 

Položaj na obraz biva, kad se čedu glava nad ušćem materice pregne, 
pa se o zatiljak upre, a obradak od prsiju odmakne. Ako se čedo u ma¬ 
terici tako drži, to će se obrazom rađati, a za porođaja će mu^hrptenica 



SI. 61. Položaj obrazom. Drugi namještaj. 


u vratnom dijelu biti znatno izbočena, šija pak ugnuta; tim će se prsa 
izbočiti i k stijenci materice bliže se primaknuti; zato ne ćeš čuti ku- 

canja srca ondje, gdje su čedu leđa, nego ondje, gdje su 
mu prsa i sitne česti. 

Uzrok, da se čedo položi obrazom, često je uska zdjelica, a to je 
onda s tim opasnije po mater i po čedo. 

§ 199. 

Kod položaja obrazom namješteno je čedo u materici dvojako: 

U prvom namještaju leđa su na lijevoj strani matere, čelo je ta¬ 
kođer na lijevoj, a obradak na desnoj. 

U drugom namještaju leđa su na desnoj strani, čelo je desno, a 
obradak lijevo. (SI. 64.) 



Da je čedo položeno obrazom, saznat će primalja pretragom 
izvana i iznutra. 

Pretragom izvana naći će, da glava nije upravo nad spojem kosti- 
stidnica, nego da je zatiljak potisnut gore i da se osjeća sa strane nad 
kosti-stidnicom. Nad zatiljkom osjetit će utisnutu šiju. Kucanje srca čuje 

se ondje, gdje su prsa najviše izbočena, dakle na onoj strani, gdje su 
sitne česti. 

Pretražujući iznutra naći će, da je obraz u početku porođaja visok 
i poprijeko. Sa strane opipat će kosti-čeonice, čeoni svez, onda obočnice, 
dalje nos, usta i šiljasti obradak. Kad prst dolazi do ustiju, katkada se 
usne stisnu, kao kad dijete hoće sisati. 

Položaj obrazom mogao bi se zamijeniti sa položajem na zadak. 
Pretraga izvana, šiljasti obradak i prinosje kazat će ti pouzdano, da je 
položaj obrazom, a ne zatkom. 

Primalja neka pazi, da kod pretrage iznutra ne povrijedi oči. 


SI. 66. Obraz se porodio. 

O spoj kosti-stidnica se upire donja čeljust. Preko međice izlazi veliki tjemenac 

onda mali tjemenac i zatiljak. 

§ 201 . 

Čedo položeno obrazom rađa se ovako: 

Obraz, koji je u početku porođaja poprijeko, okrenut će se silazeći 
u zdjelište obratkom naprijed tako, da se obradak domakne pod obluk 

kosti-stidnica, usta i nos pomole se najprije u sramovnoj prokolci, a čelo 
će međicu potisnuti (si. 65.). Kad čedo iz prokolke glavom prodire, donja 
će mu se čeljust upirati o donji rub kosti-stidnica, a preko sklopčane ve- 
znice izaći će čelo, veliki i mali tjemenac, te napokon zatiljak. (SI. 66.) 
Onda slijedi trup, a glava će se okrenuti izvan prokolke onako, kao kad 
bi se čedo zatiljkom položeno rađalo. 

Porođena glava je odozgo dolje sploštena, upravni joj promjer mnogo 
duži. Obraz je otečen, modro crven. (SI. 67.) 


§ 202 . 

Katkada se do¬ 
gađa, da se obra¬ 
dak ne kreće na¬ 
prijed, nego će se 
obraz poprečke 
spustiti u zdjelište 
sve do izlaza. Glava 
se tako poroditi ne 
može, dok se obradak 
naprijed ne okrene. 

Primalja će zato ženu 
položiti pobočke i to 
na onu stranu, u kojoj 
je obradak. 

Veoma se rijetko 
događa, da se kod 
položaja obrazom ob¬ 
radak okrene sa¬ 
svim prema kr¬ 
stači a čelo napri¬ 
jed pod spoj kosti- 
stidnica. Tu je i mati 
i čedo u najvećoj po¬ 
gibelji, jer se glava 
tako poroditi ne može. 

Zato će primalja, kad 
opazi, da se obradak 
ne okreće naprijed, 
rodilju položiti po¬ 
bočke i to na stranu 
obratka. 

§ 203. 

Porođaj obrazom može biti pogibeljan po mater i po 
dijete, jer se glava kod položaja obrazom rađa većim promjerom i opse¬ 
gom, pa joj treba više prostora i žešćih trudova, nego kod položaja za¬ 
tiljkom. Budući da obraz nije jednako okrugao, to će se i vodenjačni 
mjehur nejednako rastezati, pa će prerano pući: nos i oči će veoma otje- 
cati, što će djetetu kasnije znatno smetati, kad ushtije sisati. 



SI. 67. Oglavnik kod položaja obrazom. 

Budući da se djetetu, koje se obrazom rađa, vrat jako ispruži, a na 
vratu žile veoma nategnu, te o kosti zdjelice pritisnu, krv će mu se u 
mozgu ustavljati, pa će se češće zamrlo ili pače i mrtvo poroditi. 

Po rodilju će biti štetan, što joj se spolovilo često zgnječi, a me¬ 
đica se lako može znatno predrijeti. 

Porođaj obrazom obično traje dugo i zadaje rodilji silne muke, no 
ponajviše se kod dobrih trudova, uredne zdjelice i neprevelikog čeda ipak 
dovrši povoljno. 

Vrlo je nezgodno i pogibeljno, ako je čedo odviše ve¬ 
liko ili ako je zdjelica makar i malo samo preuska, ako je 
spolovilo žilavo i čvrsto ili ako su trudovi slabi. 


§ 204. 

Kad se primalja uvjeri, 
da čedo leži obrazom na ušću, neka 
ne kaže rodilji, ali mužu ili rod¬ 
bini neka to povjeri, i zatraži da se 
odmah pozove liječnik. 

Ona će dotle gledati da zapriječi, 
da vodenjačni mjehur ne pukne, dok 
se nije ušće materice sasvim otvorilo. 
Kad pretraži iznutra, neka čuva mje¬ 
hur, što bolje može, a rodilju neka 
smjesti odmah u postelju; neka joj 
strogo zabrani tiskati i napinjati se, 
nego treba mirno da leži. 

Pretražujući iznutra, ako je mje¬ 
hur pukao, neka dobro pazi, da čedu 
oči ne povrijedi i neka pozorno pri¬ 
sluškuje, kako mu srce kuca. 

U drugo doba može se rodilji 
dopustiti, da trudovima pripomaže, a 
primalja će svom pažnjom držati me¬ 
đicu, da se ne predre. 

Ako se dijete porodi, neka ga 
ne pokaže materi, da se ne bi upla¬ 
šila gledajući otekli obraz, koji će 
dijete znatno nagrditi, već neka joj 
kaže, da počeka nekoliko časaka. Ako mati ne bi nikako htjela čekati, 
neka joj kaže, zašto dijete ima takav obraz, pa neka je tješi, da će otok 
za jedan dva dana splasnuti. 

Ako je rođenčetu obraz znatno otekao, pa je modro crven, neka se 
obloži više puta složenim hladnim krpicama, koje su za nos i usta izre¬ 
zane, da može disati. Ako se čedu na otečenom tamno modrom obrazu 
stane koža guliti, neka primalja to mjesto namaže borovim vaselinom. 



SI. 68. Položaj čelom. 


§ 205. 

2. Položaj čelom. 

Položaj čelom je onaj uzdužni položaj, gdje je glava s čelom upravo 
u sredini ulaza zdjelice; takav je položaj između položaja zatiljkom i 

obrazom. Obradak nije toliko odmaknut od prsiju kao pri položaju obra¬ 
zom, a zatiljak je više primaknut leđima nego pri položaju zatiljkom. (SI. 68.) 

Pretražujući izvana naći ćeš sve ono, kao i kod položaja obrazom. 

Pretražujući iznutra naći ćeš usred ulaza zdjelice čelo, na jednoj 
strani prinosje, a na drugoj veliki tjemenac. 

Položaj čelom veoma je rijedak, jer se često pretvara, ako su tru¬ 
dovi krepki, ili u položaj zatiljkom time, da se obradak za porođaja pri- 
makne k prsima, ili češće u položaj obrazom, kad se vrat još više ispruži, 
a obradak se jače odmakne od prsiju. 

Kod položaja čelom izlazi glava tako, da se najprije ukaže čelo i nos, 
a onda se gornja čeljust upre o spoj kosti-stidnica, dok preko međice 
izlazi veliki i mali tjemenac, te zatiljak. Na to se pod spojem kosti-stidnica 
porode usta i donja čeljust Glava rođena u položaju čelom stisnuta je od 
obratka do maloga tjemenca, a oglavnik je baš na čelu. Kod položaja 
čelom glava prolazi kroz zdjelicu i prokolku svojim najvećim promjerom i 
opsegom. Zato je on od svih položaja glavom na j n ezgo d nij i. 

Ako čedo nije baš maleno, a spolovilo nije dosta prostrano, onda je 
položaj čelom tako nezgodan, da će ponajviše trebati vještačke pomoći. 

Primalja treba da kod položaja čelom odmah pozove liječnika, u 
ostalom neka sve ono čini, kao kod položaja obrazom. 

3. Položaji zdjelicom. 

§ 206. 

Položaj zdjelicom zove se onaj uzdužni položaj čeda, kad mu donji 
dio tijela nad ušćem materice leži, te će se čedo s trupom prije roditi 
nego s glavom. 

Položaji zdjelicom dijele se: u položaj zatkom, ako je zadak na 
ušću bile nožice pokraj njega ili ne; u položaj koljenima, ako su 
koljena na ušću, i u položaj nogama, ako su nožice na ušću. Najčešći 
je položaj zatkom. 

Čedo se drži onako, kao kad bi bilo zatiljkom položeno. Ruke su 
mu naime na prsima, noge na trbuhu skrštene, obradak priklonjen k prsima, 
no glava je gore u dnu materice, a zdjelica dolje na ušću. 

a) Položaj zatkom. 

§ 207. 

Položaj zatkom je onaj položaj zdjelicom, gdje će se čedo najprije 
zatkom rađati. 

Razlikujemo: 1. prosti položaj zatkom, ako je samo zadak na 
ušću bez nožica, koje su na trbuhu i prsima pružene; 2. potpuni po¬ 
ložaj zatkom, ako su pokraj zatka obje nožice, i 3. nepotpuni po- 
ložaj zatkom, ako je samo jedna nožica potkraj zatka, a druga se 
ispružila po trbuhu i po prsima. Najprirodniji je potpuni položaj zatkom. 

Kod položaja zatkom ima dva namještaja, naime prvi, ako su 
čedu leđa okrenuta prema lijevoj strani matere, i drugi, ako su leđa na 
desnoj strani. 

§ 208. 

U prvom namještaju leđa su čedu uz lijevu stijenku materice, 
gdje ćeš kucanje srca najbolje čuti i to lijevo kraj pupka ili nešto iznad 
njega; u desnoj polovini materice smještene su ručice, gdje ćeš napipati, 
da se čedo miče. Nad spojem kosti-stidnica leži lijevi kuk, pa je malko 
niži od desnoga, koji gleda prema krstači. Glava je u dnu materice, te je 
tamo možeš napipati kao glatku tvrdu kuglu, koja će malko odskočiti, kad 
je tipneš (SI. 69.). 



SI. 69. Potpuni položaj zatkom. Prvi namještaj. • 


U drugom namještaju napipat ćeš leđa u desnoj polovini ma¬ 
terice, gdje ćeš čuti srce kucati. Desni je kuk niži i sprijeda, a lijevi 
gleda u krstaču. 

§ 


209 . 


Da je čedo zatk^ju položeno, znat ćeš, ako pretražuješ ro- 
dilju izvana, pa nađeš na dnu materice nešto okruglo i tvrdo, što od- 
skakuje, ako prstima tipneš; to je glava. Na ulazu zdjelice napipat ćeš 
također jednu veliku čest, ali ne tako tvrdu, okruglu i glatku, kao kod 
položaja glavom, to je zadak. Na jednoj strani su leđa, a na drugoj niže 
dolje sitne česti. Sa strane izvan pupka i povrh njega čut ćeš, da srce 



Sl.^,70. Zadak se rađa Prvi namještaj. 

Prednji kuk se porodio te se upire o spoj kosti-stidnica, stražnji izlazi preko međice.. 

kuca. Ako je položaj zatkom potpun, kazat će trudnica, da osjeća micanje 
čeda dolje. 

Pretražujući iznutra naći ćeš, ako je ušće materice još zatvo¬ 
reno kroz svod nešto nejednako okruglo, dijelom tvrdo, a dijelom mekano, 
naime zadak. Tipneš li ga kroz svod, ne odskoči. Uza zadak napipat ćeš 
pogdjekad kroz svod i sitne česti, koje se daju pomicati, a kadšto ćeš ih 
kroz svod same samcate naći. Ušće materice sporo se otvara, a vode- 
njačni mjehur je i onda prilično mlitav, kad trudovi drže. 
Kad nožice niže silaze, opazit ćeš kadšto kroz mjehur, da tupkaju. 

Kako vođenjačni mjehur pukne, naići ćeš ispod spoja kosti-stidnica 
na nešto napeto, okruglo, naime zadak, što nije tvrdo, a ne ćeš na njemu 
naći ni sveza ni tjemenaca,ni prinosja,nego sjedne strane široku kost krstaču, 
koja se dolje produžuje u šiljastu trticu, pred kojom je rupica, naime šupak 
(prsrt će se obično zamazati čedinjom pogani), a s druge strane, trtici na 
supot, spolovilo i nožice. 



SI. 71. Glava se rađa kod položaja zatkom. 

Šija se upire o spoj kosti-stidnicž, preko međice izlazi čelo. 


Nogu ćeš od ruke u ušću materice raspoznati tim, što ćeš petu na¬ 
pipati kao zašiljenu kvržicu, što ćeš naći dug uzak taban i kratke prste. 
Na ruci je dlan toliko širok, koliko dug, a prsti su dugački i palac se 
dade od ostalih prstiju odmaknuti, usto na ruci nema kvržice, koja bi 
peti odgovarala. 


§ 210 . 

Čedo položeno zatkom rađa se ovako: 

U prvom namještaju okrenuta je čedu krstača materinoj lijevoj 
kosti-stidnici, te su kukovi čedinji u lijevonTdjosom promjera zdjelice. 
Čedo će se tako položeno spustiti u zdjelište, gdje prelaze kukovi iz ko- 

soga promjera u upravni, te je desni kuk u izdubini kosti-krstače, a lijevi 
za spoja kosti-stidnica. U sramovnoj prokolci pokaže se najprije lijevi kuk 
upirući se o spoj košt'i-stidnica, onda izlazi desni kuk po međici. (SI. 70.) 
Dok se zadak kroz zdjelište protiskuje, obično izlazi gusta čedinja smola. 

Kad je zadak porođen, podiže se gore prema spoju kosti-stidnica. 

Koljena su pregnuta tako, da su listovi uz bedra ili su noge uz prsa 
pružene. Ako su noge u koljenima pregnute, izaći će pete i stopala pokraj 
zatka tako, da će koljena tek iza njih izaći. Katkada biva, da se jedna noga 
ili obje u zdjelište spuštaju, kako vodenjačni mjehur pukne. 

Kad je zadak s nogama porođen, gleda djetetu krstača u lijevu stranu 
matere, a nožice u desnu. 

Izlazeći trup kreće se tako, da leđa dolaze malo naprijed, onda 
dolaze ramena. Lijevo rame upire se o spoj kosti-stidnica, a desno izlazi 
preko medice. 

Na prsima prekrštene ručice dolaze najprije s laktovima. Sada, kad 
su ramena izašla, okrenut će se djetetu leđa sasvim naprijed. 

Najposlije se rodi glava. Na ulazu stoji ona popreko ili koso, pa 
se na izlazu zdjelice kreće u upravni promjer tako, da se šija upire u spoj 
kosti-stidnicž. Najprije će izaći obraz i čelo preko međice (podupri i čuvaj 
dobro međicu!), napokon zatiljak ispod spoja kosti-stidnica. (SI. 71.) 

U drugom namještaju rađa se čedo kao i u prvom; razlika je 
tek ta, što je ondje desno, to je ovdje lijevo i obrnuto. Krstača je čedu 
dakle u desnoj polovini zdjelišta, a desni će kuk najprije ispod spoja 
kosti-stidnicei izaći. 

U porođaju zatkom oteći će djetetu lijeva polovina zatka kod prvoga, 
desna kod drugoga namještaja. Glava se ne mijenja nikako, ako brzo pro¬ 
lazi kroz zdjelište; ona je sasvim okrugla. 

§ 211 . 

Neobični porođaj zatkom. Rjeđe se događa, da se čedu trup 
svojom krstačom ne spušta upravo dolje, nego se okreće prema materinoj 
krstači. Ona polovina zatka, koja naprijed leži, najprije će i tu ispod spoja 
kosti-stidnica izaći; krstača će, kako se porodi zadak, natrag gledati, a 
trbuh naprijed, no leđa će se napokon, samo ako primalja ne vuče u 
krivom smjeru, ipak okrenuti naprijed, a glava će izaći kao obično. 

Još rjeđe se događa, da se čedu trbuh, kako se zadak porodi, 
naprijed okrene i da tako ostane. Tomu je obično krivo to, što 
primalja vuče pogrješno u krivom smjeru. Trup prolazi tako okrenut kroz 
zdjelište, a obradak zapne o spoj kosti-stidnica, te se glava ne će moći 
poroditi i dijete će umrijeti. 

Neuredno je kod poroda zatkom i to, da se ručice, koje pravilno 
ostaju na prsima prekrštene, ispruže pokraj glave. Onda bi jedna 
ili čak obje ručice morale zajedno sa glavom proći kroz zdjelicu, a zato 
u njoj nema mjesta, pak će i opet porođaj zapeti i dijete umrijeti, ako 
se ručice napose prije glave vještački brzo ne izvade. 

§ 212 . 

Položaj zatkom nije toliko pogibeljan po mater, koliko po 
dijete. 

To dolazi otuda: 

1. što vodenjačni mjehur prije reda pukne i što voda prije porođaja 
sva iscuri; 

2. što se ušće sporije otvora i porod zateže; 

3. što pupkovina, kada se čedo do pupka porodilo, ide zajedno sa 
širokim ramenima i najvećim, a najtvrđim dijelom čedinjim t. j. glavom 
kroz zdjelicu, pak će ona od njih biti na kosti zdjelice pritisnuta, a tim 
optjecanje krvi u njoj oteščano ili posve zaustavljeno. Dok se dakle 
čedo do pupka porodi, ne prijeti mu obično nikakova po¬ 
gibao, ali onda dalje mora da brzo izlazi, jer, ako porod 
gornje polovice čeda t. j. ramena i glave zapinje, čedo će 
poradi pritiska na pupkovinu zamrijeti, a, ako taj pritisak 
traje dulje od 5 minuta, i umrijeti. 

Prema tome može primalja prosuditi, da će porođaj zatkom biti za 
čedo to pogibeljniji, što je uže žensko spolovilo, dakle kod uske zdjelice, 
onda, ako je zdjelica uredna, kod prvorotkinja, naročito starih ili ako je 
čedo veliko, jer će mu u svim tim slučajevima glava lakše zapeti. Kod 
prvorotkinja se češće događa, da se međica veoma znatno zadere, jer se 
glava, koja je najveća čedinja čest, mora brzo poroditi. 

§ 213. 

Primalja mora čim upozna, da je čedo zatkom položeno, pozvati li¬ 
ječnika. Dok on ne dođe, neka u prvo doba porođaja pazi, da se 
vodenjačni mjehur što duže sačuva, jer, što kasnije mjehur pukne, 
to brže i lakše će dijete zdjelicom proći. 

Rodilja neka dakle legne u postelju pobočke, neka nipošto ne tiska, 
neka se ne napinje, a primalja neka je više ne pretražuje. 

U drugo doba porođaja neka rodilja odviše ne tiska, da sa¬ 
čuva snagu za konac poroda, kad će morati krepko tiskati. Ako liječnik 
nije još stigao, a zadak se ili nožica ukaže u prokolci, neka primalja 
odmah ženu položi na poprečnu postelju. Uz to neka ne zaboravi prire¬ 
diti sve, što će joj trebati, ako se dijete rodi zamrlo t. j. toplu kupelj i 
hladne vode. Pošto je primalja točno oprala i raskužila svoje ruke, neka 
mirno čeka, dok se čedu zadak rađa. Neka podupire međicu, kao i kod po¬ 
rođaja glavom, a one dijelove čeda, koji su se već porodili, neka uvije 
u toplu pelenu. Nipošto neka ne povlači čeda za zadak, bedra ili nožice, 
jer bi to bilo po čedo štetno. Sto se bolje i polaganije sada međica i 
prokolka rasteže, to će se lakše zatim ramena i glava poroditi. 

Kad se djetetu i pupak porodio, neka primalja prihvati 
prstima pupkovinu, da vidi, da li je napeta ili gdje stisnuta, i neka je 
pokuša malko potegnuti. Jaše li dijete na pupkovini t. j. ako ona 
prolazi među njegovim bedrima, neka onaj kraj, što ide preko leđa, po¬ 
tegne i onda pupkovinu preko noge, koju je u koljenu i kuku prignula, 
premetne i oslobodi. Kad se tako djetetu pupak porodi, za život je nje¬ 
gov od prijeke potrebe, da se gornji dio tijela brzo porodi, jer će mu 
se inače pupkovina u zdjelici predugo stiskati, dijete ^početi disati i u 
materici se ugušiti. Zato neka primalja, ako se čedo samo dalje brzo ne 
rađa, matericu dobro protare i ženi kaže, da čvrsto tiska. 

Često će tako gornji dio tijela t. j. ručice i ramena, a najposlije i 
glava brzajući. A ako ni tako ramena ne izlaze, mora primalja ručice i 
glavu vaditi. To će činiti ovako: Neka zadak čedu uvije u čistu pelenu, 
pa neka ga obim rukama tako prihvati, da su joj palcevi na djetinjoj 
krstači, a prsti u dimljama, ali tako da nipošto ne tiskaju čedinji trbuh; 
vršci prstiju ne smiju takodjer da se tiskaju u dimije, jer bi se čedo moglo 
ozlijediti. (SI. 72.). Prihvativši tako čedo, neka ga krepko i jednomjerno 



SI. 72. Kako treba prikvatiti čedinji zadak, kada se mora gornji dio tjela izvlačiti. 


(a ne čas naglo povlačeći, pa opet popuštajući) vuče prema dolje, dok 
se u prokolci pokažu ramena. Ako su ručice na prsima ostale, to će one 
obično tada same ispasti ili će ih primalja lako iz rodnice za lakat ili 
prste izvući. Nego, ako su se one pokraj glave ispružile, ne će 
se same poroditi, već ih mora primalja svaku za sebe izvaditi, što je 
često vrlo mučan posao, a ipak treba da se učini brzo, da se čedo još 
spasi, a uz to oprezno, jer bi se ručica lako prelomiti mogla. U tu će 
svrhu primalja postupati ovako: 

Ona će uvijek ponajprije vaditi onu ručicu, koja se nalazi u krstači, 
i to onom svojom rukom, koja pristaje na čedinja leđa, dakle desnu če- 
dinju ručicu svojom desnom, a lijevu lijevom rukom. Drugom svojom ru¬ 
kom, prihvatit će najprije čedinje nožice i podići ih, te nešto povući 
prema onom bedru matere, kamo gleda čedinji trbuh. U prvom će na¬ 
mještaju dakle primalja lijevom svojom rukom prihvatiti čedinje nožice, 
podignuti ih i povući prema desnom bedru matere (jer tamo gleda če¬ 
dinji trbuh), a onda poći sa dva, a ako je nužno, i sa 4 prsta svoje 
desne ruke uz leđa čedinja u rodnicu, odande uz nadlakticu sve do 
lakta čedinjega, te će prihvativši ga prstima ručicu preko lica i prsiju 



SI. 73. Kako se vade ručice. 


čeda u rodnicu i iz nje van izvući. (SI. 73.) Paziti mora primalja da ne 
pritisne nadlakticu čedinju ili za nju ne povuče, jer bi se ona veoma lako 
prelomila. Kad je primalja tako izvadila onu ručicu, što je bila u krstači, 
neka je podigne, a drugom rukom neka naglo spusti nožice. Time će 
ona ručica, koja je bila sprijeda pod spojem kosti-stidnica, doći u du¬ 
binu krstače. Tada neka primalja izmijeni svoje ruke i neka noge djeteta 
prihvati desnom rukom, kojom je prije vadila ručicu, podigne ih i povuče 
prema lijevom bedru matere, i neka vadi lijevu čedinju ručicu svojom 
rukom. — U drugom namještaju je postupak baš obratan. Vadi se naj¬ 
prije lijeva ručica, a onda desna. 

Kad je primalja tako izvadila obje ručice, treba da još vadi glavu. 
Za to će ona položiti čedo tako na svoju lijevu ruku, da ono na njoj 
jaše, a prstima lijeve ruke poći će uz vrat čedinji u rodnicu i nastojati, 
da dođe čedu do ustiju, te mu kažiprst ili srednjak utaknuti u usta pa¬ 
zeći, da ih ne povrijedi. Onda će malo privući donju čeljust i to toliko, 
da se obradak primakne čedu na prsa, jer će tako glava izlaziti svojim 
najmanjim promjerom kao kod porođaja zatiljkom. Na to će-d^snu ruku 

metnuti čedu na šiju tako, da je obuhvati kažiprstom i srednjakom kao 
vilicom. (SI. 74.) Tom rukom neka tada krepko izvlači čedo, dok prst 
lijeve ruke u ustima mora da je samo toliko pritegnut, da se obradak ne 
odmakne od frrsiju; lijevom rukom ne smije se jače povlačiti, jer bi se 
čedu donja čeljust vrlo lako prelomila i usta razderala. — Povlačiti mora 
primalja ponajprije prema dolje i to dotle, dok se šija u prokolci sve do 
ruba kose ne porodi, a onda treba da se trup čedinji pomalo diže sve 
više gore, da se uzmognu preko međice poroditi usta, nos, čelo i veliki 
tjemenac. 


SI. 74 Kako se vadi glava kod položaja zatkom. 

Još jednom dakle: primalja mora kod svakog položaja 
zatkom u porodu odmah pozvati liječnika. Ako ga nema, 
kad čedo izlazi, neka ženu metne na poprečnu postelju, 
neka ne vuče za zadak ni za nožice, već neka mirno čeka, 
dok se čedo do pupka porodi. Ako dalje čedo samo brzo ne 
izlazj, mora ona pomagati. 

Čim se dijete porodilo, neka mu primalja podveže pupkovinu i, ako 
je zamrlo, neka ga oživljuje. 

U slučaju, da primalji na gore opisani način ne pođe za rukom do¬ 
skora izvaditi ručice ili glavu, to je tomu uzrokom ili uska zdjelica ili 
druga koja nepravilnost, pak neka ona ne nastoji silom dijete izvući, nego 
neka mirno čeka, dok liječnik ne stigne. Dijete je i onako već umrlo, a silom 
samo bi mogla još i ženu teško ozlijediti. Samo neka nadzire matericu, 

Lobmayer-D urst: Primaljstvo. 12 

da li se ona dobro steže, da se ne bi u njoj krvi nakupilo, ako bi se 
plodva odlupila. 

b) Položaj nogama. 

§ 214. 

Položaj nogama je onaj položaj zdjelicom, gdje će se u ušću ma¬ 
terice pokazati najprije jedna ili obje nožice, a prema tomu razlikujemo 
potpuni (obje nožice) i nepotpuni (jedna nožica) položaj nogama. 

Pretražujući izvana naći ćeš sve ono, kao i kod položaja zatkom, 
samo se u početku poroda zadak češće nešto odmakao na stranu na jednu 
kost crijevnicu. Tu neka primalja položi ženu pobočke na tu stranu, kamo 
se zadak odmakao. 

Pretragom iznutra naći ćeš kroz 
mekani vodenjačni mjehur sitne česti. 
Nožice ćeš poznati po kratkim prstima, 
po dugačkim uskim tabanima i po šilja¬ 
stim petama. 

Čedo položeno nogama rađa se 
isto tako, kao kod položaja zatkom, 
samo je taj položaj još nezgodniji, jer 
će se ušće još sporije otvorati, a rod- 
nica i međica od samoga zatka još 
manje rastegnuti, pa će ramena i glava 
češće zapeti. 

Ako je samo jedna nožica u ušću, 
a druga je ispružena do trbuha, bit će 
po čedo povoljnije, jer zadak sa ispru¬ 
ženom nožicom više će spolovilo raširiti, 
nego kad su obje nožice dolje. 

Primalja neka čini sve ono, što i 
Si. 75. Poprečni položaj, prvi namje- kod položaja zatkom. Nipošto neka ne 
štaj, glava lijevo. vuče za nožice, ako se one porode, ma¬ 

kar se zadak i polagano rađao. 



c) Položaj koljenima. 

§ 215. 

Ako su jedna ili obadvije noge u kuku pružene, a u koljenu pre- 
gnute, to će u porodu koljena najprije u ušće stupiti, a to se zove položaj 
koljenima. 

Kod toga je položaja sve onako, kao kod položaja nogama. 

Položaji koljenima veoma su rijetki, pa se, kad mjehur pukne, obično 
pretvore u položaj nogama, jer onda nožica ispadne u rodnicu. 


3. Poprečni položaj. 
§ 216. 




Poprečni je položaj, kad čedo leži poprijeko u materici, t. j. kad je 
glava na jednoj strani, a zadak na drugoj. 

Poprečni se položaj opaža: 

1. kad je čedo u materici odviše gibivo, dakle: 

a) kad ima mnogo plodnje vode; 

b) kod drugog blizanca; 

c) kod preranog poroda (maleno čedo); 

d) kod žena, Icoje su već često rodile, pa im je materica i trbuh 
veoma mlitav i kod^žena sa kuljavim trbuhom; 

2. kad onaj dio, što je na ušću, ne može da se spusti u ulaz zdje¬ 
lice, dakle: 

a) kod uske zdjelice ili kod oteklina u njoj; 

b) kod nasjele plodve. 

Poprečni položaj može pre¬ 
ma tomu, što je na ušću, biti ili 
položaj ramenom, ako je 
rame na ušću, što je najčešće, ili 
položaj pobočke, ako su re¬ 
bra na ušću, ili položaj leđi¬ 
ma, ako su leđa na ušću. 

Kod poprečnih položaja 
glava je na jednoj, a zadak na 
drugoj kosti crijevnici. Najobič¬ 
niji je položaj ramenom. Kod 
toga razlikujemo dva namještaja; 
prvi namještaj, kad su čedu 
leđa sprijeda (SI. 75.), a drugi, 
kad je čedu trbuh sprijeda (SI. 

76.). Kod oba se kaže: glava 
na lijevoj strani ili glava 
na desnoj strani. 

§ 217. 

Poprečni položaj može se 
obično poznati pretragom iz¬ 
vana, osobito ako potrbušina 
nije jako debelaiako nema mno¬ 
go plodnje vode. 

Materica se širi više poprijeko, dno joj se ne će toliko uzdići kao 
obično, te ne će nikada doprijeti do žličice. Sredina trbuha, koja je 
obično najviše izbočena, splasnula je, a upravo nad spojem kosti- 
stidnica ne ćeš naći većega dijela čedinjega tijela, nego ćeš 
glavu napipati na jednoj strani, a zadak na drugoj. Kucanje srca čut ćeš 
u sredini trbuha i to ili povrh pupka ili pod njim ili upravo na njemu. 
Ako su leđa natrag okrenuta, može biti, da ne čuješ kucanja. 

Pretražujući iznutra naći ćeš u nošenju ili u prvo doba po¬ 
rođaja, da je svod rodnici prazan i visok, te ga teško možeš doseći; 
ondje ne ćeš naći većih dijelova čedinjega tijela, nego tek po koji sitni 
dio. Donji dio materice ne će se nikada toliko spustiti u zdjelicu, kao 
kod uzdužnih položaja. 



SI. 76. Poprečni položaj, drugi namještaj, 
glava desno. 

U prvo doba porođaja naći ćeš, da je ušće materice veoma vi¬ 
soko, sporo se otvora, vodenjačni je mjehur mlohav i slabo se kroz ušće 
protiskuje. Na ušću napipat ćeš nešto okruglo, mekano, naime rame, a 
katkada i po koji sitni dio čedinjega tijela, naime ručicu. Primalja, koja 
površno pretražuje, mogla bi to zamijeniti sa položajem zatkom, držeći 
rame za čedinji kuk, a ručicu za nožicu. Takova bi zabuna bila pogubna 
po mater i po čedo pa je veoma važno, da primalja točno pretražuje. Ako 
je onaj dio, koji je na ušću, još visoko gore, pak ga iznutra 
ne može točno opipati, to lakše će vanjskom pretragom naći 
znakove poprečnog položaja, te po tom znati, da je onaj 
mekani dio, koji se visoko na ušću pipa, rame, a ne zadak. 

Ako pukne vodenjačni mjehur, a materica se čvrsto steže, obično 
će se ramena niže u zdjelište spustiti, zato je položaj ramenom naj¬ 
običniji od poprečnih položaja. 

Leži li čedo poprijeko u materici, treba znati, kako se pojedini di¬ 
jelovi čedinjega tijela od drugih razlikuju. Leđa ćeš poznati, kad osjetiš 
sitne nanizane kvržice od kralježaka i naobla, tanka i dugačka rebra. Rame 
se pokazuje kao mala, okrugla čest, koja s jedne strane prelazi u nad¬ 
lakticu, s druge u kost ključicu, koja se kroz kožu kao uzana kost na¬ 
pipati može. Pod ključicom ili u pazuhu naći ćeš rebra, a time ćeš naj¬ 
bolje razlučiti rame od zatka. Ako se može rame sa pazuhom ispipati, 
najbolje se znade, kako čedo u materici leži, jer na onoj strani, kamo je 
čedinji pazuh zatvoren, nalazi se glava, a na protivnoj zadak sa nožicama; 
gdje je ključica, tamo je i trbuh čedinji. Lakat mogla bi lako zamjeniti 
s petom; no na laktu je kvržica više šiljasta nego na peti, koja je više 
salom obrasla. Lakat se nastavlja u podlakticu i nadlakticu, dok ćeš od 
pete dalje napipati taban i prste. Ručica bi se mogla zamijeniti s no¬ 
žicom, dok se još ne može dobro osjetiti i opipati. Tu valja zapamtiti: 
dlan je toliko dugačak, koliko širok, taban je još jedamput toliko du¬ 
gačak, koliko je širok; na rubu pipa se malo dalje palac, a na nožici su 
oba ruba ravna; ručni prsti su duži, vršike su im više rastavljene nego 
na nožnim prstima; ručica prelazi nad ručnim zglobom u naoblu pod¬ 
lakticu, dok je na nožici odzada peta. Da razlučiš desnu od lijeve ručice, 
zapamti, da ćeš desnu ručicu svojom desnicom prihvatiti, kao da se hoćeš 
rukovati, a lijevu svojom ljevicom. 

Pogdješto se lakat, kad vodenjačni mjehur pukne, spušta kroz ušće 
u zdjelište, onda se ispruži, te se onda vidi ručica u sramu. Ako ruka 
visi, znat ćeš, da su čedu leđa ondje, gdje je grana, a trbuh ondje, gdje 
je dlan. 

§ 218 . 

Ako čedo leži poprijeko, a rodilji se ne pomogne, t. j. čedo ne 
okrene, da leži uzduž, mora i mati i dijete u porodu poginuti. U po¬ 
prečnom se položaju čedo ne može roditi, jer bi glavaJ_prsa morala u isti 
čas kroz zdjelicu proći, a za oboje u njoj nema nikako mjesta. Zato će se, 
ako je rodiija sama sebi ili nevještoj primalji prepuštena, dogoditi ovo : 

Kad mjehur pukne i doskora iscuri sva plodnja voda,Vispadne lakat ili 
ručica, a trudovi, koji bivaju sve žešći, tjeraju rame sve clhblje u zdjelicu. 
Ručica ispadne iz rodnice, bude sva modra i oteče, materica se veoma 

žestoko steže oko čeda, mišičje dna i trupa materice sve se više skuplja, 
a grljak materice sve više rasteže i rastanjuje. Rame se napokon od že¬ 
stokih trudova tako duboko i čvrsto zatjera u zdjelište, da je posve ne¬ 
pomično, a ručica preko lakta iz rodnice ispala. Porođaj je čeda nemoguć, 
jer nad ulazom male zdjelice još uvijek stoje glava i prsa, te ne mogu 
u nju ući. Takat* poprečni položaj, gdje se materica oko čeda čvrsto 
stegnula, a rame uzdjelicu zatjeralo i u njoj učvrstilo, zove se zapušten 
ili zanemaren poprečni položaj (SI. 77.), t j. zanemareno je u 
pravo doba okrer-učiniti, pa tada, ako se ženu još može spasti, ne može 
se to drugojačije, nego da se čedo raskomada, jer, kad bi se kod rasta- 
njenoga grljka materice silom kušalo čedo okrenuti, puknula bi materica, 
a žena sigurno poginula. 

v Čedo je kod zanemarenog poprečnog položaja već mrtvo ili doskora 
od žestokih trudova pogine, pa ako se još i sada rodilji ne pomogne, 
nastupit će jedno od ovoga dvoga: ili će 
materica, ako trudovi i dalje jednakom že¬ 
stinom traju, u svom rastanjenom donjem 
dijelu pući, a čedo dijelom ili posve u tr¬ 
bušnu utlinu žene dospjeti, te žena doskora 
umrijeti; ili pak trudovi bivaju pomalo sla¬ 
biji, te napokon prestanu, mrtvo čedo poč¬ 
ne gnjiliti, materica se upali, krv se ženi 
otruje i ona pogine. Tako je svršetak 
poprečnog položaja bez vještačke po¬ 
moći smrt majke i čeda. Sada će pri¬ 
malja pojmiti, koliko je važna za vremena, 
t. j. još u početku poroda točna pretraga 
i sigurna spoznaja, da li je čedo pravilno 
položeno ili nije. 

Jedino, ako je čedo veoma nedozrelo 
(dakle sasvim maleno) i macerirano ili gnji- 
lo, može se kod dobrih trudova, a uredne 
ili preprostrane zdjelice dogoditi, da se 
takovo maleno, a posve smekšano čedo 
toliko stisne i skupi, da se u poprečnom 
položaju porodi. Kod donošenoga djeteta 
to je nemoguće. 



§ 219. 


SI. 77. Zanemareni poprečni 
položaj. 


Da se čedo, koje poprijeko leži, poroditi može, mora se prije uzduž 
položiti t. j. mora se okrenuti. To će se najlakše i najsigurnije za život 
matere i čeda učiniti, dok je ono još gibljivo, dakle, dok još stoji vo- 
denjačni mjehur ili bar što skorije iza toga, što se on prokinuo. 

Prema tomu je dužnost svake primalje u porodu što prije 
upoznati poprečni položaj, te odmah poslati po liječnika, a dok 
on ne stigne, nastojati, damjehur nepukne i rame se ne spusti. 
U tu svrhu će primalja ženu toćno pretražiti izvana i iznutra, čuvati mje¬ 
hur kod pretrage i svaki put, kad u svodu sigurno ne nađe koju veliku 

čediniu čest, u prvom redu pomisliti na poprečni položaj, pa ako joj 
položaj nije jasan, odmah poslati po liječnika, a ne čekati, dok ruka is¬ 
padne. Ako mjehur stoji, ona će ženu položiti u krevetu pobocke, i to 
na onu stranu, gdje je koja velika čest bliže ulazu zdjelice, jer bi se tako 
ta čest mogla još u ulaz zdjelice spustiti i nastati uzdužni položaj. Neka 
nimalo ne tiska i ne napinje se. 

Ako je mjehur već pukao, primalja neka podigne donji kraj postelje 
za 25—30 cm. tako, da žena glavom niže leži od ostaloga tijela, jer ce 
se na tai način spriječiti, da se rame u zdjelište spusti, a liječniku ce 
biti lakše čedo okrenuti. Ako ručica u rodnicu ili čak iz nje ispadne, 
neka je primalja ne potiskuje natrag, jer bi time na trudove podrazivala 
matericu, koja bi se jače stezala, a okret bi^bio poslije to tezi ili pače 
i nemoguć. Jednako ne smije nigda za ručicu povlačiti. 

Dok liječnik ne dođe, neka žena mirno leži i ne tiska, a primalja 
neka sve pripravi, što bi liječniku trebalo, dakle dosta tople vode, poprečnu 
postelju ili mjesto nje stol, kupeljnicu za dijete i sve drugo, što treba za 
oživljavanje zamrlog čeda. 

Međutim, gdje je primalja sama bez liječnika u mjestu, može se 
dogoditi, da liječnik bud iz kakovih uzroka ne može k ženi doći na 
vrijeme na pr. da je liječnik samo jedan u kotaru,^ pa sam obou, a na 
daleko i široko nema drugoga ili da je liječnik slučajno pozvan daleko 
k drugom bolesniku, pak će se tek kasno u noći vratiti ih je na pr. u 
gorskim krajevima zapao veliki snijeg, pak bi trebalo čitav^ dan, dok se 
stigne do liječnika i dok on prispije i t. d. U takovim slučajevima, ako 
bi trebalo čekati na liječnika možda čitav dan ili više, mjehur bi pukao, 
rame se spustilo, nastupio bi zanemareni poprečni položaj, čedo umrlo, a 
mogla bi i materica pući. Gdje dakle primalja vidi, da liječnik ne ce na 
vrijeme moći stići, — ali samo u tom slučaju - dužna je ona, da sama 
za vremena poduzme nužni zahvat t. j. da okrene čedo. Ako mjehur 
ioš stoji, i čedo je gibljivo u materici, može ona pokušati t. zv. okret 
izvana t. j. ona će izvana onaj dio čeda (glavu ili zadak), koji je blize 
ušću jednom rukom za odmora potiskivati dolje, a drugom rukom onaj 
dio, koji je bliže dnu, gore. Na taj će joj način gdjekada uspjeti iz po¬ 
prečnog položaja učiniti uzdužni. Onda neka ženu položi pobocke i to na 
onu stranu, gdje je bio onaj dio, koji se nalazio bliže ušću. Ah cesto taj 
okret ne će uspijeti zato, što su već trudovi žestoki ili što je vec mjehur 
pukao ili će se onaj dio, koji je pritisnula na ušće, cim ga ispusti, svaki 
čas odmaknuti na stranu. 


U takvim slučajevima treba da primalja učiniktiv. okret iznutra. 
Kod toga primalja ulazi jednom rukom u matericu, prihvati nožicu i povuče 
ie dolje, te izvuče iz rodnice do koljena. Tim se ičedo okrene i iz po¬ 
prečnog položaja nastane položaj nožicom, t. j. uzdužni položaj. Taj okret 
je samo onda mogući, ako je ušće toliko rašireno, da se može kroz njega 
proći cijelom rukom i ako je rame na ušću toliko gibljivo, da se dade 
odmaknuti i ruka primaljina mimo nj uvesti u matericu. Ne može se dakle 
čedo iznutra okrenuti u početku porođaja, dok ušće jos nije dosta otvo 
reno, ili, ako je mjehur već pukao, a trudovi već dugo traju, pa se rame 
u zdjelište spustilo i ondje učvrstilo. 

Najzgodniji je čas za okret iznutra, kad je ušća nestalo 
ili mu je samo uski rub uzdržan, a mjehur još stoji. Primalja 
će dakle, ako ikako može, čekati na taj zgodan čas. Pukne li mjehur prije, 
neka okreće čedo, čim se ušče materice toliko raširilo, da uzmogne rukom 
kroz njega proći. 

Dalje ima primalja pamtiti, da će ona teško i samo u izuzetnim 
slučajevima kod prvorotkinje moći okret učiniti, jer je u nje rodnica i 
ušće njeno tako usko, da će žena osjetiti silne bolove, kad primalja rukom 
u spolovilo zalazi, te se ne će moći svladati, da noge ne stiskuje. Kod 
žena, koje su već mnogo puta rodile, obično to lako ide, a osobito na pr. 
kod poprečnog ppložaja drugoga blizanca, gdje j e iza porođaja prvoga 
rodnica i međica već raširena. 

Rodilja treba da leži na poprečnoj postelji ili na stolu. 
Mokraćni mjeh-ur isprazni se katetrom, vanjsko spolovilo 
sapunom dobro opere, lysolovinom oplahne, a rodnica 1% 
lysolovinom obilno ištrca! Dlake na spolovilu treba škari- 
cama dobro prikratiti. Na to neka se primalja dobro opere 
i raskuži, i to sve do polovice nadlaktice. 

Primalja treba da već prije, nego što će rukom ući, da okrene čedo, 
točnom pretragom ustanovi, kako čedo leži, naročito u kojoj strani materice 
leže nožice. Ako su one u lijevoj strani matere, ulazi primalja svojom 
desnom rukom u rodnicu, ako su u desnoj strani, lijevom. 

Ruku će u rodnicu uvesti ravno iz lysolovine, tako da joj ona još 
curi niz prste, jer će tako biti ruka skliska. 

Jednom rukom dobro će rastaviti sklopke i naročito paziti, da dlake 
na spolovilu drži na stranu. Prste na drugoj ruci skupit će, a palac utisnuti 
u dlan, te ruku polagano je okrećući uvesti kroz prokolku u rodnicu tako, 
da grana ruke gleda u stražnju stijenku rodnice. Ona će sklopke držati 
dobro raširene dotle, dok joj čitava ruka i najdonji dio podlaktice ne 
budu u rodnici, jer bi inače dlake na spolovilu utisnula u rodnicu i za 
njih povlačila, što bi ženi zadalo silne bolove. Kad je tako ruka u rodnicu 
uvedena, neka je primalja potisne sve do ušća materice. Onda neka 
vanjskom rukom ispusti sramovne sklopke i metne ruku na trbuh ženi, 
na matericu. Njom će potiskivati matericu i čedinje dijelove prema nutar¬ 
njoj ruci. Ako nastupi trud, neka obim svojim rukama ostane na miru 
ondje, gdje se baš nalaze, dok trud ne prestane. 

Ako je mjehur još čitav, neka ga primalja na ušću prokine i odmah 
uturi kroz ušće ruku u matericu, jer Će time zaprijećiti, da ne iscuri mnogo 
plodnje vode, a to je važno, jer, što je više vode oko čeda, to će lakši 
biti okret. Onda — uvijek za odmora — neka ide svojom rukom po 
čedinjem tijelu sve do bedara, pak uz njih sve do nožica. Da dođe do 
nožica, mora joj obično njezina ruka biti sve do lakta u rodnici. Ona 
prihvati nožicu, koju prvu dosegne, a poznat će je po peti, uskom ta¬ 
banu i kratkim prstima. Neka je obuhvati oko gležanja palcem i kažipr¬ 
stom i povuče prema ušću materice — ali samo za odmora. Ako je trud 
neka joj ruka mirno stoji, dok ne prođe. Kod toga se čedo obično lako 
okrene, pak se bez jačeg potezanja dade čedu nožica do koljena iz rod¬ 
nice izvući, a time je okret gotov, jer kad je koljeno izvan ušća rodnice, 
zadak je na ulazu zdjelice, a glava u dnu t. j. položaj je uzdužan. Pri- 

malja neka dalje prepusti porođaj trudovima, a ona neka je samo pri¬ 
pravna, ako bude potrebno vaditi ručice i glavu, kako je to kod polo¬ 
žaja zdjelicom učila, jer će to ovdje biti češće od potrebe, budući da se 
kod okreta ručice često uz glavu ispruže. 

Ako je mjehur već pukao, to je okret teži, a primalja neka nipošto ne 
nastoji silom na svaki način čedo okrenuti, jer bi lako mogla matericu 
prokinuti. Ako nije dugo, što je voda otišla, a trudovi nijesu žestoki, 
neka pokuša (za odmora), lakim pritiskom svoje ruke potisnuti i podići 
rame prema onoj strani u materici, gdje je glava. Onda neka mimo ra¬ 
mena uvede ruku u matericu i nastoji dokučiti nožicu; kod toga će češće 
morati čekati, dok trudovi popuste. Ako je nožicu dokučila, a čedo se 
ne će da okrene t. j. nožica se ne da lako izvući, neka vanjskom rukom 
potiskuje glavu prema gore (ali sve samo za odmora!). Ne ide li ni na 
taj način, neka dohvati i drugu nožicu, pak i nju potegne u rodnicu, te 
onda vuče za obje nožice. Onda će se obićno čedo ipak okrenuti, nego 
tu treba da radi polagano, oprezno i nigda za truda. 

Ako je ručica spala u rodnicu, neka je primalja, kad ide rukom u 
matericu po nožicu, ne potiskuje u matericu, već je pusti u rodnici, pa 
mimo nju neka ulazi rukom u matericu. 

Primalja mora svaki put, kad je okret učinila, odmah pismeno to 
objaviti službenom (općinskom ili kotarskom) liječniku, a on će 
makar i drugi dan tek, ako je daleko, doći da vidi, što je i kako je pri¬ 
malja učinila. 

4. Nakrivi položaj. 

§ 220 . 

Nakriv je položaj, kad čedo nakrivo (ili koso) u materici leži. 1 kod 
ovoga je položaja jedan veliki dio čeda s jedne, a drugi s druge strane 
materice, samo što je jedan mnogo bliže do ulaza zdjelice, a drugi je 
s druge strane bliže do dna materice. Onaj dio, što je bliže do ulaza 
zdjelice, može biti ili glava ili zadak. 

Nakrivo može čedo u materici ležati samo na početku porođaja, jer 
poslije, kad se materica krepčije steže, omaknut će se čedu glava ili za¬ 
dak u ulaz zdjelice ili će mu se nakrivi položaj okrenuti u poprečni, te 
rame na ušće materice stupiti. 

Primalja će kod nakrivoga položaja sve ono činiti, kao da čedo po¬ 
prijeko leži. Da ne bi mjehur prerano pukao, neka smjesti rodilju u po¬ 
stelju pobočke, i to na onu stranu, prema kojoj je onaj dio čeda, koji 
je bliže do ulaza zdjelice, a rodilja neka nipošto ne tiska. 

3. Neuredno držanje čeda. 

Spuštene i spale ručice ili nožice. 

§ 221 . 

Gdjekada se događa, da čedo svoje sitne česti ne drži, kako treba, 
pa da jedna ili više njih leže polag glave. 

Dok je vodenjačni mjehur još čitav, veli se, da su se ručice ili 
nožice spustile, a kad jednom mjehur pukne, ručice su ili nožice 
spale pokraj glave. 

Sitne će česti pokraj glave spasti kod kosoga položaja, kod uske 
zdjelice, kod preobilne plodnje vode, kod malenog čeda n. pr. preranog 
porođaja, i kod drugog blizanca. 

Ako je zdjelište materino veoma prostrano, trudovi dosta jaki, a 
čedo maleno i nedoneseno, može se ono još srećno poroditi, makar ru¬ 
čica ležala pokraj glave. Ali ako je čedo doneseno, nema glava i ru¬ 
čica mjesta u zdjelici, pa će se porod zbog spale ručice zaustaviti, 
a tim život čeda i matere biti u velikoj pogibli. Zato neka primalja, kako 
napipa uz glavu ručicu, odmah pošalje po liječnika. 

Ako se pokraj glave spusti jedna nožica ili obje, ne će se ta¬ 
kovo čedo bez pripomoći roditi, onda je dakle u najvećoj pogibli. Ne 
uzmaknu li nožice, dok je vodenjačni mjehur još čitav, pukne li mjehur, 
a nožice spadnu pokraj gljive kroz ušće, onda se čedo ne može druk¬ 
čije roditi, nego da se okrene. Zato će i kod spale ili spuštene nožice 
primalja odmah pozvati liječnika. 

Da su čedu pokraj glave ručica ili nožica, razabrat ćeš, ako pre¬ 
tražujući rodilju kroz vodenjačni mjehur osim glave napipaš koju sitnu 
čest ili ako je vodenjačni mjehur pukao, pa takovu čest uz glavu nađeš 
u ušću materice ili čak niže u rodnici. 

Primalja će svagda kod spale ili spuštene ručice ili nožice odmah 
pozvati liječnika, a dok on ne prispije, neka postupa ovako: 

Osjeća li primalja visoko na ušću prste od nožice ili ručice uz 
glavu, neka rodilju uputi, da legne na onu stranu, gdje nijesu no¬ 
žice ili ručice, dakle na onu stranu, gdje je zatiljak, pa neka tako 
leži, dok čedu glava ne izađe. U tom će se položaju postrance glava 
niže spustiti, a ručica ostati gore u velikoj zdjelici. 

Ako je ručica ili lakat u rodnici, a mjehur još stoji, glavno je, da se 
mjehur uščuva, a to će primalja najbolje tako postići, da rodilji podigne 
donji kraj kreveta za 25—30 cm. i uputi je, da nimalo ne tiska. 

Jednako neka postupa, ako je ručica u rodnicu spala, t. j. kad je 
mjehur pukao, a glava na ušću još gibljiva, jer je tu važno, da glava ne 
uđe pokraj ručice u zdjelicu, budući da je liječnik onda ne će moći više 
namjestiti ili čedo okrenuti. Primalji je strogo zabranjeno, da za sitne 
česti, koje su pokraj glave spale, povlači, jer će time samo ženi 
i čedu veliku štetu nanijeti. 

Ako je primalja sama u mjestu, a liječnik ne bi mogao ni u roku od 
više sati stići, morat će sama pokušati ručicu ili nožicu, koja je pokraj 
glave spala, namjestiti. Namjestiti se dade ručica ili nožica samo dotle, 
dok je glava još na ulazu zdjelice gibljiva. 

Kod toga postupati će ovako: Ženu neka stavi na poprečnu po¬ 
stelju, opere joj spolovilo, pusti joj mokraću katetrom, ištrca rodnicu sa 
1% lysolovinom, te svoje ruke sve do poviše lakta dobro opere i raskuži. 
U rodnicu ulazi onom rukom, koja odgovara onoj strani rodilje, u kojoj 
su sitne česti, dakle desnom rukom, ako su sitne česti lijevo spale i 
obratno. Ući mora u rodnicu čitavom rukom i onda prihvatiti spalu 

sitnu čest n. pr. ručicu, pa je preko lica čeda za odmora dići djetetu 
do na prsa, tako da se ona može na obratku djeteta ustaviti. Onda neka 
drugom, vanjskom rukom utiskuje glavu u zdjelicu, dok nutarnju ruku po¬ 
lagano iz materice povlači u rodnicu i pazi, da ručica ne bi na novo spala. 
Ostane li ona na prsima, položi rodilju pobočke i to na onu stranu, gdje 
prije nije bila ručica, nego gdje je bila glava, koja će se tako niže spustiti 
i učvrstiti. Ispadne li ručica nakon ponovnog pokušaja, da je namjestiš, 
ne preostaje drugo, nego učiniti okret čeda na noge. — Jednako se po¬ 
stupa i sa nožicom spalom pokraj glave. 

Ako je primalja morala sama namjestiti ručicu ili nožicu, ima ona 
o tom pismeno obavijestiti službenog liječnika (općinskog ili ko¬ 
tarskog), i to odmah iza toga. 

4. Neuredan porođaj od prevelika čeda. 

§ 222 . 

Čedo može biti preveliko: 1. ako je samo po sebi preveliko; 2. ako 
je koji dio čedinjega tijela prevelik od kakove bolesti; 3. ako je nakazno. 

1. Samo po sebi preveliko ili ogromno dijete teško je 4—5, pače 
6 i 7 kg i sasvim dobro razvito, samo što su mu svi njegovi dijelovi ne¬ 
obično veliki. 

Da je čedo preveliko, poznat će primalja, ako je materica neobično 
velika, a malo je plodnje vode; ako pojedine dijelove tijela neobično velike 
napipa; ako nađe, da su tjemenci veoma maleni, vezovi među lubanjskim 
kostima preuski ili okošteni, a glava da se kroz zdjelicu jedva pomiče, 
ma čedo i ležalo uredno. 

Preveliko će se čedo isto tako teško roditi, kao kad je zdjelica pre¬ 
uska, a ako se već glava porodi, često će se preširoka ramena 
zaustaviti, te će tako biti golemom zaprekom porođaju. Primalja će ve¬ 
ćinom već zbog dugog trajanja druge dpbi pozvati liječnika u pomoć. 
Ako liječnika nema pri porođaju djeteta, a ramena zapinju nakon što je 
glava izašla, primalja treba najprije da pretraži, nije li se pupkovina oba¬ 
vila oko vrata, otkuda je ima odmotati, onda neka protare materici dno, 
da se što bolje steže, i neka potisne glavu malko prema dolje, da oslobodi 
prednje rame, koje je zapelo o spoju kosti-stidnica. Ne izlaze li ramena, 
a glava pomodri, neka ulazi kažiprstom one ruke, koja čedu pristaje na 
leđa pod čedinje pazuho, koje leži do međice, pa neka polako povlači 
i to najprije prema dolje, da izvadi prednje rame, a onda neka povlači 
prema gore, da izvuče i stražnje rame preko međice. Strogo joj je za¬ 
branjeno povlačiti čedo za glavu ili je kretati. Ako joj ni tako ne uspije 
čedo izvući, neka mirno čeka, dok liječnik ne prispije. Nipošto neka silom 
ne vuče za glavu, jer bi samo i mater i dijete ozlijedila. 

§ 223. 

2. Ako se s kakve bolesti nakupi mnogo vode u lubanji čedinjoj, 
zove se vodoglavica (vodoglavast, vodena glava). 

Kosti su lubanjske onda razdaleko jedna od druge, tjemenci su veoma 
prostrani, a kroz njih ćeš napipati glavu kao kakav mjehur za truda napetu. 

Vodoglavica je veoma pogibeljna neurednost u porodu. 
Kod vodoglavice je, ako je čedo glavom položeno, donji dio materice vec 
zbog velike glave vanredno raširen i rastanjen; k tomu dolaze sve jaci i 
jači trudovi, koji ponajviše uzalud nastoje glavu u zdjelicu potisnuti. Ako 
im to ne uspije, to će se doskora donji dio materice toliko rastegnuti i 
rastanjiti, da će materica pući. Baš kod vodoglavice vidimo razmjerno 
često prijedor materice, ako se rodilji doskora ne pomogne tim, da se 
glava djetinja smanji. Zato će primalja, čim po širokim svezima i tjemen- 
cima i po velikoj glavi sluti vodoglavicu, što prije dozvati liječnika, a dok 
on ne dođe, rodilju opomenuti, da nipošto ne tiska. . . 

Ako je vodoglavo dijete položeno zatkom, glava će mu u zdjelici za¬ 
peti i zapeta ostati, dok je liječnik ne izvadi. Ni u tom slučaju, ako liječnik 
nije pri porodu nazočan, neka primalja ne nastoji svom silom glavu iz¬ 
vući, jer bi rodilju ozlijedila, nego neka mirno čeka, dok liječnik stigne. 

1 u trbušnoj utlini čeda može se nabrati vode ili je trbuh veoma 
velik, što su jetra ili bubrezi od kakove bolesti odviše nabrekli. 
Tako rastegnut trbuh teško će prolaziti kroz zdjelište i zato će se po¬ 
rođaj znatno zatezati, gdjekada tek kad.se glava porodila. Primalja neka 
postupa kao kod prevelikog čeda, a ako joj tako ne uspije, da čedo iz¬ 
vuče, neka čeka liječnika ne upotrebljavajući sile, kojom bi rodilju samo 
unesrećila. 

§ 224. 

3. Nagrdno čedo može kojekako biti zaprekom porođaju. Ponajviše 
se teško rađaju nagrdna dvojčad, ako su se srasla, na pr. s dvije glave na 
jednom trupu ili dva trupa na jednoj zdjelici i t. d. Tu će samo liječnik 

moći pomoći. . f . * x . 

Primalja neka zabrani rodilji, da ne tiska, i neka nipošto ne povlaci 

čedo za onaj dio, što se već porodio. r . A 

Takove nagrde veoma je teško unaprijed spoznati, a sreća je, da se 

vrlo rijetko događaju. 

5. Po čem se pozna, da je život čedinji za porođaja u pogibli i smrt 

čeda u porodu 

§ 225. 

U porodu će se više puta dogoditi, da će čedinji život biti u velikoj 
pogibli i da će se ono moći spasti jedino, ako se brzo iz materice izvuče. 
Primalja mora da pozna znakove, po kojima će tu pogibao spoznati, da 
što brže dozove liječnika, koji će čedo vaditi. 

Kako je primalja učila, čedo u materici ne diše, već prima svježu, 
okisenu krv kroz žile pupkovine iz plodve. Ako se optjecanje krvi u plodvi 
ili u pupkovini spriječi ili poremeti, dijete će se u materici početi guši i, 
a ako mu se ne pomogne, doskora će se i zagušiti. Uzroci, _ s kojih se 
optjecanje krvi u plodvi i pupkovini može poremetiti ili prekinuti, jesu: 
ako se plodva već u prvo i drugo doba odlupi, ako se pupkovina g je 
stisne tako, da krv ne može njezinim žilama teći, ako su trudovi veoma 
žestoki, osobito u drugo doba, naročito, ako je mnogo plodnje vode izašlo, 
kad je mjehur pukao, onda kod grčevitih trudova, pak, ako je mati sama 

u životnoj pogibelji na pr. kod velikog krvotoka ili kod raznih bolesti, 
naročito srca i pluće, gdje mati sama nema dosta kisika u krvi. Kad mati 
naprečac umre, dijete će još koji čas u utrobi živjeti, a onda se i ono 
zagušiti. 

Kad čedo u materici ne dobiva dosta osvježene krvi, odmah se to 
može poznati na promijenjenom kucanju čedinjeg srca. Uredno 
kuca čedinje srce 140 puta u minuti, a već kod običnih pravih porodnih 
trudova u drugo doba opažamo, da je za truda kucanje tek 100—120, i 
to baš radi toga, što zbog jačeg stezanja materice u plodvu ne dolazi 
dosta krvi. U odmoru se to kucanje svaki put opet popravi t. j. bude 
140 u minuti. 

Ako je u materici čedu život u pogibli, kucanje čedi¬ 
njeg srca ostaje i u odmoru oko 100, pače bude još i spo¬ 
rije, k tomu i nepravilno, a gdjekada čas vrlo hitro, čas 
posve sporo. 

Drugi je znak, da je čedu život u pogibli, taj, da kod položaja 
glavom izlazi čedinja pogan, pomiješana sa plodnjom vodom. 

Ako se čedu na glavi tvori naglo veoma veliki oglavnik, 
znak je, da je djetetu glava u zdjelici jako stisnuta i sva je prilika, da će 
se dijete zamrlo, a često i mrtvo poroditi. 

Kadgod dakle primalja koji od ta tri znaka u porodu 
opazi (polagano ili nepravilno kucanje čedinjeg srca, če¬ 
dinja pogan kod položaja glavom, naglo tvorenje velikog 
oglavnik a), ona će smjesta poslati po liječnika, da se čedo 
spase. 

Ako primalja iza takovog nepravilnog i polaganog kucanja čedinjeg 
srca napokon i ne čuje više, da srce kuca, onda je sigurno, da je čedo 
u materici, umrlo. 

Svaki put, kad printalja misli ili makar samo sluti, da 
je čedo u porodu mrtvo umateri, moraona odmah liječnika 
dozvati, jer je pogibao, da će čedo, kad mjehur pukne, po¬ 
četi gnjiliti, a žena se teško okužiti. 

II. Neuredan porođaj od plodve. 

§ 226. 

Porođaj može biti neuredan od plodve: 1. kad je na krivu mjestu 
pripojena za matericu, 2. kad se prije vremena od materice odlupila, 3. kad 
je čvrsto prirasla za matericu. 

1. Kad je plodva na krivu mjestu pripojena za matericu (nasjelo plodva). 

§ 227. 

Ako se plodva, mjesto na dnu i u trupu materice, na donjoj njenoj 
polovini nastanila, tad velimo, da je plodva na krivu mjestu pripojena za 
matericu i zovemo je nasjelom plodvom. Plodva će onda ili ušće 
materice sasvim zastirati, pase zove sasvim'nasjela plodva, (SI. 78 .) 
ili će tek od česti pokriti ušće materici, pa se zove od česti nasjela 
plodva. 

Nasjela plodva rijetko kad se opaža kod prvorotkinja, nego obično 
kod žena, koje su već više puta rodile. 

Od nasjele plodve prijeti životu žene velika pogibao 
a to radi žestokog krvotoka. 

U drugoj polovini nošenja počinje se materica širiti i u donjem svom 
dijelu, naročito u onom dijelu nad ušćem, za koji se plodva primila, ako 
je nasjela, te će se žilice, koje su među plodvom i donjim dijelom ma¬ 
terice razapete, što se donji dio materice više širi, sve više prekidati. 
Stoga će se, kad je plodva sasvim ili od česti nasjela, u drugoj polovini 



nošenja krv iz materice pokazati, ako se trudnici i ništa drugo nije do¬ 
godilo, što bi na krv moglo potaknuti. Katkada će je krv obliti noću, 
dok leži u postelji. Krv potraje, dok se žena ne onesvijesti, ili pak do¬ 
skora stane, žena se opet oporavi i ide za svojim poslom. Poslije neko¬ 
liko dana ili sedmica pokaže se opet krv i tako će to potrajati, dok ne 
počnu trudovi, što ponajviše biva prije dovršena nošenja, a onda će 

krvotok biti pogotovo žestok, jer će trudovi šireći ušće plodvu oko njega 
sve više odlupljivati. Katkada ne curi za nošenja ništa krvi, nego se po¬ 
kaže tek onda, kad se materica počinje stezati. 

Što je više plodve na ušću, to će žena prije i žešće već u nošenju 
krvariti. U porodu, osobito kod sasvim nasjele plodve, događa se, da 
rodilja umre od krvotoka i prije, nego se porod svrši. Dijete kod nasjele 
plodve, budući da se ona od materice u porodu otkida, umre često još 
prije, nego se rodi ili se rodi veoma zamrlo, a velik je i broj nedonesene 
djece, jer zbog nasjele plodve često trudovi prerano dolaze. 

Primalja će dakle slutiti, da je plodva nasjela, svaki put, kada 
se zadnjih mjeseci ili sedmica u nošenju ili u početku po¬ 
roda u žene pokaže krv. Sigurno će primalja znati, da je plodva 
nasjela, ako nutarnjom pretragom napipa kroz grlo i ušće hrapavo tkivo 
plodve, koja se pipa kao spužva. Ako se ušće već manje više otvorilo, 
može primalja uz plodvu napipati i ovoie, ako se radi o plodvi od česti 
nasjeloj. Ovoji se kao i ugrudana krv, pipaju posve glatki, dok je povr¬ 
šina plodve hrapava, spužvasta. 

Budući da kod nasjele plodve prije ti najveća pogibao 
životu i žene i djeteta, primalja je dužna odmah pozvati 
liječnika pismeno mu označivši, o čem se radi. 

Dok liječnik ne dođe, primalja neka ženu stavi u krevet, da leži na le¬ 
đima sa skupljenim nogama, te neka joj dade štogod nakiselo (limo- 
nadu i t. d.) pitk-Tako će se krvotok često, osobito u nošenju, dok nema 
trudova, ustavni^ Primalja i u tom slučaju, ako krv sama stane a nema 
liječnika, mora rodbinu žene upozoriti, da će se taj krvotok ponoviti, a 
naročito, da je pogibelj za život žene u porodu, pak stoga neka^ pozovu, 
ako i nema onaj čas krvi, liječnika ili neka žena podje u obližnju bol¬ 
nicu, da tamo rodi pod nadzorom liječnika. 

Ako liječnika nema pri ruci, a krv se ne ustavi unatoč tome, sto 
žena u krevetu mirno leži, (a to će se naročito onda dogoditi, kad su 
trudovi već započeli, jer svaki trud odlupljuje novi komadić plodve), pri¬ 
malja će rodnicu istamponirati t. j. ispuniti lopticama od vate. I 
tu, kao i kod krvotoka od pometnuća u kasnijim mjesecima, smije pri¬ 
malja samo onda tamponirati, ako nije plodnja voda iscurila. Rodnica 
treba da se ispere sa l°/ 0 lysolovinom, te onda ispuni lopticama, kojih 
će obično trebati bar 10—12—15 komada. Primalja se opet opominje, da 
svu rodnicu postepeno od stražnjega svoda počevši točno ispuni lopti¬ 
cama, a ne da tek ušće i prednji dio rodnice sa 2—3 loptice začepi, jer 
bi u tom slučaju žena dalje krvarila a krv se nakupljala u rodnici i svo¬ 
dovima. Te loptice mogu (kako se imadu pripraviti i raskužiti, spomenuto 
je kod nauke o pometnuću) ostati u rodnici najviše 4 — 6 sati, a za to 
vrijeme prispjet će i liječnik. U slučaju da ga još nema ili da su loptice 
prije već dosta jako prokrvarene, primalja će ih izvaditi pripravivši prije 
druge, te rodnicu ponovno čistim lopticama ispuniti. 

Ako primalja kod dobrih trudova napipa na ušću materice komad 
plodve a uza nj i plodnje ovoje, kako se u obliku mjehura izbočuju, neka 
ona, ako je položaj glavom, mjehur prokine, na što će se glava 
niže spustiti, a kod dobrih trudova ona će plodvu i donji dio materice 
pritisnuti o kosti zdjelice i tako se krvotok ustaviti. Jednako može pri- 

malja mjehur prokinuti kod od česti nasjele plodve, ako je na ušću na¬ 
pipala nožicu ili zadak sa nožicom, koja se lako doseći dade, samo će 
onda morati polagano izvući nožicu do koljena: tu će onda zadak 
biti privučen na ulaz zdjelice te opet plodvu i stijenku materice pritisnuti 
i krv ustaviti. Samo primalja ne smije čeda silom izvlačiti, jer bi vrlo 
lako ušće razderala, a žena umrla od krvotoka; stoga neka nožicu izvuče 
samo do koljena, i tako je lako nategnutu drži, prepustivši da porod 
dovrše trudovi sami, što će gdjekada još sate dugo potrajati — ali bez 
krvotoka. 

Ako je pak kod nasjele plodve poprečni položaj ili položaj zatkom 
{nožice gore uz piša), neka primalja ne prokida mjehura, već mjesto toga 
kao kod sasvim nasjele plodve rodnicu tamponira. 

U treće doba se kod nasjele plodve često krvotok ponavlja, jer se 
materica u svom donjem dijelu slabo steže, a plodva teže odlupljuje, te 
se žile, koje među mišičjem materice leže, ne zatvore tako čvrsto, kao 
kad je plodva u gornjem dijelu materice pripojena, gdje su mišice mate¬ 
rice gušće i čvršće. Primalja će zato krepko matericu masirati i trudove 
probuđivati. 

Ako je žena mnogo krvi već izgubila, primalja će sve činiti, što je 
već prije učila, da se žena oporavi, dakle držati je toplo, pobrinuti se 
za svježi zrak, dati joj malko crne kave, čaja, konjaka i t. d. Iza svršenog 
poroda neka joj dade svaki sat po jedan slan klistir. Donji kraj kreveta 
podići će joj za 25 do 30 cm. 


2. Kad se plodva odlupi od materice 
§ 228. 



Plodva se može prije reda odlupiti od materice, i tp^ža nošenja ili 
u prvo i drugo doba porođaja. 

Za nošenja može se plodva odlupiti, kad žena trbuh potrese, na 
pr. ako padne, skače, pleše, jaše, zadugo kašlje ili bljuje; onda ako se 
žilice, koje se razapinju između plodve i materice, odviše napune krvi, 
pa popucaju, kao što se događa, kad se žena silno uzruja ganućem srca 
ili kad oboli od groznice ili kad pije mnogo žestoka pića i t. d. Plodva 
se može za prvo ili drugo doba porođaja odlupiti od materice, ako 
se materica naglo smanji na pr. ako ima veoma mnogo plodnje vode pa 
ona sva naglo iscuri, onda poslije poroda prvoga dvojka ili ako su plodnji 
ovoji prečvrsti i daleko se u rodnicu ili čak iz nje u sramovnu prokolku 
spustili ili ako je pupkovina prekratka ili obavita okolo čeda. 

Odlupi li se plodva prije reda, svaki put će lopiti krv iz prekinutih 
žila, a krv može ili zaostati u materici, onda je nutarnji krvotok, ili iscuri 
napolje, onda je vanjski krvotok ili kako je obično, bude oboje, t. j. jedan 
dio krvi iscuri van, dok se ostali nakuplja u materici. 

Ako se plodva tek malo odlupila za nošenja, a krvi ne curi mnogo; 
može krv opet stati, a da se nošenje ne prekine. 

Ako se pak mnogo od plodve odlupilo, onda ne će više onaj ko¬ 
madić, što je još pripojen za matericu, plod othraniti, nego će on poginuti, 
a žena će stradati od silnoga krvotoka. 


192 


Da se plodva prerano odlupila od materice, slutit ćeš, ako zbog 
gore rečenih povoda krv ide iz materice, a plodve ne možeš napipati 
kroz ušće materice. 

Primalja će, kao što i kod svakoga krvotoka, smjesta poslati po 
liječnika. Dok on ne dođe, neka ženu smjesti u postelju i neka joj dade 
malko limonade ili malinova soka u vodi. 

Ako je krvotok u prvo doba poroda, a ovoji su prečvrsti i. duboko 
se spustili, neka primalja prokine mjehur. Ako je krvotok u drugo doba 
porođaja veoma žestok, mora dno materice protirati i nastojati, da što 
prije liječnik dođe. 

3. Kad je plodva čvrsto prirasla za matericu. 

§ 229. 

Vrlo rijetko biva, da je plodva odviše čvrsto prirasla za matericu. 
Neuke primalje misle, da to češće biva, nego što uistinu jest. Ako je pak 
zbilja sva čvrsto prirasla, onda se ne odlupi, ma koliko se materica stezala, 
ali nema ni krvotoka. 

Ako se za doba posteljica ne odlupi sasvim od materice, nego samo 
djelomice, krv će ženu oblijevati. O tom je primalja učila u nauci o krvo¬ 
toku u trećfi^doba poroda 

Ako >ie plodva sva čvrsto prirasla, primalja će jedan sat iza poroda 
djeteta po poznatim znakovima spoznati, da je plodva još u materici, te 
poslati po liječnika, i pošto nema krvotoka, mirno čekati, dok liječnik 
ne dođe. Sasvim bi krivo i štetno bilo, da ona plodvu, koja se još nije 
od materice odlupila, kuša pritiskom na matericu istisnuti. Time bi samo 
to mogla postići, da se plodva na nekim mjestima odlupi i nastupi krvotok. 
Zato neka primalja dobro pamti: ako je plodva još u ma¬ 
terici, a krvotoka nema, neka mirno čeka, dok liječnik ne 
prispije, pa makar to i mnogo sati trajalo. 

III. Neuredan porođaj od pupkovine. 

§ 230. 

Porođaj će biti neuredan od pupkovine: 1. kad je preduga ili pre- 
kratka; 2. kad se obavije oko čeda; 3. kad se spustila ili je spala; 4. 
kad se pretrgne; 5. kad se na njoj napravio pravi čvor; 8. gdjekada, kad 
ie nepravilno usađena u plodvu. 

1. Pupkovina preduga ili prekratka- 

§ 231. 

Preduga pupkovina može jedan do podrug metra duga biti. 
Takova pupkovina može se tek onda spoznati, kad se dijete rodilo, a 
može se lako obaviti oko čeda ili spasti i tako po život čedinji biti po¬ 
gibeljna. 

Pupkovina je prekratka, što je sama po sebi prekratka, ili je 
prekratka, što se obavila oko kojega dijela čedinjega tijela. 

Prekratka je pupkovina veoma rijetka, ona će se u porodu natezati 
i zato će porođaj mnogo duže trajati, ako je sve drugo i u redu. Nateže 
li se dugo, stat će krv u njezinim žilama, a čedo može i umrijeti. Ali može 
u porodu i učiniti, da se plodva od česti ili sasvim odlupi od materice, 
te će tako krv udariti iz nje uvelike, ili će se materica izvrnuti, ako se 
čedo uz žestoke trudove rađa. 

Primalja će slutiti, da je pupkovina prekratka, ako se porođaj bez 
drugoga razloga zateže, ako se u drugo doba porođaja na pr. glava za 
truda pomiče, za odmora pak opet onamo uzmiče, gdje je prije truda bila, 
te ako se iza svakoga truda nešto krvi pokaže, jer se plodva nateže. 
Pouzdano će to tek onda znati, kad se čedo do pupka porodi, a ona 
napetu pupkovinu napipa. 

Ako primalja sluti, da je pupkovina prekratka, mora poslati po 
liječnika, koji će čedo kliještima vaditi ili ga za noge izvlačiti, ako je 
položeno zatkorn. Pupak će se doduše preko mjere natezati, pupkovina 
možda i pretrgnuti, a plodva prerano odlupiti i krv šiknuti, ali će se 
dijete sačuvati od prerana disanja ili od obumrlosti. 

Ako je dijete porođeno do pupka, a primalja osjeti, da se kod sva¬ 
koga napona pupak nateže, da je kao lijevak, neka pupkovinu što više 
može gore nad pupkom presiječe; presječeni kraj, što ide do čeda, neka 
stisne, porođaj pospješi, a presječenu pupkovinu tek poslije poroda pod- 
veže. 1 onaj kraj, što ide do plodve, treba podvezati. 

Vrlo se rijetko događa, da je pupkovina tako kratka, da se čedo 
samo onda roditi može, kad se pretrgne. To se opaža kod nezrela, za 
život nesposobna ploda. 


2, Pupkovina obavita oko čeda. 

§ 232. 

Pupkovina se češće obavije oko pojedinih dijelova čedinjega tijela; 
može se obaviti jedamput ili više puta; kod položaja na glavu obavije se 
oko vrata, katkada oko ramena, oko prsiju ili okolo bedra; kod po¬ 
ložaja na zadak je katkad među bedrima, tako da čedo na njoj jaše. 

Da se pupkovina obavila, saznat ćeš obično tek onda, kad se takav 
obaviti čedinji dio porodio. 

Ako se više puta obavila, može po čedo opasno biti. 


Što se glava niže spušta, to se pupkovina više nateže i steže vrat. 
Onaj dio pupkovine, što od vrata do plodve ide, zgnječi se među djetinja 
prsa i materinu zdjelicu, zbog čega prestaje optjecanje krvi u pupkovini, 
ona postaje time prekratka te zaustavlja porođaj. Isto se tako, ako je 
pupkovina više puta oko vrata ovita, taj oviti dio pupkovine pritisne 
čvrsto o spoj kosti-stiđnica, kada glava preko međice izlazi, što gdje- 
kada kod prvorotkinja, osobito starih, može dosta dugo trajati, te se tako 
čedo zamrlo ili mrtvo poroditi. Zato neka primalja svagda, kad se porod 
zateže — makar i pod konac — točno pazi na kucanje čedinjeg srca. 
Ako bi srce čedu, kad se glava već vidi, polagano i nepravilno kucalo, 
primalja bi morala pospješiti porod masiranjem materice i ujedno bi 
rodilji rekla, da čvrsto tiska. 


Lobmayer-Durst: Primaljstvo. 


13 


194 


Nađe li primalja, kad se već glava porodila, da se pupkovina obavila 
oko vrata, neka je oprezno odvije. Ona će prstima zamku razriješiti 
potežući za onaj dio pupkovine, koji popušta, te će zamku čedu preko 
glave premaknuti. 

Ako je kruto oko vrata obavita i napeta, pa se ne bi dala od¬ 
riješiti, neka provuče prst ispod zamke, pa neka je nožicama presiječe, 
krajeve prstima stisne, da ne krvare i onda neka nastoji, da se dijete što 
prije porodi. Rodilja neka uz trudove tiska što bolje može, primalja će 
protirati dno materice, a pazuho će prema međici ležeće prstom prikvačiti 
i pažljivo potegnuti. Kad se dijete tako porodilo, onda tek treba pupko¬ 
vinu, koja ide k djetetu, podvezati, kako treba. 

Ako dijete rađajući se zatkom na pupkovini jaše, primalja će 
onaj dio, koji ide preko leđa, povući i preko jedne u koljenu prignute 
noge odviti. 

Ako je kruto obavita, te se ne bi dala lasno odviti, treba je također 
presjeći, prstima stisnuti i nastojati, da se dijete što prije porodi. 

3, Kad se pupkovina spustila ili je spala. 

§ 233. 

Ako se vodenjačni mjehur još nije prokinuo, a pupkovina se pred 
dijelom čedinjega tijela spustila, osjetit ćeš kroz mjehur nešto kao prst 
debelo, što kuca, kako trud popusti. To se veli: pupkovina se spu¬ 
stila pod čedo. Ako je pak vodenjačni mjehur pukao, pupkovinu ćeš 
golu naći u ušću, u rodnici ili pred sramom, onda je pupkovina spala. 
Pupkovina se pipa od prilike kao pileće crijevo. 

Pupkovina će se pod čedo spustiti, ako se donji dio materice sa 
svih strana ne priljubi uz onaj dio, što leži nad ušćem. 

Ona će spasti, ako se vodenjačni mjehur prije vremena prokine 
ili ako se primalja prenagli, pa ga prodre; ako plodnja voda naprečac 
iscuri, što je rodilja baš u taj čas stojala; ako je pupkovina predugačka; 
ako dio čedinjega tijela nad ušćem visoko leži, ako je čedo maleno, 
kod drugoga dvojka; ako je čedo poprijeko ili nakrivo položeno; ako je 
zdjelica neuredna; ako je plodva dolje za matericu pripojena ili ako 
pupkovina iz plodve na donjem kraju izvire. 

Spala pupkovina ne će porođaja priječiti, a ne će ni po mater opasna 
biti; no^ stim pogubnija je po dijete, jer kroz to, što je za porođaja pro¬ 
lazeći čedo stiskuje, obustavlja se u njenim žilama optjecanje krvi, pa 
ako to duže potraje, mora dijete poginuti. 

Doklegod pupkovina kuca, znaj, da je dijete živo; ako je mekana i 
prestala kucati, onda je već i umrlo. 

Nađe li primalja pupkovinu u vodenjačnom mjehuru, neka odmah šalje 
po liječnika, a međutim neka zapriječi koliko može, da se mjehur prije 
reda ne prokine. Rodilji će reći, da legne pobočke i to na onu stranu, 
s koje se pupkovina nije spustila, napr. na desnu stranu, ako se 
pupkovina spustila na lijevoj strani. Ujedno će rodilji reći, da nipošto 
ne tiska. 

Kako vodenjačni mjehur pukne, a pupkovina je spala, neka pri¬ 
malja ženu položi glavom niže i kaže joj, da ne tiska. Usto neka brzo 

pošalje po liječnika. Ako liječnika nema u mjestu, mora je sama namjestiti, 
t. j. gore je potisnuti, ako čedo ne leži poprijeko, nakrivo ili zatkom, nego 
glavo m. 

U tu svrhu mora primalja znati, da nipošto nije dosta da pupkovinu 
kod obične pretrage sa dva prsta u rodnici potiskuje gore, jer će onda od 
toga žena samo još jače tiskati, a pupkovina još dalje ispasti. Pupkovina 
se namješta kao i spala ručica, t. j. ženu treba položiti na poprečnu 
postelju, spolovilo joj oprati, rodnicu sa 1% lysolovinom ištrcati, svoje 
ruke točno po propisu oprati i raskužiti, te onda sa cijelom rukom ući 
u rodnicu. Ulazi se onom rukom, koja odgovara onoj strani matere, u 
kojoj leži pupkovina. Onda se glava malo na stranu potisne, pupkovina 
primi prstima i tako visoko digne u matericu, da spali dio dođe djetetu 
na prsa. Na to se ruka polagano natrag povlači iz materice u rodnicu, 
dok vanjska ruka potiskuje glavu u zdjelicu. Ako pupkovina ostaje u ma¬ 
terici i ne spadne opet, to položi ženu pobočke na onu stranu, gdje nije 
bila pupkovina. 

Ako je pupkovina spala pred sram izvan rodnice, neka je primalja 
ne tura više u rodnicu, jer bi ženu mogla okužiti, nego neka je umota u 
čisti ručnik, pelenu ili komad vate, što je umočila u 1% lysolovinu. 

Ako spala pupkovina više ne kuca, znak je, da je čedo mrtvo; pri¬ 
malja onda ne će pupkovinu namještati, nego će mirno čekati, dok liječnik 
stigne. 


4. Kad se pupkovina pretrgla. 

§ 234. 

Pupkovina će se pretrgnuti za porođaja „obično onda, kad stojeći 
žena iznenada rodi, te joj čedo padne na tle. Što je tanja pupkovina, to 
se prije pretrgne, a što se bliže do pupka pretrgne, to više će krvi iz nje 
briznuti. 

Da se pupkovina pretrgla, doznat ćeš, kad je pogledaš. Pjetrgnuti 
kraj je nejednak, resast, dok je prerezana pupkovina glatka, a okrajci su 
joj oštri. 

Pretrgnutu pupkovinu neka primalja podveže, pa ako joj se čini, da 
ju je rodilja sama pretrgla, neka to pismeno prijavi oblasti. 

Ako se pupkovina djetetu na pupku istrgla, tako da se podvezati 
ne može, neka primalja pritisne na to mjesto čistu vatu i brzo pošalje 
po liječnika. 


5. Prividni i pravi čvorovi pupkovine. 

§ 235. 

Prividnim čvorom pupkovine zovemo, ako se na kojem mjestu pupko¬ 
vine nakupilo više klijevine, te je tu pupkovina odebljana ili su se njezine 
žile mjestimice gušće ispreplele, pa je od toga pupkovina u obliku čvora 
odebljana. Pravi čvor pupkovine nastane, kad se čedo u ranije doba no¬ 
šenja, dok je manje, kroz jednu zamku pupkovine provuče, te se tako 
na pupkovini načini pravi uzao ili čvor. To se obično događa kod duge 

pupkovine, te stoga više puta i nije za dijete opasno; ali ako se ta pupko¬ 
vina poslije oko čedinjih dijelova ovije, može postati prekratka, pa će se, 
ako se samo malo u porodu nategne, čvor pritegnuti, a čedu optjecanje 
krvi u pupkovini posve obustaviti i čedo ubrzo umrijeti. 

6. Kad je pupkovina nepravilno usađena u plodvu. 

§ 236. 

Pupkovina je obično usađena od prilike u sredini plodve, ali gdje- 
kada je to sasma na rubu plodve, a događa se, da je pupkovina usađena 
u plodnje ovoje, te onda žile pupkovine pojedince idu k plodvi na ovojima. 

U prvom slučaju, ako je pupkovina na kraju plodve usađena, može 
se lako dogoditi, da bude prekratka, makar je 50 cm duga, ako je ona 
^usađena sasma na gornjem kraju plodve i možda još uz to omotana oko 
čeda. Ako je pupkovina usađena u donji kraj plodve, blizu ušća materice, 
'Iciko^će se, ako i nije preduga, spustiti ili spasti. 

Kad je pupkovina usađena u ovoje, bit će to za dijete samo onda 
pogibeljno, ako onaj dio ovoja, preko kojega idu žile pupkovine, dođe 
na ušće te tvori vodenjačni mjehur, jer se onda mogu žile ili od glave 
stisnuti ili kad pukne mjehur, razderati, te dijete u oba slučaja umrijeti. 
Primalja će stoga, ako u porođaju na ovojima nađe žile, koje kucaju (što 
će joj gdjekada biti teško razlikovati od spuštene pupkovine), poslati 
odmah po liječnika, a ženi reći, da ne tiska. 


IV. Neuredan porođaj od plod njih ovoja. 

§ 237. 

Plodnji ovoji mogu biti neuredni, kad su pretanki ili prečvrsti 
ili su se srasli s matericom. 

1. Pretanki plodnji ovoji. 

§ 238. 

Kad su plodnji ovoji pretanki, može se lako vodenjačni mjehur pre¬ 
ran o prokin u ti. 

Materica jedva se počela malko stezati, žena je sasvim mirna i ne 
osjeća nikakovih boli, a već se vodenjačni mjehur prokinuo i veći dio 
plodnje vode iscurio. Ušće se sporo otvora i uz velik bol, čedo se veoma 
sporo rađa, jer će morati glava sama, odnosno zadak, ušće otvorati. Na 
onom dijelu, koji je na ušću, načini se velik oglavnik. 

Ako se porod dugo zateže, a mjehur je rano pukao, pogibao je, da 
će kužne klice doći u matericu i rodilja još u porodu oboljeti od groznice. 
Zato neka primalja, ako mjehur prerano pukne, a porod se zateže, pazi, 
da žena uvijek imade na spolovilu komad čiste vate, umočen u 1% ly- 
solovinu, i neka joj svaki sat mjeri tjelesnu toplinu, te ako se ona do 
38° C podigne, odmah pozove liječnika. Ako primalja u početku poroda 
dozna od rodilje, da joj se i kod prijašnjih porođaja mjehur prerano pro- 

kinuo, neka je odmah stavi u postelju, i to pobočke, i neka joj kaže, da 
nimalo ne tiska. 


2. Prečvrsti plod nj i ovoji. 

§ 239. 

Ako su plodnji ovoji prečvrsti, veoma će dugo trajati, dok se 
mjehur prokine, osobito ako je glava u zdjelište duboko sašla i ako je 
zdjelica prostrana. 

Raširi li se ušće sasvim, može se mjehur potisnuti ća pred sram, 
pače može se dijete roditi u vodenjaku umotano, a to se zove: „dijete 
se rodilo u košuljici". Plodva se može od napetih ovoja potezati i 
od materice odlupiti, a krv lopiti. 

Da su ovoji prečvrsti, znat ćeš, kad mjehur nikako ne će da pukne, 
ma bili trudovi krepki, a ušće se već sasvim otvorilo. 

Tomu se može lako doskočiti, da se vodenjačni mjehur vje- 
štački prodre. Ako se dijete rodi u košuljici, mora primalja ovoje 
odmah prokinuti, da se dijete ne uguši. Primalja će mjehur prokinuti, ako 
se kroz sram pokaže tako, da ga prstima uhvati i rastrga. Ako je on samo 
duboko u rodnici, onda će ona za truda vrškom prsta pritisnuti usred mje¬ 
hura, gdje je najviše napet, i tad će se on obično lako prokinuti. Nego 
primalja smije mjehur prokinuti samo, ako se ušće posve raširilo, i glava 
je sigurno na ulazu zdjelice zatiljkom položena i učvršćena, a mjehur 
unatoč dobrim trudovima sam ne pukne. Ako je položaj nepravilan ili 
glava visoko i gibljiva, ne smije primalja mjehura prokidati, nego će ga 
naprotiv čuvati, dok liječnik ne prispije. 

Ako su se ovoji duboko spustili’u rodnicu, a krv curi, jer ovoji za 
sobom povlače i otkidaju plodvu, primalja će mjehur prokinuti, kao i kod 
od česti nasjele plodve. 

3. Plodnji ovoji srasli s matericom. 

§ 240. 

Kad su plodnji ovoji srasli s matericom, plodva će teško izlaziti, a 
pretrgnuti komad plodnjih ovoja ostat će u materici. Ako posljednji tru¬ 
dovi ne istisnu te komade, može krv udariti iz materice ili će ti komadi 
gnjiti, a žena može oboljeti u babinama. 

Da su plodnji ovoji čvrsto prionuli za matericu, znat ćeš, ako se 
plodva već spustila u rodnicu, pa nikako ne će da istupi, makar si i pri¬ 
tisnula matericu. 

Da se ne rastrgaju i da ne zaostaju u materici, treba da primalja u 
treće doba postupa svagda oprezno, naročito neka ne istiskuje plodve 
bez uzroka prije, nego je prošao jedan sat, što se dijete porodilo, neka 
silom ne vuče plodnjih ovoja, nego neka ih polagano i pomno izvlači, 
izašlu plodvu oprezno obim rukama okrećući. Ako na njima nije drugo 
ništa rastrgano doli pukotine, kroz koju je dijete izašlo, može zacijelo 
znati, da nije nikakav komad u materici zaostao. 

Ako od plodnjih ovoja koji komad sigurno manjka ili ako su tako 
rastrgani, da primalja ne zna, da li je sve izašlo, mora ona odmah pri- 


198 


zvati liječnika, a dok ovaj ne dođe, točno paziti na matericu pa je, čim 
popusti, masirati, jer bi lako, ako štogod u materici zaostane, najednoć 
trudovi popustili i nastupio krvotok. Plodvu i ovoje neka spravi u l°/» 
lysolovinu, dok liječnik stigne. 

V. Neuredan porođaj od plodnje vode. 

§ 241. 

Od plodnje vode može biti porođaj neuredan, kad je ima odviše 
/ili premalo ili kadfje ružna. 

1. Odviše plodnje vode, 

§ 242. 

Ima li odviše plodnje vode, raširit će se materica preko mjere; 
mjehur će rado prerano pući te će se, ako sva voda naglo iscuri, plodva 
odlupiti i nastupiti krvotok; čedo se lako može položiti poprijeko, a mogu 
mu ručice, nožice ili pupkovina spasti; napokon se materica ne može u 
treće doba porođaja onako stezati, kako bi trebalo, pa će krv udariti iz nje. 

Da je odviše plodnje vode, a može je biti od 2—10 litara i više, 
znat će primalja, kad vidi, da je materica vanredno velika i jednako 
okrugla, kad se čedo u plodnjoj vodi lako giba i kad se voda biba, ako- 
prstima pritisne matericu. 

Pretražujući iznutra naći će, da je svod rodnice visok i ravan, pa 
ako kroza nj nađe glavu i malko je pritisne, lasno će odskočiti. 

Primalja će rodilju, kojoj se odviše plodnje vode nakupilo u materici, 
svjetovati, neka legne nauznak u postelju odmah, kako porođaj započinje, 
da se mjehur prerano ne prokine i da ručica ili nožica ili pupkovina ne 
spadne, a ona neka pozove liječnika. Ako njega nema u mjestu, a ušće 
se materice već sasvim raširilo, a ona zacijelo zna, da je glava zatiljkom 
na ušću, ili ako su trudovi preslabi, a ušće je već za tri prsta prohodno, 
može prokinuti vodenjačni mjehur tako, da pod njezinom rukom plodnja 
voda iscuri, ali samo, ako je glava zatiljkom na ušću, te pokraj 
glave sigurno nema pupkovine ni sitnih česti. Ako primalja 
nađe, da je glava veoma visoko, tako da bi lako što pokraj nje moglo 
spasti, ne smije ona mjehura prokinuti, nego mora mirno čekati liječnika. 

U treće doba porođaja i nekoliko sati iza dovršena porođaja neka 
dobro pazi na matericu, da se valjano steže, inače bi mogla krv udariti 
uvelike. 

2. Premalo plodnje vode. 

§. 243. 

Ima li premalo plodnje vode, to će materica rekao bih opasati plod 
i njegove dijelove, ušće se sporo otvora, jer se vodenjačni mjehur ne može 
pravo protisnuti kroza nj. 

Da baš nema ništa plodnje vode, ne biva kod živoga čeda. Samo 
kad je obumrlo ili se skvrčilo, može i plodnja voda usahnuti. 

3. Kad je plodnja voda ružna. 

§ 244. 

Plodnja voda bit će ružno zelenkasta ili smeđa onda, ako se s njom 
pomiješala djetinja pogan ili što je čedo u materici u velikoj opasnosti 
ili već mrtvo. 

Primalja će pažljivo slušati, kako čedu srce kuca. Ako uredno i pra¬ 
vilno t. j. oko 140 puta u minuti kuca, a porođaj ide svojim redom, 
može sve prepustiti naravi. Ako pak čedu srce neuredno i polagano kuca 
ili ako se porođaj zateže, neka odmah pošalje po liječnika, da on čedo 
što prije izvadi. 

Ako se porod dugo vremena zatezao, nakon što je mje¬ 
hur pukao, ili je čak dijete u porodu umrlo, može se plodnja 
voda rastvarati, te će zaudarati. To je veoma pogibeljno za ro- 
dilju i za dijete, ako je još živo, jer će oboje iza poroda teško oboljeti, 
a lako od okuženja i umrijeti. Za to primalja mora, ako je voda ružna 
ili pače počne zaudarati, smjesta poslati po liječnika, da se porod dovrši. 

Kako je posteljica izašla, mora odmah u rodnicu uštrcati mlake jedan- 
postotne lysolovine, a svoje ruke i oruđe, koje je pri tom upotrijebila, 
valjano prema propisu raskužiti. 

VI. Prenagao porođaj. 

§ 245. 

Ako su trudovi ma s kakvoga uzroka veoma žestoki i burni, a spolo¬ 
vilo uredno ili veoma prostrano, bit će porođaj obično prenagao. 

Rodilja prenaglim porođajem veoma se uzruja, a može se i one¬ 
svijestiti. 

Čuje li primalja od koje ženske, da je obično prenaglo rodila, ili 
vidi li, da je žena vanredno prostrane zdjelice (širokih kukova), neka je 
svjetuje, da u posljednje doba trudnoće bude mirna i oprezna, pa da 
šalje odmah po nju, kako opazi, da je trudovi hvataju. Ako je tjera na¬ 
polje, neka više ne ide na zahod, već neka čeka, dok ona ne dođe, ili 
ako već ne može više držati, neka ide na lonac. 

Za porođaja neka žena leži pobočke i neka se nimalo ne napinje, 
primalja neka glavu čedinju, kako počne međicu napinjati, prstima koji 
čas zaustavi, da mahom iz srama ne isklizne, a međicu, kad se napinje, 
krepko podupire. 

Ako žena stojeći prenaglo rodi, može se pupkovina pretrgnuti, ili 
ako je čvrsta, može se plodva od česti ili sasvim odlupiti od materice; 
ako je pak plodva čvrsto prirasla za matericu, može se ona sasvim izvr¬ 
nuti. Osim toga može se lako i grljak materice, rodnica ili međica pro¬ 
drijeti, rodilja se onesvijestiti, a može u porodu i umrijeti. U treće doba 
i poslije su trudovi kod prenaglog poroda često preslabi, pa nastupi 
krvotok; zato mora primalja još i nekoliko sati iza prenaglog poroda 
veoma paziti na stezanje materice, i čim materica omekša, protirati je 
rukom, da zapriječi krvotok. 

Kad se materica predrla. 

§ 246. 

Jedna je od najtežih neprilika za porođaja, kad se materica 
predre. 

To će biti ponajviše kod žena, koje su već više puta rodile i u 
kojih je zdjelica preuska. Ta strašna nesreća, gdje će obično rodilja i 
dijete poginuti, dogodit će se u onim neprilikama, gdje se materica uzalud 
napinje, da istisne čedo iz sebe, dakle kod preuske zdjelice, kod vodo- 
glavice, kod zanemarenoga poprečnoga položaja, ili kad primalja surovo 
i nevješto čedo okreće ili plodvu lupi. 

Gornji dio materice (dno i gornji dio trupa) sve se više skuplja i 
deblji postaje, a grljak i donji dio trupa sve se više rastežu i rastanjuju 
tako, da se napokon na trbuhu 3—4 prsta ispod pupka opaža jedna 
poprečna brazda, koja se za svakog truda nešto više (prema pupku) 
pomakne (Bandlova brazda). 

Prije nego se materica predre, obično su trudovi veoma že¬ 
stoki. Rodilja se tuži, da je materica neprestano na jednom mjestu boli 
i te boli bivaju za svakoga truda žešće, ponajviše dolje nad spojem kosti- 
stidnica, tako dugo, dok se najposlije 1 materica za truda ondje ne predre 
i rastrgne; pri tom rodilja često za vrišti, problijedi, oči joj upadnu, lice 
joj se sasvim promijeni; trudovi koji su prije bili neuredni, česti i že¬ 
stoki, najednom su sasvim prestali, trbuh postaje velik i nadut, a onaj 
dio čedinjega tijela, koji je bio na ušću materice, uzmakao je gore, pače 
može kroz pređrtu matericu plod ući u trbušnu utlinu; krvi obično ne 
curi mnogo, ali zato se nakuplja u trbuhu. Rodilja postepeno iznemogne, 
a napokon umre. U drugim slučajevima umre tek iza nekoliko dana od 
zažega opne potrbušnice. 

Primalji je dužnost na svaki način prepriječiti da se materica 
ne predre, a to ona može jedino tako učiniti, da za vremena po¬ 
zove liječnika u svakom slučaju, čim vidi, da su trudovi veoma 
žestoki, a porod ne napreduje, naročito kod uske zdjelice, 
vodoglavice i poprečnog položaja; ali se može materica pro¬ 
drijeti n. pr. i kod uredne zdjelice, a prevelikog čeda ili oporog spolo¬ 
vila, nepravilnog položaja. Zato neka se primalja svagda točno drži svoga 
naputka o pozivanju liječnika. 

Ako se materica predrla, primalja ne će moć' ništa učiniti, nego neka 
rodilju položi vodoravno u postelji i dade joj sva sredstva za okrjepu, 
kako je učila u nauci o krvotoku, i neka odmah pošalje po liječnika. 

Treći odsjek. 

Neuredne babine. 

§ 247. 

Babine su neuredne, ako babinjača oboli. 

Same babine nijesu nikakva bolest, nego uistinu nešto sasvim pri¬ 
rodno, ali babinjača može veoma lako oboljeti; zato se i opet opominje 

primalja, ako želi, da budu babine uredne, da se vazda strogo i savjesno 
drži svega onoga, što ima činiti u porodu, naročito da svagda što čišće 
drži svoje ruke, opravu i primaljsko oruđe, i da ih vazda raskužuje. 

Neka dobro pamti, da u životu čovječjem gotovo nema prilike, u 
kojoj bi kakova bolest tako često i tako brzo mogla donijeti pogibao, 
pače i smrt, kao bolest u babinama. Ako se ona lati bolesnu babinjaču 
sama liječiti, ne preuzima samo na sebe veliku odgovornost, nego pot¬ 
pada i pod kazan, jer postojeći zakoni strogo joj zabranjuju liječiti koga. 

Dokaže li se primalji, da se ona kod trudnice, rodilje ili babinjače 
ogriješila o svoje propise, da je dakle ona kriva bolesti, ili smrti žene, 
optužuje se ona zbog prestupka protiv sigurnosti života, te će biti osje¬ 
tljivo kažnjena. 

Gotovo sve bolesti su opasne, pa ako se ne liječe kako treba, ili 
ako se ma što zanemari, mogu babinjače za kratko vrijeme zaglaviti. 
Zato je primalji sveta dužnost, da što prije zatraži liječničku pomoć, kad 
babinjača oboli. 

Da bude mogla toj teškoj svojoj dužnosti zadovoljiti i znati, kada 
treba liječničke pomoći, mora bar glavne znakove tih bolesti poznati, da 
tako uzmogne što prije pozvati liječnika. 

Bolesti babinjača ili su mjesne, t. j. samo jedno je mjesto u tijelu 
bolesno, samo izvjesni je dio tijela bolestan, ili su bolesti cijeloga 
tijela, t. j. cijelo je tijelo bolesno. 

Velika većina bolesti u babinama dolazi odatle, što kužne klice za 
vrijeme porođaja dospiju na bezbroj malih i većih ranica vanjskog i 
nutarnjeg spolovila, kojih imade u spolovilu, pa ili samo njih i njihovu 
okolicu upale, zažegu (mjesne bolesti, jer je samo ono mjesto bolesno) 
ili pak klice u brzo prodru dalje n. pr. na opnu potrbušnicu ili u krv i 
s njom u cijelo tijelo (bolesti cijeloga tijela). Dok se mjesne bolesti 
većinom, i ako su gdjekada veoma dugotrajne, ipak dobro svršavaju, te 
žena ozdravi, kod bolesti cijeloga tijela žene vrlo često poginu. 
Događa se i to, da se najprije okuži jedan dio spolovila, a tek se iza 
nekoliko dana, naročito ako se bolest odmah ne liječi, kužne klice odatle 
rašire po čitavom tijelu i iz mjesne bolesti razvila se bolest cijelog tijela, 
te babinjača umre. Po tom već može primalja prosuditi, kako je važno, 
da se svaka bolest u babinama što prije počne liječiti, jer se samo 
tako može dalje prodiranje kužnih klica u čovječjem tijelu spriječiti. 

Kužne klice, koje najčešće prouzrokuju okuženje žene 
u porodu i poslije njega, jesu one, koje nalazimo u gnojnim 
ranicama na našem tijelu na pr. ogrebinama, čirovima, u 
gnojnoj oteklini zuberine, gnojnom iscjetku iz ustijuit. d., 
onda kužne klice od gnjilih tvari, klice raznih kužnih bo¬ 
lesti kao vrbanca, difterije, škrleta i t. d„ a u prvom redu 
klice u čistilu bolesne babinjače. 

Mjesne su bolesti: 1. ranjave dojne bradavke; 2. zažeg dojnih 
žlijezda; 3. oteklo vanjsko spolovilo; 4. bolni posljednji trudovi; 5. ne¬ 
uredno čistilo; 6. krvotok iz spolovila; 7. neuredno puštanje mokraće; 
8. zažeg materice; 9. zažeg žile krvice na bedru. 

Bolesti cijeloga tijela su: 1. otrovanje krvi (gnjilača); 2. vru¬ 
ćica od gnojne krvi; 3. zažeg opne trbušnice. 

Svaka od ovih triju posljednjih bolesti naziva sebabinjom gro¬ 
znicom. 

I. Mjesne bolesti. 

1. Ranjave dojne bradavke. 

§ 248. 

Kod mnogih žena, osobito onih, koje su prvi put rodile i u kojih 
su dojne bradavke slabo razvite te malo proviruju, pokriva bradavku 
tako tanka kožica, da se dojenjem lako povrijedi. Koža na bradavici po¬ 
crveni i svrući se, a bradavka bude ranjava, ispuca, pa se iz nje cijedi 
gnoj. Kad dijete sisa, pokaže se svaki put krv, a dojilju će, dok dijete 
sisa, tako strašno boljeti, da će se od toga katkada čak i onesvijestiti. 

Da bradavke za dojenja ne popucaju, treba da ih žena već za no¬ 
šenja češće čistim prstima izvlači i nečim žestokim — rakijom, rumom, 
špiritom i t. d. — svaki dan namaže ili mekanom četkicom i sapunicom 
opere. 

Ako bi bradavke ipak pocrvenjele, ispucale, neka primalja ženu na¬ 
ročito upozori, da bradavke prije i poslije svakog dojenja opere 3% ra- 
stopinom borovog kiša i pokrije ih čistom krpicom. Ako su bradavke 
jače popucale, neka bradavku pokrije kod dojenja malenom staklenkom, 
koja na vrhu ima sisku od gume ili može bradavku pokriti kapicom od 
gume. Samo se po sebi razumije, da se te kapice imadu prokuhati i veoma 
čiste držati. 

Ne zacijeli li bradavica doskora ni tako, primalja će pozvati liječnika. 

2. Zažeg dojnih žlijezda. 

§ 249. 

Kad koja dojna bradavka ispuca te se čisto ne drži, lako se zažeže, 
a ranica na njoj ognoji. Odatle će kužne klice ubrzo dospjeti u dojnu 
žlijezdu i nastati zažeg te žlijezde. 

Ponajviše se tek jedna dojka zažari, a to ženi zadaje žestoke bo¬ 
love; ona ima vrućicu, a dojka je ili cijela ili samo na onome 
mjestu, gdje se užegla, crvena ili modrocrvena, topla, 
otekla i osjetljiva, kad je dirneš. 

Kad se dojka zažari, treba primalja odmah liječnika da zove, a ona 
neka ne meće na bolesnu dojku nikakovih melema ili masti. Ne može li 
liječnik, jer daleko stanuje, odmah doći, neka bolesnici međutim meće 
na prsa hladne vlažne obloge, neka dojku dugim ručnicima veže uzgor, 
da ne visi i neka dade ženi ili klistir ili gorke soli ili ricinova ulja za 
stolicu. Da li će dijete smjeti dalje sisati, odlučiti će u svakom slučaju 
prizvani liječnik. 

3. Oteklo vanjsko spolovilo i vrbanac spolovila. 

§ 250. 

Iza teška porođaja, osobito kod prvorotkinja, gdjekada će vanjsko 
spolovilo — velike i male sklopke — oteći. Primalja će odmah takovoj 
babinjači točno izmjeriti tjelesnu toplinu. 

Dok je tjelesna toplina u babinjače uredna i dok joj žila brzo ne 
kuca, a glava je ne boli, dok dobro spava i dok su otekline blijede, dosta 
je, ako metneš na spolovilo hladne obloge, a među sklopke uložiš malko 
čiste vate, koju si umočila u lysolovinu. Spolovilo možeš oplahnuti hlad¬ 
nom lysolovinom. Takova če oteklina za koji dan posve splasnuti. 

Opazi li primalja, da babinjača uz otečeno spolovilo imade vrućicu 
t. j. 38° C ili više, to se sigurno na spolovilu nalaze okužene ranice, koje 
su sive ili gnojem obložene, a okolica njihova crvena i otečena, pa je taj 
otok uz povišenu toplinu znak zažega spolovila t. j. okuženja. Ona će 
smjesta poslati po liječnika, jer bi se odatle lako ženi cijelo spolovilo 
moglo okužiti i babinja groznica nastupiti. Svoje će ruke čuvati, da se ne 
dotaknu tih ranica, niti čistila takove žene. pa ih točno oprati i raskužiti, 
a sve oruđe, što je kod nje upotrijebila, dobro prokuhati. 

Ako babinjača oboli od vrbanca na spolovilu (koža spolovila 
je kod toga otečena, crvena, toplina tijela visoka, 39° C ili više, a crvenilo 
ide sve dalje) mora primalja odmah pozvati liječnika, a dijete smjesta od 
matere rastaviti, jer bi se ono od nje lako okužilo. Naravno, da se isto 
mora učiniti, ako mati oboli od vrbanca n. pr. u licu ili na kojem drugom 
dijelu tijela. 


4, Bolni posljednji trudovi, 

§ 251. 

Kad se porođaj svrši, steže se materica, a to biva posljednjim tru¬ 
dovima. Katkada su oni osobito ljuti, traju po više dana, pojave še svaki 
put, kad se dijete doji, i ne daju babinjači spavati. 

Takovi bolni trudovi spopadaju rijetko kad žene, koje su prvi put 
rodile, no s tim češće one žene, koje su već više puta rodile, osobito po¬ 
slije nagla porođaja, kad se materica preobilnom vodom ili blizancima 
znatno raširila, ili kad je zaostao u materici koji dio plodnjih ovoja ili 
komad plodve. 

Od bolova, koji nastaju, kad se materica užeže, razlikuju se tim, što 
materica nije osjetljiva, ako je se dotakneš, kad nije tvrda; boli pak od 
užgane materice ne popuštaju, te čine, da je materica vredljiva, kadgod 
je se dotakneš. Kod zažega materice žena ima jaku vrućicu, dok je kod 
bolnih posljednih trudova tjelesna toplina uredna. 

Kod takovih bolnih trudova neka primalja daje babinjači da popije 
čašu topla titričnog čaja, neka joj metne na trbuh tople suhe ponjave i 
neka joj daje klistir od kamilice. Ženama, koje su više puta rodile, čini 
dobro, da im se trbuh malko pričvrsti kakvim dugim ručnikom (peškirom) 
ili da se trbuh pašom opaše. 

Opazi li primalja znakove zažega materice, mora smjesta prizvati liječnika. 

5. Neuredno čistilo. 

§ 252. 

Čistilo u babinjače može biti neuredno, ako je smeđe ili crne boje, 
ili ako smrdi. Da znaš, je li čistilo neuredno, moraš svaki put provlake 
izmjenjujući dobro pogledati. 

Čistilo ružno zaudara, kad babinjača teško oboli ili kad komadi 
od krvi, od plodve ili od plodnjih ovoja u materiei zaostanu, ili kad se 
što babinjači na spolovilu ognoji. U svim tim prilikama velika je pogibao, 
da se babinjača tim gnilim tvarima okuži i da ih primalja prenese na dijete 
ili na drugu babinjaču; zato treba da liječnika zove i da sve točno čini, 
što on bude odredio, pa neka se strogo drži onih nauka i propisa, što 
činiti ima, kad su joj ruke ili oruđe gnjilim tvarima zamrljane. 

Čistilo je gdjekada veoma obilno. Ako uz to ne zaudara, te nije oso¬ 
bito krvavo, a babinjača nema vrućice, dosta ja da primalja često mijenja 
vatu na spolovilu. 

Ako je čistila malo, a žena se dobro osjeća i materica je malena, 
znak je da su babinje uredne. Presahne li čistilo nenadano posvema i 
nastupe li uz to bolovi u trbuhu ili čak vrućica, primalja mora odmah 
poslati po liječnika. 

6. Krvotok iz spolovila u babinama, 

§ 253. 

Krvotok u babinama ili je nastavak od onoga, koji je još za porođaja 
bio, ili se pojavljuje napose nekoliko sati ili nekoliko dana iza porođaja. 
Sto primalja činiti ima, kad krv lopi iz materice odmah poslije poroda 
djeteta, već je prije razloženo. To sve valja i za krvotok u babinama, koji 
nastaje ponajviše otuda, što se materica dosta ne steže, što je oslabila, 
smalaksala, te se pipa sveudilj mekana, velika i raširena, ili šfo je nešto 
ostalo u materici, naročito komad plodve ili podnjih ovoja ili 
ugrudane krvi, a materica se ne može tako stezati, da se žile, iz kojih 
krv curi, zatvore. 

Kadgod krv procuri iz materice za babina, neka primalja svaki put 
pošalje po lij ečnika. Dok liječnik ne dođe, a velika je sila, neka sama 
sve ukloni, što je krivo krvotoku. Ako je materica kriva, što se slabo steže, 
neka sve ono čini, što i za krvotoka u treće doba porođaja, neka dakle 
matericu masira, na trbuh meće hladne obloge, a rodnicu ištrca sa 3—5 
litara 38—40°R tople prokuhane vode. 

Ako i krv stane, ima se ipak liječniku prepustiti, što da se dalje 
čini, jer su često posljedice žestoka krvotoka tako opasne, da babinjača 
od njih pogiba. 

Dok liječnik ne dođe, a krv se ustavila, neka babinjača mirno leži i 
primalja neka postupa, kako je učila u nauci o krvotoku t. j. neka joj daje 
kadšto nekoliko žlica vina, dobre jake juhe, konjaka, rakije, crne kave ili 
5 do 10 Hofmanovih kapi, neka joj podigne donji kraj kreveta, neka je 
drži u toplom i svaki sat joj dade po jedan mali klistir slane vode. 

Češće će primalja opaziti osobito kod žena, koje prerano porode ili 
pometnu, ali i poslije poroda na vrijeme, da je čistilo dugo vremena kr¬ 
vavo ili ako je već bilo žuto, da opet — naročito kad žena ustane — 
ide ponešto čiste krvi ili krvavo čistilo. Kod takovih će žena primalja 
ponajviše naći, da je materica još velika ili bar veća nego što odgovara 
dobi babina. Takovim ženama, makar je tjelesna toplina u redu i čistilo 
ne zaudara, neka primalja odredi, da koji dan dulje ostanu u krevetu 

mirno ležeći, a na trbuh neka im pravi obloge po Priessnitzu, koje neka 
3-4 puta u 24 sala promijeni. Ne popravi li se čistilo za nekoliko dana 
i ne smanji li se materica, ima primalja prizvati liječnika, jer bi žena inače 
još dugo vremena trpjela od krvarenja, neuredne i pojačane mjesečnine, 
a sve bi to poslije upisala u grijeh zlom postupku primalje u babinama. 

7. Neuredno puštanje mokraće i neuredna stolica. 

§ 254. 

Često osjeća babinjača bolove, kad pušta vodu zato, što je 
vodopust bio zgnječen za porođaja ili što je vanjsko spolovilo oteklo. 
Metni na ušće vodopusta obloge od 1 postotne lysolovine, pa ako ne 
prestaje, pošalji po liječnika. 

Mokraća će se zatvoriti i babinjača ne će je moći pustiti obično 
onda, ako je čedinja glava grlo mokraćnom mjehuru jako tiskala o obluk 
kosti-stidnica. Primalja neka babinjaču, kad je prvi put poslije porođaja 
posjeti, pita, je li već vodu pustila ili nije. Ako nije, a ona nađe mjehur 
u trbuhu velik kao kuglu nad spojem kosti-stidnica, te babinjača ne može 
vodu sama pustiti, neka joj utakne katetar, da se mjehur isprazni. Pun 
mjehur ne da materici, da se steže. Ako ne može kroz vodopust katetrom 
u mjehur, pa ako nikako ne može isprazniti mjehura, neka potraži po¬ 
moći u liječnika. 

Gdjekada će babinjaču u mjehuru boljeti i peći, siliti je često na 
mokrenje, svaki put će pustiti tek ponešto mutne mokraće, a uvijek joj 
se čini, kao da još nije mjehur prazan, i usto je u mjehuru reže kao no¬ 
ževima. Tu je nastala upala ili zažeg mokraćnog mjehura, koja 
se osobito često opaža, ako se ženi mora mokraća puštati katetrom, a 
primalja ne postupa kod toga dosta čisto. Gdjekada dolazi taj zažeg i 
sam od sebe. Primalja će k takvoj babinjači odmah pozvati liječnika, a 
ona paziti, da se njezini prsti ne okuže takovom mokraćom, u kojoj 
imade množina kužnih klica. Katetar, što ga je kod takove žene 
upotrijebila, mora dobro oprati i bar kroz 10 do 15 minuta prokuhati. 

Katkada ne može babinjača držati mokraću te ona istječe neho¬ 
tice, bez znanja i volje babinjače; onda će joj posteljina biti jednako 
mokra od mokraće. To biva, kad se mišica, koja mjehuru grlo zatvora, 
za porođaja prejako i predugo tištila, pa je oslabila. Onda neka primalja 
često mijenja vatu na spolovilu i ženu čisto drži, pak će to skoro pre¬ 
stati. Ako se rodnica u tešku porodu prokinula ili posve zgnječila, nastaje 
u babinama propust između mjehura i rodnice, a to se zove mjehuro- 
rodnični propust, koji dolazi osobito iza poroda kod uske zdjelice. 
To je velika neprilika, jer će se ženi neprestano mokraća cijediti iz rodnice. 

Primalja će bez oklijevanja liječnika u pomoć zvati, a ženi će kazati, 
da se što čišće drži, da provlake i rubeninu što češće mijenja, inače će 
odviše smrdjeti u sobi, a ženi će se koža okolo srama lako ojesti, kad 
u mokraći leži. 

Stolica je u babinama osobito prvih dana redovito zatvorena, 
pak će primalja ženi svaki drugi dan dati ili klistir ili žlicu ricinova ulja. 

Proljev će u babinjama nastati obično onda, kada se babinjača 
pokvari zlim jelom ili se nahladi. Jaki proljevi nastupaju kod babinje 
groznice. 

Ako se u porodu prodre čitava međica i šupak, to će u babinama 
blato ići pod ženu bez njezine volje, pa će se ona lako okužiti. Naravno 
da će primalja k takovoj ženi odmah pozvati liječnika, a, ako je sama 
bila kod poroda, učinit će to odmah u porodu. 

8. Zažeg (upala) materice, 

§ 255. 

Preostali komadi plodve ili plodnjih ovoja mogu u materici gnjiti; 
klice s tih gnjilih tvari prelaze u stijenku materice i tako se ona može 
užeći. No i izvana mogu kužne klice kod pretraživanja ili kod kojega 
ručnog posla ući u matericu i ondje se prilijepiti, pače najčešći je uzrok 
zažegu materice u babinama pretraživanje nečistim i neraskuženim 
prstima u porođaju. 

Zažeg materice upoznat će primalja, kad vidi, da je materica 
osjetljiva, ako se donji trbuh dodirne, da je toplina tijela povi¬ 
šena i da je čistilo neuredno. Kadšto je čistila vrlo malo ili ga na 
neko vrijeme nema ništa, u drugim slučajevima je vrlo obilno, te često 
jako zaudara, ali primalja mora znati, da i kod teškog zažega materice 
čistilo ne treba da zaudara. 

Ti se pojavi ne mogu zamijeniti s bolnim posljednjim trudovima, 
jer kod njih nema groznice, a materica ne boli, kad se za odmora ru¬ 
kom dirne. 

Zažeg materice je veoma opasna bolest, te može biti 
početak babinjoj groznici. Zato treba primalja da za vremena po¬ 
šalje po liječnika, a on će odrediti, što se dalje ima činiti. 

9. Zažeg žile krvice na bedru. 

§ 256. 

Gdjekada će primalja, osobito kod žena, koje su u porodu mnogo 
krvi izgubile kao kod prirasle ili nasjele plodve, iza teškog poroda, opa¬ 
ziti, da im obično drugu nedjelju iza poroda počne otjecati jedna noga, 
potkoljenica, a i bedro; uz to se žena tuži na boli i težinu u njima. Taj 
otok čitave donje okrajnine nastaje odatle, što su se žile krvice u zdjelici 
oko materice upalile, a krv u njima stinula, te ta upala prešla i na žilu 
krvicu bedra, pa je prema tomu optjecanje krvi u njem oteščano. 

Primalja mora k takovoj babinjači odmah liječnika dozvati. Dok on 
ne dođe, neka babinjača posve mirno leži i nogom nimalo ne 
miče. Primalja neka joj nogu stavi na jastuk, i obloži hladnim oblogom. 
Najstrože se mora zabraniti svako mazanje ili masiranje 
takove noge bilo mašću ili rakijom, jer bi žena od toga mogla 
naprečac umrijeti, ako se masiranjem koji komadić zgrušane krvi u žili 
krvici na bedru odlupi, te dospije u desnu polovinu srca, a odanle u 
plućne žile i začepi ih. 

II. Bolesti cijeloga tijela. 

Babinja groznica, 

§ 257. 

Iza porođaja ostaje na nutarnjoj površini materice rana na onome 
mjestu, gdje je bila plodva pripojena za matericu, no i na ušću materice, 
u . r .°dnici, na ušću rodnice ili na vanjskom spolovilu imade u svake ba- 
binjače obilje malih, jedva vidljivih ranica. 

Te rane cijele obično dosta brzo, ako su čiste; okuže li se pak 
kužnim klicama, ne će zacijeliti, nego će babinjači krv otrovati. Kužne 
klice mogu doći do tih rana izvana nečistim prstima i oruđem, 
onda opravom i rubeninom; ili se one tvore u materici samoj, kad za¬ 
ostaju u njoj komadi plodve ili plodnjih ovoja ili je plod u materici gnjiti 
počeo ili se plodnja voda za dugotrajnog poroda počela rastvarati. 

Najviše su pak nečisti prsti krivi, da se rodilja okuži. • 

Babinja groznica (porodiljska groznica, porodiljska 
ognjica) je dakle kužna bolest, kojoj uzrok (početak) gotovo svagda 
leži u porodu, a znakovi joj se pokažu tek u babinama. Ona je naj¬ 
opasnija bolest, od koje se babinjača razboljeti može, pa je obično tako 
žestoka, da većina babinjača, koje od nje obole, pogine. 

Ako je babinjača oboljela od babinje groznice, onda se bolest ra¬ 
zličito ukazuje prema tomu, da li je otrovanje krvi ili vrućica od gnojne 
krvi ili zažeg opne trbušnice. 

Kod svih je pak jednako: velika vrućica i teško obo¬ 
ljenje, koje se ponajviše svršava smrću. 

Obilježja velike vrućice (groznice) jesu: 

1. povišena toplina tijela, 

2. naglo bilo, 

3. glavobol, 

4. nema volje za jelo, 

5. bijel jezik, suh kao daska, 

6. velika žeđa, 

7. malo se mokraće tvori, 

8. propalo lice i crveni obrazi, 

9. iznemoglost i nemoć, 

10. buncanje u snu. 

1. Otrovanje krvi. 

§ 258. 

Najčešće se ukazuje babinja groznica pojavama otrovanja krvi. 
Kad je bolest vrlo žestoka, babinjača umre već drugoga ili trećeg dana 
poslije porođaja, inače koncem prve ili tečajem druge sedmice. 

Obilježja otrovanja krvi jesu: 

1. Veoma hitro bilo. Kod zdrave babinjače bilo obično sporije 
kuca, nego kod iste žene za nošenja ili dok nije trudna. 

Ako je krv otrovana, onda već za prva 24 sata bilo biva sve hitrije. 
Babinjačama, u kojih bilo 140 puta u minuti bije, pa tako duže vremena 
ostaje, obično nema više spasa. 

2. Povišena toplina tij ela. Toplomjer pokazuje obično uveče 

među 39 i 40°, a ujutro spadne toplina nešto, te je među 38 i 3J L. i u 
se čovjek lako prevariti može, da je babinjači bolje. . 

3. Žutica. Najprije požuti bijelo u oku, a kasnije malo po malo i 

k ° Za Babinjača, koja je oboljela od otrovanja krvi, često se ne tuži na 
bolove u trbuhu, već samo na glavobolju i iznemoglost. Ona ce pače 
kazati, da joj je prilično dobro ; pa ipak sile sve više propadaju, a naj- 

poslije nastupi' smrt od kljenuti srca. ; 

Ako je osim otrovanja krvi još i zazeg materice, onda je dakako i 

trbuh boli, a i čistilo gdjekada zaudara. , , ,. 

Primklja neka se dobro čuva, da su joj kod takove bolesnice prsti 
zdravi, da nijesu gdje ozlijeđeni, jer se lako sama okuziti može. 

2. Vrućica od gnojne krvi. 

§ 259. 

Obilježja vrućice od gnojne krvi pokazuju se tek šestoga do 
desetoga dana poslije porođaja. Do toga vremena se babinjača tek ruzi, 
da je slaba, iznemogla, a uveče je hitrije bilo i veća toplina tijela. 

Kod vrućice od gnojne krvi ukazuju se: 

1. tresavica; .. , 

2. vanredno visoka toplina tijela poslije svake tresavice; 

3 ! vanredno hitro bilo poslije tresavice; 

4. bolovi u zglobovima i otečeni zglobovi; 

5. gnojnice na različitim mjestima tijela. # . 

Tresavica se pojavi sasvim iznenada i naprečac i traje kadšto po 

jedan sat. Kad se tijelo prestane tresti, poskoči živa u toplomjeru na 40 
i do 42° C. Prema tomu je i bilo hitro. Ako se međutim ne ponavlja 
druga tresavica, spadne toplina i bilo poslije nekoliko sati na običnu vi¬ 
sinu Tu se može primalja lako prevariti pa misliti, da ide na bolje. No 
doskora pojave se nove tresavice, bolovi u zglobovima, a na mnogim 
mjestima, na pr. pod kožom, u plućima, u jabučici oka i t. d. nakupi 

^Vrućica od gnojne krvi traje gdjekada po više nedjelja, dok naj- 
poslije žena sasvim ne iznemogne i umre, ali se više puta i mnogo brze 
svršava smrću žene. 


3. Zažeg opne trbušnice. 

§ 260. 

Ako su kužne klice, koje su uzrokom babinje groznice, doprle iz 
materice u trbušnu utlinu, brzo se ondje rasplode i šire i tvore smrto 
nosnu bolest, koja se zove zažeg opne trbušnice. 

Obilježja te bolesti jesu: 

1. velika vrućica; 

2. hitro, ali vanredno slabo bilo; 

3. bljuvanje (povraćanje); 

* ■"'Ud bolovi po svemu trbuhu; 

5. trbuh je naduven i napet kao bubanj; 

6 . na koncu i li ja vic a (proljev). 

Ako se zažeže sva opna trbušnica, onda je babinjača zacijelo pro¬ 
pala. Smrt će nastupiti obično koncem prve ili početkom druge sedmice 
iza porođaja. 

§ 261. 

Da primalja može prosuditi, da li je babinjača zdrava ili nije, mora 
ona svaki dan dva puta babinjaču posjetiti i točno prema svojim propi¬ 
sima na sve paziti, po čem bi mogla naslutiti, da je ona oboljela. U 
prvom redu mora ona babinjači svaki puta točno izmjeriti toplinu 
tijela, te je ubilježiti na posebni za to papir. Ako toplina tijela po¬ 
skoči na 38° C ili više, mora primalja prizvati liječnika. Isto imade 
primalja da babinjači u jutro i naveče opipa bilo, te ako je ono hitro, 
100 ili više u minuti, ili ako nađe, da čistilo zaudara, da je materica osje¬ 
tljiva i trbuh nadut, da su se na spolovilu načinili čirovi (gnojne ranice), 
mora ona zahtijevati, da se pozove liječnik, a ne pristanu li na tcf babi¬ 
njača i njena rodbina unatoč tome, što im je primalja rastumačila opa¬ 
snost, u kojoj se žena nalazi zbog njihovog opiranja, primalja će sama 
prijaviti oblasti ili službenom (općinskom ili kotarskom) liječniku, 
da joj je babinjača oboljela. Primalja mora znati, da je babinja groznica 
jedna od najtežih i najpogibeljnijih bolesti, koje mogu ženu snaći, pa da 
ima nade ženu spasti jedino, ako se bolest u zametku svom počne lije¬ 
čiti, isto kao što se vatra dade tek u početku ugušiti, a kad je već cijela 
kuća u plamenu, ne da se ona više spasti. 

Primalja dakle neka upamti, da je kod svakog oboljenja u babinama 
najvažnije, da već kod prvih znakova neurednosti bude što brže prizvan 
liječnik. Naročito joj se mora i opet naglasiti, da je u većini 
slučajeva povišena toplina tijela prvi i najsigurniji znak početka 
bolesti, koja može isprva da izgleda neznatna, a može već za 2—3 dana 
tako se razviti, da ženi više nema spasa. 

Dok liječnik ne dođe, obloži bolesnici glavu hladnim oblozima, daj 
joj piti malko vode sa šećerom ili limunade, a liječnik će odrediti, što 
se dalje činiti ima. 

Kako ćeš sačuvati ženu od babinje groznice? 

§ 262. 

Primalja neka pamti, da babinja groznica nije samo naj¬ 
opasnija, nego i jedna od najgorih bolesti, koja je već 
tisuće mladih, snažnih, inače zdravih žena svalila u grob. 

Nikakovo mjesto, nikakav stalež ne čuva rodilju, ako se namjerila 
na nerazumnu, bezdušnu primalju. Najbolja njega, najveće bogatstvo ne 
pomaže ni bogatoj ni ubogoj ženi, da ne umre od babinje groznice, ako 
su nečiste ruke ili nečisto primaljsko oruđe spolovilo okužili. 

Najčešće se žena okuži od nečistih ruku i nečistog oruđa pri- 
maljinoga za vrijeme porođaja. Stoga neka se primalja svagda sjeća 

Lobmayer-Durst: Primaljstvo. 14 

svojih propisa, da svoje ruke čuva od svega, što je kužno, jer samo 
onda će joj uspjeti ruke svoje običnim pranjem i raskuživanjem dostatno 
raskužiti. Primalja mora znati, da ona, ako je imala sa kužnim stvarima 
posla na pr. sa gnjilim plodom ili je imala na pr. pomagati liječniku, kad 
je vadio gnjile ostatke plodve ili jajašca, pa joj je štogod od toga došlo 
na ruke, ne smije ići k rodiljama ili drugim zdravim babinjačaina, dok 
se nije sva okupala, svu svoju odjeću i rubeninu izmijenila, oruđe svoje 
dobro očistila i kroz 1 j i sata prokuhala, te svoje ruke bar 3 puta prema 
propisima oprala i raskužila. Tek na taj način može ona biti sigurna da 
ne će kužne klice, koje su joj na ruke i oruđe dospjele, prenijeti na drugu 
zdravu ženu. 

Nadalje je veoma važno, da su ruke primaljine neozleđene, glatke, 
bez ranica i zanotkica, jer se ove vrlo lako ognoje. Primalja makar s kako 
malenom gnojnom ili zapaljenom ranicom na ruci nikako ne smije, da 
vrši svoju praksu t. j. da pretražuje trudnice, ide k rodiljama ili dvori 
babinjače. Isto vrijedi za nju i onda, ako ona imade gdje na tijelu kakovu 
gnojnfcu ili gnojni iscjedak na pr. ako joj se načini oteklina na zubu, pa 
se ognoji ili joj iz uha curi gnoj ili imade iz spolovila gnojni iscjedak. 
Takova će primalja, ako joj i jesu ruke na oko uredne, imati uvijek kužnih 
klica na svojoj odjeći, a od nje i na svojim rukama, pak joj obično 
pranje i raskuživanje ruku ne dostaje. Ona neka se javi svojem služ¬ 
benom (općinskom ili kotarskom) liječniku, da je i od čega je oboljela, 
pa ne smije prije nastaviti svoga posla t. j. opet ići k rodiljama i babinja- 
čama, dok joj on to izrijekom ne dopusti. Jednako mora primalja kod 
svakoga slučaja kakove kužne bolesti, koja se pojavi, gdje ona imade 
posla, javiti to liječniku n. pr. ako tko oboli u stanu babinjače, kojoj ona 
zalazi, makar je babinjača zdrava, od vrbanca, skerleta, difterije i t. d., 
ili ako tko u stanu ili kući same primalje oboli od koje kužne bolesti. 
U svim tim slučajevima liječnik će primalji odrediti, što joj je činiti na pr. 
ako je tko od njezine rodbine obolio od vrbanca, primalja mora ili njega 
ukloniti iz stana na pr. u bolnicu, onda sve svoje odijelo svući, dati 
oprati, okupati se i raskužiti, ili se mora ona odseliti iz stana, dok bolest 
ne prođe ili pak mora, ako to ne može, praksu t. j. svoj primaljski posao 
sasvim obustaviti dotle, dok bolest njezinoga roda, koji s njom stanuje, 
posve ne prođe i sav se stan i odjeća i ona ne očisti i raskuži. Primalja 
u svem tom mora biti veoma točna i savjesna, jer će samo na taj način 
povjerene joj žene sačuvati od teške bolesti, pače i od sigurne smrti. 

Primalji će se češće dogoditi, da u kućnom poslu svoje ruke ogrebe, 
ubode kod šivanja ili gdje izrani; glavno je kod toga, da se te ranice 
ne okuže, a to će najsigurnije postići, ako te ranice više puta u danu 
namaže sa 2—3 kapljice jodove tinkture, za koju neka umoli svoga 
liječnika, da joj je prepiše, pak neka je uvijek drži kod kuće u maloj 
bočici sa staklenim čepom, ali neka je ne metne u svoju torbicu k oruđu, 
jer jod ishlapljuje, pa bi joj oruđe zarđalo. 

Ako primalja mora kakovu gnojnu ili čistilom ili čim drugim kužnim 
zamazanu vatu ili povoj prihvatiti, neka to nigda ne čini svojim prstima, 
nego kliještima iz svoje torbice ili ako njih nema pri ruci, neka čistim 
komadom papira poprimi takovu zamazanu vatu čuvajući tako svoje prste 
od dodira sa kužnim stvarima. 

Oruđe svoje neka primalja svaki put već kod žene, čim svrši svoj 
posao, opere i prokuha. Nigda ne spravljaj neprokuhanog oruđa u svoju 
torbicu, jer ako ga jednom staviš zamazano u torbicu, ona će ti se oku- 
žiti, pa je ne ćeš tako lako očistiti, a oruđe, makar ga poslije i prokuhaš, 
u zamazanoj torbici će se nanovo okužiti. 

Rijetko se događa, ali ipak gdjekada biva, da se žena i sama okuži, 
ako joj je spolovilo bolesno, na pr. ako bi ona gdje na sklopki imala 
gnojni čir ili ognojenu ranicu. U takvom slučaju neka se primalja zado¬ 
volji sa vanjskom pretragom, jer je velika opasnost, da se klice kod nu¬ 
tarnje pretrage sa vanjskog spolovila prenesu u nutarnje. Jednako može 
žena u babinama teško oboljeti, ako je u nošenju imala kužni sluzotok, 
a kužne klice u babinama dođu iz rodnice u matericu i jajovode, pače 
i u trbušnu utlinu. 

Babinjača se može i sama okužiti svojim prstima, ako ona dira u 
spolovilo. Zato je dužnost svake primalje, da babinjaču naročito pouči 
i opomene, da rukama nipošto ne dira spolovila. 

Da se zdrava rodilja i babinjača sačuva od kužnih klica, treba već 
za nošenja na to paziti, da se trudna žena vazda, naročito pak zadnjih 
sedmica, sasvim čisto drži; neka sve tijelo kupa, pa ako toga činiti ne 
može, neka se svaki dan barem dobro opere i to čistom vodom, a spolo¬ 
vilo neka nipošto ne briše spužvama ili nečistim krpama, već prokuhanim, 
čistim ručnicima ili rupcima. 

Potkraj nošenja neka ne jede teških jela i neka pazi, da ide uredno 
napolje. 

U porodu treba da joj se donji trbuh, vanjsko spolovilo 
i šupak sapunom i ovećim komadom čiste vate dobro operu, 
onda lysolovinom oplahnu. 

Spolovilo pretraži iznutra što rjeđe, jer se pretragom izvana 
dovoljno uvjeriti možeš, kako je čedo položeno i namješteno, je li živo 
ili mrtvo, ima li kakovih neurednosti, pa tek onda, kad nisi sa sobom na 
čistu, treba da pretražiš iznutra. 

Pretraživanje iznutra za svakoga truda ili u opće često pre¬ 
traživanje iznutra iz nestrpljivosti i radoznalosti pokazuje, da pri¬ 
malja nikako nije shvatila nauke o kužnim klicama, a osim 
toga je strogo zabranjeno i kažnjivo. 

Pretragu iznutra neka nikada i nipošto ne vrši, dok nije svoje 
prste valjano po propisu oprala i raskužila. 

Vodenjačni mjehur neka čuva što duže može, neka ga nikada 
ne prokine, kad nije baš krajnja potreba. Dok je mjehur čitav, 
plod je obično svjež i zna se opirati neprilikama; kad pukne, može to 
smetati kolanju krvi, a propusti li se izvjesna mjera, može po život dje¬ 
teta postati pogubno. 

Naročito neka pazi, da se mjehur od maceriranog ploda vještački 
nikada ne prokine, nego da se čuva, koliko je moguće. 

Svaki put, kad rodilja pusti mokraću ili blato, treba da primalja 
obriše i oplahne spolovilo lysolovinom. 

Ako mjehur pukne prije reda, a nema još trudova, neka rodilju iz¬ 
nutra pretraži, da sazna, što je tomu uzrok. Rodilji neka primalja na 

vanjsko spolovilo priveže komad čiste vate, umočene u lysolovinu i dobro 
izažete. Razumije se, da se taj zavod s drugim zamijeniti ima, kad je žena 
išla napolje; stari zavoj treba spaliti. Ako se porod zateže, a 
mjehur je prije reda pukao, primalja neka točno mjeri rodilji tjelesnu 
toplinu, jer je vrlo važno, da se porod pospješi, čim se rodilji toplina 
tijela digne do 38°C. Sto dulje traje porod kod prokinutoga 
mjehura, to prije će se plodnja voda početi rastvarati i 
ženaokužiti. 

Kad se dijete porodilo, neka se primalja nipošto više 
ne dotakne nutarnjega spolovila. U treće doba neka se 
strogo drži svojih propisa, jer će posteljica tako najsigur- 
niječitavaizaći. 

Ako je potrebno, da koje primaljsko djelo vrši (operira), treba da 
to učini valjano raskuženim rukama. Prije i odmah poslije svakoga pri- 
maljskog posla neka se rodnica dobro i obiljno ispira lysolovinom. Na 
svaki način mora primalja o svakoj takovoj neodgodivoj 
operaciji odmah obavijestiti liječnika, pa bio on ma kako 
daleko, a on će onda pregledati, da li je sve u redu. 

Babinjaču pusti prvih devet dana sasvim u miru i ne pre- 
tražuj je nipošto više. U rodnicu joj ne treba uštrcati. 

Vanjsko spolovilo popiraj samo mlakom vodom ili mlakom 
lysolovinom i to tako, da ga se prstima ne dotakneš. Ako treba spolovilo 
očistiti, čini to samo čistom vatom umočenom u lysolovinu, a ne svojim 
prstima, koje treba da čuvaš od svakog čistila. 

Babinjači treba kazati, da nikada sama ne briše i ne tare svoje spolo¬ 
vilo, jer bi lasno mogla rane, gdje ih ima, zamrljati, a gadnim bi prstima 
mogla sebi zagaditi nos, oči, bradavke, te bi one oboljele. 

Da se očuva od takove neprilike, najbolje je, da joj očišćeno spo¬ 
lovilo pokriješ ovelikim komadom čiste vate ili čistom prokuhanom krpom. 

Provlake, rubeninu i posteljinu treba često mijenjati, a sobu valjano 
promahivati; provlake treba u lugu nakvasiti i dobro oprati i osušiti. 
Primalja neka nipošto sama ne pere takova rublja. 

Nipošto, pa ni siromašne babinjače neka ne podmetnu nošene 
haljine kao provlake, već samo čistu rubeninu. 

Primaljskim oruđem, koje je primalja upotrijebila kod bolesnice, neka 
se nikada ne služi kod zdravih babinjača. I kod jedne te iste bolesnice 
neka sve oruđe, katetar, cijev, štrcaljku i t. d. poslije svake upotrebe očisti 
i dobro prokuha, raskuži i tek onda spravi u svoju torbicu. 

Ako je ipak primalji koja babinjača oboljela od babinje groznice, 
mora ona to smjesta javiti liječniku. Ona ne smije preuzeti drugu 
rodilju ili dalje pohađati druge zdrave babinjače, dok ima sa bo¬ 
lesnom posla. Ako bi to ipak činila, može biti kriva prestupka protiv 
sigurnosti života, jer sve te ženske mogu od nje postradati. 

Kad bolesna žena ozdravi ili umre, morat će primalja svu 
svoju rubeninu i odjeću svući i dati je oprati i iskuhati (toga neka 
ne čini sama), a ona će kroz 3 dana svaki dan se jedamput oku¬ 
pati, sve svoje oruđe i limenu kutiju prokuhati, svoje ruke svaki 
dan 3 puta po propisu oprati i raskužiti, pa onda tek 4. dan opet 
poći k porodu. 

U slučaju, da bi u selu bila prijeka nužda, da primalja gdje 
preuzme koji porod, t. j. da je ona jedina primalja u selu, a ona 
je imala posla sa okuženom babinjačom ili uopće sa čim kužnim, 
smije ona to učiniti samo, ako je svoje oruđe oprala i iskuhala, 
svu odjeću i rubeninu svukla, okupala se, uzela čistu rubeninu i 
odjeću i svoje ruke kod kuće bar 2 puta po propisu oprala I ra- 
skužila. Došavši k rodilji ona će se opet oprati i raskužiti, i ne će te 
žene iznutra pretraživati, već se zadovoljiti vanjskom pretragom. Nađe li 
što neuredno, pozvat će liječnika, da on ženu iznutra pretraži. 

U selu, gdje je samo jedna primalja, ona će liječnika zamoliti, neka 
on odredi, da njegu i dvorbu bolesne babinjače preuzme pod njegovim 
nadzorom koja razborita žena, da tako primalja može svoje zvanje ne¬ 
smetano i bez pogibli za ostale žene dalje vršiti. 

Ako dvori bolesnu babinjaču, ne smije njezino dijete kupati, 
niti previ jati, jer bi se djetetu mogla rana na pupku okužiti i dijete 
umrijeti od otrovanja krvi, već će to koja druga žena, koja ne dira bo¬ 
lesne babinjače, pod nadzorom primalje činiti. 


V 

Četvrti odsjek. 

Nastojanje oko bolesna djeteta. 

§ 263. 

Primalji je prema naputku njezinu strogo zabranjeno liječiti bolesnu 
djecu. No ona treba da zna, što je nepravilno u novorođenih i kakve 
bolesti snalaze novorođenčad, da uzmogne u pravu horu poslati po li¬ 
ječnika. Ona će tako mnogomu djetetu spasti zdravlje i život, jer baš 
kod novorođenčeta puno vrijedi, da liječnik dođe u dobar čas. 

Ona neka šalje što prije po liječnika, kad vidi, da je rođenče ne¬ 
mirno, da mu je tjelesna toplina povišena, da ne može spavati, da ga 
grčevi hvataju, da ne će sisati, da mnogo bljuje ili ima proljev, da teško 
diše, da ima kakav osip i t. d.; ili kad vidi, da se dijete za poroda ozli¬ 
jedilo, na pr. da mu se koja kost slomila. 

Bolesti novorođenčeta jesu: A Nakaze od poroda. B. Bolesti nastale 
u porodu. C. Bolesti nastale poslije poroda. 

A. Nakaze od poroda. 

§ 264. 

Katkada se rodi dijete na tijelu kojekako nagrđeno i nakazno: ili su 
mu pojedini dijelovi tijela veći ili manji, ili ih ima više ili manje nego 
obično. Već smo jednom rekli, da takove nakaze potječu od bolesti ili 
odatle, što se jajašcu razvitak smetao; a ono, što kod nas vele „zagle¬ 
dala se u što“, puko je praznovjerje. Tako nagrđeno dijete zove se na¬ 
kaza. 

Takove su nakaze: 

1. Dijete jednoruko ili jednonogo. 

2. Prsti su se na rukama ili na nogama srasli. 

3. Lubanjske su se kosti prije poroda srasle jedna s drugom. 

4' Dijete porođeno bez šupka ili bez ušća vodopusta. 

5. Rascijepljena gornja usna (hrnjica, hrnjavo dijete, škrba, 
zečja usna). Takovo dijete može samo teško ili nikako bradavke ustima 
zahvatiti, pa se mora hraniti žličicom. Ako se ne liječi, kasnije mu se 
zubi iskrive, lice mu se nakazi i nejasno govori. 

6. Rascijepljeno nebo, ako se hrnjica proteže natrag kroz 
nepce; usta su s nosnicom spojena užim procijepom. Takovo nakazno 
dijete ponajviše ne može da sisa, jer mu mlijeko opet izlazi na nos, zato 
se veoma teško hrani. 

7. Pro ci j e plj eni donji kralješci. Velika oteklina do krstače, 
modre boje, koja često skoro iza poroda pukne, a dijete umre. 

8. Suvišni prsti na rukama ili nogama; ili su pravi prsti ili tek 
mali komadići, koji vise na tankoj koži. 

9. Prerani zubi, kad se dijete s jednim ili sa više zuba porodi. 
Oni su klimavi te skoro ispadaju. 

10. Čotava noga, kad ima malo plodnje vode, a materica sti- 
skuje nožicu. 

11. Poveliki madeži (znamenke) na različitim mjestima tijela. 

12. Plod bez lubanje može se živ poroditi, ali će zakratko umrijeti. 

13. Raskoljen trbuh ili raskoljena prsa. 

14. Na gr dno spolovilo. Ako je nakaza tolika, da se spol ne 
može razabrati, treba još prije krštenja liječnika za mnijenje upitati. 

Ima još mnogo drugih kojekakovih nakaza, koje se sve nabrojiti 
ne mogu. 

Primalja je pozvana, da kupajući dijete po porodu pogleda, nema 
li u njega što nakazno; pa opazi li što, da ne vikne i da se ne prepane, 
pa da odmah ne kaže materi, što je našla, već neka o tom rođake oba¬ 
vijesti, a mater što opreznije na to pripravlja, jer bi po nju opasno 
moglo biti, da se prepane. 

Kad opazi ma što nakazno, neka nastoji, da se odmah liječnik po¬ 
zove, koji će onda kazati, može li se dijete operirati i kad će se to či¬ 
niti, jer se mnoge od tih nakaza daju operacijom ili drugim liječenjem 
popraviti. 

Ona mora, kad se namjeri na kakovo nakazno dijete, onako s njim 
postupati, kao da je podobno za život. 

B. Bolesti nastale u porodu. 

1. Zamrlo dijete. 

§ 265. 

Rođenče se zamrlim (obumrlim) zove, ako se ne miče i ne 
diše. Položiš li mu uho na grudi, čut ćeš, da mu srce kuca, ali 
slabo i sporo, katkada za jednu minutu po pet do šest puta. Ako je 
srce sasvim prestalo kucati, pa se već od nekoliko minuta ništa više ne 
čuje, onda se ugasio život — dijete je mrtvo. 

Dijete će se -zamrlo poroditi: iza teška porođaja, gdje je glava u 
zdjelici stisnuta bila'; kad se dijete s velikom mukom kliještima vadilo; 
kad se polagano prMisnulo kroz izlaz zdjelice i kroz vanjsko spolovilo; 
kad se polako obrazonl"rađalo; kad se glava porodila, a prsa zaostaju 
duže u zdjelištu; kad je pupkovina kruto obavita oko vrata; ako je u 
prvo i drugo doba porođaja krv potekla iz materice, što se plodva pre¬ 
rano odlupila, bilo što je nasjela ili iz drugog uzroka; ako je spala pup¬ 
kovina bila stisnuta; ako je dijete zatkom položeno bilo, a glava se 
polagano rađala i pupkovinu čvrsto pritisnula; ako se pupkovina za po¬ 
rođaja pretrgla; ako su trudovi bili veoma žestoki i česti. 

Zamrlost nam se ukazuje kod djeteta u dva stepena ili 
je rođenče manje zamrlo, lice mu je modro crveno, nabuhlo, oči su 
crvene, iskočile, usnice otekle, modre, veliki tjemenac napet, a pupkovina 
prepuna krvi i većinom još kuca ili je rođenče jače zamrlo, bliže 
smrti te prema tome i više nalik na mrtvaca t. j. ono je sasvim blijedo, 
uda mlohava, donja čeljust mu visi, veliki je tjemenac utisnut, šupak 
otvoren, pupkovina uvehla, u njenim žilama ima malo krvi i ne kuca. U 
prvom slučaju govorimo o modroj zamrlosti ilio rođenčetu zamr¬ 
lom od preobilne krvi, u drugom o blijedoj zamrlosti, a za 
rođenče velimo, da je zamrlo od premalo krvi. Kod modre zamrlo¬ 
sti dijete će se gotovo uvijek lako i brzo oživiti, dok nam to kod bli¬ 
jede češće ne će ni nakon svih pokušaja uspjeti. 

Kako ćeš oživjeti zamrlo dijete? 

§ 266. 

Primalja mora, da svaki put, kad sluti, da bi se dijete moglo za¬ 
mrlo roditi, dakle kod svakog dugotrajnog porođaja, nepravilnih položaja 
i t. d., naročito pak, ako pod konac porođaja kucanje čedinjeg srca bude 
polagano i nepravilno ili ako kod položaja glavom izlazi čedinja pogan 
sa plodnjom vodom pomiješana ili ako se porod mora vještački dovršiti 
(okret, izvlačenje, kliješta) sve pripraviti, što će njoj ili liječniku trebati 
za oživljenje djeteta, a to su tople pelenice, topla (28—30°R) kupelj i 
hladne vode u peharu ili zdjeli sa jednom čašom. — Primalja će, ako 
se dijete rodi blijedo zamrlo, odmah poslati po liječnika, a dok on ne dođe, 
nastojat će sama, da ga oživi. 

Budući, da zamrlo dijete samo od sebe ne diše, mora primalja na¬ 
stojati, da dijete što prije podraži na disanje ili ako joj to ne uspije, da 
mu tako zvanim umjetnim disanjem zrak u pluća dovodi, jer će inače i 
kucanja srca — zadnjeg znaka života čedinjeg nestati i čedo umrijeti. 

Dijete, koje se zamrlo rodi, već se u utrobi materinoj počelo gušiti 
ne dobivajući kroz žile pupkovine dovoljno okisene krvi, pa je zbog toga 
počelo već u materici i rodnici disati, te mjesto zraka uvuklo u nos i 
usta, a u težim slučajevima i u grlo i dušnik plodnje vode i sluzi. 

Primalja dakle mora u svakom slučaju zamrlosti najprije da 
očisti djetetu nos i usta od te sluzi i plodnje vode, a to će uči¬ 
niti tako, da mu izvana obriše sluz sa nosa i ustiju, a onda prstom me¬ 
zimcem izvadi ostalu sluz iz ustiju i ždrijela. Kod toga će primalja veći¬ 
nom osjetiti, da li je dijete jako zamrlo ili tek manje, a to je važno za 

dalji njezin rad kod oživljavanja djeteta. Ako je dijete u lakšem stepenu 
zamrlo, to će prst mezimac primalje u ustima i ždrijelu djeteta osjetiti, 
kako se oni oko njega stežu, dok kod teške zanjrjosti usta i ždrijelo 
ostanu širom otvoreni, mlitavi. U prvom slučaju će često dostajati, ako 
primalja dijete uhvati jednom rukom za nožice i držeći ga tako uvis, dla¬ 
nom druge ruke ga nekoliko puta 
udari po zatku i leđima, te na 
to opet prstom očisti usta i nos 
od sluzi, koja se, kad se dijete 
okrenulo na glavu, iz grla i du- 
šnika u ustima nakupila. U la- 
gljim slučajevima zainrlosti, di¬ 
jete će već na te podražaje po¬ 
četi disati i doskora jasnim gla¬ 
som drečati. Ne bude li to ili 
dijete tek površno koji put dah- 
ne, neka primalja odmah pod- 
veže pupkovinu. Kod toga će u 
onim slučajevima, gdje je dijete 
modro crveno, nabuhlo, a pup¬ 
kovina jedra i puna krvi, pustiti 
da iz nje 1—2 žlice krvi iscure, 
dok će nasuprot kod blijedog i 
sasma klonulog rođenčeta paziti, 
da ni kap krvi iz pupkovine ne 
isteče. 

Dalje će primalja postu¬ 
pati razno prema tome, da li je 
dijete već počelo makar i po¬ 
vršno i nepravilno disati ili je 
posvema klonulo. Ako se na 
djetetu već opažaju znakovi ži¬ 
vota t. j. da su mu uda jedrija, 
koža svjetlija crvena i naročito, 
da je koji put dahnulo, primalja 
neka ga odmah stavi u toplu 
(28°—29°R) kupelj, u kojoj neka je dijete sve do vrata. Držeći ga jed¬ 
nom rukom za šiju, a drugom za zadak neka ga amo tamo u vodi po¬ 
lagano njiše. Uz to neka ga dignuvši ga na jednoj ruci iz vode polije 
čašom mrzle vode po prsima ili po šiji. Dijete će — ako nije posve 
klonulo — čvrsto udahnuti. Na to neka ga odmah opet stavi u toplu vodu. 
Ponavljajući to više puta obično će se dijete u brzo oporaviti, uda mu 
postati jedrija, koža svijetlo crvena, a usnice ružičaste boje, počet će micati 
nožicama i ručicama, disanje postane češće, pravilnije i dublje, a onda — kao 
znak, da je posve oživjelo — počne jasnim glasom drečati. Dok to pri¬ 
malji uspije, morat će ga gđjekada još više puta iz kupelji izvaditi i umotati 
u tople pelene, protrti po prsima i leđima ili za nožice dignuvši udarati po 
zatku, očistiti usta i t. d. Na taj će način primalja u velikoj većini t. zv. 
modre zamrlosti doći do cilja. 


SI. 79. Kako se oživljuje zamrlo dijete. 

Drugojačije je, ako je dijete zamrlo sasvim klonulo, blijedo i mlitavo. 
Tu će primalja opaziti, — kad turi prst u usta —. da ih dijete ni malo 
ne stegne, da na udaranje po zatku, na polijevanje mrzlom vodom nimalo 
ne odgovara, pa ni površno ne uzdahne. U takovim slučajevima nekd pri¬ 
malja ne gubi dalje vremena svim tim pokušajima, već nakon, što je dje¬ 
tetu dobro očistila nos i usta, te objesivši ga za noge isto ponovila, neka 
nastoji, da djetetu t. zv. vještačkim disanjem zrak u pluća dođe, te tako 
dijete oživi. 


Najzgodniji je način vje- 
štačkog disanja onaj po prof. 
Schultzeu t. zv. njihanjem dje¬ 
teta. Drži dijete s obrazom od sebe 
okrenutim među raskoračenim noga¬ 
ma tako, da palce položiš djetetu na 
kosti ključice, kažiprste metni pod 
pazuhe, a druge prste na leđa. Glavu 
drži među rukama, da je vrat ispružen, 
jer će tako lakše zrak ući u grkljan 
(SI. 79.). Držeći tako dijete podigni 
ga gore tako, da mu noge leže na 
trbuhu, a trup mu se savije, dočim 
mu je zadak tako visoko podignut 
kao tvoja glava (SI. 80.). 

Na to spusti opet dijete, da visi, 
zamahnuvši rukama tako, da ih po¬ 
svema ispružiš. 

Podižući dijete tijelo mu se sti¬ 
sne, a prsište biva kroz to manje 
onako, kao da se izdiše; a kad se 
spušta, pruži se tijelo, a prsište se 
širi onako, kao da se udiše, te kod 
toga dolazi zrak u pluća. To njiha¬ 
nje ili mahanje djeteta gore dolje učini 
5—6 puta redom, a onda ga stavi 
opet u toplu vodu, da se odviše ne 
rashladi. Kad se opet dobro ugrijalo, 
stavi ga u tople pelene i brzo osuši, 
izvadi ponovno sluz iz ustiju, koja 
se tamo nakupila, pa nastavi njiha¬ 
njem djeteta opeta 5—6 puta. 




SI. 80. Kako se oživljuje zamrlo dijete. 


Ako dijete nije bilo jako zamrlo, doskora će početi disati; ako je 
pak veoma zamrlo, onda se mora naizmjence sad podići i spuštati, sad 
opet u toploj vodi kupati, doklegod se čuje srce kucati. Traje katkada 
po jedan sat, dok oživi. 

Da ti se ne bi dijete iz ruku izmaklo, dobro ćeš činiti, ako mu met- 
neš na pleća kakovu krpu ili pelenicu, pa da ga onda držiš. 

§ 267. 

Oživljujući zamrlo dijete neka se primalja ne prenagli, već neka to 
čini mirno, ozbiljno i ustrajno; neka katkada otpočine, a međuto neka 
ga neprestano umata u tople pelene. 

Sve neka redom upotrijebi, da dijete oživi, i neka to čini, doklegod 
srce ne kuca, ma bilo, da ga tek jedva čuješ; katkada će tek poslije po 
ili jednog sata oživjeti. Prestati sa oživljavanjem smije prima¬ 
lja tek onda, kad ili dijete jasnim glasom dreči, a i onda 
mora češće knjemu prigledati, jer bi moglo nanovo pomo- 
đriti i prestati disati ili ako se nije dalo oživiti, tek onda, 
kad kroz nekoliko minuta ne čuje više, da srce kuca. Onda 
neka ga umota u tople pelene, položi postrance na sigurno, toplo mje¬ 
sto, pa katkada pogleda, ne bi li ipak bilo još znakova života. Na ta¬ 
kovu toplu mjestu treba da ostane, dok se ne pokaže mrtvačka ukoče¬ 
nost ili mrtvačke modrice. 

Primalja mora svakako, dok čedo oživljuje, da češće prigleda k ma¬ 
teri, da li ona ne krvari, što bi se kod neurednog dugotrajnog poroda 
lako moglo dogoditi. 

§ 268. 

Djecu kršćanskih matera neka primalja u takovim prilikama krsti 
za nuždu. Dijete se po glavi tri puta u slici križa polijeva čistom vo¬ 
dom, pa se govori: „Dijete, ja te krstim u ime Oca i Sina i Duha sve¬ 
toga. Amen." 

Ako se ima dijete, koje se još nije sasvim porodilo, krstiti za nuždu, 
što je u velikoj pogibli, da će umrijeti, valja onaj dio vodom polijevati, 
koji se već porodio. 

Ako primalja ne zna pravo, je li dijete već mrtvo, ili ako je nakazno, 
treba da krsteći govori: „Dijete, ako si još živo“ ili „Dijete, ako si za 
krštenje, ja te krstim" i t. d. 

Primalji je pod teškom kaznom zabranjeno krstiti za nuždu dijete 
od matere nekršćanke, na pr. od Židovke ili muhamedanke. 

2. Krvna oteklina na glavi. 

§ 269. 

Krvna oteklina na glavi je izljev krvi među lubanjskim kostima 
i pokosnicom t. j. onom kožicom, koja pokriva kosti. Ona je mekana, 
velika koliko kokošje jaje, a tipneš li je, osjetit ćeš, da se u njoj biba 
krv. 

Takova oteklina pokaže se obično tek nekoliko sati ili jedan dva 
dana poslije porođaja, Ona se drži samo jedne kosti, i to najčešće tje- 
menice, te ne prelazi preko tjemenca ni preko sveza. 

Koža je na njoj blijeda, nepromijenjena i može se nad njom pomicati. 

Primalja će metati hladne obloge, uz koje će je tek za pet, šest 
sedmica nestati; rođacima će reći, neka zovu liječnika, a ona neka ni¬ 
pošto ne upotrebljuje kojekakovih domaćih lijekova, jer bi se od njih 
mogla koža na oteklini izjesti, a kužne klice oteklinu okužiti i ona se 
ognojiti. 

S tom oteklinom mogla bi se zamijeniti druga, koja se zove oglav- 
nik ili kapica. Ona postaje svaki put, kad porođaj duže traje, pa je mo¬ 
dra, mekana kao tijesto, prelazi preko sveza lubanjskih kosti; ona pro¬ 
lazi obično za nekoliko sati sama od sebe. 

Ako je glava djetetu po teškom porođaju produljena ili na- 
krivo stisnuta, neka primalja ništa ne čini, da je tobož ispravi, jer će 
se lubanja za malo dana sama od sebe ispraviti i biti okrugla. 

Ako se dijete kod izvlačenja ili padnuvši na tle ozlijedilo, na 
pr. da mu se ručica ili nožica prelomi ili lubanjske kosti utisnu, neka 
smjesta pošalje po liječnika. Da se djetetu ručica ili nožica ili na pr. 
kost ključica u porodu prelomila, poznat će primalja kod prematanja ili 
kupanja djeteta po tom, što ono taj dio tijela ne miče, već on nepomično 
visi. Naravno da liječenje svake takove ozljede ima smjesta preuzeti li¬ 
ječnik. 

C. Bolesti nastale poslije poroda. 

1. Bolesti pupka. 

§ 270. 

Najpogibeljnije bolesti pupka (kao na pr. zažeg, vrbanac pupka) 
dolaze od toga, što se pupak okužio kužnim klicama. Zato primalja neka 
pupka dječjega ne dira nego čistim i raskuženim prstima i čistom vatom, 
a ne zamazanim krpama i pelenicama. Neka, dok je dijete zdravo, svagda 
najprije uredi dijete, a onda babinjaču, jer tako će najsigurnije zapriječiti, 
da ne prenese štogod od majčinog čistila na pupak djetinji. 

Neurednosti su od pupka ove: 

Može se dogoditi, da djetetu ostavljena pupkovina nije dobro 
svezana, te može kasnije, katkada i jedan sat poslije porođaja, iz nje 
opet početi krv curiti i tako dijete u veliku pogibao dospjeti. Zato 
treba primalja da češće pogleda, da li je sve u redu ili nije, pa ako krv 
udari iz pupkovine, neka je odmah nanovo sveže. 

Kad se dijete čisto ne drži, počne pupkovina gnjiti, umjesto daše 
suši, ona je vlažna i smrdi; primalja mora odmah liječnika prizvati. Kad 
pupkovina otpadne, može još iz pupka krv curiti, koja se teško ustavlja. 
Primalja u takovu slučaju neka pošalje po liječnika, a dok on ne dođe, 
neka pritisne na pupak komad čiste vate, i ako krv stane, povojem vatu 
pričvrsti. 

Ako se pupak zažari, pa se počinje gnojiti, koža je oko njega obično 
otekla i crvena. Primalja treba da što prije pošalje po liječnika, jer će od 
toga dijete teško oboljeti, pa i umrijeti, ako kužne klice, koje su pupak 
zažarile, dođu u krv ili mu upale opnu potrbušnicu. 

U svakom slučaju upale pupka ili gnjiloće pupkovine mora primalja 
čuvati svoje prste od okuženja. Najbolje je, da povijanje takovog djeteta 
pod njezinim nadzorom vrši druga razborita žena. Mora li primalja to sama 
činiti, neka uvijek najprije uredi ženu, a onda bolesno dijete, da ne pre¬ 
nese štogod od djeteta na zdravu mater; svoje prste neka čuva, da se 
njima ne dotakne gnojne vate od pupka. 

Gdjekada, pošto se pupkovina posve uredno osušila i otpala, a nema 
nikakvog zažega, ipak ranica na pupku ne zacijeli, već se na njoj načini 
mala mesnata bobuljica, od koje se u povoju nađe koja kapljica 
krvi ili sukrvice. Primalja neka pozove liječnika, a dok on ne dođe, neka 
metne na pupak čište, suhe vate. 

Od ranice na pupku može i vrbanac nastati, koji će se onda odanle 
dalje po trbuhu širiti. 

Ako od djeteta teško ide pogan, pa se mora mnogo napinjati i tiskati, 
više se puta kroz otvoreni pupak protiskuje drob; onda dijete ima pup¬ 
čanu kilu. Da toga ne bude, neka primalja nastoji, da od djeteta svaki 
dan i lako ide pogan. 

Ako se već načinila kila na pupku, neka pozove liječnika. 

2. Zažeg sisicći. 

§ 271. 

Kod male djece, dječaka i djevojčica, često možeš prvih nedjelja 
opaziti, da sisice oteku i da se iz njih može istisnuti neka mliječna 
tekućina. Tako otekle sisice veoma bole, ako ih tek malo pritisneš. 

Treba ih namazati čistim, finim uljem ili vaselinom, pa na njih me¬ 
tnuti komad vate i tako ih čuvati, da se ne pritištu. Onda to doskora samo 
prolazi. Primalja neka nikako ne dopušta, da se pritiskuju, jer se kroz to 
dijete bez potrebe muči, a sisice se mogu od toga lasno zažeći, pocr¬ 
veniti i ognojiti, što bi bilo opasno, a osobito kod djevojčica moglo bi 
i škodljivih posljedica imati, jer bi se bradavke nagrdile. 

Ne izgube li se čvorovi u sisicama za nekoliko dana, mora liječnik 
pomoći. 


3. Osipi i ojedine. 

§ 272. 

Djeca, koja se veoma toplo drže i svagda leže kraj znojne matere, 
ospu se isto tako kao i babinjače vrijedom ili projastom ospom; 
to su malene, crvene bubuljice, koje veoma svrbe. Dijete je nemirno i ne 
može da spava. Vrijed ove vrste nije ni najmanje opasan, a nestat će 
ga, čim se dijete drži manje toplo a suho. 

Katkada se na tijelu novorođenčeta u prvoj ili drugoj sedmici ospu 
mjehuri (klobučasti lišaj), veći od graška i puni svijetlo žute tekućine. 
Oni se raspuknu, osuše, a drugdje na tijelu pokažu novi, te ih obično za 
nekoliko sedmica posve nestane; dijete ipak to vrijeme dobro napreduje. 
Ti se mjehuri vrlo lako prenesu na drugu djecu, pa zato primalja mora 
odmah pozvati liječnika, a ona neka svoje ruke dobro raskuži i nastoji, 
da njegu takovog djeteta preuzme druga koja žena po njezinoj uputi. Kod 
slabe, nedonošene djece, a gdjekad i kod donošene, ti se mjehuri vrlo 
brzo šire po svem tijelu, te koža takvog djeteta izgleda kao ofurena. Ta¬ 
kova djeca rado propadaju i umiru. 

Djeci se često koža oj ede (otre se) iza ušiju, navratu, pod pazuhom, 
u laktu, pod koljenima, na slabinama, osobito pak oko spolovila i na zatku. 

To biva, ako se dijete čisto ne drži, naime ako se marljivo ne kupa i 
valjano ne obriše, ako bljuje, pa mu mlijeko curi niz vrat; ako je mokro 
ili zamazano, pa se ne previja svaki put i ne opere, nego tako zadugo u 
svom smradu leži. Slaba i nježna, debela i tusta djeca, pa i ona, koja 
boluju od proljeva, najprije će se ojesti. 

Da se djetetu koža ne ojede, treba ga čisto držati i svaki put mu 
pelemce mijenjati, kad je mokro. Mnoge matere na žalost misle, da je 
dosta učinjeno, ako se dijete brašnom od riže (pirinča) ili crvotočine dobro 
napraši. Ali to ne vrijedi mnogo; jer napraši dijete brašnom koliko te volja, 
a ne drži ga čisto, ipak će mu se koža ojesti. 

Takove ojedine zadaju djetetu silne bolove i uznemiruju ga neprestance. 

Primalja neka pazi na što veću čistoću, a i materi neka kaže, da 
tako čini. Dijete se mora svaki dan kupati i dobro osušiti; ojedena mjesta 
neka se peru borovom rastopinom, neka se ne brišu, nego neka se po- 
tipkaju mekanom čistom krpom, a kad su valjano očišćena, treba ih za¬ 
prašiti praškom (na pr. dermatolovim) ili namazati mašću od liječnika 
odredjenom, jer od tih ojedina lako dođe vrbanac. 

Kadgod je dijete mokro, mora se dobro osušiti i uviti u čisto oprane 
pelene, a ne u tek prosušene, kako mnoge žene rade. Kad je zamazano 
od pogani, neka se odmah mlakom vodom opere j osuši. 

Ako češće bljuje, pa mu bljuvotine cure niz vrat, mora mu se rublje 
često mijenjati. 

Ako ništa ne koristi, treba tražiti pomoć u liječnika. 

Kod male djece, osobito one, koja se marljivo ne kupaju i ne peru 
nakupi se na glavi sivkasta mast, koja se osuši i grintom (tjemenjačom" 
krastom, uljezinom, strupom) zove. Mnoge matere krivo misle, da je to 
znak zdravlja, pa se boje skidati je. Primalja, koja ne smije do takova 
praznovjerja ništa da drži, mora krastu toplom sapunicom prati, a ako se 
već odviše prisušila, uljem razmekšati, da se može lako skinuti. 

Veoma često nikne dojenčetu osutak po obrazu, koji svrbi, vlazi, pa 
kraste tvori, te šireći se sve dalje pokrije lice i čelo zelenkastom krastom. 
To se zove perućac (perućina, perutac). I za taj osutak misle mnoge 
matere, da ga ne valja protjerati; no primalja neka se na to nimalo ne 
osvrće, već neka odmah s početka, kad se mali mjehurići ukažu, dijete 
marljivo kupa i pere, a gdje to ne pomaže, neka liječnika u pomoć zove. 

4. Novorođenčad bludobolnih roditelja. 

§ 273. 

Primalja je već učila, da će bludobolni roditelji često roditi mrtvo 
macerirano čedo, no događa se, da se dijete rodi i živo, ali već na svijet 
donese znakove te grozne bolesti, a to su ponajviše mali mjehurići na 
dlanovima i tabanima, a i po ostalom tijelu. Takova djeca obično doskora 
poginu, jer je bludobolja nutarnje njihove ustroje tako pokvarila, da ni- 
jesu za život sposobna. 

Nego događa se, da se djeca bludobolnih roditelja rode na oko pot¬ 
puno zdrava i krepka, a tek poslije pokažu se na njima znakovi bolesti. 

koje su od roditelja baštinili. I tu su najčešće mjehurići ili drugi osipi po 
tijelu, tabanima i dlanovima, ali se oni ne smiju zamijeniti sa prije (pod 3.) 
spomenutim mjehurićima ili klobučastim lišajem, gdje su mjehurići veći 
i obično ih nema po tabanima i dlanovima. (Zato neka svaki osip vidi 
liječnik, jer će samo on moći razlučiti jedan od drugoga!). — Osim tih 
mjehurića ili osipa takovoj se djeci iz nosnica cijedi gnojna sluz, dijete 
teško diše i teško sisa, jer mu je nos začepljen, pa ne može na nj dihati. 
Djeca takova često naglo propadaju, lice im je staračko, probava neuredna 
i jadno pogibaju. — Takovo se dijete može zgodnim liječenjem spasti i 
ozdraviti. Primalja neka dakle svagda pozove liječnika, a ona, ako sumnja 
na bludobolju, neka ljudima toga ne^ kaže, ali neka nikako ne dopusti, da 
bi takovo dijete došlo drugoj ženi ha sisu. 

5. Žabice u ustima. 

§ 274. 

U male djece ukažu se često na jeziku, na desnima, na usnama i u 
ustima sitne bijele pjege na crvenoj i vrućoj sluznici. Te pjege nijesu drugo, 
nego sitne glivice, koje su nasjele na sluznici ustiju, a donekle i u nju 
prodrle, te je upalile. Ako ih hoćeš obrisati, ne će ti to uspjeti, a hoćeš 
li ih silom otrti, sluznica će početi krvariti. Tih pjega, koje se zovu ža¬ 
bice (krupice, prištići), nestaje katkada samih od sebe, ali se uskoro opet 
povraćaju. Zbog te bolesti dijete teško sisa, mnogo plače, što ga boli, a 
trpi i od proljeva, koji po njega može postati opasnim. Žabice su ponekad 
posijane po svoj sluznici tako, da su usta i ždrijelo kao posuta bijelim 
prahom. 

Ponajviše postaju takove pjege, kad se dijete hrani neprikladnom 
hranom, prokislim mlijekom i ukislom kašom i kad su sisaljke na bo¬ 
čicama nečiste. 

Da se dijete sačuva od te bolesti, neka primalja pazi da se kod do¬ 
jenja ili hranjenja djeteta drži točno onoga, što je učila, pazeći naročito 
na čistoću sise, bočica i sisaljka. 

Kad su se pak pjege već izasule, mora se sve čisto držati, pa ako 
ustreba i hranu promijeniti; a možeš mu usta isprati finom krpicom umo¬ 
čenom u hipermangansku rastopinu. Ako uza sve to pjega ne će da ne¬ 
stane, nego se sve dalje šire, treba liječnika zvati. Nipošto ne valja, što 
mnoge majke čine, da djetetu usta šećerom posipaju ili mu daju slatko 
piće, jer se od toga glivice još brže šire. 

6. Pokvareno probavljanje. 

§ 275. 

Ako dijete odmah, kako je sisalo, nešto od posisanog mlijeka i z- 
bljuje,, obično to nije djetetu škodljivo, a uzrok je tomu, što je odviše 
ili prenaglo sisalo. Ako pak dijete neko vrijeme iza sisanja po¬ 
vraća usirena mlijeka, koje kiselo zaudara, kod toga je nemirno 
i blijedo, te slabo uspijeva, znak je to pokvarena želuca od zle hrane ili 
neprikladnog, često preobilnog ili prečestog podavanja sise ili bočice. 

Primalja će svagda kod toga pozvati liječnika, jer je to često početak 
teške bolesti probavila. 

Zdravo dijete pušta od sebe pogan 3—4 puta na dan. Primalja će 
osobito kod djece, koja se hrane kravljim mlijekom, češće opaziti, da su 
zatvorena, da ide blato od njih samo 1 puta na dan ili još rede. 
Takovoj djeci neka primalja dade klistir, a u mlijeko neka se daje više 
sladora. Ako dijete, koje je na sisi, trpi od zatvora stolice, neka dojilja 
jede više masti, zelena variva i voća. Ako sve to ne koristi, neka primalja 
pozove liječnika. 

Djeca često obolje od proljeva. Obično kod proljeva dijete pušta 
po 5—6 puta na dan pogan, koja je kašasta, često sluzava, zelenkasta, 
a u njoj ima ostataka neprobavljenog mlijeka. Drugda opet je stolica kao 
skosana jaja, sivkaste boje, te jako zaudara. Djeca su kod proljeva ne¬ 
mirna, malo spavaju, nemaju volje na hranu i ne uspijevaju, već počnu 
slabiti. Proljev je svagda znak teže poremećene probave, pa ako se djetetu 
hrana doskora prema potrebi ne promijeni i ne uredi, opasno će djetetu 
oboljeti želudac i crijeva. Najčešći je uzrok proljevu pokvareno ili prema 
dobi djeteta dosta nerazrijeđeno kravlje mlijeko ili pak, ako mu se pre¬ 
rano daje brašnena hrana ili u opće, ako mu se bilo sisa bilo bočica daje 
bez reda prečesto ili preobilno. Naročito djece, koja se na bočicu othra¬ 
njuju, velik broj pogiba od upale crijeva, koja osobito ljeti nastupa sa 
žestokim bljuvanjem i silnim proljevom tako, da djeca brzo propadaju i 
većina ih pogine. 

Primalja će zato u svakom slučaju, gdje dijete trpi od proljeva, ljude 
uputiti, da je to ozbiljna bolest pak pozvati liječnika, koji će dalje odrediti. 
Dok on ne prispije, neka djetetu dade titričnog ili lakog ruskog čaja. 

Mnoga djeca boluju od vjetrova. Trbuh im je napet, nemirna su, 
vrište i tek se onda umire, kad nekoliko vjetrova ispuste, trbuh nešto 
splasne i bude mekši. Takovoj djeci možeš dati čaja od kamilica, umotati 
ih u ugrijane pelene, dati im klistir od kamilice ili im trbuh protrti finim 
uljem. Ponavlja li se to, treba upitati liječnika za savjet, jer je hrana 
djetetu neprikladna, pak će se morati promijeniti ili mlijeko dojilje ne 
prija, što se ona ne hrani ili ne živi, kako je to za dojilju potrebno. 
O tom svemu ima odlučiti liječnik. 

Gdjekada će primalja opaziti, da u djeteta, kad se već ispraznilo od 
dječje smole, blato bude opet crno i mekano kao smola. Usto može 
dijete da bljuje, a i bljuvotina je crna. Ako dijete kod toga dobro uspijeva, 
nije to -pogibeljno. Ta crna stolica i bljuvotina nije naime drugo, već 
probavljena krv, koja je došla u djetinji želudac i crijeva. Krv dolazi u 
želudac najčešće iz ranjave bradavke kod dojenja, a to će primalja lako 
ustanoviti pretraživši točno bradavke majčine ili dojiljine, te našavši tamo 
ranicu. Međutim imade i teška bolest novorođenčeta, gdje ta krv u blju¬ 
votini i stolici potječe iz njegovog probavila, a kod toga dijete naglo 
propada, pa mu je smjesta potrebna liječnička pomoć. 

Kako je to primalja već kod dojenja i kod umjetnog hranjenja djece 
učila, baš je ona pozvana, da liječnicima, koliko može, pomogne u njihovu 
nastojanju oko toga, da se tako velik pomor djece za prve im godine 
spriječi. Ona će u tu svrhu svagda zdravu majku upućivati, da joj je sveta 

dužnost, da svoje dijete sama doji, razloživši joj, kolika je pogibao u 
othranjivanju djeteta na bočicu, a u svakom slučaju, gdje misli, da žena 
ne bi smjela dojiti, pozvati liječnika, da on o tom odluči. 

Kod svake smetnje probave, pa i kod najlakših, ako brzo ne prolaze 
ili se stalno povraćaju, ona će roditelje uputiti, neka odmah pozovu 
liječnika, upozorivši ih i razloživši im, da se kod djeteta svaka bolest 
može veoma brzo razviti do takove žestine, da bi mu liječnička pomoć 
lako mogla prekasno stići. 

7. Žutica u novorođenčeta. 

§ 276. 

Nekoliko dana poslije porođaja požuti više puta u novorođenčeta 
koža, gdješto manje, gdješto više. Blato je ponajviše pepeljastosivo, 
mokraća pak tako žuta, da će od nje i pelenice požutjeti. Ako je dijete 
inače zdravo, primalja neka se samo zato brine, da se toplo drži; drugo 
ne treba ništa da čini. 

Ako je pak dijete uz žuticu bolesno i nemirno, ne će da sisa i da 
spava ili ako uz to bljuje ili boluje od proljeva, ako propada, onda se 
mora smjesta liječnik pozvati, jer je to znak teške bolesti. 

Jednako je žutica kod svih okuženja čeda (na pr. vrbanca, zažega 
pupka i t. d.) veoma rđav znak (otrovanje krvi!). 

8. Zažeg očiju u novorođenčeta- 
§ 277. 

Zažeg očiju u novorođenčeta je veoma opasna bolest, od koje-će 
dijete, ako se ne liječi odmah od početka bolesti, izgubiti očni vid. Većina 
t. zv. slijepaca od poroda nijesu doista slijepi rođeni, već su im prvih 
dana oči bile zdrave, a onda su tek od zažega očiju oslijepili. Primalja 
već po tom vidi, kolika je odgovornost njezina u porođaju i babinama, 
a iz onoga, što je dosada učila, mogla je već razumjeti, da jedna kap 5% 
sofola u svako oko iza poroda ukapana i dalja čistoća u babinama može 
dijete očuvati, da čitav svoj život ne bude slijepac prosjak. 

Uzrok zažega očiju jesu klice, koje dođu na nježnu, osjetljivu sluznicu 
oka. Najpogibeljnije su za oko klice kužnoga sluzotoka. One čine 
najžešći i za oko čovječje najpogibeljniji zažeg. Ako se djetetu oči od 
sluzotoka u majčinom spolovilu za porođaja okuže, to će se drugi do 
peti dan iza porođaja kapci djetetu zacrveniti i oteći, a iz oka se cijediti 
žuta ili crvenkasta voda, koja se za 2—3 dana pretvori u gusti gnoj. 
Sluznica oka je silno otekla, a bez liječnika oko će propasti i dijete ostati 
slijepo. Zgodnim liječenjem osobito, ako se njime odmah kod prvih 
znakova započne, bolest će proći bez traga ili će se bar očni vid sačuvati. 

Međutim može da se djetetu okuže oči i poslije porođaja, ako štogod 
od sluzotoka dospije u njegove oči, što će se najprije dogoditi, ako je 
žena sama nečista i kod dojenja neoprezna, ako dijete drži kod sebe u 
postelji i t. d. Oči će se djetetu zažeći i onda, ako mu štogod od čistila. 

makar žena i nema kužnoga sluzotoka, dospije u oči ili ako mu druga 
kakova nečistoća oči upali, na pr. ako je u sobi velika prašina. 

Čim primalja opazi, da su oči zažarene, mora silno zahtijevati, da se 
• što prije pozove liječnik, koji je jedini pozvan, da tu bolest liječi.Dok, 
on ne dođe, ispiraj oči mlakom, čistom vodom i oblaži ih hladnim oblo- 
zima. Ako mati ili rodbina ne bi nikako htjeli pozvati lije¬ 
čnika, primalja mora to prijaviti usmeno ili pismeno mje¬ 
snomu poglavarstvu i ujedno uredovnomu liječniku. Ako to 
propusti učiniti, jako griješi u svojoj dužnosti i potpada pod kazan. Ona 
neka zapriječi, da ne pušu u oči šećer i druge stvari ili da ne uštrcavaju 
mlijeko u oči, kao što mnoge žene čine i najposlije neka ne dopušta, da 
babe oko djeteta vračaju, bajaju i praznovjerna sredstva upotrebljavaju, 
jer time prolazi najzgodnije vrijeme, gdje se još djetetu oči spasti mogu. 
Kad je onda već do gusta došlo, onda daj zovi iza ovakovih baba još 
i liječnika, ne bi li on mogao pomoći, ali onda je obično već prekasno, — 
oči su propale zauvijek! Tako se u našem narodu na mnogim mjestima 
radi, pa je onda narod sam kriv, što ima toliko slijepaca. 

Budući da je taj zažeg očiju kužna bolest, to je pogibao, da on pređe 
s jednog oka na drugo. Zato neka primalja pazi djetetu na drugo oko, da 
se ne okuži. U tu svrhu treba da dijete leži uvijek na strani bolesnog oka, 
da tako gnoj iz njega ne curi preko nosa u zdravo oko. Jednako treba 
kod ispiranja oka paziti, da ništa ne dođe u drugo oko. 

Primalja treba da opomene mater i ostalu rodbinu, neka paze, kad 
imadu posla sa takovim novorođenčetom, da ne bi svojih očiju okužili; 
neka dakle svoje ruke svaki put dobro operu i u lysolovini, koje će im 
primalja načiniti, raskuže. Vata i krpice, što su trebale kod ispiranja i 
oblaganja dječjih očiju, neka se spale. 

9. Grčevi u male djece. 

§ 278. 

Dijete, koje je oboljelo od grčeva, koji se zovu djetinje, grčevita 
trzavica ili zahlipi (fras), ne viče, nego stisne usta, na koja ide katkada 
pjena; trga rukama i nogama. Djetinje nijesu bolest za sebe, već se po¬ 
javljuju kod mnogih bolesti djeteta, tako kod bolesti moždana ili hrptenjače, 
kod pokvarene probave, kod vjetrova ili kod prehlade. Primalja dakle neka 
savjetuje, da se odmah pošalje po liječnika, koji će ustanoviti, koji je 
tomu uzrok, te prema tomu odrediti liječenje, a dok on ne dođe, neka 
dade djetetu klistir od kamiličnoga čaja, neka glavu obloži hladnim oblo- 
zima i neka dobro ugrije trbuh i noge, a sa djeteta neka ukloni sve, što 
bi mu stezalo vrat, prsa ili trbuh n. pr. povoji ili košuljica oko vrata. 

Prvih 10—20 dana oboli katkada novorođeno dijete od grča u 
donjoj čeljusti (sklopca ili škripca). Toj je bolesti uzrok okuženje 
pupka sa posebnim kužnim klicama, koje se nalaze u zemlji i u prašini 
podova, a obole od nje i odrasli ljudi, ako im se ma i najmanja ranica 
na pr. ako se zašpranje ili gdje ogrebu, okuži tim klicama. Primalja neka 
zato djetetu pupkovinu prereže i podveže samo prokuhanim škaricama i 
vrpcama, a povoji i pelenice moraju biti čisti i naročito se nigda ne 
smiju bacati na pod ili po njem povlačiti. 

Lobmayer-Durst: Primaljstvo. 

Dijete, koje oboli od te grozne bolesti, stisne čvrsto jednu čeljust o 
drugu, ne može da primi sisu ili sisaljku, a na časove uhvati ga grčevito 
trzanje po svem tijelu i u licu, usnice drži kao riblja usta. Većina tako 
oboljele djece doskora pogine. 

Čim se znamenja te bolesti opaze, neka primalja pošalje odmah po 
liječnika. Ona pak neka se smjesta, čim je znakove^ te bolesti opazila, 
točne opere i pomno raskuži, pak to novorođenče više ne kupa niti pre- 
mata, nego neka to čini pod njezinim nadzorom druga žena, jer bp ona 
mogla tu bolest prenijeti na drugu novorođenčad, rodilje ili babinjače. 

10. Stucavica. 

§ 279. 

Štucavica je grč u ošitu (prisrđu), a nastaje, kad se dijete pre¬ 
hladi ili kad naglo i lakomo sisa. 

Treba dijete naučiti, da polagano sisa, da katkada prekida sisanje, 
pa ga treba držati suho i toplo. Možeš mu dati i nekoliko žlica tople, . 
šećerom zaslađene vode i toploga titričnoga čaja, — prestat će, 

11. V/rbanac. 

§ 280. 

Katkada se pokaže djetetu oko pupka i na^ spolovilu ili oko šupka 
vruć. crven otok, koji se često i po nogama, pače i po svem tijelu raširi. 

To je vrbanac (crveni vjetar, požarica, jarbolica). On nastane odatle, 
što kužne klice kroz koju ranicu na koži prodru u nju i zažare je. Od 
svake dakle ranice, ako se čisto ne drži, može nastati vrbanac, tako na pr. 
od ojedina, kod ženske djece gdjekada na ušima, gdje su ih probušili 
radi naušnica. Dijete mnogo plače, nemirno je i ne će pravo da sisa, a 
ima jaku vrućicu. Ta je bolest veoma opasna i zato treba primalja da 
pošalje po liječnika, čim opazi prve pojave te bolesti. 

12. Bolesti male djece uopće. 

§ 281. 

Ima još mnogo drugih bolesti, od kojih mogu djeca prve godine 
života oboljeti i koje primalja ne će spoznati, kakove su naravi. Ona neka 
rodbini tek kaže, da je dijete bolesno. Bolesna djeca plaču tužnim glasom, 
jecaju i stenju ili dreče gromkim glasom, veoma su nemirna, ne spavaju 
i leže kao omamljena; ne šišaju kako treba, uopće otklanjaju hranu, a 
lice im je promijenjeno, sivo ili žućkasto. Ako je bolest grozničava, tijelo 
im je veoma toplo, naglo dišu, češće se trzaju, prevraćaju očima, a blato 
je zeleno, vodeno ili tijelo zatvoreno. 

Kako primalja opazi u kojega djeteta znakove kakove bolesti, dužna 
je rodbini kazati, da treba liječnika dozvati. Ona ne smije nipošto 
sama djeteta liječiti, jer toga nije učila, zato ne može toga ni znati. 


Četvrti dio. 

O nekim malim ranarskim i drugim poslovima. 

§ 282. 

Primalja će razne male ranarske i druge poslove morati raditi ili 
sama ili opet pomažući liječniku i vršeći njegove odredbe. 

Mali ranarski i drugi takovi poslovi, koje će primalja morati raditi, 
jesu: 1. razni klistiri, 2. štrcanje u rodnicu, 3. uvođenje katetra, 4. pre¬ 
nošenje žene, 5. priređivanje t. zv. poprečne postelje ili mjesto nje zgo¬ 
dnoga stola, 6. pomaganje kod narkoze, 7. oblozi, 8. čaj i druga pila i 
9. kako se meću pijavice. 


1. Klistir. 

§ 283. 

Klistir se zove, kad se komu kakova tekućina kroz šupak uštrca 
u gužnjak. 

Uštrcava se u gužnjak ili zato, što je bolesnik zatvorena tijela, pa 
ne može ići rad sebe, da mu se dakle tijelo isprazni, — ili zato što ima 
proljev (lijavicu), da mu se dakle tijelo zatvori, ili liječnik odredi kakove 
lijekove, koji mu se imaju uštrcati u gužnjak, — ili se bolesnik ne može 
drukčije hraniti, nego da mu se hraniva tekućina uštrca u gužnjak. 

1. Da se zatvorenu bolesniku tijelo isprazni, pa da pođe 
rad sebe, može se upotrijebiti V 2 —1 litre vode (oko 28° R) tople, čiste 
ili pomiješane sa kuhinjskom ili gorkom soli i t. d. obično uz nešto ma- 
linova ulja (zejtina). Obično se uzmu dvije ili tri žlice ulja, jedna žlica 
soli i topla voda. 

2. Da se bolesniku proljev obustavi, daje mu se za klistir obično 
sluzava kakova tekućina, naročito od škrobovine (štirke), salepa, od ko¬ 
rijenja bijeloga sljeza i t. d. 

3. Liječnik može odrediti, da se klistiru dodaju kakove kapljice, ili 
će lijek propisati, koji se ima bolesniku uštrcati u stražnje crijevo. U 
tu svrhu ne smije se uštrcati više od 100—150 gr. tekućine. 

4. Ako se bolesnik ne može nikako hraniti na usta, liječnik će od¬ 
rediti, da mu se uštrcaju hranive tekućine u gužnjak, na pr. neslana 
juha (čorba), mlijeko, žumanjak od jaja i t. d. Liječnik će to svaki put 
napose propisati, te ujedno i odrediti, kako i koliko će se jednim ili 
drugim klistiriti. 

Druge ljekovite, naročito mirisave tvari za klistir na pr. čaj od ka¬ 
milice, komorača i t. d. daju se, kad u trbuhu zavija ili od vjetrova ili 
od grčeva. 

§ 284. 

Tekućina za klistir mora biti mlaka, i to tako, da će se u njoj i 
oćutnija ruka moći držati. Prije nego ćeš klistiriti, metni napunjenu štr¬ 
caljku ili irigator na oko i tako ćeš lako prosuditi, nije li tekućina od¬ 
više topla. 

Za odrasle uzimaju se 7,-1 litre, a za djecu do 100 grama tekućine. 
Ima li bolesnik podulje klistir u sebi držati, uzmi tekućine za po manje, 
jer, ako je ima odviše, ne može je bolesnik držati. 

Uštrca se običnom štrcaljkom za klistir od tvrdoga kaučuka ili iri- 
gatorom. Kad si štrcaljku tekućinom, kojom ćeš klistirati, napunila, okreni 
je cjevčicom gore i turaj tučak, dok se na cjevčici ne ukaže tekućina; to 
moraš činiti zato, da uzduh, koji je uz tekućinu u štrcaljki, iz nje istisneš. 

Bolesnik neka legne porebarce, najbolje na lijevu stranu i neka pri¬ 
tegne koljena, a zadak mu je na desnom kraju postelje. Uzmi desnom 
rukom uljem ili vaselinom namazanu cjevčicu, pa je polagano i pažljivo 
okrećući utakni u gužnjak, ali tako, kao kad bi njome ciljala u pupak, jer 
je to pravac gužnjaku. Lijevom rukom drži tada cjevčicu, a desnom natakni 
štrcaljku na nju. Palcem i kažiprstom lijeve ruke čvrsto ćeš obrub cjevčice 
izvan gužnjaka ležeći prihvatiti, a štrcaljku prihvatiti dlanom te iste ruke. 
Desnom rukom utisni tučak, vrteći ga polagano u štrcaljku, dok je ne 
isprazniš. Kad si cjevčicu izvadila, reci bolesniku, neka legne nauzmak 
i noge pruži, a pod njega stavi zdjelu. 

Da se postelja ne zamrlja, treba kakovu ponjavu razastrijeti ispod 
bolesnika. 

Ako primalja irigatorom klistira, to će pod ženu staviti zdjelu, te onda 
pustiti, da voda iz cjevčice curi u zdjelu, dok sav zrak iz cijevi irigatora 
ne izađe, pa će tek onda utaknuti cjevčicu u šupak. Irigator neka digne 
od prilike V 2 — 3 / 4 m više, nego je zadak ženin. Ako tekućina ne ulazi, 
treba cjevčicu malo izvući, našto će obično tekućina lako ulaziti. 
Ne ide li ni tada, treba cjevčicu izvaditi i pogledati, nije li se možda 
tvrdim blatom u gužnjaku začepila. 

Dijete se najbolje klistira, kad ga položiš na jastuk ili kad ti u 

naručju leži. . 

Primalja treba da ima više cjevčica, da ne upotrijebi i kod druge 
zdrave žene onu istu, kojom je na pr. bolesnu ženu klistirala. Ako pri¬ 
malja mora ženi klistirom uštrcavati lijekove ili druge tekućine, koje treba 
gužnjak da upije, tako na pr. slanu vodu, čaj. crnu kavu, juhu i t. d., ona 
će svagda prije toga gužnjak običnim velikim klistirom mlačne vode oči¬ 
stiti, a tek neko vrijeme nakon što je sva voda i blato izašlo, dati do¬ 
tične klistire sa lijekovima i t. d. 

Samo se od sebe razumije, da primalja mora u svima 
prilikama paziti na najveću čistoću. 

2. Štrccmje u rodnicu. 

§ 285. 

Primalja će štrcati trudnicama, rodiljama i babinjačama u rodnicu ili 
da se raskuže (dezinficiraju) ili da se krv ustavi. 

Uštrcati smije primalja samo onda, kad to liječnik odredi, pa ne 
smije ničim drugim uštrcati u rodnicu, nego onim, što je liječnik propisao. 

U rodnicu treba uštrcati ovako: Žena neka legne naleđaške, noge 
neka malko pritegne, a bedra raskorači. Pod zadak metni joj plitku zdjelu, 
u kojoj će se tekućina sabirati. Na to uzmi irigator, napunjen tekućinom, 
kojom treba da se u rodnicu štrca, a na cijev irigatora natakni staklenu 
cijev za štrcanje u rodnicu. Cijev treba da je prokuhana. Samo se po sebi 
razumije, da cijev mora da je svagdje glatka, a ne otkrhnuta, jer bi se 
mogla žena ozlijediti. Onda pusti, da najprije tekućina iz irigatora curi u 
zdjelu sve dotle, dok sav zrak iz cijevi ne izađe, da ne bi ušao u rodnicu, 
što bi moglo ženi zadati boli, a u porodu biti i od velike pogibli, jer bi 
zrak mogao dospjeti u matericu, a odanle u njezine otvorene žile, pa kroz 
njih ća u srce, od čega bi žena na mjestu umrla. Tek, kad je sav zrak 
izišao^, rastavi sramovne sklopke, oplahni vanjsko spolovilo i ušće rodnice, 
pa utakni polagano staklenu cijev u rodnicu. Irigator digni ’/ 2 — 3 / 4 metra 
više, nego je zadak žene. 

Tekućina, koja se uštrcava u rodnicu, ili je čista, prokuhana voda 
ili 1% Iysolovina. 

Ako se štrca, da se rodnica očisti i raskuži, najbolje je, da je voda 
oko 28°R. Štrca li se, da se krv ustavi, mora voda biti 38—40°R topla ili 
veoma studena, jer jedna i druga pobuđuje matericu na stezanje. 

Iza svakog štrcanja u rodnicu mora primalja staklenu cijev očistiti i 
prokuhati. 


3. Kako se uvodi katetar. 

§ 286. 

Katetar se metne u mokraćni mjehur onda, kad ženska ne može 
sama mokraću da pusti. 

Kod trudnica kao i kod babinjača i drugih ženskih služi najbolje 
katetar od kovine. U porodu, ako je glava već u zdjelištu, a žena ne može 
sama vodu pustiti, treba uzeti mekani katetar od gume. 

Katetar se mora svaki put, prije nego što se utakne u mokraćni 
mjehur, dobro prokuhati i raskužiti lysolovinom. 

Katetar se kroz vodopust uvodi u mokraćni mjehur ovako: 

Žena će leći u postelju nauznak, tako da su joj leđa viša nego 
zdjelica, da ne uđe uzduh u mjehur, dok mokraća iz njega curi, noge joj 
umotaj u tople ponjave, te pošto si po propisu svoje ruke oprala i 
raskužila lijevim kažiprstom i srednjakom rastavi joj odozgor sramovne 
sklopke, očisti vatom u lysolovinu umočenom ušće vodopusta, pa izvadivši 
katetar iz lysolovine poprimi ga palcem i kažiprstom desne ruke onako, 
kako se pero drži, kad se piše, te uvedi zavinuti kraj u ušće vodopusta 
tako, da vršak katetra naprijed gleda. Sad ga spusti dolje, a uzato ga 
utakni dalje u mokraćni mjehur. Držeći ga sad lijevim palcem i kažiprstom 
pusti da mokraća curi u zdjelu, koja je pod ženom. Kad više ne curi 
mokraća, poprimi vanjski kraj katetra palcem i srednjakom, a kažiprstom 
zatvorivši mu ušće, izvadi ga podignuvši ga gore. Kad si ga izvadila, 
drži ga nad zdjelom i pusti kažiprst, pa će mokraća, što je još u katetru, 
iscuriti u zdjelu. 

Odmah iza toga mora se katetar u lysolovini isprati, dobro osušiti, 
pa tek onda spraviti. 

Ako primalja nikako ne može naći ušća vodopusta i ne može da 
utakne katetar, ili je' katetar utaknula, ali se on ne da dalje pomicati, 
neka ne radi silom, nego neka dozove liječnika, jer bi mogla vodopust 
prokinuti i tim ženu teško ozlijediti. Ako je u porodu glava pritisnula 
vodopust, mora primalja raskuženim prstima desne ruke glavu za odmora 
potisnuti prema krstači i nešto prema gore, te držeći je tako od vodo¬ 
pust odmaknutu ona će lijevom rukom utaknuti katetar od gume. 
Nastupi li trud mora i njezina ruka i katetar mirno ostati na svom mjestu, 
dok trud ne prestane. 

4. Prenošenje žene iz jedne postelje u drugu. 

§ 287. 

Vrlo je važno, da primalja i sama bez tuđe pripomoći razumije ženu 
prenijeti iz jedne u drugu postelju. Zato obično nije potrebna vanređna 
jakost, već samo vještina i spretnost. Obje postelje se stave tako jedna 
blizu druge, da gornji kraj jedne postelje stoji do donjega druge. Primalja, 
koja stoji među obim posteljama, na to podmetne jednu ruku ispod 
ležeće žene preko košulje tako, da na njezinoj ruci leži najgornji dio 
bedara žene, t. j. njezina je^ ruka tik ispod zatka. Drugu ruku metne pod 
leđa žene i to po sredini. Žena neka obim rukama obuhvati vrat primalje 
(SI. 81.). Tada neka je primalja polagano digne i prenese u drugu postelju. 
Kod toga ima se primalja toliko natrag nagnuti, da tijelo ženino leži na 
njezinim prsima. U drugu postelju treba da je polagano i nježno spusti. 
Ako primalja imade još jednu ženu, koja će joj pomagati kod prenošenja 
babinjače, onda neka ona poprimi ženu ispod krstače i bedara, a primalja 
ispod šije i leđa. 

5. Kako će primalja pripraviti za operaciju t. zv. poprečnu postelju ili 

mjesto nje zgodan stol. 

§ 288. 

Svakoj će se primalji češće desiti, da će u porođaju morati liječnik 
dijete kliještima vaditi, okrenuti ili da će morati duboki urez međice ili 
razdor rodnice šivati i t. d. Gdjekada će primalja i sama morati *na pr. 
posteljicu vaditi ili čedo okrenuti. Sve te operacije najbolje se i najzgodnije 
provode tako, da žena ne leži uzduž u običnoj postelji, već tako, da joj 
je zadak na rubu poslelje, jer samo kod toga položaja mogu se na pr. 
čedinji dijelovi, koji su se već rodili, prema dolje potezati. 

Primaljina je dužnost, da ona sve, što će liječniku kod operacije 
trebati, pripravi. Najednostavnije je, da se pripravi t. zv. poprečna po¬ 
stelja (SI. 82.) t. j. postelja, koja inače obično tako stoji, da je sa obje 
strane slobodna, metne se kod toga jednom stranom uz stijenu, a žena 
položi" u postelji poprijeko tako, da joj zadak dođe sasvim na rub po¬ 
stelje, a pod gornje tijelo joj se metne više jastuka. Noge žene stave se 
ili na dva stolca ili ih drže dva pomagača (razborite, mirne, a odvažne 
žene!). Ispod zatka žene mora biti strunjača ili bar dobra slamnjača, da 

je rub kreveta ne žulja, zatim komad kaučukova platna, koji neka dolje 
visi u oveću zdjelu, u koju će se krv i voda (lysolovina) skupljati. No 
gđjekada su postelje tako niske, da će liječniku biti veoma mučno ih 
nemoguće na postelji operaciju provesti. U takovu slučaju neka se pri¬ 
malja po kući ogleda, da nađe zgodan stol, koji se brzo dade u tu svrhu 
opremiti. Stol treba samo da je dosta čvrst i jedno 70—80 cm. visok. 
Na njega stavi strunjaču, na nju kaučuk, a onda čistu ponjavu. Zem pod 
glavu stavi jedan ili dva jastuka, zadak joj izvuci sa stiunjačom do kraja 
stola, jednu nogu neka primalja metne na svoja leđa, ako će ona liječ¬ 



niku pomagati n. pr. kod operacije kliještima ili kod šivanja, a drugu 
neka drži jedna žena. Dobro je mimo to da netko bude kod glave zem, 
pa je bodri i sokoli, te pazi, da mirno diše i t. d. 

Osim toga će primalja liječniku svagda prirediti dosta tople i hladne, 
prokuhane vode, a ako je čedo u materici još živo, pa se mora vaditi i 
kupeljnicu s toplom vodom i tople pelenice, a dobro je, da pripravi i 
sredstva za okrjepu, ako bi žena oslabila n. pr. čaja, juhe, malo ra^be 
ili konjaka, crne kave i t. d. 





















SI. 82. Rodilja u postelji napoprijek. 

6. Pomaganje primalje kod narkoze. 


§ 289. 

Gdjekada će liječnik morati rodilju uspavati, da može učiniti opera¬ 
ciju. Onda će mu, ne bude li drugoga liječnika pri ruci, morati primalja 
pri tom pomagati. Zato neka pamti ovo: J 

Rodilje se obično uspavaju kloroformom, koji je tekućina oštroga 
mirisa i brzo ishlapljuje. Uspavanje t. zv. narkotiziranje je umijeće, koje 
primalja ne može naučiti, nego će ženu liječnik uspavati, a primalja će 
onda pod njegovim nadzorom paziti na ženu, i, dok on operira prema 
njegovoj odredbi narkozu nastaviti. Prije narkoze treba da se ženi ako 
ima umjetne zube, ti zubi izvade. Za narkozu upotrebljava se t. zv. koša- 
rica ili korpica, koja se obično sastoji od komada flanela razapetog na 
posebnom stalku od žice. Taj je tako udešen, da pristoji rodilji na lice. 
Liječnik će na tu košaricu nakapati nekoliko kapljica kloroforma i met¬ 
nuti je ženi na lice, te onda oprezno kapajući kap po kap napokon će 
ženu tako duboko uspavati, da će nesmetano moći operaciju provesti 
Kad bude rodilja posve uspavana, liječnik će košaricu i bočicu sa kloro¬ 
formom predati primalji, da ona svaki put, kad on to odredi, nekoliko 

kapljica nakapa. Primalja — držeći košaricu ženi na licu — treba da pazi 

na disanje žene i opipa bilo njezino. Opazi li ona, da žena ne diše ili 

da je disanje nepravilno, da je bilo veoma hitro ili nepravilno, da ženi 

lice pomodn ih problijedi. mora to odmah liječniku javiti, koji će dalje 
odrediti. Češće se događa, da žena zlo diše ili čak pomodri zbog toga 
sto joj je donja čeljust zajedno sa jezikom natrag pala i tako se ulaz u 
grlo zatvorio. Liječnik će na to primalji odrediti, da čeljust opet napred 
povuče t. j. podigne. U tu svrhu treba da primalja bočicu odloži na za 
to vec prije pripravljeni stolac kraj sebe, te da sa 2 prsta obih ruku pri- 
hvati dolnju čeljust straga sa svake strane iza kuta njezina i čvrsto je 
pridigne tako, da zubi donje čeljusti dođu pred zube gornje čeljusti 
Žena će na to opet početi slobodno i pravilno disati. 

Kad je operacija svršena, treba da primalja pusti ženu na miru, dok 
se opet osvijesti, ali je ne smije ostaviti, već neprestano paziti na disanje 
i bilo žene. Gdjekada će žena iza narkoze bljuvati. Kod toga treba da 
primalja ženi nagne glavu sasvim na lijevu stranu, da bljuvotina može da 
jscuri iz ustiju, pa neka joj usta izbriše prstom omotanim čistom krpicom. 


7. Oblozi. 

§ 290. 

Oblozi (ovoji) mogu biti ili hladni ili topli, a ovi opet ili topli suhi 
ili topli vlažni. 

a) Za hladne (mrzle) obloge uzimaju se u studenoj vodi namo¬ 
čene i dobro izažete (iscijeđene) ponjave, ručnici (peškiri), krpe ili mjehur 
od goveceta ili od kaučuka, koji se puni ledom. 

Takove hladne obloge treba mijenjati svaki čas, dakle prije, nego 
se ugnju. Voda neka je u kakovoj drvenoj ili zemljanoj posudi, pa se 
ima najmanje svakoga x / 2 ili 1 sata svježa iz bunara (zdenca) nagrabiti. 

Mjehur s ledom možeš ovako prirediti: volovski ili napose zato 
udešeni mjehur od kaučuka napuni do polovine dobrim ledom, te ga 
onda sveži, istisnuvši sasvim zrak iz njega. Prije nego se led u mjehuru 
sasvim rastopi, mora se voda odliti i mjehur iznova ledom napuniti. Mjehur 
se ne smije nikada bolesniku na golu kožu metnuti, da ona ne 
prozebe, nego treba mjesto na tijelu, koje ćeš oblagati, najprije ručnikom 
u hladnu vodu umočenim i dobro izažetim obložiti i tek na taj ručnik 
mjehur s ledom metnuti. Ako bi bolesniku pretežak bio, treba nad po¬ 
steljom obruč razapeti i na nj mjehur privezati tako, da se samo donjim 
svojim krajem bolesnoga dijela dotiče. 

Ima još jedna vrsta hladnih obloga, koji su s početka hladni, a ka¬ 
snije se ugriju; to su dražeći ili Priessnitzovi oblozi. Ručnik, ma¬ 
rama, ponjava i t. d. nakvasi se u ustojaloj vodi, iscijedi se, te se omota 
oko dijela, koji boluje. Povrh toga mokrog zavoja omota se što suho 
nekoliko puta tako, da je mokri zavoj sasvim pokrit. Tko ima, neka prije 
ovoga suhog zavoja pokrije onaj vlažni papirom od gutaperke ili tako 
zvanim Billroth-batistom, da se voda što sporije isparuje. Oblog se ne 
skida sve dotle, dok se ne osuši ili dok se kako ne razmakne, te obično 
ostaje na tijelu 6 ili .više sati ili n. pr. cijelu noć. Kad se oblog skine, 
treba kožu malko protrti i dobro pokriti. 

Gdjekada se događa, da ispod obloga izađe po tijelu neki sitan osip. 
Ako jako probije, namaži crvenu kožu uljem ili vaselinom. 

Ti hladni i Priessnitzovi oblozi stavljaju se naročito kod raznih upala 
ili kod jake vrućice 

b) Topli suhi oblozi mogu se po nalogu liječnikovu upotrijebiti 
i sastoje se ili od ugrijanih ili prokađenih rubaca (marama) ili vrećica, 
koje se mekinjama (posijama), soli, pepelom ili ljekovitim biljkama napune 
i ugriju. Mogu se i kameni vrčevi, napunjeni vrućom vodom, tanjuri, po¬ 
klopci od lonaca ili opeke (cigle) ugrijati, u ručnike ili krpe umotati, pa 
na ono mjesto metnuti, koje se ima oblagati. Takovi se oblozi upotreb¬ 
ljavaju osobito kod grčevitih boli u trbuhu, bolnih posljednih trudova, iza 
velikog gubitka krvi i t. d. Primalja mora paziti, da ti oblozi ne budu od¬ 
više vrući, da se žena ne opeče. 

c) Topli vlažni oblozi prave se ili od čiste vode ili od raznih 
biljaka (kamilice, bazge i t. d.), na koje si prije vruće vode nalila, te je, 
pošto je nekoliko minuta stajala, ocjedila. Toga radi umoče se mnogo¬ 
struko složeni ručnici ili krpe u tu vruću tekućinu, te se metnu, iscije¬ 
divši ih dobro, na ono mjesto, kamo treba, tako vrući, koliko to koža 
trpjeti može ili kako je liječnik odredio. Ti se oblozi moraju izmijeniti 
prije, nego što ohladne. 

Zato služe i oblozi s kašom. Oni se prave ili od zobene kaše, od 
samljevenog lanenog sjemena ili od mekinja ili od onih tvari, koje će 
liječnik odrediti. Rijetka, vruća kaša namaže se na maramu ili krpu naj¬ 
bolje od platna tako, da krajeve marame ili krpe kašom ne namažeš, 
nego samo sredinu, a krajevima da kašu pokriti možeš, da se oko bo¬ 
lesnika u postelji ne razmaže. Kad si tako oblog složila, metni ga na oko: 
tu ćeš osjetiti, da li je prevruć ili prehladan, jer ti neće ni jedan ni drugi 
oku goditi. Pošto si se uvjerila, da tako priređen oblog nije ni prevruć 

ni prehladan, metni ga na mjesto, gdje treba, pa ga onda izmijeni prije, 
nego ohladni. Hoteći izmijeniti oblog moraš novi prije prirediti, nego što 
prvi skineš, jer se inače bolesnik prehladiti može. 

Dobro je također, da se metne na vruć oblog, bio on tek kakova 
složena marama ili kaša, komad povoštena platna ili Billroth-batista ili 
papir od gutaperke (a ne ispod njega na kožu, kao što gdjekoji to ne 
znajući čine), a preko svega toga istom suh složen ručnik, jer to drži 
oblog duže vruć, pače i po cijele noći. 

Osim toga morat će primalja gdjekada, i to samo na odredbu liječ¬ 
nikovu, metnuti ženi oblog, kojim se koža draži, a pravi se od gorušične kaše. 

Gorušična kaša pravi se tako, da se od netom samljevenoga 
sjemenja od gorušice (slačice, muštarde) s mlakom vodom ili octom za¬ 
mijesi ne baš gusta kaša, koja se nasred tanke tkanine, najbolje komad 
,,tila“, razmaže a okrajcima te tkanine pokrije i na bolesno mjesto onom 
stranom metne, na kojoj je tkanina jednostruka. Poslije 10 do 15 minuta 
moraš gledati, je li koža pod oblogom jako pocrvenila ili nije, pa ako je 
koža crvena, skini kašu; ako pak još nije dosta crvena, ostavi da još 
dalje vuče, no nikako duže od četvrt sata, jer bi se koža lasno još više 
zažeći mogla, pa ako bi još dulje ostavila, mogla bi se načiniti i velika 
rana. Ako je pak liječnik odredio, ga gorušična kaša treba da navuče 
mjehur, ostavi je na koži i do jedan sat. 

U ljekarnama dobiva se i gorušični papir, koji je s jedne strane 
gorušicom natrt. Listić takova papira namoči u mlakoj ili hladnoj vodi, 
dok izbrojiš 5, pa ga metni hrapavom stranom, gdje je gorušica natrta, 
na tijelo i ostavi dotle, dok koža pod njim ne pocrveni. 

Čaj i druga pila. 

§ 291. 

Čaj ili tej se pravi od biljevnih česti, po imenu od korijenja, lišća, 
cvijeća, korice, sjemenja ili od njih svih smiješanih. Prigotavlja se ovako: 
ili se biljevne česti u kipućoj vodi (kropu) obare, to je obarak (oparak, 
naljev), ili se naliju studenom vodom, u kojoj se kuhaju ili vare, dok 
voda dobro uzavri, a to je uvarak (izvarak, uvarina). 

a) Obarak pravi se od biljevnih česti, ako su mirisave ili mirodi- 
jine, kao što je cvijeće od kamilice, od lipe, bazge i t. d., — lišće od 
rutave metvice, pčelinjaka i t. d., — korijenje od iđirota (kalmus), — 
sjemenje od anisa ili kopra, od komorača, — korica od cimeta (slatke 
korice) i t. d. No obarak se pravi i od nemirisavih biljevnih česti, naime 
od žermenskog čaja (St. Germain), od senova lišća i t. d. 

Za obarak uzme se obično za odrasloga jedna djetinja žlica, a za 
djecu jedna kavena žlica; od nemirodijna bilja jedna žlica (kašika, ožica) 
za odrasle, a djetinja žlica za djecu. Na to bilje nalij četvrt litre kipuće 
vode, te poklopivši lončić ostavi četvrt sata, da se dobro obari; onda 
procijedi kroz sito ili čistu krpu, osladi i daj piti. 

b) Uvarak se pravi također od raznih biljevnih česti, ali obično 
od kore ili korijenja, rjeđe od cvijeća, lišća i sjemenja. Što imaš uvariti, 
metni u^ lončić sa četvrt litre hladne vode, kuhaj, dok uzavri, onda pro¬ 
cijedi. Škrob i saleb treba najprije u malko hladne vode protrti, onda 

neprestano miješajući mnogo im tople vode dolijevati, pa kuhati, dok se 
ne ukaže čista sluz. 

Ima još drugih pila, koja se bolesniku davaju, a to je limunada, 
šumavka i bademovo mlijeko. 

a) Limunada se pravi tako, da se istisne sok od jednog limuna 
(citrone) u V 2 do 1 litre šećerom zaslađene vode. Ta se voda ponajviše 
pije hladna ili se katkada pusti, da nekoliko minuta vri, onda se ohla¬ 
đena pije. 

b) Šumavka (šuman prašak) dobiva se u ljekarni a daje se ovako: 
u čašu srednje veličine ulij do trećine vode, metni malko šećera unutra 
i sipaj u vodu prašak, koji je u bijelom papiru; u drugu manju čašu, u 
kojoj je malo manje vode, metni drugi prašak, koji je u modrom papiru, 
te pošto su se oba praška sasvim rastopila, sipaj ono iz manje čaše 
u veću, pa daj brzo popiti, dok još kipi (šumi). 

c) Bademovo mlijeko pravi se ovako: uzmi na V 2 litra vode 
kakovih 18 badema (mandula), koji se najprije kipućom vodom ispare, 
da im se može ljuska oguliti. Oljušteni badem metni u avan (mužar, stupu), 
koji ne smije da je od željeza, stuci ga ondje drobno, pridotačući malo 
vode. Kad si nasitno stukla, miješaj sve to više s vodom, dok svu vodu, 
što si je za bademovo mlijeko uzela, ne pritočiš, a od smjese ti rijetka 
kaša postane. Cijedi sad tu kašu kroz gustu platnenu krpu, pa je dobro 
iscijedi. Procjetku primješaj šećera, koliko već treba. 

9. Kako se meću pijavice, 

§ 292. 

Svakako primalja treba da zna, kako se meću pijavice. Treba da ih 
meće baš na ono mjesto, na koje je liječnik odredio. Pijavice treba me- 
tati ovako: najprije se mora koža mlakom vodom ili sapunicom dobro 
oprati i obrisati, onda metni pijavicu u malu čašicu ili staklenu cijev, 
koja je za taj posao udešena, pritisni je na dotično mjesto i drži je sve 
dotle pritisnutu, dok se pijavica nije uhvatila. Ako dugo neće da zagrize, 
možeš kožu šećerom (sladorom), mlijekom, krvlju, neslanim maslom ili 
prijesnim mesom namazati. Kad se krvi napila, otpast će sama. Hoćeš li 
da prije otpadne, a ti je pospi sa malo soli, ili je diraj krpicom, koju si 
petrolejem nakvasila, našto će odmah otpasti; no pamti dobro, da je 
ne smiješ otrgnuti. 

Krv treba pustiti da curi toliko, koliko je liječnik odredio. 

Da iz grizotina što više krvi curi, treba ono mjesto, gdje su, čistom 
vatom u toploj vodi nakvašenom češće oprati ili toplim oblogom oblagati. 

Kad ne treba više krvi da curi ili kada je već dosta curila, pritišti na 
svaki ugrizak komadić vate sve dotle, dok se ne prilijepi, a krv ne stane. 

Ne možeš li tako krv ustaviti, operi ono mjesto, otkud curi, naberi 
tu kožu, uhvati ugrizak u naboru čistim palcom i kažiprstom, pa ga stisni 
i drži, dok krv nije stala. Ako je ugrizak za uhom, pritisni ga uz kost i 
drži prst na njemu, dok krv ne stane. 

Ako je tko pijavicu progutao, daj mu jako slane vode. Isto tako 
mogu se pijavice uništiti, kad su u stražnje crijevo ili u rodnicu ušle, 
uštrcanjem slane vode. 


Dodatak. 


Sto ima primalja činiti, kad trudna žena, rodilja babinjača ili 
rođenče naglo umre. 

§ 293. 

Ako koja trudna žena u drugoj polovini nošenja naglo umre, za¬ 
branjuje naredba pokopati je, a da se djeteta ne riješi, komu se život 
možebiti još može spasti, jer po iskustvu živi čedo u materici još neko 
vrijeme iza smrti materine, naročito kad ova naglo umre. 

Ako je primalja k takovoj trudnici zvana, koja je tobož umrla, dužna 
je bez oklijevanja poslati po liječnika, da dijete vadi, a dok on ne dođe, 
treba je položiti u toplu postelju, pa joj osobito trbuh toplo pokriti, a 
ruke joj i noge toplim krpama trti, nešto oštro pod nos držati i svojski 
nastojati, ako je još života u njoj, da dođe k sebi, da oživi. 

§ 294. 

Ako trudnica rađajući od krvotoka, od grčeva i t. d. naglo 
umre, treba odmah liječnika dozvati, jer, kad žena naprečac umre, može 
dijete u njoj još koji čas živjeti, pa bi se, ako se naglo izvadi, moglo 
još spasti. 


§ 295. 

Ako žena po porodu naglo umre, ili sa silna krvotoka iii sa gr¬ 
čeva i t. d., treba da primalja odmah pošalje po liječnika, da vidi, je li 
žena zbilja umrla ili nije, a dok liječnika nema, neka s njom onako po¬ 
stupa, kao da je zamrla. 


§ 296. 

Ako je primalja kamo zvana djetetu, koje je inače zdravo poro- 
đeno, ali naglo umrlo, treba da pošalje po liječnika, a dok on prispije, 
treba sa djetetom da onako čini, kao da je zamrlo, jer tako može dijete 
još k sebi doći i oživjeti, ako je u njemu još života. 

Naročito je dužna u takovu slučaju dijete pomno i pažljivo pregle¬ 
dati nema li što na njemu, po čemu bi se suditi moglo, da je dijete 
umoreno; pa nađe li tragova kakova nasilja, uopće znakova, po kojima 
bi se nato posumnjati dalo, dužna je dojaviti to odmah poglavarstvu. 

Kako se ima primalja vladati u sudbenim slučajevima? 

§ 297. 

Kad sud primalju na primaljsku pretragu zove, dužna se ona tomu 
pozivu svaki put odazvati. 

Pozvana na sud neka prije svega ovo uzme na um: 

1. na riječi ženske, koju će pretražiti, ne treba se osvrtati, jer često 
istine kazati ne će; 

2. neka svaki put pred očima ima svrhu, rad koje će koju žensku 

pretražiti, pa stoga treba da što točnije pretraži, da uzmogne ono, rad 

čega pretražuje, pouzdano kazati; 

3 neka se svaki put sjeti svoje zakletve, pa neka istinito ono izjavi, 
što je pretragom zbilja našla. Pri tom je neka nikada ne vodi ni prija¬ 
teljstvo ni neprijateljstvo prema onoj ženi, koju pretražuje, i neka se ne 
nada, da će od nje što dobiti, ako bi krivo što pred sudom izjavila; 

4. pred sudom neka samo ono kao pouzdano izjavi, što se pretra¬ 
gom kao pouzdano pokazalo; ako joj se što sumnjivo ili samo vjerojatno 
ukaže, neka to kao pouzdano ne izjavljuje, jer nije nikakova sramota 
pred sudom priznati ono, u što se ne može pouzdati, kao dvojbeno; 

5. nađe li pretragom što dvojbeno, te se o tom ne može pouzdano 

izjaviti, neka to otvoreno kaže, pa neka sud zamoli, da za koje vrijeme 

žensku nanovo pretraži ili da liječnika k pretrazi prizove. 

§ 298. 

Slučajevi, rad kojih sud primalju na pretragu zove, jesu ovi: 

a) kad treba sudu znati, da li je koja žena trudna i koliko dugo; 

b) kad pita, da li je koja ženska rodila i kada posljednji put; 

c) kad treba odlučiti, da li je rođenče donošče ili nedonošče. 

ft. Da li je koja žena trudna ili nije? 

§ 299. 

Primalji se stavlja to pitanje: 

1. kad koja žena taji da je trudna; 

2. kad žena, koja nije trudna, iz kakova mu drago uzroka tvrdi, da 
je zanijela, ili zato, što tim hoće da umakne tjelesnoj kazni, ili zato, što 
hoće udaju da pospješi, ili stoga, što od kojega čovjeka, s kojim se 
tobož puteno družila, želi kakovu naknadu istisnuti, ili što žena od muža 
rastavljena iz kojega mu drago uzroka tvrdi, da je trudna; 

3. kad se o kojoj ženi misli da je trudna. 

U svim tim prilikama treba primalja ovakovu ženu pomno i točno 
da pretraži i na sve znakove nošenja da pazi. Ona neka pouzdano ne 
tvrdi, da je koja žena trudna, ako nije našla pouzdanih znakova 
trudnoće. Ako ima mnogo i prividnih znakova, te je za se uvjerena, da 
je pregledana žena trudna, neka to pred sudom pouzdano ne tvrdi, ako 
nema ujedno pouzdanih znakova, već neka izjavi, da je sva prilika, da je 
trudna, pa neka od suda zatraži, da se žena za neko vrijeme opet pre¬ 
gleda, kad se pouzdani znakovi trudnoće možda jasnije budu ustanoviti mogli. 

Određujući trajanje nošenja ima se poglavito obazreti na ma¬ 
tericu, kolika je i kako leži, ali ujedno pri tom na to paziti, nije li ma¬ 
terica bolesna, što je čini većom i što joj oblik i položaj dna u trbuhu 
određuje. Ona neka u takovu slučaju jedino izjavi, do kojega je mjeseca 
trudnoća otprilike dospjela. 

B. Da li je koja žena rodila i kada posljednji put? 

§ 300. 

Da li je koja žena rodila, poznat ćeš to lakše, što je duže čedo no¬ 
sila i što je prije iza porođaja pretražiš. 

Najlakše ćeš i na si gurni je na to pitanje odgovoriti, akoje na 
vrijeme rodila, pa je pretražiš u prvo vrijeme babina; — najteže će 
biti to ustanoviti, a gdjekad ne ćeš to moći odrediti, ako pretražiš žensku, 
koja je povrgla, naročito takovu, koja je prvih mjeseci trudnoće povrgla 
ili kad su joj već babine minule. 

Pretražuješ li koju ženu, dana pitanje: da li je rodila, odgovoriš, 
to joj moraš pretražiti dojke, potrbušinu, sram, rodnicu i matericu. 

1. Ako ženu pretražiš, a babine joj ni jesu još minule^ naći 
ćeš poznate promjene na njoj, Kazat ćeš, da je rodila, ako nađeš ove 
stalne znakove. 

a) ako u dojkama ima mlijeka; 

b) ako je potrbušina veoma mekana i nabrana, pa ako ima po njoj 
rumenih ili modrih prutaka; 

c) ako je na sramu i oko njega od čistila zamrljana i ako joj je 
rubenina od toga zamazana; 

b) ako joj je sramovna prokolka širom otvorena, sklopčana veznica 
ili međica predrta, ako je rodnica na svom ušću ranjava, a ona sva mli¬ 
tava i prostrana; 

c) ako je rodnični đio materice mekan, nabubren i hrapav, a ušće 
materice i grlo prostrano, materica sama veća. 

2. Ako ženu pretražiš, a babine su joj već minule, naći^ ćeš 
samo mekanu potrbušinu, a po njoj bijele prutke, na ušću rodnice mrčaste 
čvorčiće, na sklopčanoj veznici i na materici pogdješto zarastice, vanjsko 
ušće materice pipat ćeš, da je drukčije, nego u žene, koja još nije rodila. 
Tu treba da se sjetiš, da se pruci na potrbušini ne nađu kod svake trudne 
žene, pa i ondje, gdje ih ima, nastaju pod konac trudnoće; da potrbušina 
kod mnogih žena gubi sve te tragove trudnoće pogdjekad skoro poslije 
poroda, kao i na to, da se sklopčana veznica i međica ne mora kod svake 
žene i kod svakog porođaja da se predre, a napokon, da ćeš ušće ma¬ 
terice tek onda naći hrapavo, ako je žena rodila što bliže prema koncu 
trudnoće. Pa i onda je kod mnogih žena ušće materice tako neznatno 
hrapavo, da ćeš ga jedva tako napipati. 

Ne nađeš li dakle na ženi takovih znakova, ne ćeš smjeti pouzdano 
o njoj kazati, da nije rodila, premda ćeš moći tvrditi, da je rodila, ako 
si ih uopće našla. 

3. Ako pretražiš trudnu ženu, morat češ pretražiti potrbušinu i 
i prutke na njoj, sram i rodnični dio materice 

Što se tiče prutaka na potrbušini, oni su znakom, da je žena prije 
već rodila, ako ih blijedih na potrbušini ima u početku nošenja, ili ako* 
ih kasnije u trudnoći na potrbušini ima samo bijelih, ili bijelih a ujedno 
i rumenih. Nema li prutka na potrbušini nikakovih, ili nađeš li samo ru¬ 
menih, ne ćeš po tom moći prosuditi, da li je prije već rodila. 

Što se tiče međice i sklopčane veznice, obaziri se na sve ono, što 
je gore pod br. 2. rečeno. — Najpouzdanije znakove trudnoj ženi, ako je 
prije već rodila, naći ćeš na ušću rodnice i na rodničnom dijelu materice. 

Da je koja žena već više puta rodila, ne ćeš moći pretragom 
nikada posve pouzdano kazati, te ćeš moći samo slutiti, ako nađeš po- 
trbušinu i rodnicu znatno mekanu, pa ako ima na potrbušini bijelih i ru¬ 
menih prutaka. 

Koliko je, otkad je žena porodila, moći ćeš otprilike kazati, 
ako je pretražiš, dok još traju babine, i kad paziš, kolika je materica i 
kakovo je čistilo. 

C. Da li je rođenče donosče ili nedonošče? 

§ 301. 

Da li se rođenče kao donošče, dakle dozrelo porodilo, pa ako nije, 
koliko ga je dugo žena nosila, prosudit ćeš, ako se sjetiš, koja su obi¬ 
lježja donoščeta, a koja nedonoščeta. No i tu se čuvaj, da dob djetetu 
ne ocijeniš baš na nedjelje, jer znakovi na rođenčetu nijesu toliko pouz¬ 
dani. Zadovolji se time, da po nađenim znakovima kažeš otprilike, u kojem 
se mjesecu trudnoće moglo rođenče poroditi. 


Zakletva primalje. 

Ja.zaklinjem se živim Bogom i obećajem, da ću dužnost 

svoju kod svakoga poroda savjesno i pomno, pa bez ikakova primisalja 
vršiti, ter da mi ne će nakanom nigda biti, komu štetu nanijeti; obećajem 
da ću kojoj rodilji pozvana, bogatoj ili ubogoj, svakoj bez razlike, pak u 
jednakoj mjeri, primaljsku pomoć po svojem najboljem znanju pružiti; da 
je neću ostaviti ili zanemariti; da ću svu marljivost, opreznost, skrb i 
napor uložiti, da se majka, a uza nju djetešce, uzdrži; — obećajem na¬ 
pokon, da ću se savjesno svega držati, što mi naputak propisuje. 


Tako mi Bog pomogao! 




Naredba 

kr. hrv.-slav.-dalm. zemaljske vlade, odjela za unutarnje poslove, od 22. 

kolovoza 1913. broj 56.468, 

kojom se propisuje novi službeni naputak za primalje. 

Danom 15. listopada 1913. stupa u krijepost novi „Naputak za pri¬ 
malje 0 , izdan nakladom kr. zemaljske vlade, te se podjedno stavlja izvan 
krijeposti „Naputak za primalje 0 , propisan naredbom kr. hrv.-slav.-dalm. 
zemaljske vlade, odjela za unutarnje poslove, od 24. kolovoza 1898. 
broj 41.248. 

Svaka primalja, koja je stekla ovlast, da se u području kraljevina 
Hrvatske i Slavonije bavi primaljstvom, te hoće, da ovdje vrši svoje zvanje, 
mora sveđ imati po jedan otisak ovog naputka, te se njegovih ustanova 
uvijek najtočnije držati. 

Primaljama, koje su dosele vršile svoje zvanje po starom naputku, 
dozvoljava se rok od godinu dana, unutar kojega si imadu prisvojiti po¬ 
znavanje svih ustanova novog naputka. Nakon izmaka toga roka moraju 
se i takove primalje u svojoj službi držati isključivo novih propisa. 

Naputak ovaj napokon, sadržavajući kako stručno-tehničke upute za 
izvršivanje primaljske službe tako i propise osobnih i javnih obveza pri¬ 
malja, valja da služi ravnalom svima onim, koji su zvani, da primalje po¬ 
dučavaju ili nadziru njihovu djelatnost. 

U Zagrebu, 22. kolovoza 1913. 


Za kraljevskoga povjerenika: 

Broschan v. r. 


Lobmayer-Durst: Primaljstvo. 

Naputak za primalje. 


I. Odsjek. 

Osobne dužnosti primalje. 

§ i. 

Tko se smije baviti primaljstvom? 

U kraljevinama Hrvatskoj i Slavoniji smije se samo ona ženskinja 
baviti primaljstvom, koja se diplomom iskazati može, da je u pri- 
maljskoj struci naobražena na primaljskom učilištu u Zagrebu ili na kojem 
primaljskom učilištu Ugarske ili ženskinja, kojoj je diploma inog kojeg 
učilišta priznata po kr. zemaljskoj vladi. Svaka primalja mora imati jedan 
otisak ovoga naputka i dužna je, da ga savjesno drži. 

§ 2 . 

Nadzorne oblasti. 

Primalje podređene su upravnim oblastima I. molbe i općinskim 
(gradskim) poglavarstvima, te ih u njihovo ime nadzire uredovni liječnik 
(kr. kotarski, gradski ili općinski liječnik). 

Neposredno nadziru njihovu djelatnost općinska poglavarstva i u 
njihovo ime općinski liječnici, a kraj ovih i svi liječničku praksu vršeći 
liječnici onoga kraja, u kojem primalje vrše svoju primaljsku službu. 

Primalja se mora pokoravati svome poglavarstvu i istinito odgova¬ 
rati na sva službena pitanja. 

Ona treba točno da poznaje sve propise, koji se tiču njezine pri- 
maljske službe, da se što bolje usavršuje u svojoj struci i da polazi ope- 
tovni tečaj, ako bi joj to vlast naložila. 

§ 3. 

Prijavljivanje. 

Primalja je dužna, da se prijavi upravnoj oblasti i da joj naznači 
mjesto, gdje je nakanila baviti se primaljstvom, nadalje da se predstavi 

uredovnomu liječniku i da mu pokaže svoju diplomu, učevnu knjigu, iz 
koje je učila, bilježnicu i torbicu s primaljskim oruđem (§ 10.). 

Potvrdu ove prijave dužna je primalja predočiti, kad se prijavi op¬ 
ćinskom poglavarstvu onoga mjesta, gdje je nakanila boraviti. 

Svoj stan dužna je označiti tablicom, te ga općinskoj oblasti pri¬ 
općiti, a to isto i tada, kada promijeni stan. 

Konačno dužna se predstaviti i dušobrižnicima zakonito priznatih 
vjeroispovijesti. 

§4. 

Naslov i oglasi. 

Primalja nesmije da se služi drugim naslovom već onim, što ga je 
stekla diplomom. 

Po novinama ne smije bez posebne dozvole političke oblasti ogla¬ 
si vati ništa drugo, doli da primaljstvo vrši, gdje stanuje, odnosno da 
je stan promijenila. 

§ 5 . 

Kako da se primalja vlada. 

Primalja valja da živi čestitim trijeznim životom, da čuva 
zdravlje tijela i što bolje pazi, da joj stan sveđ bude u redu. 

Među sobom neka se primalje dobro paze, neka se ne svađaju, ne 
ogovaraju ili ponizuju, te neka se nikomu ne narivavaju službom svojom. 

Ako je jedna primalja mjesto druge preuzela kakvu službu, neka 
odmah odstupi, čim to zaželi druga ona primalja ili rodilja. 

§ 6 . 

Spremnost primalje da pomogne. 

Primalja treba da je uvijek spremna rodiljama priteći u 
pomoć. Neka se stoga ne udaljuje noću od svoga boravišta, ako je ne 
bi mogla zamijeniti koja druga primalja u općini, a ni danju ne, ako zna, 
da će koja ženska doskora roditi. Ako je nema kod kuće, treba da na¬ 
znači, gdje će je naći svatko, tko bi je potražio. 

Ona je dužna spremno pohitjeti u pomoć svakoj rodilji, bila ona 
zdrava ili ne. Ako bi rodilja bolovala od kakove zarazne bolesti, dužnost 
je primalji osobito paziti na raskužbu. 

Pomaganje kod porođaja prva je njezina dužnost i preča nego na 
pr. sudjelovanje kod krštenja, pohađanje babinjače i kupanje djece. 

§ 7. 

Skrb primalje za čistoću. 

Primalja dužna je vazda paziti, da bude što čišća i da 
ne dođe u doticaj sa oku ženim ili trulim stvarima ili oso- 

* 

bama, da ne zaostanu kužne ili gadne tvari na njezinu odijelu, na ru¬ 
kama ili na oruđu, koje bi se za njezinih pretraživanja ili kod pomoći 
pri porođaju mogle unijeti u tijelo rodilje i prouzrokovati babinju groznicu. 
Zato joj se najstrože nalaže, da se ne takne tijela ženskinje, kojoj je došla 
u pomoć, prije no što je svoje ruke sapunom oprala i raskužila, a oruđe 
prokuhala (§9.). Neka uvijek brižno njeguje svoje ruke, neka pazi, 
da na njima ne bude kakvih žuljeva, ogrebina ili ozleda i neka ne nosi 
prstenja. Nokte, koji valja da su sveđ posve čisti, neka si reže kratko 
i okruglo, da budu glatki, te da ne mogne ozlijediti rodilje kod pretraživanja. 

Vršeći svoje zvanje neka nosi opravu, koja se lako čisti i koja je 
pribranih rukava, da se mogu zasukati preko lakata. U poslu svom treba 
da obuče veliku, čistu bijelu pregaču sa kratkim rukavima, koja zastire 
cijelo tijelo sprijeda i straga. 

§ 8 . 

Kako da se primalja čuva okuženja. 

Primalja ne smije nipošto dvoriti ni uopće pohađati 
okužene bolesnice ni trudnice. Sve, što je kužno, gnjojavo, trulo, 
neka izbjegava, te neide tomu ni u blizinu. 

Strogo je zabranjeno primalji, prati mrtvace, jednako ne smije da 
pere rublje rodilje ili babinjače. 

Ako je kod trudnice, rodilje ili babinjače ili kod novorođenčeta za- 
mazala svoje tijelo, mora se dobro očistiti i raskužiti (§ 9.). Okuženo 
rublje i odijelo, koje se daje prati, mora prokuhati, a što se neda prati, 
osim kožnatih stvari, mora namočiti u raskužnoj otopini ili očistiti parom 
u parovnjaku, gdje ga ima. 

§ 9. 

Propisi za čistoću i raskuživanje. 

Primalji se najstrože nalaže, da prije no što će se prihvatiti 
kakva posla oko trudnice, rodilje ili babinjače i nakon što 
svrši taj posao, svoje ruke, podlaktice i oruđe prema pro¬ 
pisu valjano opere i raskuži raskužnom otopinom. 

Liječnička znanost propisuje dandanas sasvim točno pravila, po ko¬ 
jima se ima primalja vladati, da trudnice, rodilje ili babinjače svagda 
ostanu zdrave. 

Oboli li koja ženska u babinama, onda se primalja sigurno nije 
držala tih pravila, te se onda okrivljuje zbog prestupka protiv zdravlja i 
protiv sigurnosti života i, ako joj se dokaže, da je protiv svojih propisa 
pogriješila, potpada pod kazan. 

Klice bolesti ne mogu se prostim okom vidjeti te se gotovo uvijek 
prenose nečistim i neraskuženim prstima i oruđem. 

Da se ženske od takova prenošenja sačuvaju, treba da se primalja 
radi sebe same i radi žene, koju pretražuje, što točnije drži ovih propisa: 

1. Ako primalja hoće koju žensku da pretraži, ne smije da je koje 
čeljade posjetila ili dirala, koje boluje od kakove zarazne bolesti, kao 

stoje: babinja groznica, difterija, vrbanac, skrlet, boginje, pošalina (tifus), 
kolera i t. d. Ako dakle primalja mora da dvori ženu, koja je na pr. od 
babinje groznice ili druge kužne bolesti oboljela, ne smije ona pretraži¬ 
vati niti uopće ići k drugim ženama. Primalja neka se ne da na to, da 
bi prala mrtvace. 

2. Ruke treba u primalje đa su čiste: na njima ne smije da ima 
žuljeva, bradavica, rana ili ogrebina. Zato imade primalja svagda paziti, 
da joj ruke ne ispucaju na vjetru, ne ozebu i t. d. Od pretraživanja sa 
sa ranjavim, gnojavim prstima može ženska opasno oboljeti i doskora 
umrijeti. Primalja dakle, koja ima na svojim rukama ili na drugom tijelu 
kakovu gnojnu ranicu, ne smije trudnica ni rodilja pretraživati. 

3. Nokte treba uvijek kratko odrezati i dobro očistiti, a prstenje 
sa prstiju skinuti. 

4. Ako primalja ide kojoj trudnici, rodilji ili babinjači, neka obuče 
čistu haljinu, koja se prati i prokuhati daje, jer oprave od sukna nose 
sa sobom prašinu i klice okuženja. Rukavi neka su prostrani, da se lako 
zasukati mogu. 

5. Primalja treba da prije pretrage na se metne čistu, bijelu pre¬ 
gaču (kecelju), koja svu haljinu pokriva. 

6. Samo, ako je primalja svim tim zahtjevima udovoljila, 

dakle: ako nije imala posla sa okuženim čeljadetom ili okuženim stvarima 
i ako su joj odjeća i ruke u redu, smije da vrši svoje zvanje, a onda 
će kod pretrage trudnica ili rodilja ovako postupati: 

a) Došavši k ženi neka ponajprije raspremi svoju torbicu sa oruđem, 
iz nje izvadi obje četkice za ruke, te ih u čistom loncu prokuha. Onda 
neka uzme 2 zdjele (lavora), pa neka ih napuni vrućom, prokuhanom 
vodom. U manju zdjelu neka ulijeva vodu svojom kanticom (irigatorom), 
da točno znade, koliko je vode ulila. (Irigator ima 1 litru). Na svaki 
irigator vode mora da ulije 20 grama lysola, da rastopina bude 2%. 
Primalja neka lysol ne ulijeva tek od prilike, nego neka ga mjeri 
mjerilom, koje mora đa ima u svojoj torbici. Ako joj se to slučajno ra¬ 
zbije, neka uzme čistu običnu žlicu za odrasle, pa njome odmjeri lysol. 
Jedna puna obična žlica ima od prilike 15 gr lysola. U zdjelicu sa po¬ 
lovinom neka metne prokuhanu manju četkicu. U slučaju da primalja ne 
može dobiti 2 lavora, nego samo jedan, onda neka polovinu načini u 
limenoj škatulji svoje torbice, u kojoj može i svoje oruđe i četke pro¬ 
kuhati. Zatim neka dobro nasapuni u vrućoj vodi druge zdjele 
svoje ruke i podlaktice sve do lakata, te neka ih većom četkom 
tare točno po uri barem kroz 5 minuta. Kod toga mora paziti da 
svaki dio ruke i prstiju, naročito pak vrške njihove i nokte dobro čet¬ 
kicom oriba; 

b) ruke i podlaktice neka ispere od sapuna, polijevajući ih 
vrućom vodom; 

c) ruke i podlaktice neka otare čistini ručnikom, koji nije bio 
prije ni od koga upotrebljen, te neka dobro očisti nokte, obreže 
ih i turpijicom izgladi; 

d) tada neka primalja ženu ispita i izvana pretraži; 

ej onda neka uzme 2 oveća komada vate, te jedan baci u polovinu, 
a drugi nasapuni u vrućoj vodi, te njime očisti ženi vanjsko spolovilo, 

donji trbuh i nutarnju površinu bedara, pa te dijelove oplahne to¬ 
plom vodom; 

f) iza toga neka ponovno u vrućoj vodi nasapuni svoje ruke 
i podlaktice, tare ih četkicom bar kroz daljnih 5 minuta i na koncu 
oplahne s njih sapunicu vrućom vodom, te tada ne obrisavši ih 

g) neka ruke i podlaktice stavi u 2% lysolovinu i u njoj ih 
bar kroz 5 minuta dobro tare manjom četkicom. 

7. Ruke su tada čiste i raskužene, na njima nema klica bolesti, pa 
se ne smiju obrisati (otrti) niti čega, što nije također čisto i rasku- 
ženo, dotaknuti. Sa tako mokrim prstima treba primalja da pretraži. Ako 
je ipak bila neoprezna, pa se prstima dotakla oprave, posteljine ili ne¬ 
opranih česti tijela, mora ruke sasma nanovo oprati i raskužiti. 

8. Prstima lijeve ruke rastavi sramovne sklopke tako, da 
dobro vidiš ulaz rodnice te isplahnuvši i obrisavši ga komadom 
vate umočene u 2% lysolovinu, uđi prstima (kažiprstom i sred¬ 
njakom) desne ruke, nigdje se ničega ne dotaknuvši, ravno u 
ušće rodnice. 

Primalja dakle za pranje i raskuživanje svojih ruku treba bar 15 mi¬ 
nuta ili V 4 sata ne uračunavši vrijeme, što treba za prokuhanje vode i 
četkica, pripravljanje zdjela, lysolovine i t. d. 

Nakon svršene pretrage imade primalja opet svoje ruke sapunom i 
četkom dobro oprati i nekoliko minuta u lysolovini raskužiti i tek onda 
ruke obrisati, jer se uvijek lako dogoditi može, da je pretragom svoje 
prste okužila na pr. kužnim sluzotokom. 

Jedino, ako se primalja ovih propisa točno i savjesno drži, ostati 
će žene, koje je pretraživala, zdrave. Jedna nemarnost i propust koje od 
tih odredaba može prouzrokovati tešku bolest, pače i smrt ženi. Naročito 
neka primalja pamti, da je taj način pranja i raskuživanja dovoljan samo 
onda, ako ona nije svojih ruku okužila gnojem ili čistilom bolesne žene 
ili je imala u rukama štogod gnjilog ili trulog. U takovu slučaju ona 
uopće ne bi smjela ići k ženama. 

Svaki put, kad se rukama dotakla čega sumnjivog ili čak sigurno 
okuženog, neka ona odmah onaj čas svoje ruke dobro opere (bar 2 
puta po 5 minuta) i raskuži (opet 5 minuta), jer je veoma važno, da se 
kužne klice, koje dođu na ruku, tamo ne zasuše i u naborima kože brzo 
ne razmnože, nego odmah sa kože uklone i, ako štogod od njih ostane, 
lysolom uništi. Kod kuće treba onaj isti dan bar 2—3 puta to pranje i 
raskuženje ponoviti. 


§ 10 . 

Primaljsko oruđe. 

Svaka primalja mora da drži niže naznačene predmete u 
torbici ili kovčegu, koji je uredovno preporučen i koji se lako daje 
očistiti i zaključati, te da ih ponese sa sobom k svakomu porođaju. Ovi 
su predmeti slijedeći: 

1. kantica (irigator) od jedne litre, sa 1 do 1 1 / 2 metra dugačkom 
cijevi od gume sa pipom. Kantica neka ima kvaku, da se može objesiti; 

2. mala štrcaljka (brizgalica) za klistir od tvrdoga kaučuka i 
jedna veća i jedna manja cijev za šupak od tvrdoga kaučuka s komadi¬ 
ćem cijevi od gume; 

3. dvije sasma cijele zavinute cijevi od debeloga stakla za rodnicu, 
koje imaju na kraju samo jednu rupu, s komadićem cijevi od gume, uz 
to dvije četkice na žicu za čišćenje staklenih cijevi; 

4. ženski katetar od kovine; 

5. pupkorezne nožice (škare, makaze), koje se rastaviti daju, sa 
zaobljenim krajevima; 

6. nekoliko čvrstih, platnenih, bijelih vrpčica, kojima će pupkovinu 
svezati; 

7. nožice za nokte; 

8. piljak (lopaticu, turpiju) za nokte od kovine; 

9. 2 četkice za nokte od mekane štednje, veća za sapun za pranje 
ruku, a manja za lysolovinu za raskuživanje ruku; 

10. komad domaćeg sapuna u kutiji od stakla ili od lima; 

11. pješčana ura za pet časova (minuta); 

12. jedan toplomjer po Celsiju za tijelo i jedan po Reaumuru za 
kupelj; 

13. staklenka za mjerenje lysola sa urezanim crtama, koje ozna¬ 
čuju 10, 20, 30 grama; 

14. 150 grama čistog lysola, začepljeno u modroj ili žutoj bočici, 
označeno sa oznakom „otrov"; 

15. 100 grama čiste vate, spravljeno u čistom omotu; 

16. mjerilo za centimetre; 

17. jedna kliješta, kojima će nečistu vatu ili krpu i uopće, što je 
nečisto, primiti i baciti u vatru ili zdjelu i t. d., da se ne treba tih kužnih 
stvari svojim rukama doticati. Nakon uporabe imaju se ta kliješta pročistiti 
i tek onda u kovčeg spraviti; 

18. bočica od 10 grama sa 5% rastopine sofola i cijevčicom za 
ukapanje iste u dječje oči; 

19. 25 grama Hofmanovih kapljica; 

20. bijela, čista oprana pregača (kecelja), koja pokriva svu opravu 
sprijeda i odzada, sa kratkim rukavima; 

21. čist ručnik (peškir, otirač, otarak, ubrus); 

22. bilježnica; 

23. učevna knjiga po kojoj se učila primaljstvo, da u svako doba 
može u njoj naći pouke. 

Sve ove stvari treba da su spremljene u torbici ili kovčegu, a pri¬ 
malja neka ih vazda čiste i u redu drži; staklenke neka su vazda dobro 
začepljene, a na svakoj mora biti napisano, što je u njima. Neka pazi, da 
ne dođe staklenka s lysolom drugima u ruke. Primalja neka osobito pazi, 
da nigda koje od oruđa ne spravi u kovčeg prije, nego ga je dobro 
očistila, a ako se što zamazalo krvlju, čistilom, mokraćom ili blatom, neka 
ga nakon, što ga je dobro oprala i otrla, barem kroz 10 minuta prokuha 
u kipućoj vodi, onda osuši čistim ručnikom i sada tek spremi. 

Osim toga preporučuje se primalji, da si nabavi i sa sobom k ženi 
ponese jedan pravi Jacques-Patent-katetar od gume za puštanje mokraće 
u porodu, ako je glava već u zdjelištu. Ovaj se katater kuha jednako 
kao i kovni. 

Sve oruđe dužna je ona točno rabiti onako, kako je to učila u školi. 

Primalja dužna je, da ove predmete uvijek ima na okupu i u naj¬ 
većem redu. Što uzmanjka, treba za vremena nadomjestiti. Ona ne 
smije nikad da kod trudnica ili rodilja ostavi pojedine predmete ili cijelu 
torbicu, niti da ih komu posudi. I kod kuće treba primalja da ima sve 
predmete na okupu i u redu, u svojoj torbici tako pripravne, da uzmogne 
u svaki čas, kad je kamo pozovu, onamo poći posve opremljena. 

Ako dođe u opetovni tečaj, mora torbicu sa svim predmetima sa 
sobom ponijeti i pokazati. 

Osobito je primalja dužna paziti, da bude dobro spravljeno raskužilo 
(lysol), koje je podobno, da izvana upotrebljavano izjeđe kožu, a djeluje 
otrovno, ako se popije. 


II. Odsjek. 

Dužnosti primalje pomažući trudnicama i rodiljama. 

§ u. 

Primaljska pretraga. 

Primalja neka svaku ženskinju, koja u nje potraži savjeta zbog 
trudnoće ili drugih tegoba, što bi možda bile u savezu s trudno¬ 
ćom, savjesno pretraži po pravilima, kako ih je u školi učila, najprije 
izvana, pa, ako ustreba, i iznut r a. 

Vanjska pretraga trudnica i rodilja neka se svaki put 
obavi najvećom pomnjom, tako te će što rjeđe trebati nu¬ 
tarnje pretrage. 

Po onom, što je pronašla, treba da razborito svjetuje ženskinju, kako 
da se vlada. 

Ženskinjama, koje ne bi znale, da su trudne, neka to obzirno priopći 
i neka ih opomene, da se vladaju tako, kako ne bi bilo štete po plod 
u utrobi. 

Ako primalja u pretražene ženskinje primjeti znakove kakove 
bolesti, dužna je opomenuti je ozbiljnije, da potraži liječničku pomoć. 

Opazi li primalja, da žena boluje od kakove zarazne bolesti, naročito 
spolovila na pr. od kužnog sluzotoka ili bludobolje, a žena ne posluša 
savjeta primalje, da potraži liječnika, dužna je primalja sama to liječniku 
prijaviti. 

Ako je pretražena gotova roditi, dužna je primalja prirediti sve, 
što bi trebalo pomagati kod sama porođaja. 

§ 12 . 

Vladanje trudnice za trudnoće. 

Primalja dužna je paziti, da se trudnica drži što čišće, oso¬ 
bito za posljednjih nedjelja trudnoće. 

Trudnica neka se kupa u mlakoj vodi sve do porođaja, ako joj to 
prilike dopuštaju i ako ne trpi s krvotoka ili kakove bolesti, koja bi to 
priječila. 

Da se rodilja ne okuži, neka joj primalja savjetuje, da još prije po¬ 
rođaja, ako roj to prilike dopuštaju, nabavi kanticu (irigator), 2 staklene 
cijevi za rodnicu i čiste dobro zamotane vate. Cijevi neka se prokuhaju 
i pohrane u velikom širokom staklu poput onoga za ukuhavanje voća, a 
staklo da je napunjeno propisanom lysolovinom i začepljeno vatom ili 
staklenim poklopcem. 

Primalja neka dalje upozori trudnicu, da se za dijete priredi kupelj- 
nica i rubenina. 

§ 13. 

Čistoća u sobi rodilje i babinjače. 

Primalja dužna je pobrinuti se i za to, da bude sva okolina 
rodilje i babinjače što čišća. 

Ako je moguće, treba sobu prije porođaja dobro očistiti, isprašiti, 
pod oprati ili vlažnom krpom obrisati. 

Zamazano rublje, izmetine matere i djeteta, gadna voda, neka se 
odmah iznesu iz sobe. 

Da bude u sobi čist zrak, treba je izdašno i češće zračiti, a ne 
smije se ničim kaditi. 

Paziti treba da u takovoj sobi drugi ne jedu, ne kuhaju ili ne puše 
i da u njoj ne bude životinja. 


§ 14 . 


Nastanjivanje trudnica i rodilja u stanu primalje. 

Primalji slobodno je primiti koju trudnicu u svoj stan na rađanje 
samo onda, ako to dozvoli politička oblast na temelju predložena joj 
mnijenja nadležnoga uredovnog liječnika (nar- kr. zem. vlade od 8. srpnja 
1879. br. 7646 i od 6. veljače 1895. br. 3435). 

Ako bi s prijeke potrebe trudnica koja porodila u stanu primalje, 
dužna je ova prijaviti to odmah općinskomu poglavarstvu, te u svojoj 
bilježnici (§ 36.) u opasci zabilježiti i naznačiti uzrok, s kojega je primila 
trudnicu. 

§ 15 . 


Kada valja uskratiti pomoć trudnicama ili rodiljama zbog pogibli okužbe. 

Ako je u kući, gdje primalja stanuje, oboljela koja osoba od b a- 
binje groznice ili od koje druge zarazne bolesti, na pr. od 

boginja, skrleta, dobraca, vrbanca, difterije, pošaline (tifusa), srdobolje ili 
od kašlja hripavca, ne smije ona poći ni k jednoj trudnici, rodilji ili ba- 
binjači; ako pak izvan kuće ima takovu bolesnicu, ne smije poći k drugoj 
dotle, dok ne mine pogibao, t. j. dok takova žena ne ozdravi ili ne umre 
i dok joj toga pismeno ne potvrdi liječnik, koji bolesnicu liječi. 

Tek, nakon što se iza toga kroz 3 dana svaki dan jedamput okupala, 
svu rubeninu i odjeću izmijenila, a ruke više puta na dan točno po pro¬ 
pisu oprala i raskužila, može opet vršiti svoje zvanje t. j. ići k zdravim 
trudnicama, rodiljama i babinjačama. 

Samo ako je prijeka potreba, t. j. ako druge primalje nema, slobodno 
joj je iznimno poći k rodilji ili babinjači, ali je tad dužna, da prije 
tijelo svoje pomno očisti, t. j. da se sva okupa, a ruke i podlaktice va¬ 
ljano opere i raskuži, te rubeninu i odjeću zamijeni opranom odjećom. 
U takovom slučaju ne smije ona pretraživati rodilju iznutra, već, ako 
vanjskom pretragom što neuredno nađe, mora zahtijevati, da se prizove 
liječnik, koji će iznutra pretražiti. 


§ 16 . 

Nastojanje primalje oko rodilja. 

Čim je primalja u svoju njegu preuzela koju rodilju, ne smije je 
ostaviti, doklegod porođaj traje, a dužna je i poslije svakog 
redovitog porođaja ostati kod rodilje najmanje još tri sata, iza kako je 
posteljica izašla. 

Primalji nije slobobno, da u isto doba pomaže dvjema 
rodiljama i da neizmjence polazi sad jednoj, sad drugoj, osim ako je 
prijeka potreba, te se ne bi mogla naći druga primalja, a to stoga ne, 
što bi odatle mogla poteći velika pogibao po jednu ili obje rodilje. 

Ovakva je iznimka dozvoljena samo tada, ako bi se kod druge koje 
rodilje za porođaja ukazala velika pogibao, te nastala potreba, da primalja 
bude bezuvjetno prisutna kod te rodilje. 

Prije nego što će poći k drugoj rodilji, neka se dobro opere i ras¬ 
kuži i neka promijeni odijelo, ako je moguće; svakako mora uzeti bar 
drugu pregaču. 

Prednost ima uvijek ona rodilja, kojoj je primalja prije pozvana, 
sve da je prva i siromašnija od druge. 

§ 17. 

Priprave za porođaj. 

Primalja neka traži, da u rodilje bude čista ugrijana 
rubenina, dosta čiste posteljine i provlake za porođaj i 
babine, te rubenina za dijete. 

Ona ne smije ni izvana ni iznutra pretraživati trudnice, rodilje i ba- 
binjače nikada drukčije, već samo golim, opranim i raskuženim rukama 
i podlakticama, jer je najveća čistoća prijeka nužda po zdravlje osobe, 
koja se pretražuje. 

Primalja neka najprije priredi dosta 2°/ 0 ly solo vi n e, na¬ 
dalje sve sprave, što će ih možda trebati, a četkice, katetar, cijev, nožice 
i t. d. neka prokuha u čistom loncu i onda ih stavi u lysolovinu. 

Sada neka jedamput opere svoje ruke u vrućoj vodi sapunom i ve¬ 
ćom četkicom kroz 5 minuta ih tarući i neka uredi nokte. 

§ 18 . 

Raskuživanje rodilje prije pretrage. 

Rodilji raskužuje se tijelo ovako: metni pod nju zdjelu 
(nužnicu), odreži zatim sve dulje dlake, operi opet svoje ruke sapunom 
i četkicom te si načini 10—15 loptica od vate, koje stavi u lysolovinu. 

Loptice od vate smiju se samo jedamput upotrijebiti, te se najstrože 
zabranjuje primalji, da se rabe loptice, koje su već bile upotrebljene ili 
zamrljane, na pr. ako su pale na pod. 

Rabljene loptice neka se najprije bace u kakovu posudu, a kasnije 
u vatru. 

Nasapuni onda ženi mali trbuh od pupka do međice sve oplahni 
lysolovinom iz kantice i obrisi sramovnu prokolku, međicu i sve oko nje 
lopticama od vate, koje si uzela iz zdjele sa lysolovinom. Brisati treba 
uvijek sprijeda natrag prema međici. 

Tek, izašto je uklonila zdjelu ispod rodilje, smjeti će primalja opranim 
rukama obaviti vanjsku pretragu. 

Poslije vanjske pretrage mora iznova kroz 5 minuta svoje ruke i 
podlaktice u toploj vodi sapunom i većom četkicom oprati i onda naj¬ 
manje 5 minuta u lysolovini manjom četkicom ih tarući raskužiti, a tek 
sada smjet će mokrim prstima obaviti nutarnju pretragu. 

Primalji zabranjeno je namazati svoje prs te kakovim 
uljem, maslacem ili kojom drugom mašću iz kuhinje, jer takove 
stvari nijesu nikad pouzdano čiste, a lysolovina čini ruke glatkim poput 
masti. 

Neka točno pretraži i neka zapamti, što je pretragom našla, da ne 
bi morala nanovo pretraživati. Neka ne zadaje rodilji straha ni izrazom 
lica ni nesmotrenim riječima, a u teškim i pogibeljnim slučajevima neka 
šuti i zatraži, da se pozove liječnik. 

Poslije svake pretrage treba ruke i podlaktice sapunom i 
četkicom prema propisu iznova oprati, u lysolovini raskužiti i čistim 
ručnikom obrisati. 

Bude li potrebno, da još jedamput pretraži, dužna je primalja da i 
opet prije svoje ruke opere i raskuži, kako je propisano. 

§ 19 . 

Pomaganje za porođaja. 

Primalja neka se za porođaja točno drži propisa učevne knjige, a 
napose neka iznutra češće ne pretražuje, te zato neka što pomnije 
obavi vanjsku pretragu. 

Neka pazi, da se isprazni mokraćni mjehur i gužnjak već prije sa¬ 
moga porođaja, neka čuva vodenjačni mjehur, što duže može i neka ga 
ne prokine bez velike nužde. Ako je spolovilo zamrljano, mora ga po 
propisu oplahnuti i raskužiti lopticama od vate. 

Naročito neka dobro pazi, da se međica za porođaja ne predre. 

III. Odsjek. 

Njega djeteta i babinjače. 

§ 20 . 

Postupak s pupkovinom. 

Primalja smije pupkovinu podvezati samo prokuhanim i ra- 
skuženim vrpčicama, a presjeći je samo prokuhanim i raskuženim nožicama. 

Kako da postupa sa pupkovinom, što je ostala na dječjem tijelu, 
upućuje ju učevna knjiga. 


§ 21 . 

Kako se oživljuje zamrlo dijete? 

Dijete sposobno životu, koje poslije porođaja ne daje znakove ži¬ 
vota, ali na kojem nema ni znaka gnjiloće, mora primalja po uputama, 
što ih je učila u školi, odmah revno i ustrajno oživljavati, pa ako joj to 
za malo vremena ne bi pošlo za rukom, dužna je odmah prizvati liječnika. 

Dijete je tek onda potpuno oživjelo, ako krepkim glasom trajno 
viče. Ako se zamrlo dijete napusti prije toga znaka, često će domala 
pasti u prijašnje mrtvilo. Oživljujući zamrlo dijete neka primalja nikad ne 
propušta paziti na babinjaču, da ne bi nastao nutarnji krvotok ili druga 
koja neprilika, od koje bi babinjača mogla nastradati. 

§ 22 . 

Kako treba paziti na oči novorođenčeta? 

Već za porođaja neka primalja pazi, da se djetetu ne bi oči 
zamrljale, osobito pak tada, ako je opazila, da je trudnici što curilo 
iz spolovila. 

Odmah nakon poroda neka primalja oči novorođenčeta obriše čistom 
krpicom, umočenom u čistu mlaku vodu, kako je to uučevnoj knjizi propisano. 

Nakon što je novorođenče okupala, neka mu primalja u svako oko 
ukapa po jednu kap 5% rastopine sofola, koju imade u svojoj torbici. 
Ukapati treba kod rastavljenih vjeđa tako, da kapljica padne usred oka 
i po njem se razlije. Ako kapljica ne padne dobro u oko, neka primalja 
časak počeka i ponovno ukapa. 

5% rastopina sofola je za oči novorođenčeta posve neškodljiva, a 
ipak je toliko jaka, da uništi klice, koje su možda dospjele na ili u oči 
djeteta, dok je ovo prolazila rodnicom. 5% sofolovu otopinu dobije pri¬ 
malja u svakoj ljekarni. 

Ako bi pokraj sve te pažnje ili zbog kasnijeg okuženja djeteta vjeđe 
otjecale i gnojni se iscjedak iz oka pokazao, mora primalja upozoriti 
babinjaču i osobe, što su uza nju, da ta gnojna sluz iz bolesnih očiju 

djeteta može da bude vrlo kužna i da se stoga bolesne vjeđe ne smiju 
dotaći prstima. I sama primalja neka stoga pazi, da odmah raskuži svoje 
ruke, čim bi se dotakla oboljelih očiju djeteta. 

Ako je oboljelo samo jedno oko, dužna je primalja paziti i sama i 
upozoriti babinjaču i osobe oko nje, neka paze, da se kuživo sa bole¬ 
snoga ne prenese i na zdravo oko. Zato neka dijete leži uvijek na strani 
bolesnog oka. 

Primalja mora, čim opazi znakove zažega očiju, odmah zahtijevati, 
da se prizove liječnik. 

. Ako svojad oboljela djeteta ne bi prizvala liječnika, dužna je pri¬ 
malja što prije prijaviti tu kužnu bolest očiju nadležnomu (općin¬ 
skomu, gradskomu) poglavarstvu. 

§ 23. 

0 posteljici. 

U treće doba porođaja dužna je primalja svom pomnjom paziti 
na posteljicu i točno se držati propisa učevne knjige. Osobito se 
opominje, da bez uzroka ne tiska na matericu, već neka mirno čeka 1 
sat, ako nema krvotoka. 

Ona je dužna prizvati liječnika, ako se posteljica za 1 sat nije spu¬ 
stila u rodnicu, sve da i nema krvotoka. 

Primalja valja da posteljicu točno pregleda, je li izašla cijela, pa ako 
nije, da prizove liječnika. Dok liječnik ne dođe, neka je pozorno spremi 
na hladno mjesto i polije lysolovinom, da ne ugnjili. 

Posteljica ne smije se baciti u zahod ili u kanal, već je valja za¬ 
kopati ili spaliti. 

§ 24. 

Dužnosti primalje poslije porođaja. 

Pregledavši posteljicu dužna je primalja iznova oprati i raskužiti 
svoje ruke, a babin jači vanjsko spolovilo očistiti, raskužiti 
i pogledati, da li se nije međica ili što ozlijedilo. Ako jest, 
neka primalja'odmah prizove liječnika. 

Ona je nadalje dužna, da tri sata, izašto je izašla posteljica, ostane kod 
babinjače i pripazi na matericu, da li se dobro steže i da li ne krvari iz nje. 


§ 25. 

Njega novorođenčeta. 

Kao što oko rodilje, treba da primalja svom pomnjom nastoji i oko 
novorođenčeta onako, kako je učila u školi, naročito, da svaku 
majku opomene, da svoje dijete sama doji. Ako primalja po čem sudi, 
da bi dojenje moglo biti po ženu štetno, ne smije joj toga ona sama 
zabraniti, nego treba da prizove liječnika, koji će o tom odlučiti. 

Primalja treba da prema propisima učevne knjige dijete redovno 
sama kupa ili da kupanje nadzire. Voda ne smije da bude toplija od 
28°R (35°C). 


§ 26. 

Dužnosti primalje za babina. 

U babinama neka primalja osobito na to pazi, da bude spo¬ 
lovilo babinjače čisto. Zato treba da ga čisti prvih 9 dana, bude 
li ikako moguće, po dva puta, a kasnije još neko vrijeme po jedamput 
na dan. 

Spolovilo neka primalja svaki put oplahnjuje mlakom lysolovinom i 
otire namočenim lopticama od vate, a nipošto prstima, koje neka čuva, 
da se ne zamažu čistilom. 

Prije nego što će to učiniti, treba da uzme propisanu čistu pregaču 
i da svoje ruke i podlaktice valjano i prema propisu opere i raskuži. 

Primalja ne smije uštrcavati u rodnicu, osim ako je to 
liječnik odredio, pa i tada samo onako, kako je to učila. 

Svaki put, kada se upotrijebila kantica, treba ovu i cijev od gume 
isprati toplom vodom. Kad primalja pohodi babinjaču, treba 
da joj svaki put mjeri toplinu tijela, uloživši toplomjer 
pod pazuho. Ako bi toplomjer pokazao 38°C. ili više treba 
prizvati liječnika, a to valja učiniti i tad, ako bi čistilo smrdjelo, 
sve da se toplina tijela i nije podigla. 

Primalja je dužna kod svake babinjače imati posebnu ceduljicu, na 
koju će ujutro i uveče izmjerenu toplinu upisati, kako je to u školi činila. 

Primalja neka upozori babinjaču, da ne dira rukama u 
svoje spolovilo, pa, ako bi to ipak učinila, neka to odmah opere i 
raskuži svoje ruke. 

Primalja neka osobito pazi, da je postelja babinjače čista, da se 
provlake izmijene, čim bi se zamrljale, i da bude čista vata ili krpa, ko¬ 
jom se pokriva spolovilo. Zamazanu vatu treba baciti u vatru. Nju kao i 
zamazane krpe neka primalja ne dira rukama, već neka ih prihvati poseb¬ 
nim kliještima, koja u tu svrhu ima u svojoj torbici. 

Za provlaku neka služi samo čista ponjava (plahta, čaršav), a nikako 
rabljene krpe ili rabljena odjeća, za koju se ne zna, je li posve čista. 

Spužve ne smije primalja nikad i podnipošto upotrijebiti. 

§ 27. 

» Bolesti babinjača. 

Primalja mora svaki put, kad babinjača oboli, kako je u školi učila, 
(na pr. zažeg dojke, neuredno čistilo, zažeg mokraćnog mjehura, krvotok 
iz spolovila, čirovi na spolovilu, zažeg materice i t. d.) prizvati liječnika. 

Ako pak babinjača oboli od babinje groznice ilidruge 
kužne bolesti (vrbanac, skrlet), ne smije primalja tako dugo, 
dok ovu bolesnu babinjaču dvori, ići k zdravim trudnicama, 

rodiljama ili babinjačama, jer bi ove veoma lako okužila, 
te bi se onda -primalja optužila radi prestupka protiv si¬ 
gurnosti života. 

Kad takova babinjača ozdravi ili umre, smije primalja zalaziti opet 
k zdravim trudnicama, rodiljama i babinjačama tek nakon, što se kroz 
3 dana svaki dan jedamputa sva okupala, svu rubeninu i odjeću izmije¬ 
nila, a ruke svoje više puta u danu po propisu oprala i raskućila. Prije 
nego opet pođe k zdravim ženama, mora se ona kod svog službenog 
(općinskog iii kotarskog) liječnika prijaviti. 

U slučaju da je primalja jedina u selu, nastojat će ona, da dvorbu i 
čišćenje ovakove bolesne babinjače preuzme koja razborita žena pod 
nadzorom liječnika, da ona može u selu nesmetano ići k drugim rodi¬ 
ljama i babinjačama. 

U slučaju pak da je prijeka nužda, da ona pođe k porodu, a tek 
je prije bila kod bolesne žene, ne smije ona nikako ići, dok se kod kuće 
sva ne okupa, svu rubeninu i odjeću izmijeni, ruke dobro opere i ras¬ 
kući. Došavši k rodilji ne smije je pretražiti iznutra, nego, ako vanjskom 
pretragom što neuredno nađe, mora prizvati liječnika, koji će iznutra 
pretražiti i nužno odrediti. 


IV. Odsjek. 

Dužnosti primalje u javnosti. 

§ 28. 

Primalja i krštenje. 

Ako se rodi dijete nesposobno za život ili zamrlo, ili ako inače 
životu njegovu prijeti pogibao, dužna je primalja kršćanske rodilje upo¬ 
zoriti na potrebu, da dijete bude kršteno za nuždu. 

Ona će krstiti dijete za nuždu, ako privole roditelji, odnosno ne- 
zakonskoga djeteta, ako privoli mati djeteta, onako, kako je u školi učila. 

Primalja je dužna pobrinuti se, da se takovo krštenje za nuždu i 
prilike, u kojima je obavljeno, prijave što prije nadležnome dušobrižniku 
(župniku, parohu). 

Pod teškom odgovornosti i kazni zabranjeno je primalji krstiti za 
nuždu dijete matere nekršćanke (muhamedanke, Židovke), ako nijesu pri¬ 
voljeli roditelji, odnosno mati. Neka ne propusti sjetiti kršćanske rodite¬ 
lje, da im dijete bude za vremena kršteno. Ako je dijete bolježljivo ili 
slabašno, neka nastoji, da se krštenje obavi kod kuće. 

§ 29. 

Prizivanje liječnika uopće. 

Čim primalja kod trudnice, rodilje, babinjače ili kod novorođenčeta 
opazi što neuredno ili po njih pogibeljno, dužna je pod teškom 



256 


odgovornosti smjesta prizvati liječnika. Ako se pokažu znakovi ne¬ 
svjestice ili zamrlosti kod žene, kojoj je prizvana, neka je, dok ne dođe 
liječnik, smjesti u postelju, kako je učila i neka se pobrine, daje u sobi 
čist zrak i primjerena toplina. 

Ako bolesnica ili njena svojad želi, da bude prizvan liječnik, sve da 
primalja nije opazila ništa neuredno ili pogibeljno, ne smije im se ona 
nikad oprijeti ili pokušati, da zategne izvedbu te želje. 

Bolesnica ili njenasvojadizabirusami liječnika, ukoga 
imaju povjerenja, a primalja neka se o tom izjavi samo, ako bi je 
zapitali. Ona treba da dočeka liječnika i da kod bolesnice ostane toliko 
vremena, koliko liječnik odredi, te je dužna točno vršiti sve njegove 
odredbe. 

Primalja treba da prizvanu liječniku priopći točno i istinito sve, što 
je o dotičnom slučaju dosele doznala, te je dužna, da se prema njemu 
ponaša uvijek uljudno i čedno. 


§ 30. 

Kada valja da se pozove liječnik? 

Primalja je dužna tražiti, da se prizove liječnik, u slijedećim sluča¬ 
jevima: 

a) kod trudnica: 

1. kad je primjetila, da je spolovilo neuredno ili zdjelica preuska; 

2. kad nastane krvotok; 

3. ako je primjetila opasnu koju bolest ili ako naglo nastanu pogi¬ 
beljni kakvi pojavi; 

4. ako trudnica naglo umre; 

5. ako voda stane ili je ženska zatvorena, a primalja ne zna 
pomoći sama po onom, što je učila u školi. 

b) Kod rodilja: 

1. kod svih nepravilnih položaja djeteta, kod poprečnih i na¬ 
krivili položaja i to, ako je moguće, još prije nego što pukne vodenjačni 
mjehur; 

2. kad su ruke noge ili pupkovina pokraj glava spale; 

3. u svakom slučaju, gdje se zbog preuske zdjelice, velike glave ili 
s drugoga kojega uzroka glava ne spušta redovno, te bi se stoga 
spolovilo moglo gnječiti među zdjelicom i djetinjom glavom, mati oboljeti 
ili dijete umrijeti; 

4. kod nepravilnih trudova, kojima se porođaj zateže ili od 
kojih će rodilja iznemoći i trpjeti velike boli, osobito ako se već duboko 
spuštena glava nikamo ne miče, a 2 sata je prošlo, što je ušća materice 
nestalo i plodnja voda iscurila, pa i tada, ako se razgovjetno i pravilno 
čuje kucanje djetinjega srca; 

5. ako djetetu srce neuredno kuca za druge dobe porođaja ili 
ako je dijete u porodu umrlo; 

6. kod svakoga krvotoka u kojegod doba porođaja; 

7. kad je plodva nasjela, ako i nema još krvotoka; 

8. ako jedan sat poslije porođaja plodva ne izađe, ili ako su 
zaostali komadi plodve ili plodnjih ovoja, sve da i nema krvotoka; 

9. kod svakoga prijedora međice odmah iza porođaja; 

10. kod prerana porođaja i pometnuća; 

11 . kod porođaja dvojaka ili trojaka; 

ako rodilia k °obK n n i ,&o gi S" S “ ai pr ‘ grčevi (eklampsiia) ili 

c) K o d babinjaČa i djece : 

1 . ako primalja primijeti, da babinjači naglo udara bilo da 

Stiin P od ;f ,a ,topli na tijela, da joj je sad hladno, sad vruće da ie 

toolina 3 s?°ili'in 4 a rUZ "° u Z T lara ,’ đa je potrbušina osjetljiva,’ da je 
toplina 08 L., ili jos i veća, kod svake tresavice, kod zažep-a HniLrp mi 

kracnog mjehura i t. d. i uopie kod svih bolesti u babinama ' ' 

2 . odmah čim opazi, daje koje dijete bolesno ili naprdnn 

že U n d a U (§ 3 K) Primalja “ e Smije ni djece°ni Sofes'nih’ 

mn nnmlifof p0zlvl)e zbo g k °je nepravilnosti kod porođaja neka 

P mTi?p 1 f P ,smeno ?a nekoliko riječi dojavi, o čemu se P radi. 

... v ,y eka točno oznaci stan rodilje i vrijeme, kad mu je nisala da sp 
liječnik po tome ravnati zna. Kad je krajnja pogibelj, neka naloži glasniku 
da, ne bi li našao jednoga liječnika, odmah potraži drugoga g 


§ 31. 

Primalja ne smije liječiti. 

, .. P r „ I ™ a |j i j e najstrože zabranjeno, da nastojeći oko trudnica rodilia 

kove nJ hSo;e djeCe ’ iijeČiti njih ° Ve b0lesti ilj da ^ Podafe ma'fc 

Zabranjeno joj je isto tako. da bez krajnje nužde štogod čini na što 

je u pravilu ovlašten samo liječnik. Bez naročite dozvole liječnikove ne 
smije ona ni uštrcavati u spolovilo. uuzvoie liječnikove ne 

S amo ako nije nikako moguće prizvati liječnika, a pogibao je velika 
dozvoljeno je primalji, pače joj je dužnost, da, nakon što se dobro ras 
kužila i držeći se točno propisa, kako ih je učila i kako su sadržani u 
ucevnoj knjizi, može: dij e te okrenuti, vadi ti ručice f gla vukod 
položaja zatkom, namjestiti pokraj glave spa u pupkovinu 
ih sitne cesti, tamponirati rodnicukod krvotoka za nomeb 
nuca i kod nasjele plodve i napokon lupiti plodvu. 

Prim^lia^rd^n^ 06 po ^ ove od g° v orna je ona nadležnoj oblasti, 
imaija je dužna svaki pojedini slučaj ovakove ručne 

operac, ]e smjesta prijaviti pismeno uredovnom Hječniku 
pa bio on jos tako udaljen od nje. njecmicu, 

Primalja ne smije nikada rabiti nikakvo oruđe (instrumente). 


§ 32. 


Dužnost primalje prijaviti svaki 

Primalja dužna je brinuti se, da se svaki 
brizmku (župniku, parohu), odnosno voditelju 
točno navedu svi podaci. 

Lobmay er-Durst: Primaljsfvo. 


porođaj. 

porod prijavi d u š o- 
matice krštenih, i da se 


17 

Podaci o djetetu jesu slijedeći: mjesto, dan i mjesec porođaja 
(po novom kalendaru), spol djeteta, je li zakonsko ili nezakonsko, da li 
živo ili mrtvo rođeno, da li je kršteno za nuždu i po kom. 

Podaci o roditeljima jesu slijedeći: koliko im je godina, koje 
su vjeroispovijesti, kojega su materinskoga jezika, kad su se vjenčah: 
koliko iz istoga braka ima još žive braće i sestara, a koliko je iz istoga 
braka već pomrlo braće i sestara (računajući i mrtvorođenu djecu), cim 
se otac bavi i što je u svom zvanju, a,, ako je dijete nezakonsko, koje 
je zanimanje majke, te je li majka neudata, udata, udova ili zakonno 

i asp 1 tanac da . g prima ]j a po mogućnosti prisutna, kad se dijete krsti 

i unosi u maticu rođenih. 

Primalja je također dužna, da svaki porođaj, komu po njezinu znanju 
nije prisustvovala koja ispitana primalja, odmah prijavi općinskom pogla¬ 
varstvu. 


§ 33. 

Dužnost prijavljivati slučajeve silovita pometnuća i čedomorstva. 

Ako primalja temeljito posumnja, da je koja ženska pokuša!a 
ili doista utamanila utrobni plod ili umorila svoje dijete ih 
počinila koji drugi slični kažnjivi čin, dužna je prijaviti to odmah 

nadležnoj oblasti (§ 359. k. z.). . . A 

Primalja, koja namjerice učini, da se utrobni plod utamani ili povrgn-, 
da se dijete podmetne ili izmijeni, ili koja kod takova kažnjiva djela 
učestvuje kao sukrivka ili učesnica, pa i ona, koja bi takav zločin ili 
prekršaj prešutjela ne priopćivši ga po dužnosti svojoj nadležnoj oblasti, 
kazniti će se po ustanovama kaznenoga zakona. 

§ 34. 

Dužnost čuvati tajne. 

Primalja dužna je čuvati svaku tajnu, za koju bi doznala kod žene, 
koja joj se prijavila, ticala se ona bolesti ili kakove tjelesne mane ili 
drugih kakovih kućnih ili obiteljskih odnošaja, jer bi inače mogla izgubiti 
svoju diplomu. 

U slučajevima, kad je dužna učiniti prijavu ili kad ju Je politička ili 
sudbena oblast pozvala kao vještakinju ili svjedokinju, dužna je odazvati 
se svakomu takovomu j?ozivu te iskazati čistu istinu po svom 
najboljem znanju. 

§ 35. 

Briga za pregledbu mrtvorođene djece. 

Primalja dužna je brinuti se, da postavljeni za to pregledač 
mrtvaca pregleda svako mrtvorođeno dijete, bilo ono ma u 
kojoj dobi tjelesnoga razvitka, dakle i pometnut plod, kao i dijelove 
ploda i potajnice. 

Bez pregledača ne smiju se plod ili potajnica poslati niti kakvu 
zavodu. 

Ako takav plod ne bude predan kojemu zavodu, treba ga sahraniti 
na groblju. 

§ 36. 

0 bilježnici. 

Svaka je primalja dužna voditi bilježnicu, te je na zahtjev 
pokazati uredovnom liječniku. U bilježnicu ovu treba da ona, dok je oš 
kod rodilje, upiše slijedeće podatke: 

1. Tekući broj porođaja. , 

2. Prebivalište, ulica i kuće broj, ime i prezime rodilje, dob njezina, 
obiteljski stalež (udata, neudata ili udova), zanimanje, vjeroispovijest. 

3. Dan i sat. kad je primalja došla k rodilji. 

4. Sat, dan, mjesec i godina porođaja. 

5. Po koji je put majka rodila. 

6. Spol, a ako je moguće i ime djeteta. 

7. U kojem se mjesecu trudnoće zbio porođaj, da se uzmogne 
prosuditi, da li je bio porod u pravo doba ili preran ili pometnuće. 

8. Položaj djeteta. 

9. Je li se dijete rodilo živo, zamrlo ili mrtvo. 

10. Kako je dijete bilo razvito. 

11. Da li se je na djetetu primjetila kakova nakaza (nagrda) i kakova. 

12. Da li je kod porođaja bilo slučajeva pogibeljnih životu, ili da li 
je rodilja umrla. 

13. Da li je pružena vještačka pomoć, kakova, kada i od koga. 

14. Dan i sat, kad je posteljica izašla. 

15. Dali je mati u babinama oboljela i od čega, da li je umrla i kada. 

16. Da li je dijete za babina oboljelo i od čega, ili umrlo i kada. 

17. Opaske. (Tuj neka zabilježi i to, da li je prizvala liječnika i 

to kada). J 

§ 37. 

Podatke iz bilježnice valja da primalja kod kuće što prije unese u 
iskaz o porodima i u njemu sve stupce točno ispuni. Iskaze o porodima 
mora ona nakon izmaka dotičnoga polugodišta i to za prvo polugodište 
do 10. srpnja iste godine, a za drugo polugodište do 10. siječnja slijedeće 
godine podnijeti preko nadležnog općinskog poglavarstva kr. kotarskoj 
oblasti. J 

Uredovni liječnik imati će oblasti podnesene iskaze ispitati, te će, 
ukaže li se nužnim, zahtijevati uvid i u primaljinu bilježnicu. Iskaze će 
svoje biti dužna primalja prediožiti i liječniku, koji je prizvan k porodu, 
ako on to bude zahtijevao, te je ovaj i vlastan svoje vlastite opaske u ni 
upisati. J 

Primalja mora da koli u bilježnici toli i u iskazu o porodima sve 
naznake upisuje savjesno, posve istinito i koliko je moguće što potpunije 
A ona je i dužna paziti, da se isti ne zamažu 111 ne izgube. 


* 

§ 38. 

Oblasni nadzor i kazne. 

Primalja stoji sveđ pod nadzorom političke oblasti, koja 
je zvana, da prekršaje protiv ovoga naputka, — koliko ne spadaju pod 
ustanove kaznenoga zakona — kazni globom ili zatvorom. 

§ 39. 

Dokinuće prijašnjega naputka za primalje. 

Ovaj naputak stupa na snagu danom, kada bude proglašen, te se 
njim stavlja izvan krijeposti naputak za primalje izdan naredbom kr. hrv.- 
slav.-dalm. zem. vlade, odjela za unut. poslove, ođ 24. kolovoza 1898. 
br. 41.248. 




Zakonski propisi. 


i. 

Ustanove iz kaznenoga zakona od 27 . svibnja 1852 . 

§ 5. 

Kriv je zločinstva nesamo neposredni učinitelj, nego i svaki, koji zlo 
djelo uvede zapovjeđu, savjetom, naputom i pohvalom, ili mu navlas da 
povod, ili za ucinjenje istoga navalice pribavi sredstava, odvrati zaprijeke 
ili mu makar kojim inim načinom pruži potporu i potpomoć, ili za sigurno’ 
izvršenje istoga štogod doprinese; a tako i onaj, koji se, makar samo i 
prije crna, s uciniteljem dogovori o pripomoći i potpori, koju bi mu imao 
dati nakon učinjena čma, ili o djelu dobitka i koristi. 

Izgovorni razlozi, koji utrnjuju kažnjivost zločinstva za učinitelja ili 
za kojega sukrivca ili dionika samo zarad osobnih njegovih odnošaia 
nemaju se protezati na ostale sukrivce i dionike. 

§ 144. 

Ženska, koja navlas poduzme čin kakov, kojim joj bude uzrokovano 
pometnuce ih proizveden porod takov, da čedo dođe na svijet mrtvo, čini 
se krivom zločinstva. 


§ 145. 

Kazan pometnuća pokušana, ali ne uspjela, jest tamnica od šest 
mjeseci do jedne godine, a pometnuća uspjela, teška tamnica od jedne đo 
pet godina dana. J 


§ 147. 

Zločinstva ovoga krivcem čini se i onaj, koji s kojomgod nakanom, 
uzrokova^poku^a 0 ^ matere ’ začetka n J ez ina pometnuće uzrokuje ili ga 


§ 148. 

Zločinac takav kazniti se ima teškom tamnicom od jedne do net 
godina; a ako u isto doba zločinstvom tim dođe u pogibao života i mati 
ili joj naudi zdravlju, od pet do deset godina dana. 

§ 335. 

Svako djelo ili propust, o kojem je činitelj već po naravskim poslje¬ 
dicama istoga, što ih svatko lako razabrati može, ili po propisima osobito 
obznanjenim, ili po svom staležu, uredu, zvanju, obrtu, po svom zanimanju 
ili uopće po svojim osobitim razmjerima prosuditi i uvidjeti kadar, da 
djelo ono ili propust onaj prouzročiti ili povećati može pogibao za život, 
za zdravlje ili za tjelesnu sigurnost ljudi ima se, ako otuda uslijedi teška 
tjelesna ozleda (152.) kojega čovjeka, glede svakoga krivca kazniti kao 
prekršaj zatvorom od jednoga do šest mjeseci; uslijedi li pak smrt kojega 
čovjeka, kao prestupak strogim zatvorom od šest mjeseci do jedne 
godine dana. 

§ 339. 

Ženska neudata a noseća mora pripomoći radi, prigodom poroda, 
dozvati primalju (babicu), primaljnika ili inu koju poštenu ženu. Ako je 
pak porod prevari, ili ne uzmogne dozvati pomoćnika, ter rodi mrtvo 
dijete, ili rodi živo, pak dijete umre uz dvadeset i četiri ure od poroda 
računajući: dužna je o porodu svom obavijestiti osobu koju povlaštenu 
za primaljstvo, ili gdje takovu ne ima, osobu koju poglavarstvenu, 
pokazavši im nezreli porod ili mrtvo dijete. 

§ 340. 

Zataja poroda, učinjena suprot ovomu propisu, kazni se, kad se 
oporavi tajilica, kao prekršaj strogim zatvorom od tri do šest mjeseci. 

§ 343. 

Koji ne imajući nauke liječničke i bez zakonite povlade obrtnim 
načinom liječi bolesnike, kao liječnik, ili kao ranarnik ili se napose bavi 
upotrebljivanjem magnetizma životinjskoga ili životnoga, ili porabom pare 
eterske (narkotizacijom), tvori tim prekršaj i ima se kazniti zatvorom, a 
prema duljini, kroz koje bude tjerao taj nedopušteni posao, i prema šteti, 
koju tim uzroči, i strogim zatvorom od jednoga do šest mjeseci; u slučaju 
pak smrti kojega čovjeka, koju prouzroči krivnjom svojom, kazniti se ima__ 
radi prestupka po §-u 335. 

§ 359. 

Liječnici, ranarnici, apotekari, primalje i mrtvozorci, držani su svaki 
put, kad im se namjeri bolest, ranjenje, porod ili smrt, u kojima ima 
sumnju kojega zločinstva ili prestupka ili uopće silovite koje ozlede, 
uzrokovane po inom kom, obavijestiti o tom vlast odmah. Ako to pro¬ 
puste, tvore prekršaj i kazne se globom od 10 do 100 forinti. 

§ 375. 

Koji prigodom ogledanja mrtvaca nepravo naznači vrijeme, kad je 
umr’o, ter tim bude uzrok, da pokojnik bude ili pokopan ili paran prije, 
nego je za predusreti pogreb i paranje prividnih mrtvaca zakonito pro¬ 
pisano, ima se za taj prekršaj kazniti strogim zatvorom od jednoga do 
šest mjeseci. 

§ 376. 

Oni, koji po dužnosti, budi naravnoj, budi preuzetoj, pregledaju djecu 
ili ine ljude, koji se sami ne mogu čuvati i braniti od pogibli: odgovorni 
su uopće za svaku nemarnost u obavljanju te svoje dužnosti. Ako dakle 
dijete takovo ili takov čovjek bude ubijen ili u tijelu teško ozlijeđen: ima 
se onaj, kojemu se dokaže, da nije na nj pazio, kako valja, kazniti po 
propisu §-a 335. 


§ 337. 

Pod istim uvjetima imaju se pomenute osobe na istu kazan osuditi 
napose i onda, ako upotrijebe pri djeci kuhanih makovih glava. 

§ 431. 

Uopće prekršaja, kojima se povrijediti može tjelesna sigurnost, svih 
izbrojiti nije moguće. Stoga svaki čin ili propust, naznačen u §§ 335. do 
337., ima se i onda, kada ne prouzroči zbilja nikakove štete, kazniti kao 
prekršaj globom od pet do pet sto forinti, ili zatvorom od tri dana do 
tri mjeseca dana. 


§ 498. 

Liječnik ili ranarnik, primaljnik ili primalja, koji drugomu komu, a 
ne vlasti na uredovni upit, otkriju tajnu koje god osobe, povjerene nji¬ 
hovoj pregledbi: imadu se za taj prekršaj kazniti prvi put zabranom 
praktike na tri mjeseca, drugi put na godinu dana, a treći put zavazda 


11 . 

Naredba 

ministarstva unutarnjih djela od 6 ožujka 1854., valjana za svekolike 

krunovine, 

o nepovlađenom obrtnom izvršivanju primaljstva. 

Ministarstvo unutarnjih djela izjavljuje u sporazumku s ministarstvom 
pravosuđa: da u mjestima, gdje imade ispitanih primalja, i u okolnostima, 
gdje se primalja takova lako dobaviti može, proti osobama, koje primaljstvo 
za plaću i kao obrt izvršuju nepovlađeno, imadu političke vlasti uredovati 
i dosuđivati primjerene globe ili polag okolnosti primjerene kazne zatvora, 
i to po mjeri, koja je za političke vlasti, što se kažnjenja tiče ustanovljena ; 
nakoliko, t. j. takova primaljska djela ne budu ujedno skopčana s takovim 
činima ili propustima, koji su po postojećim zakonima prikladni, da ih 
raspravljaju i sude sudovi kazneni. 

III. 


Naredba 

ministarstva unutarnjih djela i pravosuđa, zatim vrhovne vlasti redarstvene 

od 30. rujna 1857., 
kreposna za svekolike krunovine, 

kojom se proglašuje općenit propis, kako se imadu kazniti oni 
neznatni prekršaji zakona, za koje nije ustanovljena kazan ni u 
općenitom zakonu kaznenom, a ni u osobitim naredbama. 

7 „, B , uduĆi da je nastalo pitanje: kako se suditi imadu prekršaji takovih 
zakonitih propisa ili naredaba, koje vlasti iz javnih obzira izdaju, ali koie 
ne sadržavaju u sebi naročitih ustanova kaznenih, - dostojalo je njegovo 
Veličanstvo previsnjom odlukom od 16. rujna 1857. narediti slijedeće: 

-J =>vl 1 ko :. 1 cmi ]li propusti, koji su postojećim zakonima ili naredbama 
. °v lb Y a ? b unutar svoga djelokruga izdaju, izjavljeni istina uopće kao 
kažnjivi ili barem iz obzira redarstvenih ili inih obzira javnih kao protu- 

stanovita 77,7, d 7 iČnim izdat ™ propisima nije određena kazan 
stanovita, imadu se, ukoliko se na njih ne može uporaviti kaznenik 

°7dana kaZmtl globom od 1 for - do 100 for., ili zatvorom od 6 sati do 

Proti osobama pomenutim u §-u 248. zakona kaznenoga i pod ste- 
gama ondje navedenim, može se imenito kazan zatvora, ili radi pooštrenja 
o1°f 5 .l£'oga b S e stavljena je izvan k re posffio3 

«inh7f eg ° P ri određivanju kazne valja držati se pravila, da nije nikada 
slobodno određivati kazne veće, nego što je ona, koja bi bila najniža, da 

zakon a" kaznenog^ 0 prCStUpka Ui prekrša i a sličn e vrste u smislu općenitoga 

Postupak glede takovih neznatnih prekršaja zakonskih imadu vlasti 

nn 1 n n f e 7 “ " S* ° d 3 . travn l a 1885 ' < br - 61 • drž - zak - Usta), obavljati 
polag ustanova ondje propisanih. 


Prilog I. 


primalje 
u . 


Bilježnica 


započeta dne 

1. Tekući broj porođaja.— 

2. Rodiljino: 

a) Prebivalište, ulica, kuće broj - 

b) Ime i prezime . 

c) Godina rođenja (dob). 

d) Obiteljski stalež (udata, udova, neudata) 

e) Zvanje i zanimanje . 

f) Vjeroispovijest. 

3. Dan i sat, kad je primalja k rodilji došla . 

4. Sat, dan, mjesec i godina porođaja 

5. Po koji je put majka rodila... 

6. Spol i ime djeteta, odnosno djece -- 

\ 

7. U kojem se mjesecu trudnoće zbio porođaj? 

8. Položaj djeteta. 

9. Je li se dijete rodilo živo, zamrlo ili mrtvo? 

10. Kako je dijete bilo razvito . 

11. Da li se na djetetu primijetila kakova \ 

nakaza (nagrda) i kakova? ) 

12 Je li možda za poroda po rodilju na- 1 
stupila pogibao, da izgubi život ili je \ 

možda i umrla? J 

13. Je li vještačka pomoć pružena, kada, \ 

kakova i po kom? j 

14. Sat i dan, kad je posteljica (plodva) izašla 

15. Da li je mati u babinama oboljela i od \ 

čega? da li je umrla i kada? j 

16. Da li je dijete za vremena babina obo- 1 
ljelo i od čega? ili je umrlo i kada? / 

17. Opaske. (Je li prizvan liječnik i kada i t. d.) 











































Prilog II. 


Upravni kotar .. Ime primalje. 

Prebivalište njezino 


Iskaz o porodima 

za 


polugodište god. 

Tekući broj porođaja 

Godina rođenja 


I Obiteljski stalež (udata, 
| udova, neudata) 

a> 

Vjeroispovijest 


Dan i sat, kad je primalja k ro- 

dilji došla 


Sat, dan, mjesec i godina poro- 

đaja 


Po koji je put majka rodila? 

Spol i ime djeteta, odnosno 

1 djece 


U kojem se mjesecu trudnoće 
zbio porođaj? 


Položaj djeteta 


?! Je ii se dijete rodilo živo, za¬ 
mrlo ili mrtvo? 


Kako je dijete bilo razvilo? 

Da Ii se na djetetu primijetila 

kakova nakaza (nagrda) i 
kakva ? 


Je li možda za poroda po rodilju 

nastupila pogibao, da izgubi 
život, ili je možda i umrla? 


Je li vještačka pomoć pružena, 
kakova i po komu? 


Sat i dan, kad je posteljica 

_ (plodva) izašla 


Da li je mati u babinama obo- 
* 0( i čega ? da li je umrla 
i kada? 

Da Ii je dijete za vrijeme ba¬ 

bina oboljelo i od čega? ili ie 
umrlo i kada? 


Opaske 







































































































































Naputak 

za ispunjavanje bilježnice i iskaza o porodima. 


Po §-u 36. naputka za primalje, svaka je primalja dužna voditi 
bilježnicu, te ju na zahtjev pokazati uredovnomu liječniku. U bilježnicu 
ovu treba da ona, dok je još kod rodilje, upiše (ili ako sama ne umije 
pisati, da po drugom upisati dade) slijedeće podatke: 

1. Tekući broj porođaja. Rodilje se imadu unašati onim redom, 
kako je primalja prizvana bila k porodu, a ne kako je pozvana k pretrazi 
ili zbog nastupjele bolesti ili drugih tegoba. 

2. a) Pr eb i vali šte. Valja iskazati ono mjesto, gdje je primalja 
rodilji pružila pomoć. Uz mjesto neka se iskaže i politička općina, te 
ulica i kućni broj. 

b) Ime i prezime rodilje. 

c) Godina rođjenja (dob) rodilje. 

d) Obiteljski stalež rodilje (udata, udova, neudata). 

e) Zvanje i zanimanje (i položaj u zvanju) rodilje ili njena muža. 

J)_ Yj e r 0 i s P o v i j e s t. Kod rodilja evangeličke vjeroispovijesti valja 

naznačiti još, da li augsburške ili helvetske konfesije. 

3. Naznaka vremena (sat, prije ili poslije podne, dan, mjesec i 
godina), kad je primalja k rodilji došla. 

4. Vrijeme poroda (sat, prije ili poslije podne, dan, mjesec i 
godina). 

5. Po koji puta je majka rodila. Svi prijašnji porodi majke, 
pak i porodi mrtvi i pometnuća valja da se ovdje uzmu u račun. 

6. Spol i (ako je moguće iskazati) ime djeteta. Je li više djece 
rođeno (dvojci, trojci i t. d.), neka se za svako od njih iskaže spol i, 
gdje je to moguće, ime. 

7. U kojem se je mjesecu trudnoće zbio porođaj. Ne 
može li se tuj odgovoriti točnom naznakom, neka se bar po razvijenosti 
djeteta označi, je li porod bio u pravo doba ili preran ili pometnuće. 

8- Položaj dj eteta. Valja najmanje naznačiti, da li je bio položaj 
glavom (zatiljkom, obrazom, čelom), zdjelicom (zatkom, koljenima, no¬ 
gama), poprečni ili nakrivi. 

9. Je li dijete živo, zamrlo ili mrtvo na svijet došlo. 

10. Kako je dijete razvito na pr. krepko, slabo. 

11. Da li se je na djetetu primjetila kakova nakaza (nagrda) i 
kakova. Tuj valja naročito navesti prekobrojni razvoj, pomanjkanje, ne¬ 
razmjernu veličinu (n. pr. vodoglavost) ili zakržljavost kojega dijela tijela. 

12. Da li je kod porođaja bilo slučajeva pogibeljnih živr + u 

(na pr. grčevi, krvotok, nesvjestica i t. d.) ili ie^ i nastupila smrt ir 
potonjem slučaju valja naznačiti uzrok smrti. 1 P k U 

13. Je li se kod poroda umjetnim načinom pomoglo (na nr 

liječnika),’ ** *** * » dl “P ila PM«X tof i po® kom (iSe 

poslijepodne) 10 * “ ri P ° S,eIjica <f"° d ' a > izašIa < da ». sat, prije ili 
v u kabinama oboljela i od čega (na pr krvotok 

fa piroda umr?a a ,C ‘ ak ° iest ’ koii ie “ zrok smr,i 1 koji jedan 

(na i'l! jf'imrlo JVEjTS. ^^ ' ° d ^ a 

10 ‘ kada Pdmalia 

n^ H s ^f ki P oroda val i a da se ispuni poseban list u bilježnici. 

Podatke iz bilježnice mora primalja kod kuće što prije unijeti u iskaz 

im?Hl° dlI T iaj i <0J1 sadržava i u . j edn ake rubrike kao i bilježnica, a k tomu 
ad< Lt‘ 1 Q knadn0 u . nj upisati podatke o daljem tečaju i svršetku babina, 
s ^fi 26 ° p ° rodima , val i a da Pomalja podnosi u rokovima određenim 
? * Prek ° 0pćinsk °g a Poglavarstva nadležnoj 

Kad je prvi arak iskaza o porodima ispunjen, valja uzeti novi arak 
.označiti ga slijedećim brojem. Sto se tiče tekućega broja porođaja vaba 

god^n^^pH 10 ™ 1 t , ekucim bro j em za POČinje početkom svake nove upravne 
godine. Kad primalja opazi, da joj se zaliha tiskanica za iskaze o noro- 
dim a pnmice Itraju, dužna je još za vremena zamoliti kod kr kotarske 
oblasti za dalnje potrebite tiskanice KUtdrsKe 

0tedT^L s 3st orađen ' donašati " a sas,anke prima 'i a ' 

ih ,oS đ ^r h Se ’ d ? primal i a Propustila bilježiti propisane podatke ili 
za primajte nepotpuno 1 nemarno > imati će se kazniti po §-u 38. naputka 









Kazalo. 

(Brojevi kažu stranu). 

A. 


Abonošče 134. 


B. 

Babine pravilne 92. 
babine neuredne 200. 
babinjača 92. 

tmbinja groznica 207. # 

n „ sačuvanje od nje 209. 

banjica 77. 

■bazga 235. 
bešika 10. 
bijeli cvijet 118. 
bijeli zejtin 99. 
bilježnica 75. 265. 
blizanci 135. 
bludobolja 114. 

bludobolja u novorođenčeta 221. 

bljuvanje babinjače 208. 

bljuvanje djeteta 222. 

bljuvanje trudnica 116. 

boce-sisaljke za izvlačenje mlijeka 102. 

bočice za hranjenje djeteta 110. 

bolni posljednji trudovi 203. 

borov kis 4. 

bradavke 19. 58. 

bradavke ranjave 202. 

bručik 17. 

bubrezi 10. 


c. 

Centimetar 5. 
cijev za rodnicu 74. 
cimetova korica 235. 
crijevo debelo 10. 

„ tanko 10. 
crta prolaznica 16. 
crveni vjetar v. vrbanac. 


Č. 

Čaj 235. 

čaj titrični 146. 

čašica kuka 13. 

čedo macerirano lio. 139. 

„ nagrdno 187. 213. 

„ preveliko 186. 
četkica za pranje ruku 74. 
četkica za raskuživanje ruku 74. 
čistoća 2. 56. 
čistilo neuredno 203. 

„ porodiljsko 93. 

„ preobilno 204. 

„ preslabo 204. 

„ zaudarajuće 204. 
čotava noga 214. 
čovječje tijelo 7. 
čvor pupkovine 195. 


D. 

Dadilja 107. 
decimetar 5. 
dekagram 3. 
dijete novorođeno 104. 
bez šupka 214. 

„ bez ušća vodopusta 214. 

„ bolesno 213. 

„ jednonogo 213. 

„ jednoruko 213. 

„ na pupkovini jaše 193. 

„ na sisi 99. 

„ rodilo se u košuljici 197. 

„ zamrlo 214. 

disanje vještačko kod novorođenčeta 21 

djetinja glava 33. 

djevična opna 18. 

dlake 10. 

dno materice 20. 

dno materice za nošenja 41. 

doba prvo porođaja 63. 

„ drugo porođaja 64. 

„ treće porođaja 65. 

dojenče 104. 
dojenje 99. 
dojilja 107 
dojke 18. 94. 100. 

„ zažarene 202. 
dojkinja 107. 
dojna bradavka 18. 
donošče 32. 

držanje čeda neuredno 184. 
držanje ploda 34. 
dvojci 135. 
dvopek 103. 

E. 

Eklampsija 123. 

F. 

Flanel 102. 123. 
fras v. zahlipi 

G. 

Glava 5. 33. 

leži u zdjeiici duboko i popri¬ 
jeko 163. 

gorušična kaša 123. 235. 
gorusični papir 235. 
grana k.-sjedice silazna 13. 

» „ uzlazna 13. 

„ k.-stidnice ravna 13. 

» „ silazna 13. 

gram 

grčevi u djece 225. 
grčeviti trudovi 146. 
grčevi u trudnice 123. 
greben k.-crijevnice 13. 
grijaljka 77. 131. 
grinta 221. 
grljak materice 20. 
grlo materice 20. 
groznica babinja 207. 
grudi 7. 
grudište 7. 
grudnica 7. 
grušalina 94. 

gukave žile u trudnice 118. 
gukava žila pukla u porodu 149. 


Hektolitar 3. 
hodanje 57. 

Hoffmannove kapljice 75. 123. 

hranjenje umjetno djeteta 109. 

hrptenica 7. 

hrptenjača 8. 

hrnjica 214. 

hrskavica 7. 

hypermanganska otopina 4. 


I. 

Iđirot 235. 
irigator 74. 
ispitivanje 44. 
istiskivanje posteljice 88 
izlaz zdjelice 16. 
izrodina v. potajnica. 
izvrnuta materica 144. 


J- 

Jajasta rupa 13. 

jajašce 22. 26. 

jajište 22. 

jajnik 22. 

jajovod 22. 

jarbolica v. vrbanac. 

jaža v. rodnica. 

jastučić tvrdi kod rađanja 79. 

jelo babinjačama 98. 

n trudnicama 57. 
jetra 10. 
jezičac v. sikilj. 

K. 


Kalmus v. iđirot. 
kameno čedo 134. 
kamilica 235. 
kantica v. irigator, 
kapica v. oglavnik. 
karbol 4. 
katetar 74. 229. 


, . V " . -, 

kicmenica v. hrptenica. 
kile 117. 
kilometar 5. 


klije vina 30. 
klistir 227. 
klobučasti lišaj 220. 
kolanje krvi 10. 
kolobar bradavke 19. 
komorač 235. 
kopar 235. 
kosa 10. 

kost crijevnica 13. 

„ čeljusnica 7. 

„ krstača 12. 

„ kukača 13. 

„ sjedi ca 13. 

„ sljepočnica 33. 

„ stidnica 13. 

„ trtica 12. 

» zatiljača 33. 
kosti čeonice 33. 

„ ključice 7. 

„ kukače 13. 

„ lubanjske srasle 214. 
y» tjemenice 33. 
kostur 7. 

košuljica v. vodenjak, 
koža 10. 

krajnja uda gornja 7. 

„ donja 7. 

kralješci 7. 

kralješci aonji procijepljeni 214. 
krasta v. grinta, 
kretanje glave neuredno 161. 
krstačna sveza sjednične kvrge 14. 

„ „ sjedničnog šiljka 14. 

krstačni oglavak 14. 
krštenje za nuždu 218. 
krupa v. žabice, 
krv 11. 

krvavnice v. žile gukave. 
krvna oteklina sramovne sklopke i ro- 
dnice 142. 

krvna oteklina djetinje glave 218. 
krvotok 124. 

„ iz spolovila 126. 

u nošenju 125. 

„ u babinama 204. 

„ za poroda 149. 
kucanje čedinjega srca 49. 

„ „ nepravilno 188. 

kućica v. posteljica, 
kulje 120. 144. 
kupelj za novorođenče 104. 
kupelj zarodiljukod preslabih trudova 149. 
kužni sluzotok, 113. 


L. 

Lakat čedinji 180. 
ledište 5. 
leđa čedinja 180. 
lijavica v. proljev, 
limunada 236. 
lipovo cvijeće 235. 
litar 3. 
lopatica 7. 
loptice od vate 130. 
lubanja djetinja 33. 
lupljenje plodve 152. 
lysol 4. 


M. 


Macerirano čedo 115. 139. 
madeži 214. 

makaze pupkorezne 74. 
manganov prekisni kali 4. 
masirati matericu 151. 
materica 20, 

„ izvrnuta 144. 

„ nagnuta 144. 

„ neuredna 142. 

„ pognuta 120. 144. 

„ pregnuta 121. 

* predrta 200. 

„ slegla 119. 

„ spala 119. 


materične trubljice v. jajovodi, 
materište 21. 
međica 18. 

„ neuredna 140. 

„ kako se čuva (podupire) 80. 

međice prijedor 140. 
međicu čuvati (podupirati) 80. 
meke česti čovječjeg tijela 8. 
meko tijeme v. tjemenac. 
meso v. mišice, 
metar 5. 

metvica rutava 235. 
milimetar 5. 
milja 5. 
mišice 8. 

mjehurići u djeteta 220. 
mjehur s ledom 234. 
mjerenje zdjelice iznutra 160. 
mjerilo za centimetre 74. 
mjeseci nošenja 40. 
mjesečnina 23. 
mliječna žlijezda 18. 
mlijeko bademovo 236. 

„ kravlje 109. 

a prvo 94. 

„ žensko 94. 

mokraća 11. 

mokraćna cijev v. vodopust. 
mokraćni mjehur 10. 
mokraćnjaci 10. 
mokrenje neuredno 205. 
mokrovodi v. mokraćnjaci. 
mozak 8. 

mrčasti čvorčići 18. 
mrtvo čedo u nošenju 55. 

„ a u porodu 72. 188. 


N. 

Nadbruka v. bručik. 
nagib zdjelice 17. 
nagla smrt babinjače 237. 

„ „ djeteta 237. 

a „ rodilje 237. 

„ „ trudnice 237. 

nagrdno čedo 187. 214. 
nakaze od poroda 214. 
namještaj ploda 35. 

„ . neuredni 161. 

naponi v. trudovi, 
napršće v. dojče. 
naputak za primalje 242. 
narkoza 233. 
nasjela piodva 188. 
nebo rascijepljeno 214. 
nedonošče 32. 131. 
nervi v. živci, 
nesvijest trudnica 122 
nokti 10 

noseća žena v. trudna žena 
nošenje 25. 

nošenje dvojno 25. 135. 

» izvan materice 133. 

n neuredno 113. 

» potajnice 132. 

* preplodno 135. 

novorođenče 104. 
nožice pupkorezne 75. 

» s P u štene ili spale pokraj glave 184 

» za nokte 74. 


O. 

Obarak 235. 

oblačenje novorođenčeta 105. 
oblozi 233. 

obluk kosti-stidnica 14. 
obraz 33. 

odjeća trudnice 56. 
odlupljivanje plodve neuredno 150. 

» „ rukom 152. 

odmor 60. 
oglavnik 65. 71. 
ojedine 220. 
okret primaljski 182. 

ti * iznutra 182. 

» „ izvana 182. 

opipavanje trbuha 46. 
oplodnja 25. 
opna padalica 26. 

„ žilovnica 28. 
opseg vanjski zdjelice 17. 
optjecanje krvi u čedu 31. 
oruđe primaljsko 73. 
osipi 220. 

oteklina krvna djetinje glave 218. 

* * sramovne sklopke i 

rodnice 142. 

oteklo vanjsko spolovilo u babinama 202. 
otok vodeni 117. 
otrovanje krvi 207. 
ovoj pupčani 30. 
ovoji plodnji 28. 
tt ti pretanki 196. 
tt „ prečvrsti 197. 

» « srasli s matericom 197. 

P. 

Pčelinjak 123. 
peručac 221. 
peta čedinja 180. 
piće babinjačama 99. 

„ trudnicama 57. 
pijavice 236. 
piljak za nokte 74. 
pješčana ura 75. 
plod bez lubanje 214. 
plod mrtav 55. 72. 188. 
plodnja voda 23. 

piodnja voda iscurila prerano 147. 196 
plodnja voda prividna 118. 


plodnja voda ružna 199. 
plođnje vode odviše 198. 
plodnje vode premalo 198. 
plodnji ovoji 28. 
plodnji ovoji prečvrsti 197. 
plodnji ovoji pretanki 196. 
plodnji ovoji srasli s matericom 197 
plodva 29. 

»i čvrsto prirasla za matericu 192* 
« na krivu mjestu 188. 
n nasjela 188. 

« odlupljena prije reda 191. 
plodve odlupljivanje neuredno 150. 


mKum loz. 


pluća 9. 
pogledanje 45. 
pognuta materica 120 144. 
položaj ploda 35 

„ čelom 168. 

n koljenima 178. 

* kosi materice 142. 

„ leđima 179. 

tt nakrivi 184. 

rt nogama 178. 

* obrazom 163. 

„ pobočke 179. 

„ poprečni 178. 

n poprečni s ramenom 179. 

tt poprečni zapušten 181. 

„ prirodni 36. 

u protivuprirodni 36. 

„ uzdužni 35. 

„ zatiljkom 67. 

,, zatkom 169. 

* n nepotpuni 169. 

n n potpuni 169. 

„ prosti 169. 
u zdjelicom 169. 

pomaganje primalje kod narkoze 233* 
pometnuće 126. 

poprečna postelja za operaciju 230. 
porođaj 59. 

„ blizanaca 137. 

„ dozreli 60. 

u neuredni 140. 

„ prenagao 199. 

„ prerani 131. 

„ prezreli 60. 

„ uredni 60. 

postelja napoprijek 230. 
postelja za rađanje 77. 
postelja babinjače 95 
posteljica 31. 65. 


posteljica kako se istiskuje 88. 
potajni ca 132. 
potajnica krvna 132. 

„ mesnata 132. 

„ mjehurčasta 132. 
povoj za pupak 105. 
povraćanje babinjače 208. 

„ djeteta 222. 

povraćanje trudnica 116. 

pranje v. mjesečnina. 

pravila za čistoću i raskuživanje 53. 

» n pretragu 52. 
predrti vodenjacni mjehur 197. 
pregača za primalju 75. 
pregnuta materica 121. 
prenagao porođaj 199. 
prenošenje žene iz jedne postelje u 
drugu 230. 

preslabi trudovi 147. 
pretraga primaljska 44. 

„ iznutra 49. 

„ izvana 44. 

preveliko čedo 186. 
prežestoki trudovi 145. 
prijedor materice 200. 

„ međice 140. 

primalja 1. 
pri.maljsko oruđe 74. 
primaljstvo 1. 
priprave za porođaj 59. 
prisluškivanje 49. 

Priessnitzovi oblozi 234. 
prizivanje liječnika 256. 
prištići v. žabice. 

pritvorci v. male sramovne sklopke, 
pritvori v. velike sramovne sklopke, 
prividna plodnja voda 118. 
prividni trudovi 61. 

„ znakovi nošenja 40. 
probavljanje pokvareno u djece 222. 
procijep v. sramovna prokolka. 
procijep v. rodmca. 
prohod v. gužnjak. 
projasta ospa 220. 
prokinuti vodenjacni mjehur 197. 
prokuhanje ili sterilizacija oruđa 2. 
proljev 116. 209. 223. 
proljev krvi 125. 
promjene u trudnoj ženi 36. 
promjeri djetinje glave 34. 
promjeri zdjelice 15. 
propisi za čistoću i raskuživanje 53. 
propust mjehuro-rodnički 158, 205. 
provlaka 77. 
prsa raskoljena 214. 
prsište 9. 
prsti srasli 214. 

„ suvišni 214. 
pršljeni v. kralješci. 
pruga međašnica zdjelice 14 
pupak bolestan 219. 
pupkovina 30. 

* nepravilno usađena u plodu 196. 
„ obavita 193. 

„ preduga 192 

„ prekratka 192. 

„ se spustila 194. 

„ se pretrgnula 195. 

„ spala 194. 


pupkovinu privezati 86. 
puštanje mokraće neuredno 205. 

R. 

Računanje otkad žena nosi 42. 
rad primalje za pometnuća 129. 
rak-rana materice 119. 
rame 180. 

ramena preširoka 186. 
ranarski poslovi 227. 
ranjave dojne bradavke 202. 
raskuživanje 3. 53. 
rastopina hypermanganska 3. 

„ karbolna 3. 

„ lysolna 3. 

razdori spolovila u porodu 149. 

razvoj jajašca 26. 

razvoj ploda 31. 

ricinovo ulje 99. 205. 

rodilja u postelji napoprijek 230. 

rodnica 19. 

„ neuredna 141. 

„ predrta u porodu 150. 

„ spala 119. 

rodnični dio materice 20. 

„ „ kod prviskinja 37. 

„ „ kod žena, koje su već 

rodile 37. 

rojtice 22. 
ručica 180. 

ručice spuštene ili spale pokraj glave 184 
ručnik 75. 

ruke nosioci kužnih tvari 2. 

s. 

Salep 227. 235. 
salo 8. 

senovo lišće 235. 
sifilis v. bludobolja. 
sikilj 18. 

sikilja razdor u porodu 149. 

siska na bočici za hranjenje djeteta 110. 

sise v. dojke. 

sitne česti 35. 

sjedična kvrga 13. 

sjedični šiljak 13. 

sklopčana veznica 17. 

slezena 10. 

sluzotok kužni rodnice 113. 

smola dječja 104. 

smrt čeda u nošenju 139. 

„ „ porodu 188. 

soba za rodilju 77. 
sofol 75. 105. Jfe 

so gorka 235. 
so kuhinska 227. 

Soxhletova sprava 110. 

spala pupkovina pokraj glave 194. 

spala ručica ili nožica pokraj glave 184 
spavanje trudnica 58. 
spoj kosti-stidnica 14. 
spoj krstačno-kukovni 14. 
spolovilo žensko 17. 
n nagrdno 214. 

» vanjsko oteklo 202. 

ti žensko neuredno 140. 

i) nutarnje 19. 

» » vanjsko 17. 

sprava v. sram. 
sram 17. 

sramna bolest v. bludobolja. 
sramovna prokolka 17. 
sramovna pukotina v. sr. prokolka. 
sramovne sklopke neuredne 140. 


n 

n 

srce 9. 


male 17. 
velike 17. 


srednje meso v. međica, 
sterilizacija 2. 

St. Germainski čaj 235. 
stid v. sram. 
stolica u babinjače 99. 

* . novorođenčeta 106. 

» n rodilje 78. 

» A trudnice 57. 

» neuredna u babinjače 205. 

» » „ novorođenčeta 223. 

strupa v. grinta, 
stupanj na toplomjeru 5. 
sublimat 4. 
sudbeni slučajevi 238. 
suplodvica 89. 
svez čeoni 33. 

» tjemenični 33. 

„ vjenčasti 33. 

» zatiljačni 33 
sveze materice okrugle 21. 

77 i? široke 21. 

r zdjelice 14. 
svod rodnice 20. 
svod se izbočio 63. 


Šetanje trudnica 57. 
šiljak kosti crijevnice 13. 

u siedlčni 13. 
škare pupkorezne 74. 
škrob 227. 235. 
škrobovina 227. 
štrcaljka za klistir 74. 
štrcanje u rodnicu 228. 
štucavica u novorođenčeta 226. 
šumavka 236. 
šupak^lO. 


Tamponiranje rodnice kod nasjele 
plodve 190. 


tamponiranje rodnice kod pometnuća 130 
tamponiranje rodnice kod potajnice 133 
tej v. caj. 

tipkanje čedinje glave 50. 
titrica v. kamilica, 
tjemenac mali 34. 

„ veliki 34. 
tjemenača v. grinta, 
toplomjer 5. 
trajanje porođaja 66. 
trbuh raskoljen 214. 
trbušni pojas 121. 
trokut 6. 
trudna žena 25. 
trudnica v. trudna žena. 
trudnoća v. nošenje, 
trudovi 60. 

„ grčeviti 146. 

„ nepravilni 61. 145. 

„ neuredni 61. 145. 

„ posljednji 93. 

„ posljednji bolni 203. 

„ posteljični 65. 

„ potresni 65. 

n pravi 61. 

„ pravi porodni 64. 

„ pravilni 61. 

* preslabi 147. 

„ prethodni 63. 

n prežestoki 145. 

„ pripravni 64. 

„ prividni 61. 

„ prvi v. trudovi prethodni, 

trup 7, 

trup materice 20. 
tvrde česti 7. 

U. 

Ulaz zdjelice 15. 

uljezina v. grinta. 

umještanje spale pupkovine 195. 

77 spalih ručica ili nožica 185. 
umjetno hranjenje djeteta 109. 
usmina v. rodnica. 
usna gornja rascijepljena 214. 

„ materice prednja 20. 
n stražnja 20. 

„ zečja 214. 
ušće materice nutarnje 20. 
n „ odviše tvrdo i čvrsto 142. 

t» 7» sraslo ili zalijepljeno 142. 

7) v vanjsko 20. 

„ rodnice 20. 
u tt neuredno 140. 

„ vodopusta 18. 
uvarak 235. 

V. 

Vađenje čedinje glave kod položaja 
zatkom 176. 

77 ručica kod položaja zatkom 175 

_ ' . r r' 1U1. 

vibca ▼. kos: čeljusnica. 

. enča: v. zalistak. 

v : es:a:ko disanje kod novorođenčeta 217. 
v etrovi u djeteta 223. 

vlasi 10. 

voaa posljednja 65. 
voda prva 64. 

vodena glava v. vodoglavica. 
vodeni otok u trudnice 117. 
vodenjačni mjehur 64, 
vodenjačni mjehur prokinuti 197. 
vodenjak 28. 
vodoglavica 186. 
vodopust 10. 

vrbanac novorođenčeta 220. 221. 

„ spolovila babinjače 203. 
vrelište 5. 

vrijed u djeteta 220. 
vrpčice 74. 

vrućica od gnojne krvi 208. 

z. 

Začeće 25. 

zagledanje trudnica 59. 

zahlipi 225. 

zakletva primalje 240. 

zalistak rodnice 18. 

zametak 31. 

zamor trudnica 123. 

zamrlo dijete 214. 

zanemareni poprečni položaj 181. 

zaporna opna 13. 

zatvoreno tijelo 116. 205. 

zažeg dojnih žlijezda 202. 

„ materice 206. 

„ očiju 224. 

„ opne trbušnice 208. 

,, sisica 220. 

„ žile krvice na bedru babinjače 206. 

zdjelica 11. 

„ mala 15. 

,, na izlazu sužena 157. 

„ nakriva 156. 

n neuredna 154. 

., poprijeko sužena 156. 

„ pravilna 17. 

„ preplitka 155. 

* preprostrana 154. 


zdjelica preuska 155. 

M „ odkoštanihprorasli 157. 

„ _ „ mekušnih kosti 156. 

„ „ „ premaklih kosti 157. 

„ u svim promjerima jednako 
sužena 155. 

„ velika 14. 

zdjelište 14. 

zijalce jaže v. ušće rodnice. 

„ mokraćne cjevčice v. ušće 
vodopusta. 
znakovi babina 95. 

„ nošenja 39. 

„ „ pouzdani 39. 

„ „ prividni 40. 

„ u pojedinim mje¬ 

secima 40.^ 

. smrti čedinje u nošenju 55. 

„ „ „ t, porodu 73. 1^8. 

^ života čedinjeg u nošenju 55. 

" p, orodu J 2 - 

„ da je žena prvorotkinja 55. 

„ „ „ „ već rodila 55. 

„ , posteljica u rodnici 88. 

znamenke v. mađeži. 
zubi prerani 214. 
zubi prvi 112. 

ž. 

Žabice u ustima 222. 
želudac 10. 

ženski cvijet v. mjesečnina. 
žensko vrijeme v. mjesečnina. 
žeravnica v. grijaljka. 
žermenski čaj 235. 
žile gukave 118. 

„ plavetne v. žile gukave. 

„ pupčane krvice 30. 

„ - kucavice 30. 

živci 8 

život čedinji za porođaja u pogibli 188. 
života čedinjeg znakovi u nošenju 55. 

„ „ „ porodu 72. 

žlijezde dojne zažeg 202. 
mliječne 18. 

žuč 10. 

žutica u babinjače 208. 

„ „ rođen četa 224. 

